
Prefață 


ea mai dificilă problemă pusă de teologie este: 
Ce înseamnă „a fi creştin”? 

În primul rând, omul nu poate să se facă pe sine în- 
suşi creştin. Convertirea nu este ceea ce săvârgesc eu, 
ci ceea ce se săvârşeşte cu mine. Şi aceasta, deoarece 
nu este vorba atât de inițiativa mea generată de curio- 
zitate sau de vreun alt motiv, cât mai ales de o neaştep- 
tată chemare simțită. 

Într-un roman „science-fiction” este descrisă o lume 
(deloc atrăgătoare) condusă de oligarhia telepaților. 
Aceştia controlează conştiințele oamenilor fără ca cei 
în cauză să ştie aceasta şi cum anume sunt conduşi în 
mod real. Dar, din nefericire pentru guvernanţi, capa- 
citățile telepatice nu sunt ereditare. Din acest motiv 
casta conducătoare nu poate rămâne ca un sistem în- 
chis, cauză pentru care ea are nevoie de un permanent 
aflux de noi oameni. Însă cum ar putea fi selectaţi oa- 
menii într-un astfel de grup, din moment ce ei nu ştiu 
nici de existenţa acestuia şi nici nu bănuiesc măcar că 
ei ar avea acele capacităţi care le-ar deschide uşile clu- 
bului de elită aflat la putere? În roman, modalitatea 

de menţinere a castei guvernante este descrisă astfel: 
în timpul examenelor de admitere la universitate, în 
apropierea intrării principale, într-o cămăruţă închisă, 
stătea un telepat de primă mână. Neperceput de ma- 
rea majoritate a celor din jur, el transmitea telepatic, 
neîntrerupt, unul şi acelaşi mesaj: „Cine mă aude, să 
intre în camera numărul... Cine mă aude, să intre în ca- 
mera numărul...” Puţinii dintre candidaţii cu înclinații 
telepatice sesizau acea voce şi, dacă nu refuzau che- 
marea, considerând-o halucinație, se duceau la came- 
ra indicată. Prin acest accept, problema intrării lor la 
universitate şi cea a carierei era rezolvată şi bine defi- 
nită. Toate examenele deveneau o formalitate. 

Ceva asemănător se poate spune şi despre Biserică. 
Biserica este comunitatea celor care au auzit şi au în- 
teles chemarea lui Hristos şi i-au răspuns ei. Dacă un 
om nu a simţit în el această chemare, el nu poate deveni 
creştin. Acesta este şi motivul pentru care nu poate să 
existe o instrucție pe tema: „Cum să te faci tu pe tine 
însuţi creştin”. Dar, fiind vorba de chemarea lui Hris- 
tos, şi nu de chemarea unui misionar, nu pot exista nici 
indicaţii pe tema „Cum să facem creştini pe cei apro- 
piaţi”. Un misionar poate să invite la biserică, poate să 
propună lectura Evangheliei. El însă nu va putea ga- 
ranta că omul va simţi ceva. Chiar şi lângă Hristos au 
fost oameni care L-au şi auzit, L-au şi văzut, l-au văzut 
şi minunile şi totuşi n-au simţit nimic în inima lor. 

În al doilea rând, întrebarea ce înseamnă „a fi creş- 
tin”? presupune şi o meditaţie pe tema: pentru ce anu- 
me suntem noi chemaţi de Hristos? Ce anume doreş- 

te Hristos să ne transmită nouă, celor care am răspuns 
deja chemării Sale? În teologie, meditaţiile pe această 
temă poartă numele de „soteriologie obiectivă” (soteri- 
ologia fiind învățătura despre mântuire). Este vorba de 
ceea ce a făcut Hristos „pentru noi, oamenii, şi pentru 
a noastră mântuire” şi ce anume ne comunică El. 

În al treilea rând, meditaţia pe tema ce înseamnă „a 
fi creştin” presupune şi înţelegerea a ceea ce trebu- 
ie să îndeplinească omul însuşi pentru a fi capabil 
să primească darurile lui Hristos şi să nu le piardă. 
Aceasta este ceea ce se poate numi „soteriologie su- 
biectivă”. În cadrul ei se definesc acele eforturi perso- 
nale ale omului care fac posibilă însuşirea de către el a 
darului pe care Hristos l-a adus omenirii întregi. 

De fapt, chiar diferenţele de răspuns la cele două 
întrebări („Ce a făcut Hristos pentru noi?” şi „Ce tre- 
buie să facem noi pentru Hristos?”) au generat deose- 
birile dintre confesiunile creştine existente. 

Din acest motiv, a compara, a pune faţă în față diver- 
sele curente creştine este posibil numai punând în dis- 
cuţie cele două întrebări. Protestanţilor, de exemplu, li 
se pare că se deosebesc de ortodocşi numai prin ritua- 
luri, cum ar fi: atitudinea față de icoane, modalitatea 
de săvârşire a botezului, rugăciunile către sfinţi... Pro- 
babil că majoritatea protestanților nici nu bănuieşte 
profunzimea reală a diferențelor dintre noi. 

Această carte este destinată comparaţiei dintre Or- 
todoxie şi Protestantism. Dacă Protestanţilor despre Or- 
todoxie a fost o carte mai degrabă apologetică, care 
apăra Ortodoxia de critica protestantă, scopul aces- 

tei noi cărţi este altul. Privind din perspectiva tradiției 
ortodoxe, se va vorbi despre ceea ce ni se pare nouă 
că este neaprofundat, ilogic sau superficial în tradiţia 
protestantă’. 

N-am să ating problemele „soteriologiei subiecti- 
ve”. De fapt, acest termen are un sinonim. Acest sino- 
nim este „ascetica”. Ascetica ne spune ce trebuie să 
schimbe omul în ființa sa şi cum s-o facă pentru a de- 
veni accesibil acțiunii lui Hristos. Nu se poate trata 
profund problema ascezei fără experiența persona- 
lă a practicării ei, după cum ar fi de dorit ca cel care 
o abordează să fie călugăr sau chiar preot (care are 
posibilitatea de a se baza nu numai pe propria expe- 
rienţă, ci şi pe aceea a altor oameni ale căror căi sufle- 
teşti se deschid preotului). Or, cum eu nu sunt nici că- 
lugăr, nici preot şi nici ascet, nu mă simt îndreptățit să 
vorbesc despre ascetică. 

Există însă problemele „soteriologiei obiective”. 
Dacă viaţa religiilor s-ar reduce la acţiuni şi eforturi 
umane (la ritualuri şi exerciţii ascetice), atunci s-ar 
putea accepta egalitatea ecumenică a religiilor. Şi, în- 
tr-adevăr, oare nu ar fi totuna dacă oamenii şi-ar ex- 
prima admiraţia față de natură în versuri scrise în he- 
xametri sau iambi, în tablouri realizate în stil simbolist 


"În ambele cărţi, prin cuvântul „protestantism” sunt desemna- 
te, înainte de toate, acele grupări protestante care acţionează cel 
mai activ în Rusia contemporană (nu numai în Rusia, ci în toate 
ţările postcomuniste — n. trad.): baptistă, adventistă, penticostală 
şi curentele harismatice. Din start recunosc că nu tot ceea ce este 
spus în aceste cărţi este valabil şi pentru obştile protestante tra- 
diţionale, ca luterană, anglicană, calvină. 


8 


MOŞIENIREA LUI HRISTOS 


sau impresionist, în muzică vocală sau instrumenta- 
1ă...2 Chiar şi arta cea mai rafinată şi originală a Chinei 
şi Japoniei nu este percepută de europeni ca fiind în 
opoziţie cu arta marilor maeştri ai Europei. Vasele chi- 
nezeşti din muzeele noastre n-au sufocat pânzele lui 
Rafael. Prin analogie, s-ar putea spune că şi diferite- 
le religii exprimă, în varietatea ritualurilor lor, aceeaşi 
evlavie a omului față de Taina supremă; iar în această 
varietate nu este nimic criminal sau lipsit de vredni- 
cie. Chiar şi tehnicile ascetice de disciplinare ale sen- 
timentelor, trupului şi minţii sunt destul de asemănă- 
toare în diferitele religii. Cât de mult s-a vorbit deja de 
asemănările dintre modalităţile de concentrare a min- 
ţii practicate în budism şi în isihasmul ortodox... 

Da, dacă religia n-ar fi decât activitate umană, ea n-ar 
reprezenta decât o parte a culturii umane; iar dreptul 
culturii de a avea variate forme de exprimare este in- 
contestabil. De aceea oamenii nereligioşi, care percep 
tematica religioasă dintr-o perspectivă familiară lor, 
susțin că între religii apar confruntări cauzate de „igno- 
ranță” şi „lipsă de cultură”. Şi, tot de aceea, unui vizi- 
tator al unui muzeu i-ar displăcea total să audă o dis- 
pută între un iconograf şi un adept al şcolii Renaşterii. 
Doar el însuşi este gata să observe şi să aprecieze ori- 
unde ceea ce este frumos, rafinat şi care întruchipează 
„O viziune proaspătă”. Şi, tot din acest motiv, oricărui 
„lucru” executat cu sinceritate şi gust n-ar trebui să i se 
refuze dreptul la existenţă în lumea Culturii. 

Religia însă este mult mai mult decât cultura, pen- 
tru că religia nu este pur şi simplu o activitate umană. 

Religia este o legătură reciprocă, un dialog, şi în ea 
există un ceva, un ceva pe care Altcineva, în mod di- 
rect, îl comunică despre Sine. Dumnezeu nu este o 
simplă Taină. El iese din incomprehensibilitatea Sa, 
Se apropie de oameni, ni Se adresează nouă şi lucrea- 
ză „în mijlocul nostru”. Şi tocmai de această latură 
ne-umană, nesubiectivă este legat aspectul principal şi 
cel mai important din lumea religiilor. Cel mai impor- 
tant, dar şi cel mai periculos: ce se va întâmpla dacă tu 
nu vei desluşi această chemare a lui Dumnezeu? Ce va 
fi dacă tu vei trece pe lângă mâna întinsă spre tine? 

Oamenii pot modela diverse vase. Formele propu- 
se pot fi de orice tip. Dar vasele pot fi umplute diferit: 
unul poate rămâne gol, altul să conţină ulei rânced, al- 
tul vin oțetit, altul apă, iar unul, doar unul, să conţină 
cel mai prețios Nectar al Vieţii. 

Dacă religiile ar fi fost construite numai -pornind 
de jos, atunci ele ar avea aceeaşi valoare şi ar fi uni- 
te. Însă, în esenţă, religia este construită de sus. Şi ast- 
fel suntem constrânşi să punem următoarea întrebare: 
unde S-a apropiat Dumnezeu cel mai mult de oameni, 

sera şi cum ne-a dat El cel mai mult? Şi tocmai pen- 
tru că Dumnezeu este o taină de nepătruns, întrebarea 
aceasta este atât de importantă. Cum noi nu putem să 
elaborăm o cunoaştere autentică despre El, înseam- 
nă că va trebui să ascultăm atent, să desluşim propria 
ji revelaţie. Unde oare acest Cuvânt a sunat cel mai 
| clar şi deplin? Suna numai sau şi acționa, schimbând 
|şi modelând ceva în inimile oamenilor?! 


1 Despre aceasta vezi lucrarea mea: Când Dumnezeu este Iubire... 

De aceea este imposibilă „împăcarea religiilor”. În- 
tr-un bazin de înot, o dispută între adepţii diferitelor 
stiluri ar fi stupidă. Dar oare ar fi stupidă insistența 
celor care ar chema naufragiații de pe Titanic să urce 
la bordul unui vas de salvare sosit la timp? Ar avea 
sens o dispută cu unii care ar încerca să convingă nau- 
fragiaţii că nu trebuie înotat spre corabia salvatoare pe 
motiv că „asta este karma” lor!? E permis să obiectăm 
cuiva care va susţine că salvatoarea corabie nu este de- 
cât miraj, iluzie, maya, şi că, în realitate, există numai 
oceanul, în care ne-a venit rândul să dispărem? 

Dacă, într-adevăr, Dumnezeu a venit la oameni prin 
Hristos, este oare totuna să vii la Hristos, să-L ignori 
sau să-L răstigneşti? 

Aşadar divergenţa fundamentală dintre religii nu 
constă în ritualuri, nu în ceea ce fac oamenii pentru 
Dumnezeire. Deosebirea principală apare legată de o 
cu totul altă problemă: dacă Dumnezeirea săvârşeşte 
oarecare lucrări cu oamenii, în ce anume constau aces- 
tea şi care sunt finalităţile lor? 

Tocmai acesta este domeniul „soteriologiei obiecti- 
ve”. Aici sunt incluse două întrebări fundamentale. 
Prima: ce anume a făptuit Hristos, de dragul nostru, în 
zilele vieţii Sale pământeşti? Şi a doua: care este lucra- 
rea ulterioară a lui Hristos în istoria omenirii? Acestei 
ultime întrebări îi este dedicată cartea de faţă. 


1 Mahatma Gandhi, de exemplu, era împotriva deschiderii 
spitalelor, pe motivul că binefacerea nu aduce cu sine decât amâ- 
narea ispăşirii păcatelor. 

Ce a lăsat Hristos după Înălțarea Sa la cer? Într-o 
simplificare grosieră, se poate spune că, după părerea 
protestantă, Hristos a lăsat oamenilor Biblia. lar po- 
trivit percepţiei catolicilor, El a lăsat lumii pe urmaşul 
lui Hristos, pe Papa. Potrivit experienţei ortodoxe, El 
ne-a lăsat nouă pe Sine Însuşi. 

Oare lucrarea lui Hristos în istorie este limitată nu- 
mai la Biblie? Putem oare afirma că El continuă să lu- 
creze in istorie? Dacă da, atunci cum? Tocmai aceste în- 
trebări se conturează de fiecare dată când încercăm să 
aprofundăm o veche şi celebră dispută teologică, înce- 
pută cu mai bine de o jumătate de mileniu în urmă, 
dispută dusă de protestanți şi catolici. Este disputa pri- 
vind raportul dintre Scriptură şi Tradiţie (Predanie). 

Protestanţii afirmau şi afirmă şi azi că nu există de- 
cât un singur izvor de învățătură de credinţă, şi anu- 
me Scriptura. Scrierile Sfinţilor Părinţi, hotărârile 
Sinoadelor, mărturiile istoriei bisericeşti, atât de pre- 
ţuite de oamenii Bisericii, nu trebuie luate în conside- 
rație pentru a soluţiona problemele vieţii şi cele teolo- 
gice. Doar Scriptura! Sola Scriptura! 

Ortodocşii însă sunt convinşi că în Evanghelii nu 
este cuprins tot ceea ce Hristos a comunicat oameni- 
lor. Mai există şi Sfânta Tradiţie, şi tradiţiile orale ale 
Bisericii. Ce ne spun aceste tradiţii, ce atitudine trebu- 
ie să avem față de ele? Să fi existat şi o oarecare „taini- 
că tradiţie” pentru creştinii cu adevărat înduhovniciţi, 
tradiție necuprinsă în cărțile canonice ale Bibliei, cărți 
accesibile tuturor? Ce anume a transmis Hristos oa- 
menilor şi nu a fost cuprins în paginile Bibliei? 

Despre toate acestea — în cartea care vă stă înainte! 

C el mai firesc este ca o carte creştină să înceapă 
cu meditaţia la Hristos. 

În fiecare carte a mea mă străduiesc, mereu şi me- 
reu, să reamintesc ceea ce a fost cel mai important şi 
mai insistent afirmat în propovăduirea lui Hristos şi 
care, cu toate acestea, în mod uluitor, nu este perceput 
de cititorii contemporani ai Evangheliei. 

Hristos nu S-a perceput pe Sine Însuşi numai ca În- 
vățător. Un Învățător Care să lase oamenilor „o Învă- 
ţătură” care să poată fi răspândită în lume şi prin se- 
cole. El nu atât „învaţă”, cât „mântuieşte”. Şi toate 
cuvintele Lui se referă la modul în care tocmai acest 
eveniment al „mântuirii” este legat de taina propriei 
Lui vieți. 

Tot ce este nou în învăţătura lui Hristos este legat 
numai de taina Propriei Lui Fiinţări. Dumnezeul Cel 
Unic era deja propovăduit de către proroci, iar mono- 
teismul era instaurat de mult. Oare relația dintre 
Dumnezeu şi om poate fi exprimată mai sublim de- 

cât a făcut-o prorocul Miheia: „Nu ţi s-a spus, o, omu- 
le, ce este bun? Sau ce anume cere Domnul de la tine: 
decât să faci dreptate şi mila s-o iubeşti şi să fii gata 
să ţii pasul cu Domnul Dumnezeu Tău?” (Mih. 6, 8)? 
În propovăduirea morală a lui Hristos se poate găsi 
pentru orice afirmaţie „o paralelă” în cărţile Vechiului 
Testament. Însă aceste texte El le exprimă într-o mani- 
eră aforistică, însoțindu-le de exemple şi parabole ui- 
mitoare, emoționante. lar învățătura Sa morală nu cu- 
prinde nimic mai mult decât ceea ce se găseşte în Lege 
şi Proroci. 

¥ Citind cu atenţie Evanghelia, vom constata că 
principala propovăduire a lui Hristos nu este chema- 
rea la milostenie; la iubire sau la pocăință. Ci miezul 
propovăduirii lui Hristos este El Însuşi. „Eu sunt Ca- 
lea, Adevărul şi Viaţa” (In 14, 6), „Credeţi în Dum- 
nezeu, şi în Mine credeți” (In 14, 1), „Eu sunt lumina 
lumii” (In 8, 12), „Eu sunt pâinea vieţii” (In 6, 35), „Ni- 
meni nu vine la Tatăl decât prin Mine” (In 14, 6), „Cer- 
cetaţi Scripturile... ele sunt cele ce mărturisesc despre 
Mine” (In 5, 39). 

Care anume pasaj din vechile scrieri îl alege lisus 
pentru a propovădui în sinagogă? El nu alege chemări- 
le prorocilor la iubire şi puritate. „Duhul Domnului e 
peste Mine, pentru că El M-a uns; El M-a trimis să le 
binevestesc săracilor” (Is. 61, 1-2). 

Iată un pasaj mult controversat: „Cel ce iubeşte pe 
tatăl său ori pe mama sa mai mult decât pe Mine nu 
este vrednic de Mine; cel ce iubeşte pe fiul său ori pe 
fiica sa mai mult decât pe Mine nu este vrednic de 

Mine. Şi cel ce nu-şi ia crucea sa şi nu-Mi urmează Mie 
nu este vrednic de Mine” (Mt. 10, 37-38)!. Nu se re- 
nunţă, se spune aici, „de dragul adevărului”, sau „de 
dragul Veşniciei”, sau „de dragul Căii”, ci „pentru 
Mine”. 

Iar aceasta nu este deloc o relaţie obişnuită între 
un învățător şi un elev. Nici un învăţător nu a avut o 
pretenţie atât de exclusivă, totală, asupra sufletelor şi 
destinelor elevilor săi: „Cel ce şi-a câştigat viaţa, o va 
pierde; iar cel ce şi-a pierdut viaţa pentru Mine, o va 
câştiga” (Mt. 10, 39. 

'Chiar şi la Jud Judecata de Apoi despărțirea se va face 
după ă atitudinea titudinea oamenilor faţă de H Hristos, şi nu după 
gradul de respectare a Legii. „Mie Mi-aţi făcut” (Mt. 
25, 40) — Mie, şi nu lui Dumnezeu. Iar judecătorul este 
Hristos. După atitudinea faţă de El are loc despărți- 
rea. El nu spune: voi aţi fost milostivi şi de aceea sun- 
teți binecuvântați, ci: „Am flămânzit şi Mi-aţi dat să 
mănânc” (Mt. 25, 35). 

Pentru dezlegarea de păcate a celui judecat se va 
cere nu numai o mărturisire intimă a lui Hristos, ci şi 
una publică. Fără această mărturisire, a legăturii cu Ii- 
sus în faţa lumii, mântuirea nu este posibilă: „Pe cel ce 


! Reamintesc că, potrivit tălmăcirii lui Clement Alexandrinul, 
prin aceste cuvinte Hristos spune că omul trebuie să renunţe ori- 
când la prejudecățile sociale (chiar şi în cazul în care aceste preju- 
decăţi îi determină pe părinţi să-şi educe fiii în spiritul respinge- 
rii Evangheliei). 

2 În versiunea rusă, în loc de cuvântul „viaţă 
flet” (n. trad.). 


a” 


se traduce „su- 

Mă va mărturisi pe Mine în faţa oamenilor, îl voi măr- 
turisi şi Eu în fața Tatălui Meu Care este în ceruri; dar 
de cel ce se va lepăda de Mine în fața oamenilor, de 
acela Mă voi lepăda şi Eu în faţa Tatălui Meu Care este 
în ceruri” (Mt. 10, 32-33). 

Mărturisirea lui Hristos în faţa oamenilor poa- 
te fi periculoasă. lar pericolul nu derivă dintr-o 
propovăduire a iubirii sau a pocăinţei, ci din propo- 
văduirea lui Hristos Însuşi. „Fericiţi veţi fi când, din 
pricina Mea, vă vor ocări şi vă vor prigoni şi, mințind, 
vor zice tot cuvântul rău împotriva voastră” (Mt. 5, 
11). „Din pricina Mea veţi fi duşi înaintea conducă- 
torilor şi a regilor” (Mt. 10, 18). „Şi veţi fi urâţi de toți 
din pricina numelui Meu; dar cel ce va răbda până la 
sfârşit, acela se va mântui” (Mt. 10, 22). 

Şi invers: „Şi cel ce va primi un copil ca acesta în- 
tru numele Meu, acela pe Mine Mă primeşte” (Mt. 18, 
5). Şi nu se spune în numele Tatălui, şi nici de dragul lui 
Dumnezeu! Şi tot aşa, prezenţa şi ajutorul Său, Hristos 
nu le promite celor care se vor aduna în numele „Ma- 
relui Necunoscut”, ci acelora care se vor aduna în nu- 
mele Lui: „Unde sunt doi sau trei adunaţi în numele 
Meu, acolo sunt şi Eu în mijlocul lor” (Mt. 18, 20). 

Mai mult decât atât, Mântuitorul arată clar că toc- 
mai în aceasta constă înnoirea adusă de El vieții religi- 
oase: „Până acum nimic n-aţi cerut în numele Meu; 
cereți şi veți primi, pentru ca bucuria voastră să fie de- 
plină” (In 16, 24). 

Şi în încheierea Bibliei se aude chemarea: „Vino, 
Doamne lisuse!”, nu: „Vino, Adevărule!”, şi nici: „Co- 

boară, Duhule, asupra noastră!”, ci: „Vino, Doamne 
Jisuse!” 

Hristos nu-i întreabă pe ucenicii Săi care este păre- 
rea oamenilor despre EL, ci-i întreabă: „Cine zic oame- 
nii că sunt Eu?” (Mt. 16, 13). Nu se pune problema 
acceptării sistemului, a învăţăturii, ci a acceptării Per- 
sonalității. Evanghelia lui Hristos se descoperă pe sine 
ca Evanghelia despre Hristos, ea aduce vestea Perso- 
nalității Sale, şi nu vestea unei anumite concepții. În 
termenii filosofiei contemporane se poate spune că 
Evanghelia este expresia personalismului, şi nu a con- 
ceptualismului. Nimic din ceea ce a făcut Hristos nu 
poate fi comentat făcând deosebire şi separație între 
fapta şi Eul Său. 

Întemeietorii altor religii nu erau ei înşişi obiec- 
tul credinţei, ci mijlocitorii ei. Nu personalitatea lui 
Buddha, a lui Mahomed sau cea a lui Moise a repre- 
zentat adevăratul conţinut al noii credinţe, ci învăţă- 
tura lor. În fiecare caz era posibilă separarea învățătu- 
rii lor de ei înşişi. Însă „Fericit este acel care nu se va 
poticni întru Mine” (Mt. 11, 6). 

Cea mai mare poruncă a lui Hristos, pe care El În-” 
suşi a denumit-o ca nouă, vorbeşte şi ea despre El În- l 
suşi: „Poruncă nouă vă dau: să vă iubiți unul pe altul 
aşa cum v-am iubit Eu pe voi!” (In 13, 34). Şi noi ştim | 
cât ne-a iubit El pe noi — până la Cruce! 

Mai există o explicație de principiu a acestei 
porunci. Trăsătura distinctivă a unui creştin este nu 
iubirea faţă de cei ce-l iubesc (oare nu tot aşa fac şi pă şi pă- 
Bânii?), c cii iubirea față de duşmani. Dar poți oare să-ți 

iubeşti duşmanul? Duşmanul este un om pe care eu, 
prin definiţie, spunând cu îngăduință, nu-l iubesc. 
Oare am să pot eu să-l iubesc ascultând porunca cui- 
va? Dacă un guru sau un propovăduitor oarecare va 
spune discipolilor săi: „Mâine, de la ora opt diminea- 
ta, veţi începe să-i iubiți pe duşmanii voştri!”, oare în 
inimile lor se va manifesta la opt şi zece minute chiar 
sentimentul iubirii? Meditaţia şi antrenamentul voin- 
tei şi ale sentimentelor pot instaura o atitudine indife- 
rentă, fără afecte, față de duşmani. Dar bucuria pentru 
reuşitele acestuia ca şi pentru ale tale nu-şi găseşte lo- 
cul în fiinţa omului. Nenorocirea străinului este mai 
uşor de împărtăşit. Dar bucuria acestuia este impo- 
sibil de împărtăşit... Dacă eu iubesc pe cineva, orice 
veste bună despre el mă bucură, gândul întâlnirii ime- 
diate cu fiinţa iubită mă bucură... Soţia se bucură de 
succesele profesionale ale soţului. Oare va putea ea, 
cu aceeaşi bucurie, să audă de înaintarea în grad a ace- 
luia pe care îl consideră duşmanul său? Prima minune 
săvârşită de Hristos a fost cea de la nunta din Cana. 
Gândindu-ne la faptul că Mântuitorul a luat asupra Sa 
suferinţele noastre, noi uităm adesea că El a fost soli- 
dar cu oamenii şi în bucuriile lor. 

Atunci, dacă porunca iubirii duşmanului nu poate 
fi cuprinsă de om, de ce ne-o dă Hristos? Sau El nu cu- 
noaşte bine natura umană? Sau El vrea să ne dea piei- 
rii prin rigorismul poruncii Sale? Dar, aşa cum ne-o 
spune şi Apostolul, cel care încalcă o poruncă devine 
vinovat de dărâmarea întregii Legi. Dacă eu am încăl- 
cat un paragraf al Legii (de exemplu, m-am ocupat cu 

şantajul), atunci, la judecată, nu-mi va fi de nici un fo- 
los argumentul că eu n-am furat cai niciodată. Dacă 
eu nu îndeplinesc porunca iubirii duşmanului, atunci 
la ce-mi va folosi dacă-mi dau averea săracilor, dacă 
mut munții sau dacă accept să-mi dau trupul spre ar- 
dere? Sunt osândit. Şi sunt osândit în condiţiile în care 
Vechiul Testament se arată mai milos față de mine de- 
cât Testamentul cel Nou, care propune o astfel de „po- 
runcă nouă”, încât sunt supuşi judecății nu numai iu- 
deii subordonați Legii, ci şi o întreagă omenire. 

Atunci, cum s-o îndeplinesc? Voi găsi eu în mine 
resurse pentru a asculta de porunca Învățătorului? 
Nu. Însă „la oameni lucrul acesta este cu neputinţă, 
dar nu la Dumnezeu, că la Dumnezeu toate sunt cu 
putință” (Mc. 10, 27). Că „aşa cum M-a iubit pe Mine 
Tatăl, tot aşa v-am iubit şi Eu pe voi; rămâneți întru 
iubirea Mea...” (In 15, 9). Cunoscând că omul nu este 
capabil singur să-şi iubească duşmanul, Mântuitorul 
îi uneşte cu Sine pe cei credincioşi, aşa cum mlădițe- 
le se unesc cu butucul, pentru ca-n ei să crească şi să 
lucreze iubirea Lui. „Dumnezeu este iubire” (I In 4, 
16). „Veniţi la Mine toți cei împovăraţi...” „Legea obli- 
ga la lucruri pe care nu le dădea. Harul dă lucrurile la 
care obligă.” [1] 

Prin urmare această poruncă a lui Hristos este de 
neconceput în afara participării la taina Lui. Morala 
Evangheliei este de nedespărțit de mistica ei. Învăță- 
tura lui Hristos nu poate fi disociată de hristologia 
Bisericii. Numai unirea nemijlocită cu Hristos, îm- 
Părtăşirea cu El, face posibilă îndeplinirea noilor Lui 

porunci. Sistemul etic religios obişnuit reprezintă o 
cale prin care oamenii ajung la un scop anume. Hris- 
tos începe tocmai de la acest scop. El ne vorbeşte de 
viața care se revarsă de la Dumnezeu spre noi, şi nu 
de eforturile noastre care ar putea să ne înalțe până la 
Dumnezeu. El dăruieşte tocmai acel lucru pentru care 
unii depun efort. Alți învățători încep cu o cerinţă, iar 
El cu darul: „S-a apropiat Împărăţia lui Dumnezeu” 
(Mc. 1, 15). Şi tocmai de aceea, Predica de pe Munte 
nu anunţă o morală nouă şi nici o lege nouă. Ea anun- 
tă intrarea într-un orizont cu totul nou al vieţii. Predi- 
ca de pe Munte nu expune atât un sistem moral nou, 
_cât mai ales descoperă o nouă aşezare a lucrurilor. Oa- 
“menilor li se oferă un dar. Şi li se spune în ce condiții 
pot să nu-l piardă. Fericirea nu este o răsplată pentru 
nevoinţele omului, împărăția Domnului nu urmează 
sărăciei duhului, ci se contopeşte cu ea. Legătura din- 
tre starea omului şi făgăduinţa dată de Hristos este 
asigurată de Hristos Însuşi, şi nu de efortul omenesc 
sau de Lege. 

Încă din Vechiul Testament s-a vestit că numai veni- 
rea lui Dumnezeu în inima omului îl poate face pe 
acesta să-şi uite nenorocirile trecute. „Ploaie binevoi- 
toare... Cu bunătatea Ta ai pregătit-o, Dumnezeule, 
pentru cel sărac” (Ps. 67, 11). De fapt, Dumnezeu nu 
sălăşluieşte decât în două locuri: „Cel ce-ntru cele de 
sus locuieşte pe veci — sfânt întru sfinți e numele Lui 
— Cel Preaînalt Care Se odihneşte întru sfinţi, Cel ce 
dă răbdare celor cu inimă slabă şi viață le dă celor cu 


xn 


inimă zdrobită” (Is. 57, 15). Şi totuşi una este unge- 


20 


MOŞTENIREA LUI HRISTOS 


rea mângâietoare săvârşită de Duh, care se resimte în 
adâncul unui suflet zdrobit, şi altceva vremea mesi- 
anică, vreme în care lumea devine de nedesprins de 
Dumnezeu... De aceea, fericiţi sunt cei săraci: Împără- 
ţia cerurilor este deja a lor. Nu va fi a voastră, ci este a 
voastră! Nu pentru că voi aţi aflat-o sau aţi primit-o ca 
răsplată, ci pentru că ea însăşi este activă, ea însăşi v-a 
găsit şi a ajuns la voi. 

Şi într-un alt verset al Evangheliei, care este consi- 
derat de obicei ca fiind expresia chintesenței acesteia, 
se vorbeşte nu atât de bunele relații dintre oameni, cât 
mai ales de necesitatea recunoaşterii lui Hristos: „În- 
tru aceasta vor cunoaşte toți că sunteţi ucenicii Mei, 
de veţi avea iubire unii pentru alții” (In 13, 35). Aşa- 
dar care este semnul cel mai distinctiv al creştinului? 
Nu, nu „a avea iubire”, ci „a fi ucenicul Meu”. Un pro- 
fesor ar putea spune studenţilor săi: „Întru aceasta 
vor cunoaşte toți că sunteți studenţi, pentru că aveţi 
un carnet de student”. Care este însă atributul vostru 
principal: a avea carnet de student sau însuşi faptul 
de a fi studenţii mei? Pentru ceilalți, cel mai important 
este să înțeleagă că voi sunteţi ai Mei! Şi, iată, aceas- 
ta este pecetea Mea. Eu v-am ales. Duhul Meu asupra 
voastră. Să rămâneți în iubirea Mea! 

Aşadar, „Domnul, arătându-Se oamenilor în trup, 
le-a cerut mai întâi de toate să-L cunoască, şi asta îi 
învăţa să facă, şi la această cunoaştere îi atrăgea fără 
întârziere; chiar mai mult: pentru acest simțământ 
a venit şi pentru el a făcut tot ce a făcut: «Eu pentru 
aceasta M-am născut şi pentru aceasta am venit în 

lume: să mărturisesc pentru adevăr; tot cel ce este din- 
tru adevăr ascultă glasul Meu» (In 18, 37). lar, întru- 
cât El Însuşi era adevărul, aproape că a spus: «Eu Mă 
arăt pe Mine Însumi»”. (Sfântul Nicolae Cabasila) [2] 
Lucrarea principală a lui lisus nu a fost cuvântul Lui, 
ci fiinţarea Lui: ființarea — cu oamenii; ființarea — pe 
Cruce. 

Chiar ucenicii lui Hristos, apostolii, în propovădui- 
rea lor, nu redau „învățătura lui Hristos”. Pornind să-L 
propovăduiască pe Hristos, ei nu reproduc Predica de 
pe Munte. Referirile la Predica de Munte lipsesc atât 
în cuvântul spus de Petru în ziua Cincizecimii, cât şi 
în cuvântul lui Ştefan în ziua martiriului său. În gene- 
ral, apostolii nu folosesc formula tradițională a uceni- 
cilor: „Aşa cum ne-a povăţuit Învățătorul...” 

Mai mult, chiar şi despre viaţa lui Hristos aposto- 
lii vorbesc cu zgârcenie. Lumina Paştilor este pentru 
ei atât de strălucitoare, încât privirea lor nu mai poa- 
te cuprinde întru totul deceniile care au precedat Gol- 
gota. Chiar şi Învierea lui Hristos apostolii nu o pro- 
povăduiesc ca pe o întâmplare proprie numai vieţii 
Lui, ci ca pe un eveniment din viaţa celor care au pri- 
mit bunăvestirea pascală — pentru că „Duhul Celui ce 
L-a înviat pe lisus din morţi locuieşte în voi” (Rom. 8, 
11); „Chiar dacă L-am cunoscut pe Hristos după trup, 
acum nu-L mai cunoaştem astfel” (II Cor. 5, 16). Apos- 
tolii vorbesc despre un singur lucru: El a murit pentru 
păcatele noastre şi a înviat, şi în Învierea Lui stă nădej- 
dea vieţii noastre. Fără a se referi vreodată la învăţă- 
tura lui Hristos, apostolii vorbesc despre lucrarea lui 

Hristos şi despre jertfa Sa, precum şi despre impac- 
tul Său asupra omului. Creştinii cred nu în creştinism, 
ci în Hristos. Apostolii nu-L propovăduiesc pe Hris- 
tos Învățătorul, ci pe Hristos Cel răstignit — sminteală 
pentru moralişti şi nebunie pentru teozofi. 

Am putea să ne imaginăm că toți evangheliştii au 
fost omorâţi odată cu Sfântul arhidiacon Ştefan. Şi 
asta, pentru că mai mult de jumătate din Noul Testa- 
ment este scris numai de Apostolul Pavel. Să imagi- 
năm următorul experiment: să presupunem că toți cei 
doisprezece apostoli au fost omorâţi. N-a mai rămas 
nici un martor apropiat al vieţii şi propovăduirii lui 
Hristos. Însă Hristos înviat îi apare lui Saul şi-l face 
singurul Său apostol. lar după aceasta, Pavel scrie sin- 
gur tot Noul Testament. Atunci cine am fi devenit noi? 
Creştini sau paulini? Oare în acest caz Pavel ar fi pu- 
tut fi denumit Mântuitor? Pavel, prevăzând parcă o 
astfel de situaţie, dă un răspuns dur acestor întrebări: 
„Fiecare din voi zice: Eu sunt al lui Pavel!, sau: Eu, al 
lui Apolo!, sau: Eu, al lui Chefa!, sau: Eu, al lui Hris- 
tos!...” Nu cumva Pavel s-a răstignit pentru voi sau în 
numele lui Pavel aţi fost botezați?” (I Cor. 1, 12-13). 

Această centrare a preocupărilor apostolilor pe tai- 
na lui Hristos Însuşi a moştenit-o şi Biserica primară. 
Tema teologică fundamentală a primului mileniu 
creştin nu au constituit-o disputele legate de „învăţă- 
tura lui Hristos”, ci controversele legate de fenomenul 
Hristos: Cine a venit la noi? 

Şi în Liturghiile sale, Biserica veche nu mulțumeş- 
te lui Hristos pentru ceea ce manualele contemporane 

de istorie a eticii sunt gata să-L cinstească. În vechile 
rugăciuni nu întâlnim laude de tipul: „Îţi mulţumim 
pentru Legea de care Tu ne-ai amintit”, „Îţi mulțumim 
pentru predicile şi parabolele cele frumoase, pentru 
înțelepciune şi povăţuire”, „Îţi mulțumim pentru va- 
lorile general umane, etice şi spirituale pe care le-ai 
propovăduit”. 

Iată, de exemplu, „Constituţiile apostolice” — un 
document cu rădăcini în secolul al II-lea: „Îţi mulțu- 
mim ie, Părinte, pentru viața pe care Tu ne-ai des- 
chis-o prin lisus Fiul Tău, pentru Fiul Tău pe Care L-ai 
trimis în chip de om pentru mântuirea noastră, Căruia 
I-ai şi îngăduit să pătimească şi să moară. Îți mai mul- 
tumim, Tată, pentru cinstitul Sânge al lui lisus Hris- 
tos vărsat pentru noi şi pentru cinstitul Său Trup, a că- 
ror întruchipare noi o aducem aşa cum El a statornicit 
pentru a ni se vesti moartea Sa.” [3] 

Iată, din „Tradiția apostolică” a Sfântului Ipolit: „Îţi 
mulțumim, Doamne, prin iubitul Tău Fiu, lisus Hris- 
tos, pe Care în vremea de pe urmă Tu ni L-ai trimis 
nouă ca Mântuitor, Răscumpărător şi Vestitor al voii 
Tale, Care este Cuvântul Tău nedespărțit de Tine, prin 
Care totul este creat după voia Ta, pe Care Tu L-ai tri- 
mis din ceruri în pântecele Fecioarei. Împlinind voia 
Ta, El Şi-a întins mâinile Sale pentru a scoate din sufe- 
rinţe pe cei ce cred în Tine... Aşadar, amintindu-ne de 
moartea şi învierea Lui, Îţi aducem pâinea şi potirul ca 
recunoştinţă pentru că ne-ai făcut vrednici de a ne în- 
făţişa în fața Ta şi a-Ți sluji Ţie” [4]... 

Şi în toate Liturghiile care au urmat, până şi în Litur- 
ghia marelui loan Gură de Aur, care şi azi se slujeşte în 
bisericile noastre, mulțumirile şi recunoştinţa se aduc 
pentru jertfa de pe cruce a Fiul lui Dumnezeu, şi nu 
pentru înțelepciunea predicii Sale. 

Chiar şi la săvârşirea uneia dintre cele mai mari 
Taine ale Bisericii — a Botezului — se regăseşte aceeaşi 
mărturie. În cea mai teribilă confruntare a Bisericii, în 
confruntarea nemijlocită a acesteia cu duhul întuneri- 
cului, ea cheamă în ajutor pe Domnul său. Dar cum Îi 
vedea ea pe El în acel moment? Au ajuns până la noi 
rugăciunile vechilor exorcişti. Datorită profunzimii 
lor ontologice, aceste rugăciuni aproape că nu s-au 
schimbat de-a lungul mileniilor. La începutul Tainei 
Botezului, preotul citeşte o rugăciune unică — singura 
rugăciune bisericească ce nu se adresează lui Dumne- 
zeu, ci îl vizează pe satana. Preotul porunceşte duhu- 
lui potrivnic să se depărteze de noul creştin şi să nu-l 
mai atingă din acel moment pe cel devenit membru al 
Trupului lui Hristos. Dar în ce chip preotul Îl numeş- 
te pe Dumnezeu, prin Care-i porunceşte diavolului? 
„Îţi poruncește ţie, diavole, Domnul Care a venit în 
lume...” Nu se ştie de ce în această rugăciune nu apare 
chemarea: „Ieme-te de Învățătorul Care ne-a spus să 
nu răspundem răului cu forța...” 

Aşadar Creştinismul nu este comuniunea celor 
marcați numai de vreo parabolă sau de vreun sublim 
deziderat etic dat de Hristos, ci este comuniunea celor 
care au simțit taina Golgotei. De aceea, în mod parti- 
cular, Biserica nu este impresionată de „critica bibli- 

că”, care găseşte în cărţile biblice intruziuni, greşeli 
sau denaturări. Critica textelor biblice nu poate afecta 
Creştinismul decât în cazul în care acesta este perce- 
put în manieră islamică — ca „religie a Cărţii”. Critica 
biblică a secolului al XIX-lea era capabilă să genere- 
ze triumfalismul antibisericesc, în condiţiile în care se 
transferau asupra Creştinismului unele criterii impor- 
tante pentru islam şi parţial importante pentru iuda- 
ism. Dar şi religia vechiului Israel se întemeia nu atât 
pe o anume învățătură insuflată de Sus, cât pe un eve- 
niment istoric — cel al Legământului. Cu atât mai mult, 
Creştinismul nu este o credinţă într-o carte căzută din 
cer, ci într-o Personalitate, în ceea ce Aceasta a spus, a 
făcut, a trăit. 

Pentru Biserică nu este importantă atât autenticita- 
tea redării cuvintelor Întemeietorului, cât însăşi viaţa 
Lui, viață imposibil de falsificat. Oricâte intruziuni, 
defecte, omisiuni ar interveni în izvoarele scrise ale 
Creştinismului, pentru Creştinism acest fapt nu este 
mortal, pentru că el se construieşte nu pe o carte, ci pe 
Cruce. 

Oare a trădat Biserica „învăţătura lui lisus” transfe- 
rând toată atenţia şi speranța sa de la poruncile lui Hris- 
tos pe însăşi Personalitatea şi Taina Fiinţării Sale? Un 
teolog protestant liberal, A. Harnack, consideră că da, a 


1 „Minunile lui Hristos puteau să fie apocrife sau legendare. 
Singura şi principala minune, care este totodată absolut indiscuta- 
bilă, este El Însuşi. A imagina o asemenea Persoană este tot atât de 
dificil şi de neverosimil — şi o adevărată minune — ca şi propria Ei 
existență” (Rozanov B., Religie şi cultură, versiunea rusă). 

trădat. Pentru a-şi susține ideea că în propovăduirea lui 
Hristos este mai importantă etica decât Personalitatea 
lui Hristos, Harnack citează cuvântul lui lisus: „Dacă 
Mă iubiţi pe Mine, păstraţi poruncile Mele”: „A face 
din hristologie conţinutul principal al Evangheliei este 
o denaturare; acest lucru îl spune clar propovăduirea 
lui Hristos, care, în trăsăturile sale fundamentale, este 
foarte simplă şi-l pune pe fiecare om, nemijlocit, în faţa 
lui Dumnezeu”. [5] Însă este scris: pe Mine să Mă iu- 
biţi, şi poruncile sunt, de asemenea, ale Mele... 

Hristocentrismul Creştinismului istoric, care se 
deosebeşte atât de evident de lectura moralistă a 
Evangheliei de către oamenii puţin religioşi, nu place 
multora dintre contemporanii noştri. Dar, ca şi în se- 
colul I, şi azi, Creştinismul este pregătit să răspundă 
antipatiei păgânilor faţă de el printr-o mărturie, clară 
şi fără dubii, a credinţei într-un Domn unic, întrupat, 
răstignit şi înviat — „pentru noi, oamenii, şi pentru a 
noastră mântuire”!. 

Hristos nu este numai instrumentul Revelaţiei prin 
care Dumnezeu vorbeşte oamenilor. Întrucât El este 
Dumnezeu-Om, El este şi subiectul Revelaţiei. Mai 
mult decât atât: El se dovedeşte a fi şi conținutul Re- 
velaţiei. Hristos este Cel Care intră în comunicare cu 
omul, precum şi Cel despre Care această comunicare 
vorbeşte. 


1 Pentru o analiză mai amănunţită a pasajelor hristocentrice 
din Evanghelie a se vedea cap. „Despre ce a propovăduit Hris- 
tos”, din al doilea volum al cărţii mele Satanism pentru intelectuali 
(versiunea rusă — n. trad.). 

Dumnezeu nu ne-a comunicat, pur şi simplu, din 
depărtări, oarecare adevăruri, pe care El le-ar fi consi- 
derat ca necesare iluminării noastre. El Însuşi a deve- 
nit om. Tocmai de această nouă apropiere de oameni, 
nemaiîntâlnită până la El, El vorbeşte prin fiecare pro- 
povăduire făcută în viața Sa pământească. 

Dacă un înger ar fi coborât din ceruri, aducându-ne 
o anume veste, consecinţele vizitei sale ar fi putut fi 
cuprinse întru totul tocmai în cuvintele veştii aduse şi 
în cadrul formei lor scrise. Cel care ar fi memorat cu 
exactitate cuvintele îngerului, care le-ar fi înțeles sen- 
sul şi le-ar fi transmis celui apropiat ar fi repetat cu 
exactitate slujirea acelui vestitor. Vestitorul ar fi fost 
identic cu misiunea sa. Însă putem oare susţine că mi- 
siunea lui Hristos se reduce doar la cuvinte, la enunța- 
rea unor adevăruri? Putem oare afirma că Fiul Cel de 
o Fiinţă cu Tatăl a împlinit acea slujire pe care, cu un 
tot atât de mare succes, ar fi putut s-o îndeplinească 
oricare dintre îngeri sau oricare dintre proroci? 

Nu. Slujirea lui Hristos nu se reduce la spusele Lui. 
Slujirea lui Hristos nu este identică cu învăţătura Lui. 
El nu este numai proroc. El mai este şi Preot. Slujirea 
unui proroc poate fi cuprinsă în totalitate în cărți. Slu- 
jirea Preotului înseamnă lucrare, nu numai cuvinte. 

Tocmai în aceasta constă problema Tradiţiei şi 
Scripturii. Scriptura este întipărire clară a cuvintelor 
lui Hristos. Însă, dacă slujirea lui Hristos nu este iden- 
tică cuvintelor Sale, înseamnă că rodul slujirii Sale nu 
poate fi identic propovăduirii Sale, propovăduire re- 
dată în cuvintele consemnate de Evanghelii. Dacă în- 

vățătura Sa nu este decât unul din roadele slujirii Sale, 
atunci care sunt celelalte roade? Şi cum pot oamenii 
moşteni aceste roade? Cum se transmite o învățătură, 
cum este consemnată aceasta şi păstrată — se înțelege. 
Dar restul? Ceea ce în slujirea lui Hristos a fost mai 
presus de cuvinte nu poate fi redat în cuvinte. Înseam- 
nă că trebuie să existe o altă modalitate de copartici- 
pare la slujirea lui Hristos, coparticipare despre care 
nu ne vorbeşte Scriptura. 
Aceasta este Tradiţia. 


Ce înseamnă Înălțarea? 


J şadar Hristos propovăduia importanța uni- 
că a Vieţii Sale, a misiunii Sale şi a Jertfei Sale 
pentru destinele omenirii. Toţi creştinii sunt de acord 
că Hristos a săvârşit mântuirea noastră prin jertfa Sa. 
Divergenţele dintre aceştia apar în legătură cu alte 
probleme. 

Prima dintre ele: după Înălţarea lui Hristos, ce fel 
de relații cu Dumnezeu sunt posibile în lume? 

A doua problemă: care anume este calea prin care 
fiecare om în parte poate să-şi împroprieze acel dar al 
mântuirii adus de Hristos întregii omeniri? 

Aşadar ce înseamnă Înălțarea? Este ea o despărţire? 
Oare au rămas oamenii singuri pe pământ, ca şi mai 
înainte? Am primit noi doar o vizită, după care am 
fost părăsiți din nou? Am dobândit oare un Mijloci- 
tor în ceruri, iar pe pământ suntem din nou singuri? A 
devenit oare Dumnezeu mai aproape de noi? Au fost 
zile când El a fost nu numai mai aproape de noi, ci cu 
noi, printre noi. Acele zile au trecut. Oare fluviul tim- 
pului a luat cu sine prezența pe pământ a Creatorului 

veşniciei? Oare cu fiecare an, cu fiecare minut, ne în- 
depărtăm tot mai mult de acel moment unic al istori- 
ei când Cuvântul a devenit trup, când veşnicia a atins 
timpul? 

Şi totuşi pagina de despărțire, aşa cum apare ea în 
Evanghelie, nu e deloc atât de tristă. Ea este plină nu 
de plânsul despărțirii şi nici de cuvinte de adio. Hris- 
tos, mai degrabă, neagă plecarea Sa şi ne previne că 
nu trebuie să-L considerăm plecat: „Eu cu voi sunt în 
toate zilele, până la sfârşitul veacurilor” (Mt. 28, 20). 

Ce a lăsat Hristos „după Sine”? Prin reflex, Protes- 
tantismul răspunde instantaneu la această întrebare: 
Evanghelia. Nu este oare prea grăbită această identi- 
ficare a lui Hristos cu cartea despre El? Oare o astfel 
de doctrină nu-L transformă pe Hristos „într-un scrib 
care n-a făcut altceva decât să aducă pe pământ o gră- 
madă de texte”? [1] 

Vom pune întrebarea altfel: ce anume au primit 
apostolii de la Hristos, ce şi-au însuşit de la El? Oare 
numai cunoştinţe, acele cunoştinţe ce se însuşesc as- 
tăzi la orele de religie sau la „cursurile de studiu bi- 
blic”? Sau, poate, au primit mult mai mult decât sche- 
mele teologice şi preceptele morale? 

Dar nici această întrebare nu este cea mai impor- 
tantă. Alta este mult mai importantă: ce anume a pri- 
mit Hristos de la Tatăl? Doar ştim că ceea ce Fiul a pri- 
mit de la Tatăl, El a dat ucenicilor Săi. Aşadar ce se 
transmite de la Tatăl către Hristos, de la Hristos către 
apostoli, de la apostoli către Biserică? 

Ce a primit Hristos de la Dumnezeu-Tatăl? Oare 
numai cunoaşterea? Sau şi puterea, şi tăria, şi slava, 
şi însăşi dumnezeirea? Fiul a primit de la Dumnezeu 
veşnicia, adică o astfel de ființare ce nu poate fi supu- 
să coroziunii prin alterare şi moarte. Aceasta este ceea 
ce se numeşte „naşterea cea mai înainte de veci”. lar 
naşterea se deosebeşte de actul creaţiei prin aceea că 
celui care se naşte i se transmite toată natura celui care 
dă naştere (în timp ce ceea ce este creat se aseamănă 
numai într-o anumită privinţă cu creatorul său). 

Iar după „naşterea cea mai înainte din veci”, Fiul Se 
naşte din nou, însă de data aceasta, în curgerea tim- 
pului, El Se naşte dintr-o Maică omenească. Şi ceea ce 
Ipostasul Său a primit de la Tatăl mai înainte de veci El 
îl transmite noii Sale naturi, celei umane. Se realizează 
îndumnezeirea naturii umane a Dumnezeu-Omului, 
îndumnezeire care-şi va atinge plenitudinea numai 
în momentul Învierii. Atunci anume, nu numai firea 
dumnezeiască cea de o ființă cu Tatăl, ci şi firea ome- 
nească primită de Cuvânt de la Maria devine vredni- 
că de cele mai înalte nume. Astfel interpretează Tradi- 
ţia ortodoxă acele cuvinte ale predicii apostolice care 
sunt atât de ademenitoare pentru „martorii lui leho- 
va”: „Acest lisus, pe Care voi L-aţi răstignit, Dumne- 
zeu L-a făcut Domn şi Hristos” (Fapte 2, 36). 

Ce înseamnă „L-a făcut”? Este posibil ca Fiul să 
fie doar o creatură? Sfântul Grigorie de Nyssa atrage 
atenţia asupra următoarelor aspecte: în primul rând, 
această predică este adresată iudeilor care nu vedeau 
decât „înfăţişarea de carne” a lui Hristos şi nu vedeau 

natura Sa spirituală; în al doilea rând, apostolul folo- 
seşte un pronume demonstrativ. În general, pronu- 
mele demonstrativ se foloseşte pentru a arăta numai 
spre ceva vizibil. Mulțimea iudeilor care asculta pre- 
dica lui Petru nu fusese de față pe Muntele Taborului 
şi nu văzuse slava dumnezeiască a lui lisus. Ea nu pu- 
tea vedea decât firea Sa omenească. Ceea ce înseamnă 
că sintagma „Dumnezeu L-a făcut Domn şi Hristos” 
se referă la firea omenească a lui Hristos, şi nu la cea 
dumnezeiască. 

După Înviere, însuşirile naturii dumnezeieşti sunt 
date şi trupului lui Hristos, ce fusese înjosit pe cru- 
ce. În teologie această transformare se numeşte „pe- 
rihoreză”, adică transfer reciproc între însuşirile celor 
două firi ale lui Hristos, precum şi transferul de nume. 
Astfel, după Tertulian, noi primim dreptul de a alătu- 
ra ceea ce înainte de Hristos era incompatibil: „Răs- 
tignit este Fiul lui Dumnezeu: nu este ruşine tocmai 
fiindcă e ruşinos. Şi a murit Fiul lui Dumnezeu: este 
de crezut tocmai pentru că este lipsit de noimă. Şi Cel 
îngropat a înviat: este neîndoielnic tocmai pentru că 
este cu neputinţă” (Tertulian, Despre trupul lui Hristos, 
5). „Numele dumnezeieşti trec asupra omului, astfel 
încât Cel văzut pe cruce Se numeşte „Domnul slavei” 
datorită unirii firii Lui cu cea mai prejos de ea, unire 
prin care se strămută totodată şi harul numelui de la 
Dumnezeire asupra omenității” (Sfântul Grigorie de 
Nyssa, Împotriva lui Eunomie, 6, 2). 

Învingând moartea, Logosul a pătruns cu veşnicia 
Sa, primită de la Tatăl, firea omenească, primită din 

Femeie. Însă acest lucru nu l-a făcut pentru Sine, ci 
pentru noi. Firea Sa omenească, transfigurată de via- 
ţa veşnică, El ne-o transmite mai departe nouă: „Aşa 
cum Tatăl Cel Viu M-a trimis pe Mine şi Eu viez prin 
Tatăl, tot astfel cel ce Mă mănâncă pe Mine va via prin 
Mine” (In 6, 57). 

Aceasta nu este o transmitere a învăţăturii, ci O 
transmitere a Vieţii. Aceasta nu este Internet, nu este 
un lanţ informaţional. Aceasta este o transmitere a fi- 
inţării înseşi, este emanația Veşniciei, şi nu transmite- 
rea unei informații „gnostice”. 

„Toate Mi-au fost date de către Tatăl Meu... şi nici pe 
Tatăl nu-L va cunoaşte nimeni decât numai Fiul şi cel 
căruia va vrea Fiul să-i descopere” (Mt. 11, 27), spu- 
ne Hristos. „Datu!'-Mi-s-a toată puterea în cer şi pe pă- 
mânt” (Mt. 28, 18) — sunt ultimele cuvinte ale lui Hris- 
tos înainte de Înălţare. 

Dumnezeul creştin este Treime. Nu putem vorbi 
despre Fiul fără să amintim de Tatăl. Înainte de a vor- 
bi despre ceea ce El a dat, trebuie să ne întrebăm ce a 
primit. El a primit plenitudinea Vieţii Dumnezeieşti. 
Şi tocmai aceasta se dă oamenilor de către Hristos. 

Chiar puterea Judecăţii, dată Fiului de către Tatăl, 
este transmisă de El apostolilor (I Cor. 6, 2-3). Chiar şi 
cunoaşterea Tatălui, Care este de necunoscut, se trans- 
mite de la Fiul celor cărora „Fiul va vrea să le desco- 
pere”. Hristos vrea ca legăturile întrepătrunderii Sale 


t Toate sublinierile din textele evanghelice aparţin autorului 
(n. trad.). 

cu Tatăl să le introducă în lumea oamenilor: „Aşa cum 
Noi” („Părinte Sfinte, întru numele Tău păzeşte-i... ca 
ei să fie una aşa cum suntem Noi... pentru ca toți să 
fie una; aşa cum Tu, Părinte, eşti întru Mine şi Eu în- 
tru Tine, tot astfel şi ei să fie una întru Noi” — In 17, 
11, 21). Oamenii nu trebuie pur şi simplu să ştie ceea 
ce ştie Hristos, ci ei trebuie să devină ceea ce a fost şi 
este Hristos: Ei sunt cum sunt şi Eu („ei nu sunt din 
lume, aşa cum nici Eu nu sunt din lume” — In 17, 16). 
„Şi slava pe care Tu Mi-ai dat-o Eu le-am dat-o lor” (In 
17, 22). Slavă (teofanie), în limbajul biblic, nu înseam- 
nă nici „faimă” şi nici „popularitate”, ci este manifes- 
tarea Prezenţei Dumnezeieşti. Aşa cum este evidentă 
prezenţa lui Dumnezeu în Fiul lui Dumnezeu, tot aşa 
această prezenţă trebuie să se facă simțită ca strălu- 
cind şi în ucenicii Lui. În sfârşit, cea mai mare dintre 
energiile Domnului — iubirea —, care este sinonimă, în 
conştiinţa creştină, cu cuvântul Dumnezeu, face parte 
din însuşi actul transmiterii de la Tatăl, prin Fiul, către 
apostoli: „iubirea cu care Tu M-ai iubit să fie într-înşii 
şi Eu întru ei” (In 17, 26). 

Ceea ce trebuie să fie transmis, ceea ce se moşteneş- 
te de către creştini de la Hristos şi se transmite din ge- 
nerație în generaţie este Tradiţia. Dar, dacă problema a 
ceea ce Hristos a dat oamenilor nu poate să fie discuta- 
tă fără a lămuri în prealabil problema a ceea ce Hristos 
a primit de la Tatăl, înseamnă că problema Tradiţiei nu 
Poate fi abordată decât în contextul triadologiei (tria- 
dologia este învăţătura despre Dumnezeu ca Treime). 

Tradiţia îşi are originea în Treime. Tradiţia începe 
de la Tatăl spre Fiul!. Iar mai departe, Tradiţia, aidoma 
unei cascade, cade din cer pe pământ, de la Tatăl prin 
Hristos. „Aşa cum Tatăl M-a trimis pe Mine, tot astfel 
şi Eu vă trimit pe voi” (In 20, 21). 

Ceea ce Hristos a primit de la Tatăl, El le-a dat apos- 
tolilor, iar aceştia au transmis Bisericii. Sfântul Irineu 
(secolul al II-lea) şi Tertullian (secolul al III-lea) vor- 
beau despre Tradiţie: Tradiţia este ceea ce Biserica a 
primit de la apostoli, aceştia de la Hristos, iar Hris- 
tos de la Dumnezeu [2]. Aşa că, atunci când citesc la 
Karl Bart că „toată viața Bisericii este necesară numai 
pentru realizarea a ceea ce noi numim slujirea Biseri- 
cii ca vestitor pentru kerygma” [3], nu pot decât să mă 
minunez de o asemenea lipsă de sensibilitate față de 
profunzimea ontologică a Creştinismului. Dacă Bart 
are dreptate, atunci Hristos este un înger, un vestitor 
şi nicidecum „Fiul Unul-Născut, Care ființează în sâ- 
nul Tatălui”. Dacă sarcina Bisericii s-ar reduce numai 
la transmiterea veştii, la informare, atunci de ce ar mai 
fi trebuit ca Hristos, capul Bisericii, să fie unit într-un 
mod atât de ființial cu existenţa Tatălui? 

Repet şi iar repet: ecclesiologia (învăţătura despre 
Biserică) trebuie să meargă direct spre înălțimea tri- 

1 Măcar pentru faptul că Tradiţia începe ca mişcare de la Per- 
soană la Persoană, că Tradiţia înmulțește totodată numărul per- 
soanelor („Unul pornind iniţial în doi s-a oprit în Treime” — Sfân- 
tul Grigorie Teologul, Opere, vol. 1, p. 414— ed. rusă), este total in- 


corectă afirmaţia criticilor Creştinismului care susțin că viaţa în 
Tradiţie ar nivela, chipurile, personalitatea. 

adologiei (învăţătura despre Treime). Biserica poartă 
şi dăruieşte oamenilor ceea ce i s-a înmânat ei de că- 
tre apostoli. Apostolii nu puteau să înmâneze Bisericii 
decât ceea ce le-a transmis lor Mântuitorul. lar Hristos 
a venit în lume pentru a le transmite oamenilor ceea 
ce El Însuşi primise de la Tatăl. De aceea, întrebarea: 
„Ce poate da Biserica omului în istorie? este chiar în- 
trebarea legată de ceea ce Fiul a primit de la Tatăl în 
veşnicie. 

Tatăl Îi dă lui Hristos plenitudinea Dumnezeirii 
Sale; Hristos înmânează viaţa Sa oamenilor. Aşa cum 
în Hristos „locuieşte trupeşte toată deplinătatea Dum- 
nezeirii” (Col. 2, 9), tot aşa şi oamenilor trebuie să le 
fie dată posibilitatea de a deveni „părtaşi ai firii celei 
Dumnezeişti” (II Ptr. 1, 4). Potrivit asigurării solemne 
a apostolului Pavel, nimeni nu ne poate despărţi de 
această iubire a Domnului ce ne este dăruită în Hris- 
tos (vezi Rom. 8, 39). Însă iubirea lui Hristos față de 
oameni, precum am văzut din cuvintele lui Hristos 
citate mai sus, înseamnă prezența permanentă a lui 
Hristos Însuşi în om. Aceasta înseamnă că nimic nu îl 
poate despărţi pe un creştin de Hristos: „nici prezen- 
tul, nici viitorul”. Nici măcar faptul însuşi al Înălţării 
Mântuitorului. 

Însă cum înmânează Mântuitorul oamenilor Viaţa 
Sa ca Fiu al Domnului? Aici nu există declaraţii solem- 
ne privind transferul unor prerogative depline. Noul 
Testament nu este un document notarial, care să fixe- 
ze juridic înfierea vreunui părăsit. Hristos încredin- 
țează oamenilor plenitudinea vieții Sale. 

Însă această încredințare înseamnă şi „dare pe mână”, 
şi renunțare; renunțare din partea „creditorului” la un 
control total privind întrebuinţarea darului dat... 

Şi în limba rusă, şi în greacă, şi în limbile romani- 
ce, „a da pe mână” înseamnă totodată şi „a da”, şi „a 
trăda”!. Dare-trădare (predanie-predatelstvo), „darea pe 
mână” aduce cu sine lipsa de apărare. Dumnezeu iese 
din inaccesibilitatea şi atotputernicia Sa şi primeşte 
carnea suferințelor noastre. Predarea este un testa- 
ment, o renunțare la dreptul de proprietate. Iată conți- 
nutul Tradiţiei? creştine: „Eu viața Mi-o pun pentru ca 
iarăşi s-o iau. Nimeni nu oia de la Mine” (In 10, 17-18). 
Chiar şi parabola talanţilor, a omului ce şi-a împărțit 
la plecare talanții săi, a fost povestită de Hristos în ul- 
timul Său drum, drumul Său spre cruce şi moarte. 

Fiul Omului este dat pe mâinile păcătoşilor pentru 
mântuirea lor, iar darea Sa pe mână este totodată şi 
un dar, şi o jertfă. Astfel atingem taina fundamentală a 
Creştinismului: predarea ca taină a iubirii crucificate... 
Dacă Hristos nu Se dă pe Sine morţii, oamenii nu vor 
putea primi nimic. Hristos Se împarte dăruindu-Se pe 
Sine. Însă nu e voie să uităm că, oriunde Hristos „Îşi 
împarte Trupul Său”, EI îl şi „frânge”. Nu întâmplă- 
tor, Cina cea de Taină, Cina Iubirii, se învecinează cu 
crucea de pe Golgota. Predarea se face de dragul celor 
iubiți. 

1 A se vedea textul latin Lc. 20, 20: „Traderent illum”. 


2 În limba rusă apare aici un joc de cuvinte: predanie în sens 
de Tradiţie, omonim cu predanie în sens de trădare. (n. red.) 


38 


MOŞIENIREA LUI HRISTOS 


„De aceea Mă iubeşte Tatăl, că Eu viața Mi-o dau, 
pentru ca iarăşi s-o iau. Nimeni n-o ia de la Mine, ci 
Eu Însumi o pun. ... Această poruncă am primit-o de la 
Tatăl Meu” (In 10, 17-18). Cui şi pentru ce Îşi dă Hris- 
tos viaţa Sa? Oare numai Tatălui („În mâinile Tale Îmi 
dau Duhul Meu”)? Numai călăilor? Oare Jertfa Lui 
este numai o simplă renunțare, este numai negare, 
este numai o sărăcire, o împuţinare a vieţii? Sau totuşi 
ea este şi o dăruire? Şi acea viață dată de Hristos e pri- 
mită de cineva? 

Pentru conştiinţa ortodoxă este evident că înainte 
de toate Hristos Se dăruieşte pe Sine nouă: „Întrucât 
răstignirea este săvârşită pentru cei iubiţi, Hristos o 
numeşte slavă” — vezi In 7, 39 (Sfântul loan Gură de 
Aur [3]). Noi nu trebuie să punem nimic mai presus 
de Hristos, pentru că nici El n-a pus nimic mai presus 
de noi” (Sfântul Ciprian al Cartaginei [4]). Iubirea lui 
Hristos se jertfeşte pe sine celor iubiţi — oamenilor. 

În Biblie, simbolul vieții este sângele. Hristos nu-Şi 
varsă pur şi simplu sângele Său. Sângele lui Hristos nu 
este pur şi simplu înghițit de pietrele Golgotei. Sângele 
lui Hristos nu este stors de violenţa călăilor. El Însuşi 
deschide izvoarele Sângelui Său. Şi îl adună în Potir 
(în mod paradoxal — înainte de răstignire). Iar acest Po- 
tir cu Sânge EL îl oferă — cui? Sângele Său vărsat, Hris- 
tos nu-L oferă pentru a fi băut nici de către satan, nici 
de către călăi şi nici de către Dumnezeu-Tatăl. Îl oferă 
apostolilor, ca ei să-L primească în ei înşişi. În secolul 
al III-lea, Sfântul Ciprian al Cartaginei scria: „Noi n-am 
fi putut bea Sângele lui Hristos dacă Hristos n-ar fi fost 

mai înainte călcat în picioare şi stors” (Scrisoarea 63. 
Către Ceciliu, despre taina potirului Domnului) [5]. Sfân- 
tul Ciprian se mai referă şi la un text profetic: „Pentru 
ce ai îmbrăcăminte roşie şi veşmântul Tău este roşu ca 
al celui care calcă în teasc?” (Is. 63, 20). 

Aşadar Hristos Se dă pe Sine Însuşi oamenilor, Îşi 
dă Viaţa Sa. Dar, dacă este aşa, atunci şi oamenii tre- 
buie să primească de la Hristos tocmai ceea ce El le-a 
predanisit. Nu cuvintele Lui şi nici cuvintele despre 
EI, ci pe Fl Însuşi, Viaţa Lui. 

Chiar acesta este şi sensul principal al istoriei religi- 
oase: lumea s-a trezit la un moment dat ruptă de Dum- 
nezeu, şi în această stare de ruptură ea a început să se 
sufoce, să bolească, să moară. Pentru a da acestei lumi 
muribunde necesarul de energie vitală nu este suficient 
să fie numai proclamată, din Ceruri, iertarea lumii. Un 
scafandru care se sufocă tăindu-şi din greşeală tubul de 
oxigen nu este salvat de cuvintele căpitanului: „Eu te 
iert c-ai stricat avutul statului!”! Trebuie ca Duhul Vieţii 
să revină între noi şi întru noi. Dumnezeu trebuie să fie 
cu noi şi după ridicarea Sa la cer. Lumea istoriei nu tre- 
buie să fie izolată de eternul cerc al ființei. 

Din acest motiv, Ortodoxia este convinsă că Hristos 
nu ne-a lăsat o bună amintire despre Sine, ci pe Sine 
Însuşi. El nici nu a plecat. Înălţarea Sa nu a sărăcit via- 
ţa noastră, ci ne-a îmbogățit-o: pentru că Hristos înăl- 


1 Pentru a înțelege mai bine cum vede Ortodoxia situaţia omu- 
lui într-o lume în care au avut loc şi căderea în păcat, şi răscum- 
părarea, vezi cap. „Putem să ne mântuim în afara Bisericii?”, din 
cartea mea Dacă Dumnezeu este iubire... 

ţatne trimite, de la tronul Tatălui, Duhul Său, Care ne 
aduce înapoi şi Trupul Lui, Trupul lui Hristos. 

Creştinismul este ontologic. Numim ontologic un 
act ce uneşte două niveluri de ființare (în general, onto- 
logia este „învățătura despre ființă”). Explozia nucle- 
ară nu este un proces ontologic; însă atunci când gân- 
dul meu îmi ridică mâna, adică, folosind limbajul lui 
Descartes, substanţa rațională acționează asupra sub- 
stanţei materiale, care se caracterizează prin întinde- 
re, vorbim de ontologie. Iar nivelurile cele mai impor- 
tante ale ontologiei creştine sunt Creatorul şi creatura. 
Ca urmare, esența Creştinismului constă în aceea că 
„Dumnezeu... m-a ales încă din pântecele maicii mele 
şi prin harul Său m-a chemat ca întru mine să-L desco- 
pere pe Fiul Său” (Gal. 1, 15-16). Despre acelaşi lucru 
ne vorbeşte şi Sfântul Grigorie de Nyssa în interpreta- 
rea pe care o face la „Cântarea cântărilor”: „Când are 
loc întâlnirea adevărată a sufletului omului (a miresei) 
cu Hristos (mirele) «atunci începe o trecere a unuia în 
celălalt, şi Dumnezeu trece în sufletul omului şi sufle- 
tul omului se găseşte la Dumnezeu». S-ar putea spune 
că mireasa a ajuns la culmea celor nădăjduite. Căci ce 
este mai presus decât aceea de a fi în ființa celui iubit 
şi de a-l primi în sinea ta pe cel iubit?” [6]. 

În Creştinism, Dumnezeu le dă oamenilor veşnicia 
Sa. De aceea Tradiţia creştină este cu adevărat „Tradi- 
ţia nemuririi”!. „Fără Mine nu puteți face nimic” (In 


„+ Expresia aparține lui M. Mamardaşvili, care în mod oportun a 
spus despre Tradiţia duhovnicească: „Ceea ce a fost motorul filoso- 

15, 5), spune Hristos. El nu spune că: „Voi nu veți pu- 
tea face nimic bun fără a consulta cărțile apostolilor 
Mei”. El spune: „fără Mine”. Ceea ce înseamnă că, 
pentru a schimba ceva în lume, creştinii trebuie să-L. 
aibă alături pe Hristos, lucrând împreună cu ei. Pen- 
tru a fi creştin, credinciosul trebuie să aibă în viața sa 
şi altceva decât Scriptura. El trebuie să aibă în sine un 
ceva sfânt mai mare decât Scriptura. Prezenţa Bibli- 
ei în casă nu garantează reuşita. Mai e un altceva pe 
care, dacă nu-l avem, nu vom putea făuri nimic. 

E straniu faptul că ori de câte ori, în discuţii cu pro- 
testanţii, pun întrebarea: „Ce ne-a lăsat Hristos?”, aceş- 
tia repetă îndărătnic, mereu: „Biblia, Biblia, Biblia...” 
E de înţeles că acesta este postulatul Protestantismu- 
lui — sola Scriptura; numai Biblia este izvorul cunoaşte- 
rii lui Dumnezeu, nici o „tradiție” nu poate completa 
sau modifica cuvântul Domnului... Dar poate oare o 
teză născută în contextul unei polemici concrete (po- 
lemica primilor protestanți împotriva Catolicismului) 
să fie considerată ca fiind formula universală a Creşti- 
nismului? Oare această formulă solemnă şi frumoasă, 
„numai Scriptura”, nu lasă prea multe în afara cadru- 
lui său? 

Este suficient doar să meditezi puțin pentru a de- 
păşi catehetica protestantă şi pentru a putea răspun- 
de întrebării mele astfel: „Hristos ne-a lăsat Duhul 


fic al tinereţii mele se poate reduce la următoarea idee: Iisus Hristos 
Se putea naşte de nenumărate ori, dar dacă într-o bună zi El nu Se va 
naşte în tine, ai pierit. lată imaginea Tradiţiei!” — M. Mamardaşyvili, 
„Misli pod zapretom”, în „Voprosi filosofii”, 1992, nr. 4, p. 73. 

Sfânt”; amintim că Hristos a folosit viitorul în ceea ce 
a promis: „Duhul Sfânt pe Care Tatăl Îl va trimite în- 
tru numele Meu, Acela vă va învăţa toate şi vă va adu- 
ce aminte de toate cele ce v-am spus Eu” (In 14, 26). 
Oare chiar i-a părăsit Mângiietorul pe apostoli atunci 
când aceştia, sub inspirația Duhului, „şi-au amintit” şi 
au scris ceea ce au auzit de la Hristos? I-a părăsit oare 
Mângâ:ietorul tocmai pe cei care fuseseră deja lăsaţi or- 
fani prin Înălţarea la cer? Dumnezeu a venit la oameni 
pentru a fi din acel moment de nedespărţit de ei. 
După cuvintele Apostolului Pavel, „o altă temelie 
nu poate nimeni să pună în afara celei puse, care este 
lisus Hristos” (I Cor. 3, 11). Temelia Bisericii şi a vie- 
ţii creştine este Hristos, şi nu Biblia. Nu este lipsită de 
temei remarca protestanților că unele aspecte ale tra- 
diţiilor bisericeşti exacerbate Îl pot acoperi pe Hristos 
cel Viu.! Nu s-a întâmplat oare şi cu Protestantismul 
ceva asemănător? Oare nu cumva Biblia L-a acoperit 
pe Hristos cel Viu? Este doar scris într-un manual de 
dogmatică baptist: „Sfânta Scriptură este suficientă 
pentru plenitudinea vieții duhovniceşti” [7]. Mie, tot- 
deauna, mi s-a părut că pentru plenitudinea vieții du- 
hovniceşti este nevoie de Dumnezeu Însuşi, şi nu de 


! Ei se referă la predici consacrate în principal unor chesti- 
uni mai puţin serioase şi chiar inutile, precum: folosirea mătăni- 
ilor, cinstirea sfinţilor, viața monahală, pelerinajele, regulile des- 
Pre post, praznicele bisericeşti, frăţiile ş.a.m.d (Mărturisirea de la 
Augsburg, art. 20). În general vorbind, acestea nu sunt lucruri aşa 
de neserioase şi inutile. Dar, cu adevărat, despre ele trebuie vor- 
Pit numai după ce Evanghelia a fost propovăduită şi însuşită. 

cuvântul despre El. Sau, de exemplu, o cărțulie adven- 
tistă spune: „Slujirea învăţăturii Bisericii nu are drep- 
tul să se bazeze pe nimic altceva decât pe Biblie” [8]. 
Nu este oare mort cuvântul care trăieşte prin citate, şi 
nu printr-o vie experienţă a inimii? 

Este oare Scriptura singura formă de prezenţă a lui 
Hristos în Biserică, în oameni, în istorie? Ce anume co- 
mentează teologii cu adevărat creştini: Scriptura sau 
experiența? Care este subiectul exegezei lor? Textul 
sau profunzimea inimii înnoite de Hristos în ei înşişi? 
Oare generaţii şi generaţii de propovăduitori au fost 
condamnați să repovestească, veac după veac, doar 
cele auzite? La fiecare repovestire Vestea se estompea- 
ză din ce în ce mai mult... 

Sau există totuşi un izvor al reînnoirii propovădu- 
irii? Dacă există, atunci unde este el? Ce anume înflă- 
cărează, din nou şi din nou, inimile? Există un singur 
răspuns: Duhul. Asta înseamnă că, pentru ca predica 
apostolică să se audă din nou şi din nou vie — chiar în 
forma în care ea este scrisă în cărţile Noului Testament 
— a trebuit ca apostolii să lase ucenicilor lor ceva ce 
era în afara cărții: Duhul şi bucuria lui Hristos. 

Hristos nu poate fi făcut prizonierul propriei Sale 
cărți. Principiul protestant „sola Scriptura” li închide 
gura lui Hristos şi-l vorbeşte Lui aşa cum vorbea Ma- 
rele Inchizitor al lui Dostoievski: „Nu mai răspunde, 
taci! De altfel, ce ai puteai Tu să spui? Tu nu ai dreptul 
să adaugi nimic la ceea ce a fost deja spus de Tine mai 
înainte. Şi oare de ce ai mai venit să ne încurci?” Dar 
dacă Hristos vrea să vorbească nu numai apostolilor? 

Nu cumva El doreşte să atingă şi să aprindă şi inimile 
altor oameni? 

Simţind atât libertatea lui Dumnezeu, de neînlăn- 
ţuit cu ceva, cât şi iubitoarea Sa apropiere de oameni, 
Sfântul loan Gură de Aur a debutat în interpretarea 
Evangheliei după Matei cu cuvinte neprotestante: 
„Cu adevărat, noi n-ar trebui să avem nevoie de aju- 
torul Scripturii, ci ar fi necesar să ducem o viaţă atât 
de curată, încât, în loc de cărţi, sufletelor noastre să 
le slujească harul Duhului. Şi, aşa cum paginile căr- 
ţilor sunt scrise cu cerneală, aşa şi inimile noastre să 
fie acoperite de scrisul Duhului” [9]. Evanghelia este o 
cale spre Hristos, dar nu are rost să identificăm calea 
cu punctul final. Realitatea vestită de mărturia Scrip- 
turii depăşeşte toate mărturiile. Hristos este mai pre- 
sus de Evanghelie şi El poate lucra în oameni nu nu- 
mai prin intermediul cărții Sale. 

Ca omul să poată începe abordarea interpretării Bi- 
bliei el trebuie să aibă deja experienţa atingerii adevăru- 
lui extrabiblic. „Omul firesc însă nu primeşte pe cele ce 
sunt ale Duhului lui Dumnezeu... şi el nu le poate înțe- 
lege... cel duhovnicesc însă pe toate le judecă..., căci cine 
a cunoscut gândul lui Dumnezeu ca să-l înveţe pe el? 
Noi avem însă gândul lui Hristos” (I Cor. 2, 14-16). Bi- 
blia este insuflată de Dumnezeu — atunci înseamnă că a 
o înţelege şi a auzi vestea ei principală despre Cuvântul 
Ce a devenit trup, a auzi de iubirea Tatălui arătată în Fiu 
poate s-o facă numai cel care deja s-a atins de Duhul. 

Pentru a înţelege cele spuse, omul trebuie să se fi 
atins de Cel de Nespus. lar Acesta, cu adevărat, nu 

poate să încapă în paginile unui text. Întrucât tăcerea 
este primordială vorbirii, experienţa atingerii, experi- 
ența acelei înțelegeri care este deja pe cale de-a se naş- 
te, este primordială lecturii Cărții. 

Cel care citeşte trebuie să aibă acces la acelaşi Izvor 
ca şi cel care a scris textul sfânt. Numai atunci el va 
putea înțelege despre ce este vorba. Oare acest Izvor 
este înglobat în textul Evangheliei? Dacă Evanghelia 
în sine este capabilă să garanteze caracterul adecvat şi 
luminat de Dumnezeu pentru înțelegerea ei, înseamnă 
că noi avem în faţa noastră o anume taină specială a În- 
trupării Cuvântului nu în om, ci într-o carte, o anume 
magie a unui text ce viază autonom, care este capabil 
să săvârşească minuni prin sine însuşi. Aşa cum preo- 
tul catolic oficiază singur taine în virtutea puterilor ce 
i s-au dat, tot aşa, în spiritul protestant, Evanghelia se 
dovedeşte a fi un dătător autonom al harului credin- 
tei, care nu prea mai are nevoie de suflarea cea vie a 
lui Dumnezeul. Însă teologia ortodoxă afirmă că nu 
preotul săvârşeşte Taina, ci Dumnezeu Însuşi. Preotul 
nu face decât să slujească Taina. Tot aşa gândeşte Or- 
todoxia şi în ceea ce priveşte citirea Evangheliei: cele 
dumnezeieşti nu pot fi cunoscute decât împreună cu 
Dumnezeu. Înainte de citirea pericopei din Evanghe- 
lie, noi ÎI rugăm pe Dumnezeu să auzim textul Sfintei 


1 După potrivita observaţie a noului mucenic, arhiepiscopul 
Ilarion (Troiţki): „Protestanţii care s-au răsculat împotriva pa- 
pei-omul au creat un «papă de hârtie» şi a doua rătăcire a fost 
mai mare decât cea dintâi” (arhim. Ilarion Troiţkii, „Sviaşcennoe 
Predanie i Ţerkov””, în „Golos Ţerkvi”, 1914, nr. 3, pp. 14-15). 

Scripturi; ne rugăm nu pentru o mai bună acustică, ci 
pentru ca nouă să ni se trimită darul corectei înțele- 
geri a ceea ce se va citi, al hermeneuticii textului. 

Iar acest lucru înseamnă că trebuie să existe o anu- 
me cale a naşterii în om a acelei experienţe spirituale, 
singura care îi va putea deschide ochii asupra sensu- 
lui Veştii celei Bune. Doar textul în sine nu poate servi 
drept cale spre înțelegerea acestui sens. Dacă Scriptura 
este inspirată de Dumnezeu, atunci numai Duhul Sfânt 
are cheia hermeneuticii. Şi această Predanie a Duhului 
are loc pe căi extratextuale: ca experienţă, ca trăire. 

„Înţelegi tu oare ce citeşti?”, a întrebat Filip pe eu- 
nucul etiopian, „iar el a zis: cum aş putea-o, dacă nu 
mă va călăuzi cineva?” (Fapte 8, 30-31). Tocmai Duhul 
ne obligă să-L mărturisim pe lisus drept Domn (vezi I 
Cor. 12, 3) şi ne deschide mintea spre înțelegerea ace- 
lui text ce era scris cu participarea Duhului. 

Scriptura cuprinde toate cunoştinţele necesare 
mântuirii noastre, însă ea nu este suficientă pentru ca 
noi să percepem, să interpretăm şi să aplicăm corect în 
viață noastră aceste cunoştinţe ce sunt tăinuite în ea. 
Scriptura trebuie să fie citită prin darul aceluiaşi Duh 
Care a inspirat-o. Duhul a dat sens cuvântului ome- 
nesc; cine poate oare să ia acest sens din cuvinte şi să-l 
ducă până la inima omului care citeşte? Dumnezeu dă 
înțelegerea Cuvântului Său. Datorită unei noi lucrări 
a lui Dumnezeu, noi putem cunoaşte sensul Revelaţi- 
ei Lui. Aşa au fost deschişi ochii pelerinilor la Emaus; 
şi asupra lui Hristos, şi asupra Legii lui Moise... Iisus 
este Singurul Care poate lua vălul de pe ochii noştri, 

pentru ca noi să putem înțelege cele scrise [10]. Pentru 
a înțelege cuvântul Domnului către apostoli, trebuie 
să simţim lucrarea Duhului în noi. 

În viziunea bisericească — după observaţia corectă a 
teologului catolic L. Bouillet —, „În raport cu Biblia, Tra- 
diţia nu este un accesoriu fără de care prima ar fi incom- 
pletă. De fapt, Biblia trebuie pusă din nou — sau, mai 
exact, susținută — în atmosfera ei imanentă, în mediul ei 
vital, în sfințenia ei iniţială. Aceasta este Biblia şi nimic 
în afară de Biblie, însă aceasta este Biblia în întregimea 
ei, nu numai în litera ei, ci şi în Duhul Autorului ei, care 
permanent aduce la viaţă lectura ei. «Într-adevăr, unde 
poate fi găsit duhul lui Hristos, dacă nu în trupul lui 
Hristos?», se întreba Fericitul Augustin” [11]. 

În legătură cu această problemă merită să ne în- 
dreptăm atenţia asupra spuselor biblistului contem- 
poran ortodox, prot. Mihail Dronov: „Într-adevăr, 
dacă nu transmitem odată cu Scriptura şi experien- 
ţa cunoaşterii lui Dumnezeu, atunci vor fi imposibil 
de înţeles cele scrise, pentru că este scris tocmai des- 
pre această cunoaştere a lui Dumnezeu. Unui orb îi 
este imposibil a i se explica ce este «roşu» sau «verde» 
dacă el n-a văzut niciodată. Tot ce e scris este adresat 
unei experienţe deja existente, transmisă pe calea Tai- 
nelor, prin care omul experimentează cunoaşterea lui 
Dumnezeu. Prin Taine este transmisă acea cheie ce va 
deschide sensul celor scrise, este transmis acel ceva 
«după chipul» prin care omul poate identifica «după 
chipul» din Scriptură... Este deosebit de important a 
consemna că această regulă a credinței se transmite ca 

o cunoaştere obiectivă, şi nu ca o senzaţie subiectivă; 
şi aceasta pentru că ea se transmite în mod obiectiv 
prin Tainele Bisericii” [12]. 

Ca urmare, Scriptura nu poate epuiza viaţa sufle- 
tului în Dumnezeu. Scriptura nu spune nimic de po- 
sibilitatea omului de-a se mântui prin citirea ei. Chiar 
cuvintele lui Hristos: „Cercetaţi Scripturile, că voi so- 
cotiți că-n ele aveţi viața veşnică” (In 5, 39) sunt apoi 
explicate tot de către El. Ce anume trebuie să ne des- 
copere cercetarea Scripturilor? Faptul „că ele sunt cele 
ce mărturisesc despre Mine”. Scripturile sunt un in- 
strument (prin ele însele), un martor, o uşă. Dar acest 


1 Ce-i drept, aceste cuvinte ale pr. Mihail nu mi se par în de- 
plin acord cu propria lui afirmaţie potrivit căreia „Tradiţia este o 
metodă de citire, tâlcuire a Scripturilor” (p. 18). După cum Creş- 
tinismul nu poate fi redus la textul Evangheliei, nici Tradiţia nu 
poate fi redusă la o şcoală hermeneutică. Elaborarea Tradiţiei her- 
meneutice şi chiar ajutorul haric al Duhului în înţelegerea Scrip- 
turii sunt doar manifestări ale Tradiţiei, însă ele nu sunt identi- 
ce cu Predania Tainelor”, despre care, în acord cu Sf. Vasile cel 
Mare, dă mărturie şi pr. Mihail. lar identificarea Tradiţiei Apos- 
tolice cu hermeneutica, manifestată în fraza citată a pr. Mihail, 
poate fi întărită cu autoritatea pr. Gheorghe Florovski: „Tradiția 
Apostolică”, aşa cum a fost ea păstrată şi înțeleasă în Biserica ve- 
che, nu era coagulată într-un cod de teze complexe şi obligatorii 
(adică nu lua formă de structură logică, de text), ea era mai de- 
grabă viziunea sensului şi puterii evenimentului Revelaţiei, Re- 
velaţie despre Dumnezeu, Care lucra şi lucrează (prot. Gheorghe 
Florovski, „Pisanie i Predanie s pravoslavnoi tociki zreniia”, în 
„Vestnik Russkogo Zapadnoevropeiskogo patriarşego ekzarha- 
ta”, nr. 45, 1964, p. 60). Şi totuşi, mi se pare că Predania este o rea- 
litate ontologică, nu hermeneutică. Mai exact, este acea schimba- 
re ontologică ce face posibilă hermeneutica adecvată Scripturii. 

instrument se justifică numai dacă omul ÎI va primi pe 
Cel Care îi vorbeşte prin intermediul Cărţii. „Scriptu- 
ra nu îmbrăţişează în totalitate viaţa sufletului. Aceas- 
tă viaţă este harică, iar harul, desigur, nu se dă de către 
cartea Sfintei Scripturi, ci de către Duhul Sfânt pogo- 
rât asupra Bisericii.” [13] 

Scriptura este cuvântul Mirelui către Mireasă. Dar 
oare Mirele vrea să trimită Miresei numai cuvântul? 
Nu cumva El vrea să I se încredinţeze ei şi pe Sine? 
Scripturile n-au fost niciodată singurul izvor prin care 
Biserica îşi cunoştea Mirele. Mai degrabă, Biserica se 
folosea de Scriptură ca de o modalitate de justificare 
a propovăduirii sale, propovăduire ce privea experi- 
ența sa. Tocmai Tradiţia este locul de întâlnire dintre 
Mire şi Mireasa Sa după Înălţare. 

Tradiţia nu face altceva decât să vorbească despre 
Testament; dar Testamentul nu se realizează prin car- 
te, ci prin Tradiţie, prin Taina îndumnezeirii. Pentru 
ca rodul slujirii lui Hristos să vieze împreună cu oa- 
menii şi în oameni, vindecându-i, e necesar ca oame- 
nilor să le fie trimis Duhul cel Sfânt. Însă Duhul nu se 
trimite fără ca oamenii să-L ceară. Propriu-zis, aceasta 
este dubla slujire a Bisericii, cele două laturi ale Tradi- 
ției: ruga pentru coborârea Duhului Sfânt şi primirea 
Lui. După o excelentă expresie a teologului contempo- 
ran român Dumitru Stăniloae, „Tradiția este epicleză 
în sens larg” [14]. Tradiţia este ruga Bisericii: „Trimite 
Duhul Tău Cel Sfânt asupra noastră”, şi este răspun- 
sul lui Dumnezeu la această rugă. 

Scriptura este cuvântul lui Dumnezeu către oa- 
meni, însă religia este un dialog. lar dialogul nu poate 
avea loc într-un mediu în care se aude un singur glas. 
De aceea locul dialogului dintre Dumnezeu şi omenire 
nu este Biblia, ci istoria. 

Iar prezenţa lui Hristos în istorie, în afara paginilor 
Bibliei, este tocmai Tradiţia. 

Numai unitatea Scripturii şi Tradiţiei poate explica 
şi păstra unicitatea Creştinismului. Această unicitate 
constă în aceea că el nu poate fi încadrat în clasifica- 
rea religiilor ca „mistice” şi „profetice”, conform teo- 
riei religiilor. 

Religiile profetice se referă la descoperirea lui Dum- 
nezeu, în plenitudinea Sa unică, faţă de anumiţi inter- 
locutori şi la promisiunea făcută acestor interlocutori: 
promisiunea unei plenitudini a revelaţiei, în viitor, la 
marginea istoriei. Experienţa caracteristică fondatori- 
lor unor astfel de tradiţii este considerată unică, ne- 
implicând coparticiparea generaţiilor de credincioşi 
ce vor urma. În istorie apare punctul unei asemenea 
tensiuni de comunicare cu Dumnezeu, de care nu se 
poate apropia alt moment temporal. Calea profetului 
este irepetabilă, pentru că nu a găsit singur Adevărul 
pe care îl mărturiseşte, ci a fost chemat de EI, prins şi, 
câteodată, chiar obligat să mărturisească despre El. 

Religiile mistice, dimpotrivă, nu fac o deosebire 
Principială între experienţa înaintemergătorului şi ex- 
periența celor ce o capătă mergând pe acelaşi drum. 
Drumul odată găsit şi încercat este accesibil, în ple- 
nitudinea sa, pentru orice timpuri. Aşa cum legea 

gravitaţiei a existat dintotdeauna şi nu a fost creată 
de Newton, ci numai surprinsă de el, tot aşa şi legile 
Yoga — pentru aceste religii — sunt eterne şi imuabile. 
Şi, dacă Newton nu se află față de gravitație într-o si- 
tuație mai privilegiată decât oricare altul, înseamnă că 
şi orice descoperitor al uneia sau alteia dintre şcolile 
Yoga nu este cu nimic privilegiat față de principiile ei, 
şi nici privilegiat faţă de urmaşii săi. De aceea, în acest 
sistem, nu există simțământul unicităţii timpului; nici 
unul din momentele istoriei nu poate pretinde că în el 
se poate surprinde mai uşor reflexul veşniciei decât în 
orice alt moment istoric. 

În schimb, în Creştinism devin compatibile şi sim- 
țământul unicităţii istoriei, simțământul inegalităţii 
valorilor momentelor istorice, proprii religiilor profe- 
tice, şi convingerea religiilor mistice că experienţa co- 
municării cu Dumnezeu nu este închisă într-un mo- 
ment al istoriei de mult trecut. 

Scriptura creştină vorbeşte de evenimentul unic 
al Întrupării, al propovăduirii pământeşti şi al jertfei 
Mântuitorului. Dar Scriptura, vestind un eveniment 
unic şi limitat istoriceşte, nu poate reprezenta o mo- 
dalitate care să asigure convieţuirea lui Dumnezeu 
cu oamenii şi în alte momente ale istoriei. Dumnezeu 
poate să fie împreună cu fiecare generaţie, cu întreaga 
istorie, numai prin Tradiţie. „Numai prin Tradiţie, lu- 
crarea concretă a lui Dumnezeu, care a atins un anu- 
mit moment al istoriei, acționează asupra întregii is- 
torii şi se dovedeşte a fi viabilă pentru toate timpurile 


PAL 


care urmează” [15]. 

În această formulă sunt importante ambele accen- 
te: pe de o parte, e vorba de lucrarea unică a lui Dum- 
nezeu Care S-a descoperit într-un anumit moment al 
istoriei; pe de altă parte, de rodul acestui eveniment 
unic, adică de o nouă apropiere a lui Dumnezeu, care 
devine accesibilă în orice moment istoric ce va urma. 
Creştinul sau, altfel spus, misticul creştin poate atinge 
veşnicia în orice punct al timpului. 

Deoarece Creştinismul păstrează fidelitatea Reve- 
laţiei istorice înseamnă că istoria nu se devalorizează. 
Tradiţia ÎI dă oamenilor pe Dumnezeu Cel viu, însă ro- 
dul acestei întâlniri şi înțelegerea ei de către om trebu- 
ie să fie verificate printr-o singură măsură — Scriptura. 

Dacă nu ar fi existat Scriptura, atunci experiența 
născută în istorie ar fi putut produce un „zgomot de 
fond” prea puternic, care să acopere glasul Mirelui. 
Scriptura care a fixat evenimente de mult trecute şi, 
de aceea, scăpate controlului şi patimilor noastre de 
reformă, nu permite ca prezentul, cu „interesele” şi 
preferinţele lui de moment, să-şi facă de cap în casa 
Bisericii. Scriptura ne permite să ascultăm nu numai 
momentul prezent. Scriptura veche ne scapă de presi- 
unea ziarelor de azi. 

Dar, dacă nu ar fi existat Tradiţia, Creştinismul ar fi 
sclavul trecutului şi nu ar sluji eternității. Fără Tradi- 
ție, Creştinismul ar fi robul literei şi nu s-ar fi eliberat 
în Duh. 


Ortodoxie şi Protestantism: 
controverse 
privind materia și energia 


şadar Ortodoxia şi Protestantismul se deose- 

besc cel mai mult prin problema pusă în jurul 
Tradiției. Iar problema Tradiției este aceea a prezenței 
lui Hristos în istorie după Înălțarea Sa şi a modului în 
care se manifestă această prezență. 

După logica învăţăturii protestante, Hristos nu a lä- 
sat în istorie o urmă mai mare decât oricare alt pro- 
povăduitor religios talentat. Principala Sa lucrare este 
cea care a avut loc în ceruri, şi nu pe pământ. 

În ceruri, El, ca un Apărător şi Mijlocitor, a convins 
pe Tatăl să preschimbe mânia în bunăvoință. Dumne- 
zeu nu Se mai mânie pentru păcatele noastre şi nici nu 
ni le mai pune la socoteală; vederea Jertfei de răscum- 
părare şi de substituție adusă de Hristos L-a determi- 
nat pe Dumnezeu să considere că dreptatea divină a 
fost satisfăcută şi, ca urmare, oamenilor li se pot atri- 
bui meritele lui Hristos. Şi noi, astfel, suntem declarați 

iertați. Hristos nu i-a schimbat pe oameni (oamenii au 
fost şi au rămas păcătoşi; au fost şi au rămas muritori), 
ci a schimbat atitudinea lui Dumnezeu-Tatăl față de 
oameni. 

Însă aici, în plan pământesc, nu s-a schimbat nimic. 
Oamenii au fost impresionați de moartea lui Hristos, 
de Jertfa Lui — cam tot aşa cum înainte fuseseră im- 
presionați de moartea lui Socrate. Lor le-a plăcut în- 
văţătura lui Hristos aproape tot aşa cum mai înainte le 
plăcuse învăţătura lui Buddha. Oamenii Îi sunt recu- 
noscători lui Hristos, tot aşa cum milioane de oameni 
îi sunt recunoscători lui Moise... 

Iar Învierea lui Hristos nu este însuşită de către oa- 
meni. Răstignirea şi-a adus rodul său: ea L-a satisfăcut 
pe Tatăl. Iar Învierea n-a rămas decât un fel de demon- 
straţie a dumnezeirii lui Hristos Însuşi. Învierea nu a 
avut un alt efect în cadrul istoriei pământeşti decât cel 
pedagogic. Victoria lui Hristos asupra morții nu va da 
nici un rod decât în momentul Învierii generale. Nu- 
mai Jertfa lui Hristos a însemnat şi a schimbat ceva în 
lumea religiei, nu şi Învierea. De fapt, lumea protes- 
tantă ține mai bine minte Răstignirea decât Paştele. Ea 
Priveşte cu mai multă încărcătură sentimentală moar- 
tea lui Hristos decât depăşirea morții. 

Ortodoxia, în schimb, consideră că Hristos a dăruit 
oamenilor toate roadele slujirii Sale: şi învăţătura Sa, 
şi Jertfa Sa, şi Învierea Sa. Şi noi putem fi părtaşi la 
toate aceste daruri. Noi nu numai că putem să-L as- 
Cultăm pe Hristos, ci putem să şi murim şi să înviem 
Cu El (vezi Rom. 6, 2-5). 

Hristos ni Se dă pe Sine în întregime. Iar El este 
nu numai Dumnezeu, El este Dumnezeu-Om. Pro- 
testanţii, după o meditaţie serioasă, ar fi mai degra- 
bă de acord cu formula părintelui Gh. Florovski, pe 
care am apărat-o în capitolul anterior: „apostolii au 
transmis Bisericii, iar Biserica, în persoana moşteni- 
torilor apostolici, a primit nu numai învățătură, ci şi 
Duh Sfânt” [1]. Dar afirmaţia teologiei ortodoxe este 
mai complexă. Noi afirmăm că Hristos este Dumne- 
zeu-Om. EI este „înrudit ontologic cu noi” [2]. Şi El ne 
trimite nu numai dumnezeirea Sa, ci şi natura Sa uma- 
nă. Una dintre cele mai ameţitoare probleme teologice 
este: oare a înălțat Hristos de pe pământ trupul Său, 
din moment ce aici a rămas Biserica, tot trupul Său? 
Răspunsul prot. Serghei Bulgakov şi al păr. Dumitru 
Stăniloaie este: „Cerul în care Iisus a înălțat trupul Său 
coincide cu centrul tainic al Bisericii... Şi, cum prin 
Înălţarea Dumnezeului-Om este înălțată natura uma- 
nă, inima omenească bate pe culmea universului” [3]. 

Însă Hristos nu numai că a luat de la noi (prin Ma- 
ria) natura noastră, nu numai că a înălțat-o în sânul 
Sfintei Treimi, ci El ne-a şi întors-o transfigurată, tă- 
măduită, înviată. 

Rodul Învierii se dă oamenilor. Tradiţia trebuie să 
ni-L înmâneze pe Hristos întreg înviat: nu numai cu- 
vintele Lui, ci şi Duhul şi Trupul Lui. 

În Tradiţie, Hristos extinde în lume ființa Sa umană, 
care a înviat şi s-a îndumnezeit. Prin Tradiţie se răs- 
pândeşte ființa umană şi mântuită a lui Hristos. Prin 
Tradiţie noi ne împărtăşim şi coparticipăm la ome- 


56 


MOŞTENIREA LUI HRISTOS 


nirea mântuită. După spusele Sfântului Ciprian din 
Cartagina, „Hristos a vrut să devină ceea ce este omul, 
pentru ca şi omul să devină ceea ce este Hristos” [4]. 

În primul rând cu aceste cuvinte putem să confir- 
măm încă o dată teza principală a capitolului anterior: 
scopul lui Hristos constă nu numai în a le comunica 
oamenilor despre Sine, ci şi în a-l transfigura prin Sine 
pe fiecare din cei ce-au crezut în El. Cum este oare po- 
sibil acest fapt dacă Hristos nu este printre noi? Cum 
este oare posibil să-L las pe Hristos să intre şi să Se să- 
lăşluiască în mine fără ca El să fie prezent? Acest fapt 
nu este posibil fără împărtăşirea cu Hristos. 

Tradiţia, ca un act ontologic ce-i dăruieşte omului 
transfigurat coparticiparea la taina lui Hristos, nu poa- 
te să încapă în cărți. Ceea ce a făcut Hristos nu poate fi 
exprimat în cuvinte şi, ca urmare, nu poate fi transmis 
numai prin cuvinte. Hristos ne-a lăsat ca moştenire 
pe Sine Însuşi, şi nu un set de cărți. Ca urmare şi via- 
ţa ulterioară a Creştinismului nu poate fi redusă nu- 
mai la studii biblice. „Creştinismul este lucrarea întru 
asemănarea cu Dumnezeirea” — aşa a exprimat esen- 
ţa Tradiţiei apostolice Sfântul Grigorie de Nyssa [5]. 
Simpla ascultare a relatării evenimentelor ce au avut 
loc odinioară în Palestina nu este capabilă să producă 
un efect asemănător. Ca urmare, trebuie căutată în alt 
loc o nouă modalitate de transmitere a Tradiţiei pri- 
vind îndumnezeirea naturii umane. 

În al doilea rând, pentru ca omul să poată deveni ceea 
ce a fost Hristos, trebuie să aibă posibilitatea să lase să 
intre în el acea modificare a naturii umane care a avut 

loc în Hristos. În această lucrare vede părintele Dumi- 
tru Stăniloaie principala menire a Tradiţiei: aceea de a 
comunica oamenilor starea finală a lui Hristos, acea na- 
tură umană care a fost deja mântuită în Hristos şi care 
a trecut deja prin porțile morții şi le-a dărâmat [6]. 

Slujirea Duhului, care constituie esența ontologică 
a Tradiţiei, înseamnă realizarea, într-un om concret, 
într-un timp şi spaţiu concrete, a ceea ce a fost săvâr- 
şit de Hristos pentru toată omenirea. Tradiţia interio- 
rizează acea înnoire obiectivă a naturii umane pe care 
a înfăptuit-o Hristos. Duhul face ca noi să asimilăm 
rodul Jertfei de pe cruce. După superba expresie a lui 
Yves Congar, „Lradiţia este tot ceea ce ne-a fost dat 
pentru ca noi să putem trăi în Testament” (7]. Dar Tes- 
tamentul este în Sânge... Şi se poate oare trăi în Testa- 
ment fără a ne apleca asupra potirului cu sângele lui 
Hristos? În consecință, pentru ca Creştinismul să ră- 
mână în istorie şi să lucreze în oameni, e necesar ca 
Hristos să nu-Şi piardă omenitatea, caracterul Său de 
Dumnezeu-Om trebuie să fie prezent în oameni, pen- 
tru a-i tămădui şi a-i umple cu veşnicia Sa. 

Pe aici trece linia principală ce-i desparte pe protes- 
tanţi de ortodocşi. În acest punct întâlnim acea con- 
vingere ortodoxă care trezeşte la protestanți cea mai 
mare revoltă şi care-i prezintă pe ortodocşi în ochii 
protestanților drept adevăraţi păgâni. Iar lipsa la pro- 
testanţi a acestei practici şi doctrine îi îndreptățește, 
la rândul lor, pe ortodocşi să-şi pună cu toată seriozi- 
tatea întrebarea: sunt oare protestanții înşişi creştini? 
Oare nu cumva reprezintă Protestantismul o înlocui- 

re a Creștinismului real cu cuvinte despre el? Este po- 
sibilă oare mântuirea în cadrul unei comunități care 
Îl preaslăveşte pe Domnul în cuvinte, dar care prin 
practica sa luptă necontenit împotriva prezenţei Lui 
reale în lume? 

Diferenţa dintre noi nu este cea a deprinderilor ri- 
tualice. Şi ortodocşii pot să se roage acompaniaţi de 
chitară (amintim de cântecele ieromonahului Roman 
sau ale Jeannei Bicevskaia). Şi ortodocşii pot folo- 
si muzica rock în propovăduire (care se potriveşte în 
mod deosebit pentru predici pe teme apocaliptice — în 
St. Petersburg există asemenea grupuri rock declarate 
ortodoxe). Ortodocşii pot şi ei să propovăduiască nu 
numai în biserici, ci şi pe străzi şi în „case de cultură”. 

Confruntarea noastră principală este cea privitoa- 
re la materie şi energie. Poate oare lumea materiei, a 
cărnii, să primească în sine energiile lumii spirituale? 
Poate oare carnea să fie întrepătrunsă de lumina cea 
necreată? Poate oare Dumnezeu să lumineze prin Sine 
şi să pătrundă prin Sine realitățile pământeşti? 

Convingerea generală a întregii omeniri religioa- 
se, a întregii istorii religioase este: Da, poate! Energi- 
ile duhovniceşti pot întrepătrunde şi pot transfigura 
corpurile materiale. Tocmai pentru motivul că aceas- 
tă convingere este general umană, ea este proprie nu 
numai catolicilor şi ortodocşilor; ea este proprie şi pă- 
gânilor. Observând acest fapt, protestanții au căzut în 
greşeala supărătoare, dar care, vai, se întâlneşte foar- 
te des, că: dacă ceva aparține duşmanului meu, acest 
ceva este rău în sine şi nu trebuie să fie acceptat de 


59 


DIACON ANDREI KURAEV 


mine. Tot aşa, foarte mulţi ortodocşi, văzând că tele- 
viziunea sau alte sisteme informaționale sunt folosi- 
te în mod activ în scopuri anticreştine, trag, prea pri- 
pit, concluzia că aceste mijloace informaţionale sunt 
în sine lucrare diavolească. Şi, ca urmare, se ajunge şi 
la concluzia că puritatea Ortodoxiei poate fi păstrată 
numai sfărâmând atât televizorul, cât şi computerul, 
şi nu numai de piatra credinţei, ci, literalmente, chiar 
de piatra caldarâmului. 

Având în vedere că atât egiptenii, cât şi hinduşii, 
că atât şamanii, cât şi vrăjitoarele şi ocultiştii vorbeau 
de faptul că lumea materială este deschisă energiilor 
duhovniceşti, protestanții au ajuns la concluzia: cre- 
dinţele analogice ale ortodocşilor şi catolicilor sunt şi 
ele ecouri ale păgânismului. Prin urmare, ritualurile 
bisericeşti nu sunt altceva decât ceremonii ocultist-pă- 
gâne. Ca urmare ele trebuie respinse de un creştin cu 
adevărat duhovnicesc. 

Din punct de vedere protestant, sfințenia nu are 
un caracter ontologic, ci funcțional. Pentru ortodocşi 
„ceea ce este sfânt” înseamnă înainte de toate a fi păr- 
taş la Cel Ce este Singurul Sfânt, adică la ceea ce este 
sfințit şi pătruns de energiile dumnezeieşti. Pentru 
protestanți, „sfânt” este ceea ce este folosit pentru a 
exprima gânduri şi sentimente religioase. Sfânt este 
ceea ce se foloseşte în slujirea religioasă. Sfânt are 
semnificația de „separat”, şi nu de „părtaş”. 

Pentru protestanți, sfințenia exprimă atitudinea 
omului faţă de un obiect şi nu exprimă prezenţa ener- 
giei dumnezeieşti în acel obiect. Pentru Luther şi Cal- 

vin, pentru Zwingli şi Hobbes, recunoaşterea unui loc 
sau a unei imagini ca fiind sfinte nu înseamnă decât 
scoaterea acestora din uzanţa cotidiană. Sensul cu- 
vântului „sfânt” nu presupune prezenţa reală a unei 

rsoane într-un loc sau într-o imagine, ci numai O 
nouă atitudine a omului față de acestea, atitudine de- 
terminată de faptul că un anumit obiect sau loc, con- 
sideră el, îi aminteşte de Dumnezeu. De aceea, pentru 
Luther, apa din cristelniță nu se deosebeşte de apa de 
adăpat vitele („apa de botez este o apă care, prin cali- 
tatea sa, nu este cu nimic mai bună decât cea pe care o 
pea o vacă” [8]). În general, „în tabloul lumii, propriu 
lui; Luther şi Calvin, nu există puncte speciale «sacra- 
le», nici în spaţiu şi nici în timp, deoarece totul este sa- 
cral. În acest tablou al lumii nu există unele sfere mai 
nobile sau mai puțin nobile sub aspect ontologic, nu 
există niveluri inferioare ale ființării de disprețuit... 
Din punct de vedere calvinist, de exemplu, în umorile 
organismului, Creatorul n-a pecetluit mai puţin ade- 
văr decât în Scriptură”[9]. 

' Ortodoxia simte altfel lumea. Şi noi suntem con- 
vinşi că singurul izvor al harului este Creatorul, şi noi 
considerăm că numai singur Dumnezeu are puterea 
de-a face minuni binefăcătoare. Şi noi înţelegem ca- 
racterul convențional al denumirii icoanelor ca „făcă- 
toare de minuni”. („De ce unele icoane sunt făcătoa- 
te de minuni?” — pentru că aşa a binevoit Dumnezeu. 
Facerea minunilor nu vine de la nimeni decât de la 
Dumnezeu. Iar în acest caz puterea nu stă în icoane şi 
nici în oamenii care apelează la ele, ci în mila Domnu- 

lui. Ca stăpân a tot ce este, Dumnezeu poate să trans- 
forme orice lucru în instrumentul milosteniei Sale... 
Privind icoanele făcătoare de minuni, dumneavoastră 
ați dat peste un gând autentic. Aceste icoane nu con- 
ţin puterea făcătoare de minuni, ci Domnul voiește să 
manifeste minunea prin ele sau în prezenţa lor, pen- 
tru a trezi credința” — Sfântul Teofan Zăvorâtul) [10]. 

Însă, făcând cunoştinţă cu doctrina protestantă, 
noi ne întrebăm mai înainte de toate: dacă Tainele nu 
reprezintă decât semne ale atitudinii noastre față de 
Dumnezeu, de ce a trebuit să se înlocuiască circum- 
cizia cu Botezul? „Promisiunea față de Dumnezeu, 
buna credinţă” se va ţine minte mai bine dacă ar fi pe- 
cetluită de durerea şi sângele circumciziei şi nu de cu- 
fundarea pentru o secundă în apa cristelniței. 

În plus, noi ţinem minte acele locuri din Biblie în 
care se vorbeşte de mijlocire, prin intermediul materi- 
ei pământeşti, al minunilor Domnului. Mântuitorul ar 
fi putut să-l tămăduiască direct pe cel născut orb, doar 
cu Cuvântul Său. Dar Domnul a procedat altfel: El „a 
scuipat jos şi a făcut tină din scuipat şi a uns cu tină 
ochii orbului” (In 9, 6). 

Şi Îngerul Domnului nu tămăduia pe cei bolnavi 
numai anunțând voința Domnului, ci prin „tulbura- 
rea apei” la Vitezda. Tocmai acest lucru este ceea ce 
face Biserica pe pământ: „tulbură apele”. Lumea, care 
s-a despărţit de Dumnezeu, nu din voia Sa, ci din vina 
omului, şi a devenit supusă deşertăciunii, descompu- 
nerii şi morţii (vezi Rom. 8, 20), aşteaptă eliberarea sa. 
Lumea este pregătită să se revolte împotriva lanțuri- 

lor descompunerii care o leagă. Apele sale sunt pregă- 
tite, împotriva voinţei prințului acestei lumi care le în- 
gheaţă, spre a deveni „apele învolburate care năvălesc 
în viață veşnică” (a se vedea slujba ortodoxă de sfinți- 
re a apei). Pământul este pregătit să țâşnească spre cer 
pentru a nu mai fi nici o distanţă între cer şi pământ, 
pentru ca să dispară separarea cerului de pământ şi 
pentru ca, prin această răsturnare, să fie aruncat jugul 
vechii Legi (vezi Lc. 16, 17). 

„Cuvântul trup S-a făcut.” Oare trupul n-a simțit în 
nici un fel aceasta? Oare nu s-a schimbat lumea prin 
faptul că Însuşi Creatorul ei a intrat în lume şi a deve- 
nit parte din ea? „Cuvântul trup S-a făcut”, şi încă un 
astfel de trup care a fost „plin de har şi de adevăr” (In 
1, 14). Oare, în acest fel, trupul n-a fost şi el pătruns 
de cuvânt, nu i s-a adăugat oare nici Viaţă, nici Ade- 
văr, nici Har? Oare Trupul lui Hristos a fost sfânt nu- 
mai pentru că oamenii trebuiau să se raporteze la El ca 
la un mijloc care să-i ajute să audă mai bine Cuvântul 
Domnului? Oare Trupul lui Hristos n-a fost pătruns 
de har, n-a fost pătruns de energiile dumnezeieşti? Ar 
îndrăzni oare protestanții să susțină o astfel de idee? 

Dacă este blasfemiator să negăm părtăşia Trupului 
lui Hristos la energiile duhovniceşti, atunci de ce am 
presupune că Dumnezeu n-ar putea să-Şi verse harul 
Său şi asupra altor părţi ale lumii materiale, în afara 
acelei părți pe care El a cerut-o Mariei? 

În viziunea protestantă, Dumnezeu S-a folosit de 
întruparea Fiului pentru a-Şi schimba atitudinea Sa 
faţă de oameni. În percepția ortodoxă, esența Evan- 

gheliei constă în aceea că Dumnezeu a pătruns în fi- 
ința creată pentru a face ca lumea să fie de nedespărțit 
de Sine, pentru ca trupul să nu mai fie străin Cuvântu- 
lui. Prin Sine, prin veşnicia Sa, Creatorul Îşi apără lu- 
mea Sa de moarte şi de nimicnicie, de acea stricăciune 
care era revărsată asupra Universului de nebunia libe- 
ră a îngerilor şi a oamenilor. 

O parte din Univers, Dumnezeu a luat-o în Sine, a 
săturat-o cu Sine şi a condus-o prin spaţiul morții. Dar 
tocmai aşa se căleşte oţelul: trupul omenesc a fost pus 
în focul transfigurării, iar apoi în întunericul morții. 
Şi această rezistență la moarte, pe care a manifestat-o 
acea părticică a lumii create, El vrea s-o inoculeze şi 
restului Universului. „Paharul pe care Eu îl beau îl 
veţi bea şi botezul cu care Eu Mă botez vă veţi boteza” 
(Mc. 10, 39). 

Trupul Său, care nu este numai trup omenesc, ci 
trupul Dumnezeului-Om, Hristos îl împarte oameni- 
lor pentru ca şi ei să poată fi nu numai oameni, ci şi fii 
ai lui Dumnezeu. Trupul pătruns de dumnezeire ni se 
dă pentru ca şi trupurile noastre să devină capabile de 
participare la Paştile nestricăciunii. 

În conştiinţa primelor generații de creştini, Taina 
Împărtăşaniei era strict legată de Taina Pascală. Gnosti- 
cismul nu întrezărea nici un viitor bun materiei. După 
el, sufletele şi spiritele participă la lumi şi peregrinări 
viitoare, materia însă nu are în viitor nimic altceva de- 
cât nimicirea ei. Nădejdea pascală a creştinilor cerea 
însă o explicație: ce anume poate da materiei capaci- 
tatea de veşnică ființare, şi încă o astfel de fiinţare care 

să nu fie piedică în comunicarea şi părtăşia cu Dum- 
nezeu? Omul singur nu poate să-şi salveze nici sufle- 
tul, şi cu atât mai mult trupul. Prin propriul său efort, 
omul nu-şi poate elabora propria nemurire. În conse- 
cinţă, darul nemuririi trebuie să vină spre noi doar de 
sus şi el trebuie însuşit nu numai în folosul sufletului, 
ci şi al trupului, adică în folosul omului întreg. 

. „am făcut sănătos un om întreg” (In 7, 23) sunt 
cuvintele lui Hristos pe care le țineau foarte bine min- 
te vechii creştini, şi de aceea ei propovăduiau nu atât 
„nemurirea sufletului”, cât tămăduirea omului întreg, 
adică învierea morţilor. 

Aşadar trupul poate învia pentru că el este capabil 
de înviere şi nu merită să dispară. Trupul poate fi eva- 
luat la un astfel de înalt nivel numai dacă el nu este 
distrus de atingerea Duhului, ci tămăduit de Hristos. 
Hristos putea să Se comporte cu atâta grijă numai cu 
propria Sa creaţie şi nu cu un produs al unui anume 
demiurg rău. Ca urmare, dacă noi avem nădejde Pas- 
Kală, trebuie să recunoaştem în Cel Care a înviat tru- 
purile noastre, în Cel Care a înviat şi în Creatorul lu- 
mii noastre materiale, Una şi Aceeaşi Persoană. Acel 
Dumnezeu Care ne-a creat odată, Care a venit la noi 
în timpul lui Octavian Augustus şi Care a fost răstig- 
nit şi a înviat în timpul lui Ponţiu Pilat ni Se împărtă- 
geşte pe Sine în timpurile de azi şi va chema trupurile 
noastre din cenuşă la sfârşitul timpurilor. 

De aici, afirmaţia minunată a Sfântului Irineu de 
Lyon: „ar învățătura noastră este în acord cu Euharis- 
tia, şi Euharistia, la rândul său, ne confirmă învățătu- 

ra” (Împotriva ereziilor 4, 18, 5). Care dintre învăţăturile 
creştine confirmă Euharistia? Înainte de toate, practica 
Euharistiei este strâns legată de dogma Pascală: „Aşa 
cum pâinea pe care ne-o dă pământul nu mai este o 
pâine obişnuită după ce asupra ei a fost chemat nume- 
le Domnului, ci Euharistie, alcătuită din două elemen- 
te — ceresc şi pământesc, tot aşa şi trupurile noastre, 
primind Euharistia, nu mai sunt stricăcioase având 
nădejdea Învierii” (ibidem). Similar, şi ontologia Tradi- 
tiei se dovedeşte a fi următoarea: „Ca lumina Tatălui 
să se pogoare în trupul Domnului nostru şi de la tru- 
pul Lui strălucitor să treacă asupra noastră, şi în felul 
acesta omul, înconjurat de lumina cea Părintească, să 
primească nestricăciunea” (Împotriva ereziilor 4, 20, 2). 

Pentru Sfântul Irineu, Euharistia este nu numai o 
afirmaţie despre Dumnezeu şi Jertfa lui Hristos, ci şi 
o afirmaţie privind lumea noastră. În teologia acestu- 
ia este prezent un aspect cosmologic plin de bucurie, 
care este absolut străin teologiei protestante. „Tot aşa 
şi potirul, ce aparţine lumii create ce ne înconjoară, El 
l-a mărturisit a fi sângele Său şi ne-a învăţat o nouă în- 
ţelegere a Noului Testament, înţelegere pe care Biseri- 
ca, primind-o de la apostoli, o aduce lui Dumnezeu în 
toată lumea” (Împotriva ereziilor 4, 17, 5). Irineu pune 
accentul pe aspectul antignostic: Hristos Se foloseş- 
te de lumea creată, o binecuvântează şi, ca urmare, El 
nu consideră lumea materială creată ca fiind produsul 
demiurgului rău. 

Cu toate că adeseori Irineu spune că Împărtăşania 
este Împărtăşirea cu Duhul şi Cuvântul Domnului 


66 


MOŞTENIREA LUI HRISTOS 


(ceea ce poate corespunde exegezei protestante a Eu- 
haristiei), totuşi el este absolut străin spiritualismului 
unilateral. „Potirul din cele create El l-a numit Sângele 
Său, potirul prin care El înrourează sângele nostru; şi 
pâinea — ca materie — El a mărturisit-o ca Trup al Său, 
prin care sunt întărite trupurile noastre. Iar când poti- 
rul şi pâinea primesc Cuvântul Domnului şi devin Eu- 
haristia Trupului şi Sângelui lui Hristos, de la care se 
întăreşte şi se susține ființa cărnii noastre, atunci cum 
ei (ereticii) afirmă că trupul, carnea, nu împărtăşeşte 
darul Domnului, adică viaţa veşnică — carnea care se 
hrăneşte din Trupul şi Sângele Domnului şi este mă- 
dularul Său? Şi Sfântul Apostol Pavel ne spune: „pen- 
tru că noi suntem mădulare ale trupului Său, din car- 
nea Lui şi din oasele Lui” (Ef. 5, 30), şi spune acestea nu 
privitor la un om oarecare spiritual şi invizibil — pen- 
tru că „duhul nu are nici oase, nici carne” —, ci privitor 
la o alcătuire a omului adevărat, care este din carne, 
nervi şi oase, iar această carne se hrăneşte din potirul 
Lui, care este Sângele Lui şi creşte din pâinea care este 
Trupul Său... „Trupurile noastre care sunt hrănite din 
Euharistie, îngropate în pământ şi descompuse în el, 
la timpul lor se vor ridica, întrucât Cuvântul Domnu- 
lui le dăruieşte Învierea, pentru ca noi să cunoaştem 
că după puterea Lui, şi nu după natura noastră, avem 
dăinuire veşnică” (Împotriva ereziilor 5, 2, 2-3). 

Spre deosebire de Sfântul Irineu de Lyon, mai mul- 
te denominaţiuni protestante neagă realitatea Litur- 
ghiei. Pentru ele, „frângerea pâinii” nu este decât o 
simplă „amintire”. „Noi nu recunoaştem taina prefa- 

cerii pâinii în Trupul lui Hristos şi a vinului din stru- 
guri în Sângele Mântuitorului, după cum nu recu- 
noaştem nici că cei credincioşi se hrănesc, chipurile, 
nu cu pâine şi vin, ci cu adevăratul Trup şi Sânge ale 
lui Hristos”, afirmă manualul baptist de dogmatică 
[11]. „Pentru majoritatea protestanților, Împărtăşania 
nu se face pentru mântuire, ci drept aducere aminte a 
preţului pe care Iisus l-a plătit pentru mântuirea noas- 
tră” [12]. 

Este destul de straniu faptul că protestanții, care in- 
sistă atât de mult asupra neputinței omului de a face 
ceva pentru mântuirea sa, afirmând că pe om îl mân- 
tuieşte numai harul, devin, în înțelegerea Tainelor 
Evanghelice, nişte banali activişti. În Taine ei văd nu- 
mai acţiunea omului, numai un gest pe care îl fac cei 
credincioşi: Botezul este promisiunea noastră dată lui 
Dumnezeu; frângerea pâinii este amintirea noastră de 
Hristos... Dar nu poate oare Dumnezeu să lucreze în 
viața Bisericii? Sau aici, în Biserică, mereu se desfăşoa- 
ră numai lucrarea noastră, numai amintirile noastre, 
numai mulțumirile şi promisiunile noastre? 

Înțelegerea protestantă a Potirului ca „simbol” şi ca 
„amintire” şi nu ca realitate este o substituire blasfe- 
miatoare: substituirea ontologiei prin psihologie; sub- 
stituirea lucrării lui Dumnezeu prin acțiunea omului. 

Pentru baptişti, realitatea frângerii pâinii este o lu- 
crare omenească. Nu este decât un pur simbol prin 
care oamenii reactualizează amintirile şi prin care îşi 
trezesc în ei accese de emoții pietiste. „Nici în Botez, 
nici în Cina Domnului nu se observă manifestări deo- 

sebite de har” [13]. Acestea sunt cuvinte cinstite. Sunt 
cuvinte adevărate. Dar de ce trebuie să se generalize- 
ze? Dacă în acţiunile pseudobisericeşti ale protestanți- 
lor, după propria lor mărturisire, „nu se observă ma- 
pifestări deosebite de har”, constituie oare acest fapt 
o bază suficientă pentru a considera că în toată lumea 
creştină lucrurile stau tot aşa de trist? 

Eu îmi amintesc Botezul meu (la vârsta de 19 ani). 
Nu am avut în viața mea o zi mai fericită şi mai plină 
de har. Îmi amintesc bucuria unora dintre spovedanii- 
le mele şi a unor Liturghii ale mele... Dar de ce să vor- 
besc despre mine — luaţi mai bine jurnalul Sfântului 
Ioan de Kronstadt, Viaţa mea în Hristos. Atunci veți în- 
ţelege că protestanții n-ar trebui să considere propria 
lor experienţă, a „reprezentațiilor teatralizate”, ca fi- 
ind comună tuturor creştinilor. 

Liturghia ortodoxă nu este opera oamenilor. „Ale 
Tale dintru ale Tale Ţie Ţi-aducem de toate...” Aces- 
te cuvinte ale Liturghiei sunt luate din rugăciunea lui 
Solomon la sfințirea Templului. Solomon punea la 
baza Templului pietre neprelucrate (Biserica nu poate 
sta pe o temelie omenească). Şi în Liturghie „darurile 
care sunt în fața noastră sunt nefăcute de mâini ome- 
neşti. Acela ce le-a creat la Cină lucrează EI Însuşi în 
ele, Unul şi Acelaşi este Cel ce le sfințește şi Cel care 
le preface” (Sfântul Ioan Gură de Aur, Tâlcuiri la Evan- 
helia după Matei 5). 

"La noi este it-urghie, şi nu antropo-urghie. Slujirea 
împreună cu Dumnezeu, şi nu slujirea singuratică a 
oamenilor ce îşi amintesc paginile evanghelice. Omul 

aduce din partea sa conştiinţa recunoscătoare şi dorin- 
ţa de a se uni cu Hristos. Din partea Sa, Mântuitorul 
aduce, aici şi acum, acel dar cu care El, pentru prima 
dată, i-a hrănit pe apostoli. „Şi acum, noi, din nou, adu- 
cem aceeaşi Jertfă ce s-a adus pe Golgota şi care nu se 
va sfârşi niciodată” (Sfântul Ioan Gură de Aur, a 17-a 
Tâlcuire la Epistola către Evrei, 3). Însă, pe Golgota, Hris- 
tos Însuşi S-a dat pe Sine. Şi dacă în bisericile noastre 
are loc aceeaşi Jertfă, înseamnă că noi nu facem decât să 
susţinem cu mâinile noastre Potirul pe care Hristos În- 
suşi îl pune în fața altarului lui Dumnezeu. 

Acea Împărăţie în care se săvârşeşte Liturghia este 
„Împărăţia Tatălui şi a Fiului şi a Sfântului Duh” (tocmai 
cu aceste cuvinte începe Liturghia ortodoxă). La intrarea 
în această Împărăţie, la începutul Liturghiei, după ce s-a 
încheiat Proscomidia, după ce s-au adunat şi s-au pregă- 
tit darurile pământeşti aduse în biserică de către oameni, 
diaconul spune încet preotului: „E timpul ca Dumnezeu 
să vorbească...” ...E timpul când lucrează Dumnezeu... 
Noi intrăm într-o Realitate necreată de om!. 

Baptiştii, limitând frângerea pâinii la un ritual sim- 
bolic care se săvârşeşte din când în când şi care este infi- 


1 Iată trăirea acestei realități a Liturghiei de către un preot or- 
todox (care îşi reamintea în lagăr momentele petrecute înaintea 
altarului): „Întoarcerea spre altar mi se pare acum nu numai ne- 
realizabilă, ci, pur şi simplu, dincolo de lume. «Nu sunt vrednic», 
iată conştiinţa principală a preotului. Mi se pare că, asemenea lui 
David, n-aş îndrăzni acum nici măcar să mă ating de sfințenia 
lui, ci, numai de departe, aş săruta pământul de unde se deschi- 
de lăcaşul celor sfinte... Doamne, ce dor îi este sufletului meu de 
Liturghie!” (Preot Anatoli Jurakovski, Materiale pentru viaţă). 

nit mai puţin important decât predica, nu s-au apropi- 
at de modul de viaţă al vechilor creştini, ci dimpotrivă, 
s-au îndepărtat de el. În Biserica veche, după cum se 
ştie, era considerată drept necesitate împărtăşirea cu 
Sfintele Daruri. Practica ortodoxă de azi este destul de 
departe de cea iniţială, însă cel puţin Biserica, în teolo- 
gia şi slujirea sa, nu încetează să vadă în propovăduire 
nimic mai mult decât o invitaţie de participare la masa 
Domnului; şi propunerea este de participare cât mai 
deasă la această masă. Însă protestanții, chiar şi în te- 
ologia lor, au pierdut dimensiunea euharistică a vieţii 
duhovniceşti şi bisericeşti. Diferența experienţei euha- 
ristice dintre protestanți şi ortodocşi se manifestă prin 
aceea că pentru un protestant „frângerea pâinii este o 
slujire specială: ea are multă tristeţe: este vorba de ulti- 
ma cină a Mântuitorului. Ea presupune o tristă cânta- 
re şi o tematică a propovăduirii pe măsura acestui trist 
moment” [14], iar pentru un creştin ortodox, Liturghia 
este un timp al bucuriei, Paştele cel Mic. Nu este în- 
tâmplător faptul că în cântările Liturghiei noastre nu 
se găseşte nici un cânt de pocăință sau de jelire: numai 
bucurie. Noi nu rămânem înlănțuiţi de amintirea cli- 
pelor de dinaintea Vinerii Patimilor, ci trăim bucuria 
Impărtăşirii cu Trupul Mântuitorului înviat. Şi de fie- 
care dată, după Împărtăşire, preotul citeşte rugăciuni- 
le pascale: „Învierea lui Hristos văzând...”!. 


1 Pot menţiona, cu bucurie, că în literatura protestantă seri- 
Casă a început să se manifeste înţelegerea acestei particularități 
a Ortodoxiei şi să se reacționeze la ea în mod pozitiv. lată, de 
exemplu, un text protestant care poartă urme ale cunoaşterii Or- 

Este interesant să se menţioneze şi faptul că în căr- 
tile patristice Liturghia este numită cu insistenţă „tai- 
na veacului ce va veni”. Abordarea protestantă, care 
vede în „frângerea pâinii” numai „amintire”, simplă 
pomenire, înlănțuie credinţa noastră în trecut. Tradiţi- 
onalismul ortodox rupe graniţele trecutului şi răzbeş- 
te în viitor. În Liturghia ortodoxă, preotul aminteşte 
nu numai de „crucea, mormântul” şi de „Învierea cea 
de a treia zi”, ci şi de „cea de-a Doua Venire a Sa în 
Slavă”. Cu adevărat, aceasta este o „amintire despre 


viitor”. Ea este posibilă numai pentru că Liturghia te 
conectează la Veşnicia atemporală. Liturghia este spe- 


todoxiei ca urmare a convorbirilor ecumenice: „În Bisericile răsă- 
ritene, tocmai Învierea lui Hristos este privită ca lucrarea dum- 
nezeiască mântuitoare, prin excelenţă. La Conferinţa din Melbo- 
urne (1980), Secţia a 4-a a fost iniţial denumită «Hristos răstignit 
aruncă o provocare puterii şi forței omeneşti». Dar participanţii 
ortodocşi au criticat o astfel de formulare. Ca urmare, tema a fost 
reformulată sub forma: «Hristos, răstignit şi înviat, aruncă o pro- 
vocare puterii şi forței omeneşti». Intervenţia participanţilor or- 
todocşi a fost întru totul oportună. Moartea lui Hristos pe Cruce 
nu are sens fără Înviere. Cea mai răspândită expresie a epistole- 
lor misionare trimise de Biserica timpurie era cea a mărturisirii 
Învierii lui Hristos. Ea ducea mesajul bucuriei, nădejdei şi victo- 
riei, primul rod al victoriei definitive a Domnului asupra duşma- 
nului. Iar cei credincioşi puteau deja să participe la această bucu- 
rie şi victorie. Printre altele, Biserica Răsăriteană exprimă acest 
fapt în învăţătura sa despre teosis, despre îndumnezeire; acesta 
e începutul «vieţii întru nestricăciune» (Sfântul Clement Roma- 
nul). În Învierea lui Hristos forţele viitorului năvălesc cu impetu- 
ozitate în prezent şi-l transfigurează, chiar dacă tot ce este în jur 
pare neschimbat. Biserica este chemată să trăiască viaţa Învierii, 
aici şi acum” (Bosch D., Transfigurarea misionarismului). 

ranța noastră, şi nu „condoleanţțele” noastre. Liturghia 
ortodoxă ne călăuzeşte către Hristosul celei de a Doua 
Veniri!, către slăvitul triumf al Învierii. La protestanți 
„frângerea pâinii” trăieşte prin trecut, iar Hristos răs- 
tignit este jelit ca şi cum Învierea n-ar fi existat... 

Dacă Împărtăşania este numai un simbol, atunci 
cum poate fi explicat comportamentul martirilor din 
Abilene? În timpul prigoanei lui Dioclețian, în Abile- 
ne (oraş în Africa) a fost supus torturilor un grup de 
creştini. În timpul procesului, aceştia au mărturisit că 
ei ştiau că au fost urmăriți de iscoade imperiale. Şti- 
au că dacă se adunau pentru a săvârşi Euharistia vor 
fi descoperiți şi executaţi. Cum însă episcopul locului 
lipsise de mai multă vreme şi cum pentru ei lipsa Eu- 
haristiei devenise dureroasă, au decis să nu se mai as- 
cundă şi au chemat un presbiter care a săvârşit Taina 
Euharistiei. Pentru aceasta ei au şi plătit cu viaţa [15]. 
E oare posibil ca ei să fi plătit cu viaţa pentru o aminti- 
re?! Să fi tânjit ei doar după o predică? Sau după Hris- 
tos Însuşi? După Taina reală? 

Şi cum vor putea oare protestanții să explice com- 
portamentul Sfântului Ciprian al Cartaginei? Argu- 
mentând învăţăceilor săi necesitatea de a răbda cu 
curaj prigoana şi a nu renega credința, Sfântul Cipri- 
an reaminteşte de ce îi este necesar creştinului curajul: 
„Ca, ţinând minte Euharistia în care se dă Trupul Dom- 


1 Icoana din spatele altarului, cea la care priveşte preotul în 


timpul slujirii Liturghiei, este icoana lui lisus Pantocrator, adică 
cea a lui Hristos la cea de-a Doua Venire. 

nului, să fie îmbrățişat mai târziu cu dreapta Sa, atunci 
când va primi de la Domnul răsplata cununii cereşti” 
(Sfântul Ciprian al Cartaginei, Scrisoarea 48 către fivari- 
teni cu argumentare spre martiriu) [16]. Dacă Fuharistia 
este numai o aducere aminte, atunci ar reieşi că trebuie 
să te duci la moarte „ţinând minte amintirea”? 

Şi cum se poate explica atitudinea Apostolului Pa- 
vel, care vedea în Împărtăşirea cu Trupul lui Hristos 
făcută cu nevrednicie şi fără dreaptă judecată izvorul 
tuturor nenorocirilor? Bolile şi chiar moartea creştini- 
lor, apostolul le atribuia unei nevrednice Împărtăşiri 
(vezi I Cor. 11, 28-30). Şi, dacă în înţelegerea aposto- 
lului Euharistia n-ar fi decât „un simbol”, numai „o 
amintire”, ar fi putut el aprecia atât de radical conse- 
cinţele unei Împărtăşiri făcute fără judecată? 

Problema Liturghiei este problema Bisericii şi pro- 
blema prezenţei lui Hristos în lume. Am în faţă un 
manual protestant de teologie dogmatică. Citesc capi- 
tolul „Misiunea Bisericii”: „Care este misiunea Biseri- 
cii? Ce trebuie să facă Biserica? 

a) Să-L preaslăvească pe Dumnezeu. 1) Noi slăvim 
pe Dumnezeu cinstindu-L.. 2) Îl slăvim pe Dumnezeu 
prin rugăciune şi laudă. 3) Îl slăvim pe Dumnezeu 
printr-o viață evlavioasă. 

b) Să creştem în noi înşine. Educarea membrilor Bi- 
sericii este chiar crearea Trupului lui Hristos. Slujbele 
bisericeşti publice îşi propun să realizeze tocmai acest 
obiectiv. 

c) A se curăța pe sine... Biserica primară ne oferă 
exemple de realizare a disciplinei bisericeşti. În Scrip- 

tură se spune că trebuie pedepsite: ereziile, dezbinări- 
le, imoralitatea etc. 

d) Să-şi educe membrii săi... Biserica trebuie să trans- 
pună în viață un program special de educare şi instrui- 
re a membrilor ei, a celor tineri şi a celor vârstnici... 

e) Să evanghelizeze lumea... 

f) Să acţioneze în lume ca o forţă delimitatoare şi ca 
o lumină. Credincioşii trebuie să vestească îndreptăţi- 
tele cerinţe ale Domnului ce au fost impuse omului şi 
să vestească Cuvântul vieții... 

g) Să contribuie la tot ce este bine. Este necesar ca 
cel credincios să susţină tot ceea ce încearcă să con- 
tribuie la bunăstarea socială, economică, politică şi de 
instruire a societății” [17]. 

Tot ceea s-a enumerat mai sus ca obiective ale Bise- 
ricii lui Hristos poate, fără nici o rezervă, să fie formu- 
lat ca obiectiv propriu al oricărui cerc filozofic. Cercul 
admiratorilor lui Platon poate, fără rezerve, să-şi pro- 
pună scopuri formulate absolut analogic (schimbând 
doar numele lui Hristos cu numele lui Platon, iar Evan- 
ghelia cu dialogurile platonice). Toate aceste obiective 
sunt prea omeneşti, prea evidente şi simple, ele fiind 
realizabile de orice altă comunitate decât cea creştină. 
Chiar şi condamnarea ereziilor apare în platonismul 
târziu!. Iar controlul asupra moralității ucenicilor şi 
concetăţenilor săi îl propunea Platon însuşi... 


1 „Deja, pentru un neoplatonician păgân din timpurile lui 
lamblichus, doctrina unui scholar era chiar o «dogmă», iar orice 
altă doctrină era o «erezie», aşa cum o înţelegem noi azi” (Ave- 
rințev, Evoluţia gândirii filosofice, ed. în lb. rusă). 

Oare nu are Biserica alte funcţii în afara celor de 
informare şi de susținere a progresului (susținere a 
„progresului istoric” în sens liberal)? 

În consecință, ce nu face Biserica şi nici nu trebuie 
să facă Biserica conform părerii teologilor protestanți? 
Biserica nu trebuie să se ocupe de sfințire. Ea trebuie 
să povestească despre Hristos, dar nu trebuie să asi- 
mileze cosmosul în Trupul lui Hristos. Iar astfel se re- 
fuză menirea cosmică a Bisericii. Este un răspuns rece 
şi de respingere, pe care „fiii Domnului” îl dau creatu- 
rii suferinde: noi nu avem nimic care să-ți poată fi dat. 
„Fiindcă nerăbdătorul dor al făpturii cu nerăbdare aş- 
teaptă descoperirea fiilor lui Dumnezeu. Căci făptu- 
ra a fost supusă deşertăciunii — nu de voia ei, ci din 
pricina aceluia care a supus-o — cu nădejdea însă că şi 
ea, făptura însăşi, se va elibera din robia stricăciunii 
spre libertatea slavei fiilor lui Dumnezeu. Căci ştim 
că până acum toată făptura suspină laolaltă şi suferă 
în durerile naşterii. Dar nu numai ea, ci şi noi cei ce 
avem pârga Duhului, şi noi înşine suspinăm lăuntric, 
nerăbdători aşteptând înfierea, răscumpărarea trupu- 
lui nostru” (Rom. 8, 19-23). 

Iată că în Protestantism nu există nimic pentru trup, 
pentru carne, pentru cosmos, pentru lume. Totul este 
numai pentru intelect: „aflaţi despre Hristos”. E un fel 
de hinduism: să se unească atmanul vostru cu Brah- 
manul. lar trupul — trupul să rămână într-o karmică 
groapă de gunoi. Întruparea, Schimbarea la Faţă, În- 
vierea, Coborârea Sfântului Duh au rămas, după logi- 
ca protestantă, fără nici o influenţă asupra omenirii. Şi 

omul este tocmai duh întrupat, şi nu numai suflet. „O 
fiinţă ce a primit minte şi judecată este om, şi nu doar 
suflet ca atare”, scria încă în secolul al III-lea teolo- 
gul Creştinismului timpuriu, Athenagoras [18]. Tot la 
sfârşitul secolului al III-lea aceeaşi intuiție teologică o 
exprima Sfântul Metodiu de Olimp: „Omul, raportat 
la natură, se numeşte, în cel mai adevărat sens al aces- 
tui cuvânt, nu suflet fără trup, şi nici trup fără suflet, ci 
ceea ce s-a alcătuit prin unirea trupului şi a sufletului 
într-un sublim chip” [19]. 

Iată că în Protestantism, pentru om, în integritatea 
sa, nu există Pâine. Pentru suflet — repovestirea Evan- 
gheliei, iar pentru trup — nimic. Şi universului întreg 
-tot nimic. 

Icoana ortodoxă a Bisericii pe cale de-a se naşte 
vorbeşte despre cu totul altceva. Pe icoana Cincizeci- 
mii (ziua coborârii Sfântului Duh asupra apostolilor 
este ziua de naştere a Bisericii), sub semicercul în care 
sunt aşezaţi apostolii, se găseşte imaginea unei arca- 
de întunecate. Iar în acest întuneric este plasată figura 
Celui vechiu de zile, cu coroană şi aură deasupra capu- 
lui. Mâinile Sale sunt acoperite de un ştergar. Iar in- 
scripția de pe ştergar glăsuieşte: O Kosmos. Este o ale- 
gorie rar întâlnită în iconografie. Avem în faţa noastră 
ilustrarea cuvintelor Apostolului Pavel citate mai sus. 
Cosmosul — întreaga lume — este prizonier, este întem- 
niţat. lar el, cosmosul, nu este întemnițat din cauza 
păcatelor sale şi nici din voinţa sa. Şi de aceea poar- 
tă coroană, ca semn al libertății primordiale şi împă- 
Tăteşti, al libertăţii de deşertăciune şi de stricăciune. 

El nu a încălcat voinţa Domnului şi de aceea aureo- 
la, ca semn al sfinţeniei şi unităţii cu Dumnezeu, nu-i 
este luată nici ea lumii întemniţate. În mâini El ţine un 
ştergar, gest care potrivit etichetei bizantine însemna 
că eşti gata să atingi Sfinţenia, gata să o primeşti (în 
mai multe icoane bizantine, sfinţii nu țin Evanghelia 
direct pe mâini, ci între palmele lor şi Cuvântul Dom- 
nului este interpus un acoperământ). Lumea aşteaptă 
eliberarea, este pregătită s-o primească. Acele prime 
raze ale luminii eliberatoare au început să pătrundă în 
temnița lumii prin apostoli, prin Biserică, începând cu 
acea zi a Cincizecimii. 

După protestanți însă, lumea materiei este închisă 
pentru pătrunderea energiilor divine. După ei, în ori- 
ce ritual nu există sfințire reală. Textul de mai sus, din 
manualul protestant, frapează îndeosebi prin faptul 
că, după convingerea autorului, chiar zidirea Biseri- 
cii, ca Trup al lui Hristos, are loc fără Însuşi Trupul lui 
Hristos, ci doar prin relatarea omenească despre El. 

Dar propovăduirea şi învăţarea nu pot fi mai im- 
portante decât Realitatea mistică. Liturghia ortodo- 
xă nu se limitează la citirea Evangheliei: cel ce citeşte 
Evanghelia scrisă reaminteşte de Hristos, de slujirea 
şi jertfa Sa, dar după citire preotul începe săvârşirea 
Tainei, a înfăptuirii Tradiţiei. Protestanţii au lăsat Li- 
turghia celor chemaţi (a catehumenilor) şi au înlăturat 
Liturghia celor credincioşi, ei au rămas numai cu ceea 
ce pregăteşte Taina. Este ca şi la creştinii de rit vechi, 
la cei fără de preot, unde a rămas numai un cerc de 
slujbe care nu e decât un drum spre Liturghie, țelul fi- 

ind astfel înlăturat... În fond, prin reducerea Tainei la 
învățătură şi predică, curentele raționaliste ale Protes- 
tantismului renasc una dintre formele vechiului gnos- 
ticism. Religia este redusă la o activitate pur verbală 
(în cazul de faţă, de pură propovăduire). 

Ortodoxia îi împărtăşeşte pe creştini cu Cuvântul 
Vieţii în două moduri: sub forma hranei verbale, prin 
ascultarea Scripturii, şi sub forma mesei Euharistice. 
Protestantismul nu cunoaşte decât prima modalitate. 

Dacă Împărtăşania nu este decât un simbol, atunci 
se pune întrebarea: oare nu se dizolvă într-un simbo- 
lism întreg sensul Evangheliei? Dacă încă de aici, din 
viaţă noastră pământească, noi nu putem să ne întâl- 
nim şi să ne unim cu Hristos ontologic şi real, înseam- 
nă că „Evanghelia ar fi numai prorocire, iar Hristos 
un proroc” [20] şi nu Mântuitorul şi Înnoitorul vieții 
noastre. 

După Înălţarea Sa, Hristos ne-a lăsat nouă nu nu- 
mai cuvintele Sale, nu numai Duhul Său. El ne-a lăsat 
nouă şi plenitudinea naturii Sale de Dumnezeu-Om, 
adică Taina Trupului Său care este, în mod tainic, ilu- 
minat dinăutru de Dumnezeire. Hristos înviat este 
printre noi. 

De aceea este insuficient doar a le relata oamenilor 
despre Hristos fără a le permite intrarea în foişorul de 
pe Sion. În acea odaie ale cărei uşi au rămas apoi neîn- 
cuiate, în acea odaie în care ne duce Liturghia biseri- 
cească pentru a ne oferi un loc alături de apostoli spre 
a ne apropia împreună cu ei de acel moment din care 
începe Biserica şi Tradiţia ei: „lisus, luând pâine şi bi- 

necuvântând, a frânt şi le-a dat ucenicilor zicând: «Lu- 
aţi, mâncaţi, acesta este Trupul Meu...!» Şi luând paha- 
rul şi multumind, le-a dat zicând: «Beţi dintru acesta 
toți, acesta este Sângele Meu, al Legii celei noi, carele 
pentru mulți se varsă spre iertarea păcatelor!»” (Mt. 
26, 26-28). Credinţa Bisericii se deosebeşte de toate ce- 
lelalte credinţe prin aceea „că ea, în mod concret, fizic, 
este părtaşă la obiectul său” [21]. Hristos îi transfigu- 
rează pe cei credincioşi în Sine. Credinciosul este adus 
nu spre contemplare şi nu spre convingeri, nu spre 
iluminări transmise de ierarhia cerească, ci spre Hris- 
tos Însuşi. „lor a vrut Dumnezeu să le arate care este 
bogăţia slavei acestei taine între neamuri, adică Hris- 
tos Cel dintru voi, nădejdea slavei! Pe El ÎI vestim noi, 
pe tot omul sfătuindu-l şi pe tot omul învățându-l în- 
tru toată înţelepciunea” (Col. 1, 27-28). În aceasta ve- 
dem noi cea mai importantă vestire a Creştinismului: 
„Hristos este în voi!” Şi mai vedem o uimitoare îmbi- 
nare: aceasta este „taina” prin care noi îl luminăm „pe 
tot omul întru toată înțelepciunea”. „Pe tot omul”, in- 
clusiv pe protestanți. 


Tainica transmitere a Tainelor 


cum, în sfârşit, putem aborda definiții şi di- 
ferenţieri scolastice normale. Există o Tradiţie 
veşnică şi există o Tradiţie care se desfăşoară în timp. 

În Veşnicie, din Tatăl Se naşte Fiul şi purcede Du- 
hul. În afara timpului, în afara oricărei intruziuni tem- 
porale şi înainte de crearea timpului, plenitudinea na- 
turii divine, în toată desăvârşirea sa, se revarsă de la 
Tatăl (ca fiind singurul izvor a toate) spre Fiul şi spre 
Duhul. Aceasta este Tradiţia veşnică şi desăvârşită. 

În timp, harul Domnului acţionează în afara lui 
Dumnezeu din momentul în care timpul însuşi s-a 
născut, din clipa în care, după voinţa Dumnezeies- 
cului Creator, „Să fie!”, a apărut acest „în afară”. În 
această Tradiţie, Dumnezeu transmite, de asemenea, 
darul coparticipării la Sine, darul participării la pro- 
pria Lui desăvârşire; daruri ce implică trepte şi măsuri 
proprii. Chiar în Împărăţia Domnului, chiar şi pentru 
sfinți este prevăzută înălțarea „din slavă în slavă” (II 
Cor. 3, 18) în ceea ce priveşte participarea la dumne- 
zeire, „căci stea de stea se deosebeşte în strălucire” (I 
Cor. 15, 41). Scopul final al Tradiţiei este „Fiți voi de- 

săvârşiți, precum Tatăl vostru Cel ceresc desăvârşit 
este!” (Mt. 5, 48). Însă, spre deosebire de Fiul Tatălui, 
Unul-Născut, pentru creatură este necesar un drum 
nesfârşit al perfecționării şi al îmbogățirii treptate 
pentru atingerea acestui scop. 

Aşadar scopul transmis de Tradiţie este îndumne- 
zeirea însăşi. Conţinutul Tradiţiei este răspândirea 
dumnezeirii în lumea creată, adică răspândirea natu- 
rii pe care o are Dumnezeu-Omul. 

Din această perspectivă se poate afirma că sensul 
major al cuvântului Tradiţie se contopeşte aproape în- 
tru totul cu sensul cuvântului mântuire. 

Pornind de la veşnicie, Tradiţia ajunge tot la veşni- 
cie, însă trecând totodată prin timp. Tradiţia trebuie să 
se întoarcă la acel izvor din care s-a născut: ultima pre- 
dare va fi „când Domnul Îi va preda lui Dumnezeu-Ta- 
tăl Împărăţia, când... cel din urmă vrăjmaş care va fi 
nimicit este moartea” (I Cor. 15, 24-26). Având în ve- 
dere că Tradiţia porneşte dintr-un Punct şi trebuie să 
se întoarcă în acelaşi Punct, nu înseamnă că istoria ce 
se desfăşoară între alfa şi omega ar fi lipsită de sens. În 
acest peregrinaj Tradiţia trebuie să acumuleze acel ceva 
pe care nu l-a avut iniţial; ea trebuie să reuşească să îm- 
bibe lumea temporală şi a istoriei cu energiile veşnice. 
În parabola talanților, stăpânul (paradidonai — gr.) le-a 
încredințat avutul său slugilor („le-a sri avuţia 

— Mt. 25, 14). Ceea ce înseamnă că Tradiţie (Para- 
dosis) înseamnă totodată şi încredințare. Tradiţia intro- 
duce în sânul său omul şi lumea, nu numai pentru a le 
oferi ceva, ci şi pentru a primi mai târziu înapoi un „ta- 
lant” înmulţit. Tradiţia nu se poate înfăptui în lumea 

oamenilor fără coparticiparea acestora şi fără ca ea să 
ia formele activităţilor umane. În esența sa, Tradiţia în- 
seamnă atragerea creaturii în sinergie, în colaborare cu 
Dumnezeu („Că noi împreună lucrători — sunergoi — cu 
Dumnezeu suntem — I Cor. 3, 9). Aceasta înseamnă că 
creştinilor trebuie să le fie proprii acele acțiuni, acţiu- 
nile noastre umane, care vin în ajutorul atragerii haru- 
lui dumnezeiesc, adică al înfăptuirii Tradiţiei. Aceste 
acţiuni umane care cheamă şi primesc harul Domnului 
pot fi socotite forme de înfăptuire a Tradiţiei. Precum 
ştim, Părintele Dumitru Stăniloae susținea că tocmai 
aceasta este slujirea Bisericii: chemarea Duhului şi pri- 
mirea Lui, adică înfăptuirea Epiclezei. 

Înseamnă că forma de înfăptuire a Tradiţiei o consti- 
tuie Tainele. Nu este vorba numai de cele „şapte Taine” 
din manualele de catehism. Literatura creştină timpu- 
rie nu cunoştea învățătura privind cele şapte Taine, în- 
vățătură elaborată de către catolici în polemica lor cu 
protestanții şi permutată apoi în catehismul ortodox. 
Sfinţii Părinţi nu cunosc decât o singură Taină — „Tai- 
na mântuirii noastre”, Taina îndumnezeirii. Iar această 
Taină se săvârşeşte în nenumărate acte ale creştinului. 
Tunderea monahală, înmormântarea, citirea Evanghe- 
liei şi semnul crucii sunt de asemenea taine. Mai există 
de asemenea şi Taina convertirii. Taina este orice act să- 
vârşit de un om în calitatea sa de membru al Bisericii, 
de purtător al darului preoţiei ce este dat tuturor creşti- 
nilor, şi care cheamă harul Domnului.! 


1 Tar slujirea preoților se stabileşte în cadrul tagmei preoțești 
(tot aşa cum în sânul lui Israel — în neamul preoţesc au existat 

Tradiţia este viața Bisericii. Ea nu este „după Scrip- 
tură, al doilea izvor de învățătură de credinţă al Bi- 
sericii”, ci însăşi viaţa ei. În Noul Testament cuvântul 
„biserică” se pomeneşte de 110 ori [1]. Înseamnă că ea 
nu este ceva ce s-ar fi adăugat „în decursul istoriei” 
„evanghelismului pur”.! 

Biserica întregeşte Scriptura asemănător moda- 
lității în care practica întregeşte descrierea teoretică. 
Scriptura este norma credinţei; Tradiţia este modul de 
viață. Substanța Tradiţiei întregeşte Cuvântul Evan- 
gheliei?. Tradiţia este o punere în practică a Revelaţiei. 
Această Revelaţie este întrupată în comunitatea celor 
care au crezut, adică în Biserică. „Conţinutul Tradiţiei 
apostolice nu este în esenţă decât conţinutul Scripturii 
- conţinut aplicat vieții omeneşti sau trecut în aceasta 
prin Biserică” [2]. 

Pentru tema noastră este deosebit de important de 
a menționa faptul că scriitori vechi bisericeşti, vorbind 
de Tradiţia apostolică, pe care ei o deosebesc de scrie- 
rile apostolice, au în vedere, înainte de toate, aspecte- 


preoți ai templului), slujire ce este în primul rând legată de Taina 
Euharistiei şi de acele ierurgii şi Taine bisericeşti care se grupea- 
ză în jurul Tainei Euharistice. 

1 În atenţia adepților „creştinismului liber”, ai creştinismului 
fără Biserică: cuvântul biserică se foloseşte în Noul Testament foarte 
insistent, însă cuvântul creştinism lipseşte pur şi simplu de acolo. 

? K. Andronikof, citând cuvintele Apostolului Iacov: „Fiţi dar 
împlinitori ai Cuvântului, şi nu numai ascultători ai lui!” (lacob 
1, 22), se întreabă: „Există oare o definiţie mai exactă privind Tra- 
diţia şi legătura ei cu Scriptura?” (Andronikof K., „Tradition et 
devenir de la vie chrétienne”, în „La Tradition. La pensée ortho- 
doxe”, nr. XVII/5, Paris, 1992, p. 14). 

Je practice ale vieţii bisericeşti. Majoritatea „predanii- 
lor” pomenite în scrierile Creştinismului timpuriu se 
referă la viaţa liturgică a Bisericii. Comentariile privi- 
toare la Tradiţie se fac în contextul teologiei liturgice. 
Dar ce este teologia liturgică? Este o povestire a acelor 
lucrări pe care trebuie să le facă omul pentru a se des- 
chide pe sine şi pentru a deschide propria-i lume lu- 
crării lui Dumnezeu în ea. Viaţa liturgică, practica de 
rugăciune a creştinilor, este forma umană sub care se 
realizează conținutul divin al Tradiţiei. 

Una dintre cele mai timpurii menționări privind 
Tradiţia se găseşte în Epistola către Diognet (începutul 
secolului al II-lea): „Creştinii se află în lumea căzută 
ca nişte străini... pentru că lor li s-a dat ceva ce nu este 
o descoperire pământească; pentru că ei se străduiesc 
să păstreze cu asiduitate nu vreo plăsmuire oarecare a 
vreunui muritor, şi nici nu le este încredințat dreptul 
de a dispune de tainele omeneşti. Ci Însuşi Atotţiitorul 
şi Creatorul a toate câte sunt, El Însuşi a pus în oameni 
şi a întipărit în inimile lor adevărul ceresc şi Cuvântul 
Său sfânt şi de nepătruns” (Epistola către Diognet 6-7). 

Din punctul de vedere al conţinutului, Tradiţia vesti- 
tă de către autorul Epistolei este Hristos Însuşi, Care din 
nou şi din nou Se naşte în oameni, şi numai pentru că 
Însuşi Cuvântul viază în oameni creştinii sunt capabili 
de martiriu: martiriul „nu este lucrare umană, este pu- 
terea Domnului; este demonstrația venirii Lui” (ibidem 
7). Convingerea aceasta este în deplin acord cu acele 
cuvinte ale Apostolului Pavel care, printre altele, vor- 
besc de Tradiţia nescrisă: „Cele ce-ai auzit de la mine, 

în fața multor martori, pe acestea încredințează-le unor 
oameni credincioşi care vor fi destoinici să-i înveţe şi pe 
alţii... Vrednic de crezare este cuvântul: dacă împreună 
cu El am murit, împreună cu El vom şi învia...” (II Tim. 
2, 11). Ultima frază este o teză de bază a teologiei pau- 
line a Botezului şi a Euharistiei. Prin Taine noi ne unim 
cu Hristos şi de aceea fiecare creştin nu trăieşte, nu su- 
feră şi nici nu moare de unul singur. Hristos este în noi, 
iată ce trebuie să-l întărească pe Timotei. „Aminteşte-le 
aceste lucruri” şi altora (II Tim. 2, 14). 

Este mai complicat de priceput modul în care auto- 
rul Epistolei către Diognet înțelege Tradiţia, dacă avem 
în vedere formele specifice de realizare a ei. Ce anu- 
me le este încredințat oamenilor? Textul grecesc, după 
părerea tuturor cercetătorilor, este, în această privin- 
tă, deosebit de complicat. Omul „dispune” de Tainele 
mai presus de sine. Ceea ce în traducerea lui P. Preo- 
brajenski din greacă este redat ca „dispunere de tai- 
ne” poate fi tradus şi ca „zidire de taine”. 

În orice caz, Tradiţia constă în aceea că oamenilor 
le este încredințată slujirea Tainei Întrupării Cuvântu- 
lui nu numai în Fiul Mariei, ci şi în ucenicii Lui. lar 
în Biserica primară această taină a fost întotdeauna le- 
gată de Taina Euharistiei. A fi în Hristos se poate re- 
aliza doar prin Împărtăşirea Euharistică cu El, scrie 
Sfântul Ciprian al Cartaginei: „Continuând rugăciu- 
nea, noi cerem: «Pâinea noastră cea spre ființă dă-ne-o 
nouă astăzi». Hristos este pâinea vieţii şi această pâi- 
ne nu este a tuturor, ci numai a noastră. Aşa cum noi 
spunem: Tatăl nostru, pentru că Dumnezeu este Tatăl 

celor care ÎI cunosc şi cred în El, tot aşa şi pe Hristos 
noi ÎI numim pâinea noastră, pentru că El este tocmai 
pâinea celor care se ating de Trupul Lui. Iar noi cerem 
zilnic să ni se dea această pâine, ca noi, care suntem în 
Hristos şi primim zilnic Euharistia în hrana mântuirii, 
să nu ne rupem de Trupul Lui chiar şi atunci când, din 
cauza unui greu păcat, suntem excluşi de la părtăşia 
cu El şi lipsiţi de pâinea cerească” (Cartea despre rugă- 
ciunea Domnului) [3]. 

Pentru Sfântul Ciprian, Tradiţia are formă liturgică. 
Tradiţia apostolică nescrisă nu vorbeşte de alte lumi, 
ci de slujirea lui Dumnezeu. „Eu ştiu că cea mai mare 
parte a episcopilor păstrează pravila credinţei evan- 
ghelice şi a Tradiţiei dumnezeieşti, fără să se abată de 
la ceea ce ne-a învăţat Hristos Învățătorul şi de la ceea 
ce a săvârşit El Însuşi” (Sfântul Ciprian al Cartaginei, 
Scrisoarea 63. Către Ceciliu, despre taina potirului Dom- 
nului) [4]. 

În acest text este vizibilă o anumită simetrie: cre- 
dința evanghelică este corelată cu ceea ce ne-a învăţat 
Hristos, iar Tradiţia Dumnezeiască cu ceea ce El a să- 
vârşit. Credinţa păstrează învăţătura lui Hristos. Tra- 
diția este rodul lucrării Lui. Credinţa se hrăneşte cu 
Evanghelia. Tradiţia se hrăneşte cu Liturghia. Legătu- 
ra dintre Tradiţie şi Liturghie este lămurită pe loc de 
Sfântul Ciprian: „Cum însă unii, din neştiinţă sau din 
simplitate, în timpul sfințirii potirului Domnului nu 
respectă ceea ce a săvârşit şi ceea ce a poruncit Auto- 
rul acestei jertfe, Domnul şi Învățătorul nostru lisus 
Hristos, eu am considerat necesar să-ţi scriu ţie... Iar 

noi, să-ţi fie cunoscut, am primit porunca de a păstra 
Tradiţia Domnului în ceea ce priveşte prinosul potiru- 
lui Domnului, şi a nu săvârşi altceva decât ceea ce, de 
dragul nostru, era săvârşit dintru începuturi de Dom- 
nul Însuşi”!. 

Chiar înainte, în secolul al II-lea, Sfântul Irineu de 
Lyon amintea de Tradiţia nescrisă tot în contextul dis- 
cuţiei privind practica de rugăciune în viața creştini- 
lor. Drept exemple de Tradiţie apostolică orală sunt, 
pentru el, interzicerea îngenuncherii în timpul Săr- 
bătorii Paştelui (lucrare pierdută: „Despre Paşti”) [5], 
sărbătorirea obligatorie a Paştelui în zi de duminică, 
precum şi obiceiul postului premergător Paştelui (vezi 
Eusebiu de Cezareea, Istoria bisericească 5, 24, 11). 

Pentru Origen (secolul al III-lea), Tradiţia apostolică 
înseamnă Botezul copiilor, aşezarea cu fața spre răsărit 
la rugăciune, ritualurile legate de Botez şi FEuharistie. 

Pentru Tertulian, Tradiţia apostolică înseamnă tri- 
pla scufundare în apa Botezului, Euharistia, însemna- 
rea pe frunte cu sfânta cruce, interzicerea postului şi a 
îngenuncherii în zilele de duminică şi interzicerea de 
a purta cununi?. 


1 Părinți şi învățători din veacul al II-lea. Antologie. Esenţa scri- 
sorii constă în aceea că la Liturghie trebuie să se folosească vin şi 
nu apă, aşa cum era credinţa unor curente ascetice extremiste. 

2 „Încep cu Botezul. Pregătindu-ne, păşim spre apă, măr- 
turisim sub mâna episcopului că ne lepădăm de satana, de lu- 
crurile lui şi de toţi îngerii lui; apoi ne scufundăm de trei ori, 
răspunzând mai pe larg decât a fost prescris de Domnul în 
Evanghelie. După aceea gustăm amestecul de lapte şi miere, 
iar din acea zi ne vom abţine de la spălarea zilnică timp de 0 

La Sfântul Dionisie din Alexandria (începutul seco- 
lului al IV-lea), Tradiția apostolică înseamnă prăznuirea 
zilei de duminică (A cincea tâlcuire la Cartea Numerilor). 

Pentru Sfântul Epifanie al Ciprului (sfârşitul seco- 
lului al IV-lea), în afară de Euharistie, ca Tradiţie apos- 
tolică apare şi „pomenirea numelor celor adormiți” 
(Panarius, 76). 

Iar Sfântului Vasile cel Mare (mijlocul secolului al 
IV-lea) Tradiţia orală nescrisă nu-i vorbeşte despre în- 
văţătura de credinţă, ci despre viaţa liturgică: semnul 
crucii, aşezarea cu faţa spre răsărit, neîngenuncherea 
în zilele de duminică şi, lucrul cel mai important, epi- 
cleza: „Noi nu ne mulțumim cu acele cuvinte pe care 
le-au pomenit apostolii sau Evanghelia, ci şi înainte şi 
după ele mai rostim şi altele, ca având o mare putere 


săptămână. Taina Euharistiei, instituită la Cina cea de Taină şi 
lăsată de către Domnul tuturor, noi o primim şi în adunările 
de dinaintea răsăritului soarelui, şi nu altfel decât din mâna 
celor din fruntea adunării şi în ziua pomenirii aducem prinoa- 
se pentru cei morți, pentru martiri; socotim că este necuviin- 
cios să se postească şi să se îngenuncheze duminica (Dio Do- 
minico); de aceeaşi slobozire avem parte şi în perioada de la 
Paşti până la Sărbătoarea Cincizecimii. Să ne păzim cu grijă să 
nu cadă ceva pe jos din potirul sau din pâinea noastră. Înain- 
te de a începe orice treabă, înainte de orice mişcare, la intrare 
sau la ieşire, când ne spălăm, ne încălţam, ne aşezăm la masă, 
aprindem lumânarea, ne băgăm în pat, începem o discuţie cu 
cineva, să ne însemnăm pe frunte cu semnul crucii. Dacă vei 
cere să ţi se spună unde se găsesc în Scriptură legi pentru toate 
aceste instituiri, precum şi pentru altele de acest gen, ţi se va 
răspunde că nu vei găsi niciunde; Tradiţia este cea care ne în- 
vață aşa, obiceiul o confirmă, iar credinţa o păstrează” (De co- 
rona militaris 3 şi 4). 

pentru săvârşirea Tainei, ele fiind primite din învăţă- 
tura care nu este expusă în Scriptură...” (Despre Sfântul 
Duh, 27). În afara acestor cuvinte, Sfântul Vasile con- 
tinuă: „Dintre dogmele (dogmaton) şi propovăduirile 
(khrugmaton) păstrate în Biserică, pe unele le avem din 
povăţuirea scrisă, iar pe altele le-am moştenit în taină 
prin Tradiţia apostolică”. Se pare că, meditează prot. 
Liveri Voronov, ultima parte a frazei ar fi fost mai bine 
tradusă astfel: „Iar pe altele le-am primit de la Tradi- 
ţia apostolică, fiindu-ne transmise nouă prin ritualul 
tainic religios”...ar expresia „prin ritualul tainic reli- 
gios”, după toată probabilitatea, înseamnă: „transmi- 
să nouă în succesiunea ritualurilor Tainelor” [6]. Mai 
târziu, Sfântul loan Damaschin, explicând practica ru- 
găciunii îndreptată spre răsărit, va spune: „Această 
predanie nescrisă a apostolilor” (Despre credinţa orto- 
doxă 4, 12, 16). Se poate oare presupune că apostolii nu 
erau preocupaţi decât de înțelegerea corectă a învăță- 
turii de către ucenicii lor şi nu se interesau şi de latura 
practică a vieţii lor? Se poate oare presupune că apos- 
tolii nu-i învățau pe creştini să se roage şi nu rânduiau 
viaţa liturgică a comunităţilor pe care le-au creat? 

Nu trebuie uitat că primele cărți sfinte ale creştini- 
lor au apărut la aproximativ 20 de ani de la Înălţarea 
Domnului, în timp ce Cina Domnului se săvârşea din 
primele zile ce au urmat pogorârii Sfântului Duh asu- 
pra apostolilor. Nu toți apostolii au lăsat în urma lor 
scrieri. Oare propovăduirea şi munca lor nu au lăsat 
nici o urmă şi nu au dat nici un rod? Dacă nu, atunci 
cum şi ce a fost transmis ucenicilor lor de către apos- 

tolii care n-au scris? Şi se poate oare, studiind istoria 
Creştinismului, să nu se ţină cont de existenţa Litur- 
ghiilor apostolice: Liturghia lui Iacov, Liturghia Evan- 
ghelistului Marcu, Liturghia Apostolului Petru? 

Textele acestor Liturghii au fost probabil supuse 
unor prelucrări ulterioare, însă, din cele mai vechi tim- 
puri, erau legate de aceste nume. A nu da importanță 
Tradiţiei Liturgice Apostolice înseamnă a nu auzi cu- 
vintele spuse direct de Hristos: „Eu sunt Pâinea cea 
vie, care s-a coborât din cer. De va mânca cineva din 
Pâinea aceasta, viu va fi în veci. lar Pâinea pe care Eu 
voi da pentru viața lumii este Trupul Meu” (In 6, 51). 

Primele Liturghii sunt o voce neîndoielnică a Tradiţi- 
ei. Sfântul Vasile cel Mare apreciază că negarea lor este o 
vătămare a Evangheliei în ceea ce aceasta are „esențial”, 
o „reducere” a vieţii creştine la cuvintele creştine [7]. 

Dar iată ce este uimitor: textele primelor Liturghii 
au puţine lucruri în comun. Unora le lipseşte Epicle- 
za, altora le lipsesc cuvintele instituitoare... 

Sfântul Ipolit, referindu-se la forma rugăciunii din 
Biserica Romană, spune totodată: „Nu este deloc ne- 
cesar ca ea să repete aceleaşi cuvinte pe care noi le 
spuneam până acum şi să le înveţe pe de rost, înălțând 
mulțumiri lui Dumnezeu” [8]. Ceea ce înseamnă că 
Tradiţia nu constă în cuvintele canonului Euharistic, ci 
în însăşi Euharistia. Primelor Liturghii le este comun 
tocmai rodul lor — Euharistia. Rugăciunile se deose- 
besc între ele. Însă realitatea Tainei este una singură 
şi de aceea este comună perceperea Pâinii euharistice 
ca Pâine a Vieţii, ca unire cu Hristos. A fi în Tradiţia 

apostolică înseamnă a trăi prin Euharistie. Chiar for- 
mei de evlavie şi rugăciune i-a fost consacrat, în fond, 
Primul Sinod Apostolic, sinod care a abolit ritualis- 
mul Vechiului Testament. Problema liturgică a deve- 
nit o preocupare principală şi la cel de-al Doilea Sinod 
Apostolic: Sinodul din Ierusalim din anul 69 (menţio- 
nat de Eusebiu din Cezareea), care a analizat proble- 
ma succesiunii slujirii apostolice, legată de sfârşitul 
Apostolului Iacob (Simeon, unchiul Mântuitorului, a 
fost ales în fruntea comunității din Ierusalim). Sfântul 
Irineu a afirmat cu privire la acest sinod: „Cei care au 
cunoştinţă de deciziile cuprinse în cea de-a doua hotă- 
râre a apostolilor ştiu că Domnul, în Noul Testament, 
a instituit o nouă ofrandă. Ofranda Euharistică nu este 
una trupească, ci duhovnicească... Aducând ofranda, 
chemăm Duhul Sfânt, pentru ca El să ne arate această 
Jertfă — pâinea ca fiind Trupul lui Hristos, iar potirul 
ca fiind Sângele lui Hristos, astfel ca cei care au primit 
aceste chipuri înlocuitoare să primească iertarea pă- 
catelor şi viață veşnică” [9]. Şi, din nou, se vădeşte o 
legătură directă între rugăciunea Epiclezei, chemarea 
Duhului Sfânt şi cele pe care le-au dispus apostolii. 
Un autor timpuriu, anterior lui Irineu, Sfântul Cle- 
ment Romanul, redă astfel esența hotărârilor celui 
de-al Doilea Sinod Apostolic: „Şi apostolii noştri ştiau 
de la Domnul nostru lisus Hristos că vor fi neînţele- 
geri privind accesul în cinul episcopal” — şi din cauza 
aceasta au instituit succesiunea episcopală [10]. Legat 
de această temă nu se poate să nu amintim explica- 
ţia dată de prot. Nikolai Afanasiev: în Biserica prima- 

ră slujirea episcopală n-a avut putere administrativă, 
ci, înainte de toate, liturgică. Ceea ce înseamnă că pro- 
blema succesiunii, adică problema principală a celui 
de-al doilea Sinod Apostolic, nu a fost cea disciplina- 
ră, ci cea liturgică: cine va săvârşi Taina, cine va oficia 
la Cină în locul lui lisus. 

Şi Sfântul Ignatie, cel purtător de Dumnezeu (sfâr- 
şitul secolului I), consideră că afirmarea prerogative- 
lor speciale ale episcopului la săvârşirea Cinei Iubirii 
reprezintă însăşi „dogma apostolică”. În epistola sa 
adresată magnezienilor (cap. 13) vedem una dintre 
cele mai timpurii menționări a cuvântului „dogmă” 
în literatura creştină: „Să vă străduiţi să vă întăriți în 
învățătura Domnului şi a apostolilor” (en tois dogma- 
sin). Iar esenţa epistolei constă în apărarea drepturilor 
episcopului: „Unii, în cuvinte, îl recunosc pe episcop, 
dar fac totul fără el” (cap. 4); doar în Adunarea Eu- 
haristică „episcopul conduce în locul lui Dumnezeu, 
presbiterii ocupă locul Sinodului Apostolic”. Acestei 
teme îi sunt alocate cinci capitole din cele cincispre- 
zece. Celelalte capitole sunt îndreptate împotriva 
gnosticismului: şi asta pentru că nu se poate concepe 
a îndemna la participarea la Sfânta Euharistie fără a 
afirma cu toată puterea realitatea corporală, fizică, a 
lui Hristos. Structura epistolei este de înțeles: lupta cu 
gnosticismul a fost lupta pentru Liturghie, lupta pen- 
tru Euharistie. Iar „dogma apostolică” a însemnat edi- 
ficarea Bisericii prin Liturghie. 

În secolul al III-lea, Sfântul Ipolit Romanul, mai îna- 
inte de a relata cele privitoare la consacrarea episco- 

pală şi mai apoi la însăşi săvârşirea Sfintei Euharistii, 
va spune: „Noi ne-am apropiat de chiar izvorul Tradi- 
tiei” [11]. În mod analog, Sfântul Ciprian al Cartaginei 
caracterizează slujirea episcopală exemplară ca fiind 
„tradiţie divină şi veghe apostolică” (Epistola 67, 5). 

De ce este atât de importantă succesiunea aposto- 
lică pentru secolul postapostolic? Fondul problemei 
constă în aceea că Tradiţia nu este o sumă de cunoş- 
tințe care să poată fi însuşite nemijlocit citind o carte a 
unui oarecare necunoscut, care a trăit odată, mai îna- 
inte vreme. Tradiţia înseamnă introducerea omului în 
Trupul lui Hristos, într-o existență teandrică. Cum ar 
putea oare o persoană străină acestui mod de ființare 
(teandric) să introducă în el o altă persoană din afară? 
Apostolul Pavel se întreabă la un moment dat: „Ce ai 
pe care să nu-l fi primit?” (I Cor. 4, 7), iar dacă nu l-ai 
primit, ce poţi oare să mai transmiţi? 

Tocmai aceasta este esența: nu Biserica păstrea- 
ză Tradiţia, ci Tradiţia păstrează Biserica şi o recre- 
ează mereu şi mereu, „adaugă zilnic”, după cuvinte- 
le Apostolului Luca, oameni, „pe cei ce se mântuiau” 
(Fapte 2, 47). În Biserică au intrat oameni obişnuiţi, de 
pe stradă. Cum devin ei nu doar „o adunare a oame- 
nilor de aceeaşi credință”, ci „Trupul lui Hristos” (Ef. 
1, 23)? Oare pot ei să se creeze pe ei înşişi în acest fel? 
Nu, nu pot — „aceasta nu-i de la voi: e darul lui Dum- 
nezeu” (Ef. 2, 8). Asta înseamnă că nu Biserica face Li- 
turghia, ci Liturghia face Biserica. În rugăciunea Epi- 
clezei preotul se roagă: „...trimite Duhul Tău cel Sfânt 
asupra noastră şi asupra acestor daruri”. Cei adunați 

în biserică pentru Liturghie, pentru „cauza comună”, 
alcătuiesc tocmai primul „obiect” ce trebuie sfințit. 
Prin împărtăşirea cu Trupul lui Hristos, ei înşişi trebu- 
ie să se transforme, din mulțimea celor de aceeaşi cre- 
dinţă, în Trupul viu al lui Hristos. Chiar astfel numeş- 
te Apostolul Pavel Biserica (vezi Col. 1, 24). Mâncând 
noi Pâinea Euharistică, Duhul lui Dumnezeu dătă- 
tor-de-viaţă, Duhul Tradiţiei, ne recreează, ne trans- 
figurează, noi devenind părtaşi la Trupul lui Hristos. 
„Şi nu eu sunt cel ce mai trăiesc, ci Hristos este Cel Ce 
trăieşte în mine” (Gal. 2, 20). 

Hristos nu a numit Biserica „Duhul Său”, ci „Trupul 
Său”. „Duhul” poate fi nevăzut, iar trupul are greutate, 
este chiar vizibil. De aceea şi încercarea protestantă de 
a justifica marea mulțime a propriilor sale sciziuni prin 
teoria „Bisericii nevăzute, unice şi unite” nu este alt- 
ceva decât o tentativă de armonizare a teologiei nu cu 
Scriptura, ci cu secolul romantismului şi pietismului. 
Dar cei care au fost foarte apropiaţi secolului apostolic 
au gândit altfel: „Nimeni să nu se amăgească! Cine nu 
este înăuntrul altarului, acela se lipseşte pe sine de Pâi- 
nea Domnului” (Sfântul Ignatie Teoforul). 

Sfântul Ciprian reamintea că „şi Taina Pascală, 
după Lege, cerea, de asemenea, ca mielul adus jert- 
fă ca închipuire a lui Hristos să fie mâncat în aceeaşi 
casă. Dumnezeu spune astfel: „să se mănânce în ace- 
eaşi casă, ...carnea să nu o scoateţi afară din casă” 
(Exod 12, 46). Trupul lui Hristos — sfinţenia Domnului 
~nu poate fi scos în afara casei; iar pentru cei credin- 
cioşi nu există altă casă decât Biserica cea una” [12]. 


LLă 

După „Învățătura celor doisprezece apostoli”, toc- 
mai împărtăşirea deschisă, comunitară, cu Pâinea vi- 
zibilă, tainică, creează şi arată unitatea creştinilor, uni- 
tatea Bisericii: „Aşa cum această Pâine a fost semănată 
pe coline şi fiind culeasă a devenit una, tot aşa să se 
adune Biserica Ta de la marginile pământului în Îm- 
părăția Ta” (ibidem, cap. 9). 

Prin urmare, acolo unde nu există Liturghie, nu 
există nici Biserică. Sfântul Irineu (secolul al III-lea) 
mărturiseşte: „Numai Biserica aduce un prinos curat 
Creatorului, iar toată liota celor eretici nu aduce prinos 
lui Dumnezeu. Şi învăţătura noastră este în acord cu 
Euharistia, şi Euharistia, la rândul ei, confirmă învăţă- 
tura noastră” [13]!. Lui Dumnezeu nu-l poate aduce o 
jertfă curată decât Biserica cea adevărată, şi adevărată 
nu poate fi decât acea Biserică ce este creată printr-o 
Jertfă adevărată. lată de unde provine semnificația 
continuității apostolice, şi tot din aceeaşi perspectivă 
se clarifică pericolul sciziunii. Biblia se poate scoate 
din Biserică. Se poate şi învăţătura. Nu se poate scoate 
Potirul lui Hristos. De aceea, nu poate exista „self-ma- 
de Church”, adică o Biserică artizanală făurită de către 
entuziaşti dintr-un vid istoric şi ontologic. „De vreme 


! Printre altele, din cele spuse mai sus, poate fi înţeleasă mai 
bine atitudinea reținută a Ortodoxiei faţă de Catolicism: „În Bise- 
rica Ortodoxă există credinţa că pâinea şi vinul îşi schimbă ființa 
în Taina Euharistiei prin chemarea şi pogorârea Sfântului Duh. 
lar latinii au considerat că această invocare nu este necesară şi au 
exclus-o din Liturghia lor. lar cel ce poate să gândească astfel, să 
înţeleagă el însuşi Euharistia latină” (Culegere de scrisori ale Stare- 
tului Ambrozie de la Optina, p. 95). 

ce este o singură pâine, noi, cei mulţi, un singur trup 
suntem, fiindcă toți dintr-o singură pâine ne împărtă- 
şim” (I Cor. 10, 17). 

Iar Liturghia, ca plenitudine a realității teandrice, 
nu poate proveni decât din altă plenitudine. De aici 
refrenul propovăduirii apostolice: „Ceea ce noi am 
primit, aceea şi dăm mai departe”. Ceea ce apostolii 
au primit de la Hristos, aceea au transmis şi ucenici- 
lor lor, şi ceea ce apostolii au transmis Bisericii, aceea 
au transmis şi aceştia. În acest fel Potirul lui Hristos 
trecea din mână în mână. „Tot astfel şi potirul din cele 
create, pe care El l-a mărturisit ca Sânge al Său, şi în- 
văţătura a ceea ce ne-a adus Noul Testament, şi ceea 
ce Biserica, primind de la apostoli, aduce lui Dumne- 
zeu în toată lumea” (Sfântul Irineu din Lyon, Împotriva 
ereziilor 4, 17, 5). Dacă Biserica a primit de la apostoli 
tocmai prinosul Euharistic, înseamnă că apostolii pe 
acesta l-au transmis. Tradiţia, ca transmitere, înseam- 
nă identitatea Euharistiei. 

De aici convingerea Sfântul Irineu de Lyon că „in- 
diciul prezenţei Trupului lui Hristos este dat de suc- 
cesiunea episcopilor” (Împotriva ereziilor 4, 33, 8). A re- 
construi Biserica în afara succesiunii apostolice n-ar fi 
posibil decât prin repetarea Cinei celei de Taină. Însă, 
după cuvântul limpede al Apostolului Pavel, acea Jert- 
fă s-a săvârşit doar o dată. 

Din acest motiv, cei ce încearcă să smulgă Creştinis- 
mul din istorie rămân față în față nu cu Dumnezeul 
Testamentului, ci cu o mare fără țărmuri a fanteziilor 
arbitrare. Şi tocmai ca o justificare teologică a vidului 

ontologic al comunităților lor s-a născut la aceştia în- 
țelegerea „simbolică” a Liturghiei. Cuvintele lui Hris- 
tos privind Potirul cu Sângele Lui, cu Sângele Veşnici- 
ei — „Beţi cu toţii din el” — sunt substituite cu chemarea 
„Amintiţi-vă de el cu toţii”. „Amintiţi-vă” — pentru că 
legătura dintre Golgota, Cina cea de taină şi actuala 
frângere a pâinii nu este decât simbolică, „de aminti- 
re”. „Amintiţi-vă” — pentru că noi nu ne mai simţim ca 
fiind Trupul Domnului. „Amintiţi-vă” — pentru că noi 
ne simţim, în profunzimea inimilor noastre rupte de Bi- 
serică, ca fiind o adunare omenească, prea omenească. 

Însă sufletul simte că foamea lui nu poate fi potoli- 
tă prin amintiri. Oare nu de aceea Luther, pe patul de 
moarte (primul protestant, dar un protestant care re- 
cunoştea realitatea Euharistiei), a dedicat Bisericii ul- 
timul său „Cânt al iubirii”: „Să nu creadă nimeni că 
ar cunoaşte Scriptura pe deplin pe motiv că a citit-o... 
Fără Biserică noi suntem nişte cerşetori. Acesta este 
adevărul”? Au fost ultimele rânduri scrise de mâna 
Reformatorului [14]. 

Şi nu e cazul să ne amăgim cu cuvintele: „Unde sunt 
doi sau trei adunaţi întru numele Meu, acolo sunt şi Eu 
în mijlocul lor” (Mt. 18, 20). După tălmăcirea Sfântu- 
lui Ciprian, aceste cuvinte încurajează nu fărâmițarea 
creştinilor, ci unitatea lor. Aceste cuvinte nu înseamnă 
că, acolo unde sunt doi sau trei neofiți care au decis să 
se adune în numele lui Hristos, acolo El şi crează din- 
tr-o dată încă o nouă Biserică a Sa.! Dimpotrivă, condi: 


1 Într-o zi călătoresc liniştit în metroul din Moscova, citesc < 
carte şi nu prea observ ce se petrece în jurul meu. În stația Frun 

ţia ca Hristos să fie prezent este comuniunea de gând 
a creştinilor: „Multe li se oferă celor care sunt într-un 
gând în rugăciune, şi nu celor mulţi. Domnul a povăţu- 
it mai întâi unitatea de cuget, a îndemnat spre comuni- 
unea părerilor şi a învăţat în mod corect şi limpede ca 
unii cu alții să fie în acord. Dar cel care nu este de acord 
cu Trupul Bisericii, cu frăţia ei, cum ar putea fi oare de 
acord cu altcineva? Cum pot să se adune în numele lui 
Hristos doi sau trei despre care se ştie că se despart de 
Hristos şi de Evanghelia Lui? Doar nu noi ne-am înde- 
părtat de ei, ci ei s-au îndepărtat de noi. După ce la ei 
au apărut erezii şi sciziuni prin înfiinţarea de diferite 
grupări — schisme —, ei au părăsit Capul şi Începutul 
Adevărului. lar Domnul vorbeşte despre Biserica Sa, 
le spune celor care sunt în Biserica Sa că, dacă ei vor fi 
în comuniune, dacă doi sau trei se vor aduna şi se vor 
ruga într-un singur duh potrivit poveţelor Sale, atunci, 


zenskaia vagonul se umple cu tineret. Deasupra capului meu ci- 
ripesc nişte fete. Şi dintr-o dată o frază mă face să mă întorc din 
lumea cărţilor în lumea vagonului: o fetişcană afirmă cu bucurie: 
„lar eu vreau să mă duc la Vladivostok şi să întemeiez acolo o Bi- 
serică!” S-a dovedit că acest tineret venea de la adunarea „Biseri- 
cii lui Hristos” — sectă protestantă care a apărut în 1976 în Boston, 
iar pe strada Frunzenskaia închiriase comsomolistul „Palat al Ti- 
neretului”. Era evident că această fată era convinsă că după două 
ore de zbor ea Îl aduce pe Hristos în Vladivostok şi astfel Îi va 
oferi Lui posibilitatea de a lumina, în sfârşit, această margine a 
Rusiei. În conştiinţa ei, Hristos, în primul rând, este nedespărţit 
de ea şi, în al doilea rând, Hristos nu este acolo unde încă n-au 
ajuns prietenii şi prietenele ei. Nu ştiu dacă este de râs sau de 
Plâns această siguranţă naivă, care crede că în afara acestui cerc 
de neofiţi nu mai există creştini pe pământ şi că aceste întruniri 
de tineri reprezintă continuarea slujirii apostolice... 

în ciuda faptului că sunt numai doi sau trei, vor pu- 
tea primi din măreția dumnezeiască ceea ce ei cer. Prin 
aceste cuvinte, Cel Care a creat Biserica nu-i separă pe 
oameni de Biserică, ci arată că El, mai bucuros, Se află 
cu doi sau trei rugători într-un singur duh decât cu un 
număr mare de oameni ce gândesc diferit şi că se poate 
cere mai mult printr-o rugăciune a celor puţini adusă 
într-un duh decât prin ruga a mai multora, care între ei 
nu sunt în acord unul cu altul... Cel care nu a respectat 
iubirea frățească nu poate fi mucenic” [15]. 

Încă un amănunt necesar pentru înţelegerea carac- 
terului apostolic al Bisericii ni se dezvăluie atunci când 
ne amintim de izvoarele semite ale Scripturii. Proble- 
ma este că în limbile semite (nici în ebraica biblică, nici 
în aramaică, nici în araba veche) nu a existat verbul „a 
avea”. Posesorul unui lucru era identificat cu el (sau, 
invers, lucrul era identificat cu posesorul). Pentru a 
spune „eu am această casă” trebuia să fie pronunțată 
o judecată de genul: „această casă sunt eu”, face parte 
din mine. Cu atât mai mult, o realitate creată este de 
nedespărţit de creatorul ei. Creatura este tocmai trupul 
Domnului, iar Israel — lumina ochilor Lui („Cel care se 
atinge de voi se atinge de lumina ochiului Lui!” — Zah. 
2, 12). Hristos, Care a săvârşit Cina cea de Taină în ara- 
maică pentru oameni ce gândeau în limba semită, spu- 
ne: „Acestea, pâinea şi voi, sunt Trupul Meu. Voi —sunt 
Eu, sunteți o parte din Mine; voi sunteți pielea Mea, 
nervul Meu, durerea Mea. Cel care vă primeşte pe voi, 
pe Mine Mă primeşte. Cel care vă respinge pe voi, pe 
Mine Mă loveşte”. Iată, aceşti oameni întru totul con- 

creţi, în realitatea lor vie, întrupată, nu numai într-o 
profunzime mistică invizibilă, sunt numiţi de Dumne- 
zeu partea Lui, Trupul Lui, sunt identificaţi cu El În- 
suşi. În gândirea semită subiectul este de nedespărțit 
de atributele lui. Hristos S-a identificat pe sine Însuşi 
cu acea adunare concretă (ecclesia). Iar, în continuare, 
Bisericii i te poți alipi recreându-te. Acestui Trup, deja 
născut, poţi să-i fii altoit, dar acest Trup nu poate fi re- 
creat în afara lui şi fără participarea lui. 

Trupul viu nu poate să înceapă să crească unde- 
va pentru a doua oară; el nu poate să înceapă o via- 
ță nouă, separată, rupând legătura directă şi fizică cu 
acel trup ce i-a fost dat la naştere. Acest fapt este vala- 
bil şi în ceea ce priveşte trupul uman. Şi, exact la fel, şi 
Trupul lui Hristos nu poate creşte din vid. Retezarea 
unui mădular al trupului înseamnă despicarea pro- 
priei identități. 

Succesiunea apostolică nu este o simplă realitate 
canonică, ci o realitate ontologică, cerință ontologică, 
condiție de ființare a Bisericii ca un avut al lui Hristos, 
ca o altă existenţă a lui Dumnezeu. 

Revelația nu înseamnă doar cuvintele lui Dumne- 
zeu, ci şi faptele Lui. Şi fapta Lui principală este ace- 
ea a omenirii îndumnezeite, Biserica. lisus a fost iniți- 
atorul unei mişcări istorice, şi de aceea, fără încredere 
în Biserică şi fără credinţă în ea, El este cu totul închis 
pentru noi. El a venit în istorie pentru a acționa în ea, 
pentru a o impulsiona. Protestantismul susține că toc- 
mai acest fapt nu l-a făcut Iisus: istoria creştină nu s-a 
împlinit, comunitatea creştină există numai ca nume. 

Ea a pierdut puritatea învățăturii lui Hristos chiar din 
Evanghelii şi de pe timpul apostolilor (precum susțin 
protestanții modernişti) sau ceva mai târziu (precum 
susțin protestanții fundamentalişti). Ei sunt uniţi prin- 
tr-un singur punct de vedere: acțiunea lui Iisus în isto- 
rie s-a stins. Dumnezeu Şi-a risipit Trupul Său. El nu a 
reuşit să păstreze întruparea Sa în istoria omenirii (pe 
care El încerca să o transforme în propria Sa istorie încă 
din vremurile lui Avraam). Dar ceea ce s-a dovedit a fi 
peste puterile lui Dumnezeu este în puterea „reforma- 
torilor”. Ei ştiu cum să creeze „o nouă biserică apostoli- 
că”, din vid şi fără prezenţa lui Hristos Cel istoric. 
Hristos a înfăptuit totul numai o dată: o dată S-a 
întrupat, o dată a pătimit, o dată i-a sfinţit pe apos- 
toli şi i-a trimis. Oare, în istorie, această mişcare s-a 
oprit? Hristos a încheiat cu omenirea o nouă înțelege- 
re: Noul Testament. Din istoria Vechiului Testament 
cunoaştem un fapt uimitor: infidelitatea oamenilor nu 
anihilează fidelitatea lui Dumnezeu. Dumnezeu este 
pregătit să-i rabde pe copiii neascultători. Testamentul 
nu-şi pierde valabilitatea din cauza infidelităţii şi ne- 
statorniciei oamenilor. Numai Dumnezeu are puterea 
de a completa sau de a distruge propriul Său Testa- 
ment. Protestanţii cred că Biserica Creştină, întemeia- 
tă ca un nou popor al Domnului, L-a trădat pe Hristos, 
s-a risipit în nisipurile istoriei şi s-a evaporat în „bise- 
rica invizibilă”. Ei exprimă astfel reprezentarea lor su- 
perficială privind iubirea Domnului. Dar Dumnezeu 
este Unul şi Acelaşi. El este fidel. Şi de aceea şi Testa- 
mentul Său nu este anulat, şi Duhul Domnului Care 

ne este promis în acest Testament al Sângelui continuă 
să trăiască în Biserică. 

Fidelitatea lui Hristos faţă de legământul Său şi faţă 
de poporul Său constituie tocmai condiția prin care 
Tradiția este posibilă, întrucât „Tradiția este dialogul 
neschimbat al Bisericii cu Hristos” [16]. 

Spre deosebire de utopiile protestante, Ortodoxia 
are o încredere totală în Dumnezeu (Care Îşi păstrea- 
ză Testamentul Său printre păcatele şi revoltele ome- 
neşti), încredere în istorie şi în oamenii care au auzit 
chemarea lui Hristos.! Ortodocşii îşi cunosc neputin- 
tele şi păcatele lor nu mai puţin decât protestanții. Noi 
însă mai ştim şi altceva: nu atât noi ne menţinem în 
Biserică prin credincioşia noastră, cât ne ţine Dumne- 
zeu prin fidelitatea Sa în Legământul făcut. Încheierea 


1 Evoluţia protestului este redată uluitor într-o povestire a 
Avvei Dorotei (secolul al VII-lea): „Cunosc pe unul care odată a 
căzut într-o stare vrednică de plâns. La început, dacă cineva din- 
tre fraţi îi spunea ceva, el îl înjosea pe acela şi obiecta: «Ce impor- 
tanţă are cutare om? Nu există nici unul vrednic în afara lui Zo- 
sima şi a celor care i se aseamănă». După aceea începea să-i de- 
făimeze şi pe aceştia şi să spună: «Nu există nimeni în afară de 
Macarie». lar după puţin timp începea să spună: «Cine este Ma- 
carie? Nu există nimeni în afară de Vasile şi Grigorie». Şi foarte 
curând începea să-i defăimeze şi pe ei, spunând: «Cine sunt oare 
Vasile şi Grigorie? Nu există nimeni demn în afara lui Petru şi Pa- 
vel». Eu îi spun lui: «Cu adevărat, frate, în curând tu ai să începi 
să-i înjoseşti şi pe ei». Şi credeţi-mă că, după un oarecare timp, 
el începea să vocifereze: «Cine e Petru? Cine e Pavel? Nimeni nu 
are nici o importanţă în afară de Sfânta Treime Însăşi». Şi, în sfâr- 
şit, el s-a îngâmfat chiar împotriva lui Dumnezeu Însuşi, pier- 
zându-şi astfel minţile” (Avva Dorotei, Cuvinte, ed. rusă). Oare 
nu este aceasta o formulă generală a noului progres european? 


103 


DIACON ANDREI KURAEV 


Legământului nu a fost iniţiativa noastră, ci a Lui. Noi 
nici nu puteam spera la aşa ceva. Şi să desfacă acest 
Legământ poate numai El să o facă. Dumnezeu ne 
rabdă. Noi ne cunoaştem pe noi înşine, ne cunoaştem 
micimea proprie şi infidelitatea. Şi de aceea noi am cu- 
noscut pe Dumnezeu ca pe Unul Îndelung-răbdător 
şi Mult-milostiv. Dumnezeu a fost de acord să ne ia 
pe noi ca Trup al Său, pentru a ne învia prin Sânge- 
le Său. Preţul acestei hotărâri a Lui nu este doar ziua 
Golgotei. Sunt şi secolele unei distanţări, inexplicabilă 
rațional şi imposibilă metafizic, dintre Fiul Unul-Năs- 
cut şi de-o-Fiinţă cu Tatăl şi Tatăl. În mistica ortodoxă, 
începând cu Apostolul Pavel, se întâlneşte uneori câte 
o idee stranie: atâta timp cât oamenii nu se vor uni cu 
totul şi cu adevărat cu Hristos, Hristos nu poate să de- 
vină cu adevărat dumnezeiesc: „Dacă noi toți am fi ai 
lui Hristos, atunci şi Hristos ar fi al Domnului, ar fi 
cel supus. lar dacă noi încă nu suntem ai lui Hristos, 
atunci nici Hristos, Care copătimeşte cu noi, nu este 
nici El al Domnului. Aşadar, atunci când noi toți vom 
fi ai lui Hristos, şi El va fi al Domnului” (Sfântul Gri- 
gorie de Nyssa) [17]. 

Biserica se zideşte prin Liturghie şi numai Tainele o 
păzesc în zilele cele bune şi în cele rele. „Biserica are o 
adevărată învăţătură de credinţă nu pentru că o ia din 
Scriptură şi din Tradiţie, ci pentru că ea este Biserica 
Dumnezeului Celui Viu cârmuită de Duhul Sfânt” [18]. 
Liturghia rămâne aceeaşi în Biserică, ceea ce înseamnă 
că şi Biserica rămâne aceeaşi, precum şi mărturia ei, în 
multe chipuri, despre Dumnezeu şi despre sine. 

Este puţin probabil că protestanții vor reuşi să con- 
struiască argumente care să-i ajute să demonstreze că 
legămintele Mântuitorului se referă exclusiv la apos- 
toli şi nu se extind asupra creştinilor care le-au urmat 
apostolilor şi asupra succesorilor acestora. În capito- 
lele 14 şi 16 ale Evangheliei după loan se spune foar- 
te frecvent „voi” şi „vouă”. Oare fac parte din aceşti 
„voi” oamenii generaţiei postapostolice? Biserica este 
tocmai acel „noi” care a primit Darurile pe care Dum- 
nezeu le-a promis „vouă”. Însă „numai acela înţelege 
Biserica, care înţelege Liturghia” [19]. 

Şi atunci de ce oare Scriptura vorbeşte atât de puţin 
de acest lucru? În Scriptură nu sunt puţine pasajele în 
care se vorbeşte de necesitatea Euharistiei. Şi totuşi ele 
nu sunt suficiente dacă se ține cont de poziţia excep- 
ţională pe care Liturghia o ocupă în viaţa Bisericii. De 
ce oare Scriptura vorbeşte atât de puțin de viaţa de ru- 
găciune a creştinilor? 

Religia e legătura cu Dumnezeu. Practicarea religi- 
ei o constituie rugăciunea. Şi, iată, Noul Testament se 
dovedeşte a fi o carte deloc mistică de rugăciune, deci 
nu religioasă. Lipsa „regulii de rugăciune” este atât de 
neaşteptată în Noul Testament, încât V. Rozanov a ex- 
clamat odată revoltat [20]: De ce Hristos nu i-a învăţat 
pe oameni să se roage, odată ce le-a dărâmat vechiul 
Templu? Numai o singură rugăciune este lăsată de 
Hristos, „Tatăl nostru”, o rugăciune în şapte rânduri. 
In comparaţie cu psalmii, „Tatăl nostru” nu este de- 
cât o proză seacă, o enumerare politicoasă a nevoilor. 
Este o rugăciune de cea mai mare profunzime după 

înţelegerea sa, dar în mod evident ea rămâne în urma 
psalmilor în ceea ce priveşte concentrarea emoţiona- 
lä, sufletească, poetică. Şi atunci când Biserica Noului 
Testament a început să se roage singură, ei nu i-a mai 
rămas nimic altceva de făcut decât să împrumute ru- 
găciunile vetero-testamentare — Psaltirea. 

Religia privată de inspirația rugăciunii şi de cea a 
creaţiei nu este religie. În orice caz, ea nu are dreptul 
să se numească „cea Nouă”. Însă, din moment ce geni- 
alitatea religioasă a Noului Testament se simte în mod 
nemijlocit şi de necontestat, înseamnă că absenţa în 
Noul Testament a noi rugăciuni se poate înţelege doar 
într-un singur mod: el deschide posibilitatea unei co- 
municări nepsalmice cu Dumnezeu. S-a deschis po- 
sibilitatea de-a face un Legământ special cu Domnul, 
posibilitatea de a intra în relații cu Creatorul, pentru 
care imnele şi psalmii nu oferă un cadru adecvat. lar 
acest nou mod de comunicare cu Dumnezeu, creştinii 
nu au vrut să-l facă public. 

Este straniu ezoterismul Evangheliei, care ascunde 
esența convorbirilor lui Hristos cu ucenicii Săi, avu- 
te tocmai în acele zile în care ei puteau să-L înțelea- 
gă cel mai bine. În Evanghelie nu există poveţe ale lui 
Hristos date între Înviere şi Înălţare. Se spune că El le 
vorbea de Împărăţia lui Dumnezeu (Fapte 1, 3). Dar 
ce anume li se spunea apostolilor nu a scris nici Luca, 
nici altcineva. Pe de altă parte, se atrage atenţia că toa- 
te întâlnirile apostolilor cu Hristos în acest răstimp 
erau centrate în jurul cinelor. Este oare întâmplătoare 
sărăcia cuvintelor şi poveţelor față de mulțimea gus- 

tărilor luate în comun? Putem oare să presupunem că 
aceste conversații şi aceste cine au rămas fără nici o 
urmă şi n-au fost fixate în memoria Bisericii? 

Dacă o astfel de presupunere se arată a fi prea în- 
drăzneaţă, se ridică întrebarea: unde sunt de căutat ur- 
mele acestor conversații care n-au fost redate de Scrip- 
tură? Acea parte a vieţii bisericeşti ce nu este cuprinsă 
de Scriptură se numeşte Tradiţie (Predanie). Aceasta 
înseamnă că tocmai în Tradiţia Creştinismului timpu- 
riu trebuie să căutăm acel ceva care, fiind prezent în 
viaţa creştină şi ocupând în ea cel mai important loc 
(puţin probabil că „tainele Împărăției Cerului” pu- 
teau să se refere la ceva neînsemnat), rămânea totuşi 
tainic, nefăcut public. 

Fericitul Augustin, în tâlcuirea Evangheliei după loan 
(cap. 96), spune că celor chemați (catehumenilor) nu li 
se descopereau până la sfârşit două adevăruri creştine: 
cel privind Sfânta Treime şi cel privind Sfânta Euharis- 
tie. Pentru o astfel de tăinuire, Augustin indică o cauză 
cu totul neesoterică: pentru a trezi în cei veniţi în Biseri- 
că o puternică dorinţă de cunoaştere a acestor Taine, Au- 
gustin descrie o tradiţie care pe vremea lui era îndeobşte 
recunoscută şi care, în acelaşi timp, devenea de prisos şi 
de neînțeles. În lumea în care trăia Augustin aproape că 
nu mai erau păgâni. De aceea şi avea nevoie să fie expli- 
cat faptul că unele aspecte ale învăţăturii creştine trebu- 
iau tăinuite celor neiniţiați. De aceea şi explicația pe care 
odă Augustin este superficială, pur pedagogică. 

Însă, cu un secol înainte, a existat o atitudine mult 
mai serioasă privind respectarea caracterului tainic al 

vieţii bisericeşti. Cât de zelos se raportau Părinţii Bi- 
sericii secolelor al III-lea şi al IV-lea la a face publică 
Taina Euharistică se poate vedea din reacția ierarhilor 
bisericeşti la un caz ce a avut loc în timpul prigonirii 
Sfântului Atanasie cel Mare de către arieni. 

Ereticii l-au învinuit pe Sfântul Atanasie că el, chi- 
purile, dând buzna în timpul Liturghiei în biserica 
unde slujeau ereticii, a răsturnat Potirul cu Împărtăşa- 
nia. Atanasie a fost dat în judecată laică. Când eveni- 
mentul a devenit cunoscut în Roma, episcopul Romei, 
Iulian I, a trimis o epistolă specială ocrotitorului secret 
al arienilor şi curtean cu influenţă, episcopului Con- 
stantinopolului, Eusebiu. În această epistolă (a 15-a), 
papa scrie revoltat: „Nouă ne-a ajuns vestea că s-a fă- 
cut cercetarea privind Potirul şi Cina în faţa prefectu- 
lui şi a cohortei lui, în prezența păgânilor, evreilor şi a 
celor chemați. Faptul acesta ni s-a părut neverosimil 
până ce a fost confirmat prin documente” [21]. 

Nu numai papa de la Roma, ci şi Soborul episcopi- 
lor de la Alexandria s-a pronunţat în apărarea Sfân- 
tului Atanasie, spunând printre altele aceleaşi cuvin- 
te de revoltă: „Şi nu le este ruşine să dea în asemenea 
spectacol Sfintele Taine în faţa păgânilor, din moment 
ce, potrivit Scripturii, «Taina împăratului se cuvine s-o 
păstrezi» (Tobie 12, 7); şi Domnul a poruncit: «Nu dați 
cele sfinte câinilor şi nici nu aruncați mărgăritarele 
voastre înaintea porcilor» (Mt. 7, 6). Nu trebuie ca cele 
tainice să fie date în spectacol în faţa celor neinițiați, ca 
să nu râdă păgânii din pricina neştiinţei lor şi să nu se 
smintească cei chemaţi devenind iscoditori” [22]. 

Iată încă un exemplu uimitor de învăluire în tăcere 
a Tainei Euharistice. Sfântul Epifanie al Ciprului, deşi 
pomeneşte Euharistia, ascunde esenţa ei printre rân- 
duri: „Vedem că Mântuitorul nostru, ridicându-Se de 
la Cină, a luat cutare şi binecuvântând a spus: acesta 
este cutare şi cutare al Meu” (Ancoratus, 57). Nu era 
un simplu joc de-a secretul. Creştinii plăteau atunci cu 
viaţa pentru păstrarea sub tăcere a Tainelor lor. 

Esenţa problemei constă în aceea că justificarea 
principală a prigonirilor multiseculare a creştinilor era 
aceea a învinuirii de canibalism. Învinuirea principală 
adusă creştinilor — precum se vede, de exemplu, din 
scrisoarea lui Pliniu cel Tânăr către Traian — era aceea 
a straniilor cine nocturne... Şi deşi Pliniu însuşi nu-i 
învinuia pe creştini de canibalism, această învinuire a 
devenit un refren al polemicii păgânilor contra creşti- 
nilor. Şi, oricât de straniu ni s-ar părea, aceste învinuiri 
au dăinuit până acum. Nu altcineva decât Karl Marx 
îi învinuia pe creştini de devorarea pruncilor: „Pre- 
cum se ştie, Creştinismul a ajuns până la jertfe uma- 
ne. Daumer, într-o carte de curând apărută, afirmă că 
creştinii într-adevăr înjunghiau oameni şi la cinele lor 
sfințite se împărtăşeau cu carne şi sânge de om. Pavel 
însuşi lupta cu înfocare împotriva admiterii la cină a 
celor care încă nu erau complet inițiați în tainele Creş- 
tinismului. Acum, este uşor de explicat, de asemenea, 
de unde au apărut, de exemplu, relicvele a 11 000 de 
fecioare... Jertfirea oamenilor a fost un act sacru şi a 
existat în realitate. Toate acestea, aşa cum sunt expu- 
se la Daumer, dau o ultimă lovitură Creştinismului. 

Apare o întrebare: ce importanţă au toate acestea pen- 
tru noi? Toate acestea ne dau siguranţa că societatea 
veche se apropie de sfârşit, iar edificiul de înşelăciu- 
ne se prăbuşeşte” [23]. Printre altele, după Daumer, 
Iuda a denunţat canibalismul de la Cina cea de taină. 
Pentru a încheia această înşiruire, menționăm doar că 
deja la un an după publicarea cărții sale Daumer s-a 
simţit posedat şi a fost nevoit să apeleze la preoții ca- 
tolici exorcişti. Dar nici întoarcerea lui în Biserică nu 
l-a putut salva — peste zece ani s-a sinucis.! 

Tertulian, răspunzând unor astfel de învinuiri, îi 
întreabă pe cei ce răspândeau zvonuri: „Voi cunoaş- 
teţi zilele adunărilor noastre, motiv pentru care ei ne 
împresoară şi ne prigonesc şi ne înhaţă din adunările 
noastre cele mai tainice. Însă cineva a dat vreodată de 
un cadavru mâncat pe jumătate? A observat oare cine- 
va urme de dinţi pe pâine mânjită de sânge?” [24] 

Creştinii ar fi putut înlătura majoritatea atacuri- 
lor îndreptate împotriva lor dacă ar fi povestit despre 
adunările lor nocturne, dacă ar fi publicat o „Carte de 
căpătâi a slujitorului”. Ei însă nu au făcut acest lucru. 
Şi chiar Tertulian, care în Apologia sa a descris păgâ- 
nilor rânduiala adunărilor nocturne ale creştinilor şi 


1 De altfel, încă Dostoievski ne amintea că pe pământ totul în- 
cepe, dar nimic nu se sfârşeşte... Tot aşa şi linia lui Zels-Marx nu 
vrea nicidecum să se sfârşească. Şi în timpurile noastre se consi- 
deră ca fiind cu totul admisibile rafinatele aluzii la canibalismul 
creştin. De exemplu, Evgheni Meiburd şi-a permis să facă o astfel 
de aluzie: „Ruşinea creştină numită cultural «hula sângeroasă» 
nu s-a născut oare într-un creier smintit educat în Euharistie?” 
(„Nezavisimaia gazeta”, 23.9.1993). 

a explicitat amănunțit „agapele”, nu pomeneşte deloc 
de Euharistie. 

Esenţa Euharistiei se ascunde din rațiuni practice: e 
nevoie de prea mult timp pentru a lămuri un păgân de 
ceea ce se petrece prin Euharistie; revolta lui se poate 
aprinde chiar după primele cuvinte, iar de la revoltă 
până la trântitul uşii şi fuga la poliție cu denunţul este 
o distanță foarte mică... 

Astfel, Tertulian, convingând o creştină să nu se că- 
sătorească cu un păgân, o previne că va fi puţin proba- 
bil ca ea să se poată împărtăşi zilnic (iar practica Bise- 
ricii vechi prevedea împărtăşania zilnică cu Darurile 
„de rezervă” ce se păstrau acasă la fiecare mirean în 
intervalul dintre două duminici) în prezenţa soțului 
necredincios. „Oare nu va observa soţul că tu, pe as- 
cuns, mănânci ceva înaintea fiecărei mese? lar când el 
va afla că ceea ce mănânci nu este decât pâine, ce va 
gândi despre tine, el ignorant fiind?” [25] 

Şi, pe deasupra, Tainele nu puteau fi date pe mâinile 
misticilor păgâni, care ar fi fost gata să repete ei înşişi 
formele exterioare ale Tainelor, răstălmăcind cele sfin- 
te în felul lor, cu largheţea care le era proprie. Aposto- 
lii nu propovăduiau în Rusia sovietică, în faţa lor era 
o lume deosebit de religioasă, care, în plus, avea şi o 
Stare de spirit foarte pluralistă. Un grec sau un roman, 
aflând de un nou mister, ar fi participat la el bucuros, 
iar după aceea, cu o bucurie tot atât de mare, s-ar fi 
dus „să se încarce” participând la misteriile lui Diony- 
sos sau Mithra. Acea lume era gata să-şi însuşească 

orice rugăciune pentru a o folosi în proximul „descân- 
tec” (aşa cum o fac şi vracii de azi). 

De aceea vedem că toată propovăduirea apostoli- 
lor se reduce la trei teze. Prima kerygmă („propovă- 
duire”) este cea pascală. A doua kerygmă este morali- 
zatoare (participarea omului din Biserică la Tainele ei 
nu-i dă dreptul să fie imoral). Iar a treia kerygmă este 
de interdicţie (nu poate Potirul lui Hristos să aibă păr- 
tăşie cu potirul satanei). 

In acest context, în Biserica veche s-a dezvoltat o 
disciplină liturgică ce excludea din start posibilitatea 
ca în timpul săvârşirii Euharistiei să fie prezente per- 
soane nerenăscute prin Taina Sfântului Botez. „NIi- 
meni nu gustă, nu bea din Euharistia voastră în afa- 
ra celor botezați în numele Domnului” (Didahia, 9). 
Nici nu putea fi vorba de o largă răspândire a Litur- 
ghierelor şi a textelor Liturghiilor — pentru că „prin 
tăcere se păzeşte sfințenia Tainelor” [26]. Ştiind de ce 
în Bizanţ au apărut rugăciunile tainice!, putem ghici 

1 Rugăciunile tainice au apărut în Bizanţ din două motive. În 
primul rând, cititul rugăciunilor Euharistice cu glas tare ducea la 
situaţia în care copiii, aflându-se cel mai aproape de altar, vedeau 
şi auzeau cel mai bine, şi în jocurile lor repetau Tainele (vezi Li- 
vada duhovnicească, cap. 196). În al doilea rând, scăderea în rândul 
creştinilor a stării duhovniceşti generale, determinată de trans- 
formarea credinţei lor în credinţă de stat obligatorie, cerea rea- 
mintirea pregnantă a caracterului neobişnuit a ceea ce se desfă- 
şura în altar. Disciplina tăcerii şi a înlăturării celor nebotezaţi era 
chemată să reamintească distanţa dintre a gusta pâinea obişnui- 
tă şi Pâinea Euharistică, precum şi responsabilitatea omului care 
participă la Taină. 

de ce, în general, la începutul Creştinismului, rugă- 
ciunile au fost spuse în taină. Dar şi viceversa: odată 
ce vedem caracterul tainic, tăinuirea mistică a vieții 
de rugăciune a primilor creştini şi vedem cât de inti- 
me au fost ultimele convorbiri ale lui Hristos cu uce- 
nicii, suntem îndreptăţiți să presupunem că ele pri- 
veau tocmai viaţa de rugăciune a ucenicilor. În acea 
tăcere cu care evangheliştii au învăluit întâlnirile lui 
Hristos cu ei putem desluşi răspunsul la cea mai im- 
portantă cerinţă a unei inimi credincioase: „Doamne, 
învață-ne cum să ne rugăm!” Răspunsul este aces- 
ta: „Eu vă dau vouă Duhul rugăciunii. Voi veți fi în 
Mine şi Eu mă voi ruga în voi”!. Şi tocmai pentru că 
Liturghia este culmea vieţii creştine, pentru cei ce se 
află la poale, ea este învăluită în norii tainei şi ai alu- 
ziilor neclare. 

Unica descriere amănunţită şi completă a Liturghiei 
Creştinismului timpuriu se găseşte în „Tradiţia apos- 
tolică” a Sfântului Ipolit Romanul. Autorul însuşi vor- 
beşte despre cartea sa astfel: „Acelaşi lucru noi vi l-am 
transmis pe scurt privind Sfântul Botez şi Sfântul Pri- 
nos, pentru că voi sunteți deja edificați în ceea ce pri- 
veşte Învierea trupului şi celelalte, aşa cum este scris” 
[27]. Aşadar, în ceea ce este „scris”, adică în adevăruri- 
le evanghelice, cititorii „Tradiţiei apostolice” sunt deja 
edificaţi. Deci lor li se poate deja dezvălui Taina. Lor li 
se poate încredința Tradiţia. 


! Reamintim o surprinzătoare rugăciune a Sfântului Filaret al 
Moscovei: „Invaţă-mă să mă rog! Roagă-Te Tu Însuţi în mine!” 

Mai târziu, deşi bisericile au fost deschise pentru 
toţi, chiar înainte de momentul săvârşirii Tainei, cei 
neconsacrați erau rugaţi să părăsească biserica: „Săru- 
taţi-vă unii pe alții cu un sărut sfânt, iar cei dintre voi 
care nu pot să se împărtăşească cu acea Taină Dumne- 
zeiască să iasă în afara uşilor”, avertizează diaconul în 
Liturghia Armeană [28], iar în cea Ortodoxă şi azi se 
spune: „Cei chemați ieşiţi”. 

Dacă după această exclamațţie ar urma citirea „apo- 
crifelor” sau a tratatelor ce explicitează structura stra- 
tificată a Universului, atunci ocultiştii de astăzi, crea- 
torii „creştinismul ezoteric”, ar fi avut dreptate. Însă 
noi ştim exact ce anume se petrecea după îndepărta- 
rea din biserică a celor chemați. Se săvârşea Taina Eu- 
haristiei. Tocmai „Liturghia celor credincioşi”, ce cul- 
mina cu gustarea Potirului Domnului, era acea Taină 
ce era ascunsă celor nebotezați. Şi deoarece, câteodată, 
un om era în situaţia celui chemat timp de mai mulți 
ani (de teama fricii de a recădea în păcat după Botez), 
devine explicabil îndemnul adresat de Sfântul Grigo- 
rie de Nyssa unui cunoscut al său: „Mi-e ruşine pentru 
tine, pentru că tu, îmbătrânind deja, tot te îndepărtezi 
de participarea la Liturghie, ca un băieţel fără judecată 
căruia nu i se poate încredința taina. Uneşte-te cu po- 
porul mistic şi începe de studiază limbajul tainic” [29]. 

În Creştinism nu există nici o învățătură ezoterică. 

Ea nu a existat în primul rând pentru că după minu- 
nea Cincizecimii frica i-a părăsit pe apostoli. Într-atât 
nu le mai era teamă creştinilor, cu toate că aveau cre- 
dinţa scandalos de diferită de credinţele ce îi încon- 

jurau, încât cu sutele şi miile mergeau la moarte.Ter- 
tulian scrie: „Apostolilor nu le era frică de nimeni, 
aşa după cum cunosc, nici de iudei, nici de păgâni, şi 
tot aşa, în mod sigur, cei care nu tăceau în sinagogi 
şi în locuri publice propovăduiau liber în Biserică” 
[30]. Avea vreun rost să se ascundă păgânilor doctrine 
oculte din moment ce tocmai aceste doctrine erau pri- 
mite de către păgâni cu entuziasm? De ce au trebuit să 
moară creştini pentru credinţa lor dacă ea nu era deo- 
sebită de credinţa pitagoricienilor şi a adoratorilor lui 
Hermes Trismegistul? Oare nu era suficient ca, pentru 
a-şi salva viaţa, „creştinii ezoterici” să şoptească jude- 
cătorilor: „Eu sunt ca şi voi, eu cred în aceleaşi lucruri 
şi sunt inițiat în aceleaşi taine ca şi voi, iar acele dog- 
me stranii care sunt fixate în Evangheliile noastre ac- 
cesibile tuturor, eu le propovăduiesc numai de ochii 
lumii”? Şi, în general, cum ar fi putut fi recunoscuți 
creştinii şi pentru ce motive ar fi fost posibil ca ei să 
fie executaţi dacă învățătura lor ar fi fost ascunsă, ne- 
fixată în cărți şi nedivulgată celor dinafară? Şi oare ar 
fi fost posibil ca obştea misionară, cea mai activă, cu 
cel mai mare succes din istoria omenirii şi prin urmare 
cea mai deschisă, să fie un cerc ezoteric?! 

În afară de acestea, o observaţie a unuia dintre eroii 
din Invitaţie la execuţie a lui V. Nabukov, justă în esenţă 


1 Islamul (mai târziu, în secolele al VII-lea-al VIII-lea) se răs- 
Pândea mai repede decât Creştinismul în secolele I- al IV-lea; 
însă islamul se implementa în mod activ prin putere de stat şi 
forță militară, iar creştinii propovăduiau fiind persecutați de cel 
mai puternic imperiu. 

(dar nu şi în intonaţie), sună astfel: „Există în Creşti- 
nism o anume accesibilitate pentru toți care este sus- 
pectă”. Într-adevăr, Creştinismul vine în lume ca o 
religie a preoţiei fiecăruia. Creştinii sunt un popor al 
preoţilor (I Ptr. 2, 5 şi 9) şi de aceea, în interiorul aces- 
tui popor, nu poate fi o separare între „ezoterici iniți- 
ați” şi „profani”. Toţi sunt iniţiaţi în Taina Jertfei lui 
Hristos şi a Învierii Lui. Şi aşa cum Hristos este Unul, 
tot aşa şi Trupul Său bisericesc trebuie să fie unul, unit 
în sine. Din acest motiv, Tertulian, în mod corect, a ob- 
servat că este imposibil din punct de vedere psiholo- 
gic ca apostolii să reunească propovăduirea exoterică 
cu cea ezoterică: „Nu trebuie crezut că ei, apostolii, 
vesteau un Dumnezeu în Biserică şi un altul acasă, că 
prezentau o fiinţă a lui Hristos pe faţă şi pe o alta în 
ascuns, o nădejde în înviere o vesteau tuturor şi o alta 
celor puţini. Doar ei înşişi implorau în epistolele lor ca 
toți să vorbească unul şi acelaşi lucru şi ca în Biserică 
să nu existe separări şi dezacorduri” [31]. 

Da, spre amărăciunea ocultiştilor şi făuritorilor 
contemporani ai „creştinismului vechi ezoteric”, în 
Creştinism nu au existat „învățături secrete”. 

Însă în Creştinism au existat şi există Tainele. De-a 
lungul celor patruzeci de zile în care Mântuitorul învi- 
at le vorbea ucenicilor despre Împărăţia lui Dumnezeu, 
nu era vorba nici de structura eonilor şi nici de „ierarhi- 
ile cosmice”. Era vorba de modul în care Împărăţia lui 
Dumnezeu putea fi adusă în lumea pământească, aşe- 
zată în inimile oamenilor. În acele zile nu era satisfăcu- 
tă curiozitatea apostolilor privind structura cosmosului 

(deşi aşa afirmă gnosticii şi ocultiştii). Hristos îi pregă- 
tea pe apostoli pentru principala lor slujire pe pământ. 
Ei se pregăteau să clădească Biserica. Atunci era vorba 
tocmai de Euharistie şi de făurirea Bisericii ca Trup al 
Domnului. Hristos nu le transmitea apostolilor formu- 
le liturgice, ci realitatea însăşi a comunicării cu Dumne- 
zeu şi taina împărtăşirii cu El. 

Cele încredințate apostolilor n-au murit odată cu ei, 
ci au rămas în Biserică. lată cum scrie privitor la acest 
aspect Teofan Zăvorâtul: „Dacă tu ai fi întâlnit pe unul 
dintre Apostoli, te-ai fi desprins de el fără a-l întreba de 
toate? Aşa a fost şi atunci. Şi nu există nici o îndoială 
că tot ce era făcut şi transmis de Domnul, deşi nu este 
scris, ci transmis celor credincioşi, a fost păstrat în Bise- 
rică şi a ajuns până la noi. S-a pierdut numai pentru cei 
care fac prea mult pe deştepții şi strigă: «Nu vreau să 
ştiu nimic în afară de cele scrise în Evanghelii!»... După 
Înviere, Domnul le-a vorbit apostolilor de tot ce era le- 
gat de Împărăţia lui Dumnezeu, adică de clădirea Bi- 
sericii Sfinte... Tu crezi că era vorba de ceva nepămân- 
tesc, nemăsurat de înalt, de ceea ce se face în cer? — Nu! 
Se vorbea de modul în care trebuia să fie orânduită pe 
Pământ Sfânta Biserică: cum să se facă propovăduirea, 
cum să fie botezați cei credincioşi, cum să li se dea Sfân- 
tul Duh, cum să fie împărtăşiți cu Sfintele Taine, cum să 
fie aleşi şi hirotonisiţi păstorii, cum să se adune aceştia 
pentru rugăciune — dimineaţa, seara şi la amiază —, ce 
să cânte, ce să citească. Şi tot ceea ce mai trebuia pentru 
ă mulțumi pe Dumnezeu şi a-şi mântui sufletul. Toate 
acestea nu sunt scrise. Însă, mai târziu, apostolii, orga- 

nizând Bisericile, au înfăptuit toate cele spuse mai sus... 
Cei credincioşi păstrau în secret modul în care se oficia 
şi mai ales modul în care se săvârşeau Tainele. Ei trans- 
miteau acest mod prin cuvânt şi faptă. În mod intenţio- 
nat, de scris, ei nu scriau; nici unul dintre cei necredin- 
cioşi nu trebuia să afle cele tainice, pentru ca astfel să 
nu se încalce porunca Domnului: «Nu aruncați mărgă- 
ritarele voastre porcilor» (Mt. 7, 6)” [32]. 

Ce spune însăşi Scriptura privitor la Tradiţie? Iată 
un text-cheie al Apostolului Pavel în care de trei ori se 
face referire la Tradiţie: „Fiindcă eu de la Domnul am 
primit ceea ce v-am predat şi vouă: că Domnul Iisus, 
în noaptea în care a fost vândut, a luat pâine...” (I Cor. 
11, 23). Tradiţia este prezenţa Euharistică a lui Hristos 
în cei ce sunt creştini. 

Dar a venit oare Dumnezeul iubirii de oameni, Ce 
era propovăduit de apostoli, numai de dragul unirii 
cu Sine a celor doisprezece evrei pe care i-a făcut fe- 
riciți, sau El doreşte să cineze (Fapte 3, 20) cu fiecare 
om, indiferent de locul şi timpul naşterii acestuia? lată 
ultimele cuvinte ale lui Hristos pe pământ: „Eu cu voi 
sunt în toate zilele, până la sfârşitul veacului. Amin” 
(Mt. 28, 20). „Cu voi” — oare numai cu apostolii? (care 
evident că nu au trăit până la „sfârşitul veacului”) sau 
şi cu noi, cu toţi cei ce trăim între Întrupare şi Paru- 
sie? El va fi cu noi numai dacă cei ce-i moştenesc pe 
apostoli vor avea posibilitatea de-a participa la Noul 
Legământ, încheiat prin frângerea pâinii în foişorul 
din Sion, Legământ pătruns de Duhul Sfânt ce a fost 
trimis. Aceasta înseamnă că Hristos trebuia să ne lase 

osibilitatea de-a deveni coparticipanţi atât la Cina 
cea de Taină, cât şi la Cincizecime. Aceasta înseamnă 
că prin lucrarea Duhului Sfânt, pe care noi o cerem în 
Liturghie, se subțiază peretele timpului şi spaţiului 
ce ne separă de foişorul din Sion, iar noi, împreună 
cu apostolii, suntem de faţă la aceeaşi Jertfă şi gustăm 
aceleaşi Daruri. Tocmai descoperirea acestei posibili- 
tăți dă Tradiţiei creştine caracter de mister. 

Taina Bisericii este Euharistia, participarea la Cina 
cea de Taină. Biserica trăieşte prin ea — şi o tăinuieşte. 
Trăieşte prin ea pentru că numai în Taina Trupului lui 
Hristos Biserica se făureşte pe sine: „El i-a dat pe unii să 
fie apostoli, pe alții profeți, pe alţii binevestitori, pe alții 
păstori şi învăţători, ...să-i pregătească pe sfinți pentru 
lucrarea slujirii, spre zidirea Trupului lui Hristos, ...ca 
să nu mai fim copii, ...în iubire trăind după adevăr, în 
toate să creştem întru El Care este Capul, Hristos din- 
tru Care întregul trup bine alcătuit şi bine încheiat ...îşi 
face creştere pentru a se zidi el însuşi pentru iubire”. 
(Ef. 4, 11-16). Taina Trupului lui Hristos este acea Taină 
ce ne oferă unirea nepsalmică cu Dumnezeu, unire mai 
mult decât în rugăciune, întrucât „Nu doar prin duhul 
Hristos a binevoit să Se unească cu cei credincioşi, ci şi 
prin Trup şi Sânge” [33]. Şi tocmai această Comuniune 
au făcut-o creştinii drept Taină şi au ascuns-o de alții. 
Au ascuns-o cu prețul a mii de vieți. 


Omul s-a născut 
pentru a fi în lume 


Da Evanghelie, Hristos pune în opoziţie Cuvân- 
I tul lui Dumnezeu cu datinile omului (vezi Mt. 
15, 6). Oamenii pot să-şi făurească propriile concepții 
privind lumea, să inventeze legi şi regulamente pro- 
prii. lar aceste roade ale creației umane pot să fie foar- 
te departe de planul lui Dumnezeu, de poruncile Lui. 
De aceea, afirmă protestanții, noi vom avea încredere 
numai în Scriptură şi nu vom lua în seamă tradiţiile — 
datinile omului, atât de multe în viaţa ortodocşilor. 
Acest argument ar putea fi luat drept convingător 
numai cu o singură condiţie: dacă se consideră că tot 
ce se petrece în Biserică, în viața şi în istoria ei, nu sunt 
decât acţiuni ale omului; dacă se presupune că în Bi- 
serică nu există lucrarea lui Dumnezeu. Desigur, nu 
tot ce se petrece în viaţa Bisericii este de la Dumnezeu. 
Şi, oricâte greşeli şi căutări pur omeneşti ar fi existat 
în viaţa noastră, poate oare un creştin să pronunţe cu 
hotărâre o formulă atotcuprinzătoare, cum ar fi: în is- 
“toria bimilenară a Bisericii postapostolice, în general, 

nu a existat nici o scânteie dumnezeiască? Asta ar în- 
semna că tot ceea ce a apărut în istoria Bisericii, după 
moartea apostolilor, nu a fost decât o acţiune pur ome- 
nească, datini pur omeneşti; ele nu trebuie ascultate şi 
este chiar periculos a le asculta. 

Încă în secolul al III-lea, Tertulian a observat caus- 
tic că din punctul de vedere al ereticilor, care neagă 
Biserica istorică, Duhul Sfânt, pe Care Hristos L-a tri- 
mis ucenicilor pentru a-i povăţui în orice adevăr, Şi-a 
neglijat propriile îndatoriri, permiţând Bisericilor să 
gândească, să vorbească altfel decât El Însuşi propo- 
văduise prin apostoli (vezi De praescr. 28) [1]. 

Dacă tradiţiile nu sunt decât repovestiri ale oame- 
nilor legate de ceva ce au auzit ei odată, atunci trebu- 
ie să fii foarte precaut cu ele. Dar dacă Tradiţia nu are 
caracter sociologic, ci unul ontologic, dacă în Tradiţie 
Hristos vine la oameni mereu şi mereu? 

Prin urmare, cine este subiectul Tradiţiei? Cine în- 
făptuieşte trecerea Tradiţiei creştine de la om la om, 
de la generaţie la generație, de la popor la popor? 

Noi ne-am obişnuit cu faptul că oamenii caută să-L 
înfățişeze pe Hristos (în operele lor, în predicile lor, 
în ei înşişi) în cele mai variate modalități. Astfel, Hris- 
tos apare ca un „obiect” al creaţiei umane, iar omul, 
în mod firesc, se dovedeşte a fi subiectul actului crea- 
tor. Hristos însă nu numai Se moşteneşte; El Se face pe 
Sine de moştenit. Sfântul Macarie Egipteanul Îl vede 
pe Hristos ca pe un iconar Care pictează în noi chipul 
Său. Dacă noi ne întoarcem fața de la El, Lui Îi este 
greu să picteze — aşa cum unui portretist îi e greu să 

facă un portret cuiva care nu-l priveşte în faţă: „Dacă 
cineva nu tinde spre FI tot timpul şi nu a disprețuit 
cele ale lumii, atunci Domnul nu desenează în el chi- 
pul Său prin lumina Lui” [2]. 

Da, pentru a intra în Biserică omul trebuie să audă 
un cuvânt despre Hristos de la un alt om şi apoi să-şi 
îndrepte voinţa pentru un acord liber cu acest adevăr. 
Însă acest fapt nu este suficient. În dialogul oameni- 
lor trebuie să intervină adierea Altcuiva. Omeneasca 
tradiţie se transformă în Tradiţie numai dacă adierea 
Duhului dă celui care se converteşte acea pocăință şi 
acea bucurie despre care vorbesc cărţile şi mărturisito- 
rii. Prezenţa lui Dumnezeu în om poate s-o descopere 
numai Dumnezeu Însuşi. Tradiţia este posibilă numai 
pentru că Dumnezeu Se dăruieşte oamenilor. Nepu- 
tința predicii pur omeneşti a redat-o Augustin în tra- 
tatul său „Despre Învățătorul cel dinăuntru”: „Eu am 
vorbit către toți. Aceia însă în care nu vorbeşte ungerea 
cea dinăuntru, aceia ce nu sunt învăţaţi din interior de 
către Duhul Sfânt au plecat totdeauna neînvăţaţi. Nu- 
mai lucrarea lui Hristos în inimă permite inimii să nu 
persiste în singurătate. Numai Învățătorul cel dinăun- 
tru învaţă. Acolo unde nu există ungerea Lui, cuvinte- 
le exterioare degeaba lovesc auzul” [3]. 

„Să-mi fiţi mie următori, precum şi eu lui Hristos” 
(I Cor. 4, 16), cheamă Apostolul Pavel. Hristos însă nu 
este numai om, ci Dumnezeu-Om. Ceea ce înseamnă 
că urmarea Lui nu este posibilă decât depăşind limite- 
le umane proprii fiinţării, prin naşterea omului într-o 
omenire îndumnezeită. Oare poate un om să se nas- 

că în Dumnezeu numai prin propriile forțe? Nu. Însă 
această ființă nouă, deja veşnică, el o poate primi ca un 
dar (la urma urmelor chiar şi venirea noastră în aceas- 
tă viaţă este un dar; nimeni dintre noi n-a făcut nimic 
pentru a se naşte). De aceea Sfântul Macarie Egiptea- 
nul numeşte harul duhului drept „mama sfinţilor” [4]. 

În Tradiţia ortodoxă imaginea naşterii se dublează: 
pe de o parte Dumnezeu Se naşte pe Sine în oameni; 
pe de altă parte, omul Îl naşte în sine pe Dumnezeu. 
Sfântul Simeon Noul Teolog găseşte cuvintele cele 
mai potrivite care exprimă ambele lucrări ale sinergi- 
ei: „Cel Care cuprinde totul vine să locuiască înăun- 
trul omului, şi omul devine parcă o femeie însărci- 
nată”. Sau: „Omul ÎI poartă în sine pe Dumnezeu în 
mod conştient. Şi, îmbrăţişându-se cu mâinile pe di- 
nafară, acest om umblă printre noi, fără a fi cunoscut 
de cei ce-l înconjoară... Noi, când credem din tot sufle- 
tul şi ne căim, concepem în inimile noastre pe Dumne- 
zeu-Cuvântul, precum Fecioara. El, având în sine pe 
Hristos pruncul, va fi considerat drept mama Lui, căci 
acesta, Care este fără înşelăciune, a făgăduit: Mama 
Mea şi fraţii Mei şi prietenii, iată-i!” [5]. 

Din perspectiva conţinutului său obiectiv-ontologic, 
actul Tradiţiei este săvârşit de către Dumnezeu. Toc- 
mai Acela pe Care Sfântul Simeon Îl numeşte „al meu 
Dumnezeu lipsit de mândrie” [6] se dovedeşte a fi nu 
simplul „conţinut” de care vorbeşte Tradiţia, ci, înainte 
de toate, subiectul însuşi a ceea ce s-a „transmis”. 

Subiectul Adevărat al Tradiţiei este Fiul lui Dumne- 
zeu, Care a devenit Fiul Omului. Esenţa Tradiţiei este 

descrisă prin cuvintele din miezul Liturghiei: „Că Tu 
eşti Cel ce aduci şi Cel ce Te aduci, Cel ce primeşti şi 
Cel ce Te împarţi”. Prin Tradiţie, Dumnezeu Îşi con- 
tinuă lucrarea Sa în lume: „Tatăl Meu până acum lu- 
crează; şi Eu lucrez” (In 5, 17). 

Aceasta este acea înțelegere a Tradiţiei pe care o în- 
tâlnim deja în cea mai veche Biserică. Pentru Sfântul 
Ipolit, Sfântul Duh se transmite în Biserică [7]. Sfân- 
tul Irineu vorbeşte de transmiterea Sfântului Duh prin 
apostoli: „Acest Duh ei L-au primit de la Domnul şi, 
împărțindu-L credincioşilor, ei au clădit această Bise- 
rică” (Depoziție, 41). După el, „unde este Biserica, aco- 
lo este şi Sfântul Duh; şi unde este Sfântul Duh, acolo 
este Biserica şi tot harul” (Împotriva ereziilor, 3, 24, 1). 
În măsura în care oameni noi păşesc în Biserică, ei pri- 
mesc darul aceluiaşi Duh. Tainele lui Hristos se mani- 
festă în lume tocmai prin Biserică. 

Dacă Hristos nu Şi-a părăsit Biserica Lui, înseamnă 
că în istoria ei I se poate surprinde prezenţa Lui. Ca 
urmare, după cea mai blândă formulare, nu tot ceea 
ce s-a petrecut în Biserica istorică, în inimile şi mințile, 
în rugăciunile şi predicile slujitorilor ei, a fost neapă- 
rat antievanghelic. Ceea ce înseamnă că şi în tradiţiile 
bisericeşti se poate găsi, măcar din când în când, urma 
aceluiaşi Duh Care a inspirat odată Scriptura. 

Polemica protestantă dusă împotriva Tradiţiei este 
oarecum stranie. Într-un anume sens ar fi mai firesc ca 
negarea Tradiţiei să fie asociată cu atmosfera psiholo- 
gică a Ortodoxiei decât cu atmosfera Protestantismu- 
lui. Ortodoxia cunoaşte calea unui urcuş singuratic 

către Dumnezeu. Ortodoxia cunoaşte trăirea în afara 
socialului şi parcă în afara istoriei sub forma călugă- 
riei, a căii misticii individuale. Istoria spiritualității 
ortodoxe cunoaşte permanentele ispite ale ruperii de 
obştea bisericească de dragul retragerii totale în sihăs- 
trie. Aceasta este ispita renunțării la Tainele bisericeşti, 
cele de obşte, în schimbul concentrării pe propria ru- 
găciune. Nu există decât un eu şi Tu şi nimeni altcine- 
va. Date fiind aceste accente, curentele ascetice extre- 
me din călugăria ortodoxă ar fi putut, în mod logic, 
să fundamenteze negarea principiului Tradiţiei: de ce 
ne-ar fi necesari alți oameni, cu experienţa lor trecută, 
din moment ce noi o avem pe a noastră proprie? 

În schimb, Protestantismul nu cunoaşte călugăria. 
El nu cunoaşte o disciplină a evlaviei personale atât de 
dezvoltată ca în Ortodoxie. Cu orientarea spre misio- 
narism, cu etica sa social activă, Protestantismul este 
cu totul în lume, cu totul în societate, cu totul în isto- 
rie. Tocmai în acest fapt văd eu un paradox: chiar acea 
confesiune care, în modul cel mai activ, se adaptează 
la istorie, care, în modul cel mai activ, participă la isto- 
rie nu apreciază ceea ce au făcut în istorie alți creştini. 
Nu apreciază Tradiţia. 

Problema acceptării istoriei, problema atitudinii 
faţă de istorie nu poate fi considerată periferică de că- 
tre un creştin. Vestea cea mai importantă a Bibliei este 
aceea că: Dumnezeu nu Se revelează prin cataclisme 
cosmice, ci în desfăşurarea istoriei. Locul Epifaniei, lo- 
cul arătării lui Dumnezeu nu e în norii de furtună, ci 
în istoria omenirii. 

Dacă şi istoria ce a precedat Evangheliile a fost atât 
de saturată de prezența Sacră, încât, cu toate grozăvii- 
le sale, ea a devenit „călăuză spre Hristos” (Gal. 3, 24), 
atunci întruparea Creatorului în istorie în momentul 
„Plinirii vremii” (Gal. 4, 4) a secat oare de putere proce- 
sul istoric? Oare Cuvântul, Care a devenit trup pe vre- 
mea împăratului Augustus şi a fost răstignit în timpul 
lui Ponţiu Pilat, a profanat prin aceasta timpul şi istoria 
sau le-a conferit o tensiune sacrală şi mai mare? Oare 
au dreptate gnosticii care considerau că, prin Înălţa- 
rea Sa, Hristos a luat cu El de pe pământ o părticică de 
duh, sărăcind astfel lumea noastră pământeană? Dacă 
istoria vetero-testamentară a fost sacră, atunci pe ce 
bază îndrăznim a afirma că istoria de după zilele vie- 
ţuirii în lume a lui Hristos ar fi devenit profană? 

Pentru a deschide ochii oamenilor, Hristos a folosit 
chiar şi „tină”. Oare El nu foloseşte în acest scop şi is- 
toria? Cum poate un misionar să uite cuvintele Apos- 
tolului Pavel: „Cum Îl vor chema pe Acela în Care n-au 
crezut? Şi cum vor crede în Acela de Care n-au auzit? 
Şi cum vor auzi fără propovăduitor?” (Rom. 10, 14)? 
Oamenii învaţă credinţa de la alți oameni. Şi, întrucât 
acest eveniment se desfăşoară în interacțiunea dintre 
oameni — fiinţe temporale —, înseamnă că transmiterea 
credinţei este un act temporal, adică un eveniment ce 
ţine de istorie. Dacă Hristos ar apărea în fața fiecăruia 
dintre noi aşa cum I-a apărut lui Saul, dacă în faţa fie- 
căruia dintre noi El ar pune „ţepuşe” (vezi Fapte 9, 5), 
aşa cum a făcut-o în faţa lui Saul, atunci negarea tradi- 
ţiei istorice şi a celor ce au urmat ar fi fost logică. 

Dar chiar însuşi Saul a fost numai orbit. lar după 
aceea a fost trimis la creştinii de rând, pentru a fi pri- 
mit de către ei în obştea lor, pentru a primi tămăduirea, 
botezul şi recăpătarea vederii. Saul a fost orbit de că- 
tre Hristos fără ajutorul oamenilor. Pavel şi-a recăpătat 
vederea prin mijlocirea Bisericii (vezi Fapte 9, 17-18). 

Oamenii nu pot ei singuri să-i facă pe alții creştini. 
Oamenii nu pot transmite Duhul, Care nu izvorăşte 
din ei. Şi totuşi acest Duh lucrează prin oameni. Ceea 
ce înseamnă că Tradiţia ce se derulează în istorie tre- 
buie să fie înţeleasă ca sinergie, ca o colaborare între 
eforturile omeneşti şi cele ale lui Dumnezeu. „Nimeni 
nu primeşte credința pe cale singuratică, direct de la 
Dumnezeu, într-o istorie verticală, ci Dumnezeu sau 
istoria verticală îl ajunge pe om printr-o istorie orizon- 
tală”, explica părintele Dumitru Stăniloae [8]. Prin ur- 
mare susține oare Dumnezeu eforturile umane care 
Îi slujesc? Oare îi ajuta Dumnezeu pe creştinii din se- 
colele care au precedat Protestantismul? Acele secole 
au avut parte nu de puţini oameni care au dorit sin- 
cer să-I slujească Mântuitorului. Oare Cel Care Îşi crea 
martori chiar şi din pietre şi din asini privea rece şi 
detaşat aceste inimi ce tânjeau spre EI şi aştepta apari- 
ţia lui Luther pentru a reintra în istoria omenirii, care, 
chipurile, ar fi fost închisă pentru El după moartea ul- 
timului apostol? 

Nu, nu este aşa. Creatorul timpurilor nu a intrat în 
Plinătatea timpurilor pentru a părăsi pur şi simplu flu- 
viul istoriei. EI a intrat în istorie pentru a lucra în ea şi 
prin ea. Numai aşa poate istoria să aibă un sens. Dacă 

nu există Tradiţie, dacă lumea tradiţiilor omeneşti nu 
este transparentă pentru Cuvânt, dacă Îi întâlnim pe 
Hristos numai în paginile Scripturii, atunci toată lu- 
mea, toată istoria ce este în afara cadrului acestei Cărți 
nu este nimic mai mult decât „un vodevil al diavolu- 
lui”. Cel care doreşte să confere istoriei un sens, adică 
să dea sens fiecărei vieți din istoria umană, trebuie să 
recunoască faptul că istoria este străbătută de Sens, de 
Logos. Tradiţia este tocmai istoria umană străbătută 
de Hristos. Se dovedeşte astfel că „Tradiția este singu- 
ra formă de întâlnire cu Veşnicia care nu neagă tim- 
pul, ci îi conferă valoare” [9]. 

Întrucât, în Tradiţie, Duhul Veşnic intră în lumea 
formelor disparate, în lumea existențelor variate şi 
particulare, în lumea istoriei, apare întrebarea: cum 
anume este însuşit acest Duh de către oameni? În ce 
forme se toarnă pe sine Tradiţia? Trebuie făcută de- 
osebirea dintre Tradiţie şi tradiţii. Tradiţia înseamnă 

„răspândirea omenescului îndumnezeit în lume. Tradi- 
țiile cuprind ceea ce omul, în neputinţa sa, a surprins 
din această adiere a Duhului şi a fost capabil să expri- 
me în cuvintele sale şi în viața sa. 

Dumnezeu lucrează în oameni, însă orice lucrare 
mărturiseşte nu numai de unde izvorăşte ea, ci şi cine 
sau ce o primeşte, în ce lasă amprente această lucrare. 
Şi, dacă teologia este posibilă numai pentru că Dum- 
nezeu lucrează asupra omului, atunci problema teolo- 
giei este problema omului. 

„În om văd eu taina teologiei”, scria patriarhul 
Constantinopolului, Sfântul Fotie [10]. Teoldgia este O 

ştiinţă experimentală. În fond, despre aceeaşi proble- 
mă, Karl Jaspers scrie în limbajul filosofiei sale: „Locul 
în care se află transcendenta nu este nici lumea reală, 
nici cea supraempirică, ci graniţa pe care stau eu în 
faţa transcendenţei, dacă exist în autenticitatea mea” 
(11]. Cu toate că Absolutul se află în afara creaţiei şi în 
afara cunoaşterii, El nu se află în afara religiei. Dum- 
nezeu este capabil de fiinţare în afară de Sine Însuşi. 
„El este peste tot şi nu numai pe lângă noi, El este în 
noi”, după spusele apologetului creştin al secolului al 
II-lea, Minutius Felix [12]. 

Dumnezeu îl atinge pe om, iar omul se schimbă. De 
aici decurg două consecinţe importante. 

Prima consecinţă: intrarea în Tradiţie nu înseamnă 
îngustarea experienţei gândirii, a cunoaşterii şi creați- 
ei umane, ci, dimpotrivă, lărgirea ei principială. Intra- 
rea în Biserică, cu ritualurile şi dogmele ei, nu înseam- 
nă deloc stingerea Duhului şi încetarea căutărilor. 
Fericitul Augustin a spus despre Dumnezeu: „El este 
infinit, întrucât pe EI, deja aflat, ÎI căutam în continua- 
re (Ut inventus quareretur immensus est)” [13]. 

În suflet apare o experienţă de o noutate excepţio- 
nală, care nu poate fi comparată cu nimic din ceea ce 
înconjoară viaţa obişnuită a omului exterior. De aceea, 
conform concluziei unui excepţional sinolog contem- 
poran, V. Maleavin, „Lradiţia îl pune pe om în faţa 
unui «alt incomprehensibil», egal ca semnificaţie cu 
Câmpul nemărginit al experienței. Orice comunicare 
Cu privire la Tradiţie îl pune pe om în comuniune cu 
necunoscutul. Vântul proaspăt al Tradiţiei nu întârzie 

în cazematele conştiinţei pozitiviste, el redă omului 
unirea intimă cu lumea. Tradiţia îi spune fiecărui om 
din cei ce vor să ştie şi să fie cu adevărat: nu este sufi- 
cient să te naşti om, mai trebuie şi să-l naşti întru sine 
pe om” [14]. Omul Tradiţiei este un om modificat prin 
Realitatea religioasă. Omul învaţă să fie aşa cum încă 
nu a fost.! Intrarea în Tradiţia duhovnicească aduce 
cu sine experienţa noutăţii. „Atunci va veni peste tine 
Duhul Domnului... şi te vei face alt om” (I Regi 10, 6), 
spune Scriptura. 

Şi, într-adevăr, „ai să apari tu şi poimâine nu aşa 
cum erai ieri, şi vei dăinui tu, nefiind totdeauna la 
fel, iubitule — îl previne pe ucenicul său Sfântul Teo- 
dor Studitul —, ci vine la tine harul Domnului. Vei grăi 
atunci: «Unde ai fost Tu până acum, Doamne?» Şi El îţi 
va răspunde: «Priveam cum te lupţi şi aşteptam” [15]. 

Un scriitor religios din vechime a spus despre Saul 
că, atunci când a fost uns, „îi dădu Dumnezeu altă ini- 
mă” (I Regi 10, 9). În „plinătatea (evanghelică a) vremu- 
rilor”, Hristos îl lua pe vameş şi îl făcea evanghelist, îl 
întâlnea pe pescar şi-l transforma în teolog [16]. Dar şi 
peste o mie de ani, când oamenii ÎL găsesc pe Hristos, 
din nou şi din nou, „mintea află veşnica noutate a aces- 
tei taine care niciodată nu îmbătrâneşte” [17]. Şi, oricât 
de târziu în viaţa lui ar veni un om în pragul bisericii, 
oricăruia i s-ar potrivi minunata expresie a lui Vladimir 
Zelinski: „Biserica se întinereşte în toţi cei care intră în 
ea” [18], inclusiv în femeile bătrâne. 


1 „Eu am devenit ceea ce nu am fost” (Sfântul Simeon Noul 
Teolog, Imnele iubirii dumnezeieşti — ed. rusă). 

Tradiţia nu este o repetare monotonă a unuia şi a 
aceluiaşi lucru. Hristos a venit pentru a trezi pe cei vii 
adormiţi; mai mult, El a coborât în lumea morții pen- 
tru a transfigura moartea celor care erau deja cuprinşi 
de un somn care poate să fie trecător şi care dintr-oda- 
tă să se poată transforma într-o nouă viață. Tradiţia ne 
vorbeşte de ceea ce este veşnic, şi nu de ceea ce a tre- 
cut. Ea nu-l înrobeşte pe om trecutului, ci îl smulge de 
sub dominaţia totală a prezentului. Prin Tradiţie omul 
realizează „dreptul de a nu fi contemporan cu sine în- 
suşi” [19], dreptul de a trăi nu numai prin ziua de azi 
şi nici numai pentru frământările ce privesc ziua de 
mâine. Omul descoperă tocmai faptul că nu poate fi 
redus numai la trecutul său personal şi la configurația 
de azi a „relaţiilor sociale”. 

Intrarea în Tradiţie înseamnă dedublarea lumii, re- 
velarea caracterului ei metafizic. Lumea nu se redu- 
ce numai la ordinea naturală a lucrurilor, în ea există 
sens şi bunătate — o dimensiune ideală. Intrarea în Tra- 
diție aduce cu sine revelarea Sensului. Însă Sensul Se 
dăruieşte pe sine numai dacă noi suntem de acord să 
ne dăm pe noi înşine slujirii Lui. De aceea nu se poate 
să te afli numai parţial în Tradiţie. „Dacă nu se crede 
nebuneşte în Dumnezeu, atunci este o nebunie şi mai 
mare să se creadă în El numai pe jumătate”, scria V. 
Soloviov [20]. 

„Dacă înainte de atingerea celei mai înalte trep- 
te a trăirii axiologice valoarea aparținea personalită- 
ţii, făcea parte din ea, iar personalitatea putea spune: 
«Aceasta este valoarea mea!», acum are loc inversarea 

acestui raport: personalitatea devine o parte a valorii 
care o cuprinde, îi aparține, şi tocmai prin această îm- 
părtăşire a valorii şi a slujirii ei, personalitatea îşi gă- 
seşte sens şi o justificare a propriei vieți” [21]. Tot aşa 
se schimbă şi atitudinea mamei faţă de primul ei năs- 
cut, de la „ultima păpuşă”! spre o slujire totală. 

Dacă întâlnirea cu Valoarea a avut loc, atunci reali- 
tatea care s-a deschis pentru mine de curând, numită 
de aceea cea „de a doua”, devine, de fapt, „prima”: tră- 
irea axiologică străbate cu privirea realitatea întrebând 
parcă: „Oare realitatea este chiar aşa? Oare acest vizi- 
bil, audibil, sensibil este tocmai fiinţare autentică, este 
adevărul? Oare această existenţă în fapt, indiferentă la 
valorile umane, dă ultima lege de netrecut a vieții, la 
care nu-ţi rămâne decât să te subordonezi necondiţio- 
nat?”. Reamintim, apropo de mărturisirea lui Soloviov, 
că lui i se pare câteodată, în momentele sale de avânt 
duhovnicesc, că lumea materială nu există în general. 

Omul, după natura sa, este un slujitor. Aceasta nu 
este o anume axiomă scoasă din Scriptură, ci este un 
dat antropologic. Omul nu poate „să se liniştească” 
până ce nu-şi găseşte în propria-i lume o astfel de va- 
loare pe care s-o poată pune mai presus de sine şi că- 
reia să-i consacre slujirea lui. Această valoare poate fi 
fie copilul şi familia, fie munca şi arta, fie slujirea oa- 
menilor şi, desigur, şi a lui Dumnezeu. 

Însă valoarea nu-l umple pe om cu sensul ei decât 
atunci când acesta încetează „să se folosească” de ea şi 


1 Bernnet F.E., Mica prințesă — ed. rusă. 

se pune pe sine la dispoziţia ei. În limbajul asceticii, o 
asemenea instalare în om a „dictaturii conştiinţei” este 
numită „tăiere a voii”. Dacă în mine nu a mai rămas loc 
pentru nimic în afara lui Dumnezeu înseamnă că n-a 
mai rămas nici pentru mine... Dacă eu fac în mine un 
loc pentru a trăi în mine un altul, atunci, pentru a evita 
schizofrenia, eu însumi trebuie să încetez a trăi ca cen- 
tru exclusiv al tuturor intereselor mele. „Acum nu mai 
trăiesc eu, ci Hristos trăieşte în mine.” Această noutate 
nu mai lasă loc pentru nimic altceva. Dimpotrivă, dacă 
în sufletul care a întâlnit pe Dumnezeu intră şi altceva, 
atunci Dumnezeu, încet, pleacă de acolo... 

Desigur, viața omului niciodată nu poate fi redusă 
la un singur lucru. Ea este întotdeauna mai complica- 
tă. De altfel, mai complicat nu înseamnă mai bogat. Şi, 
dacă în mine se luptă vechiul om şi harul lui Hristos, 
asta înseamnă, fără îndoială, că viața mea este compli- 
cată şi deloc uniformă. Dar asta înseamnă şi că viaţa 
mea are un handicap, întrucât nu cuprinde în sine toa- 
tă bogăţia vieţii în Hristos. 

Cu adevărat, „credința pe jumătate”, credinţa care 
nu uită de „drepturile şi interesele” mele, se dovedeş- 
te a fi în faţa lui Dumnezeu ca ceva potrivnic naturii şi 
ucigător de om, o stare care-l spoliază pe omul însuşi. 

Păcatul nu permite plinătatea respirației. El nu per- 
mite ca privirea să rămână prea mult îndreptată în 
Sus. El nu ne permite să mergem. 

Tot Tradiţia nu ne permite să rămânem în nemişca- 
re, cerându-ne înaintarea spre Dumnezeu şi intrarea 
în El. „Dumnezeu este al aceluia care doreşte să achi- 

ziționeze mai multul şi care totodată se sileşte pe sine 
către totul”, spune un avvă din vechiul Pateric [22]. 
Prin urmare, două „tradiții”(predanii) se întâlnesc 
pentru ca omul să se realizeze, pentru a avea loc in- 
trarea în Tradiţie: Dumnezeu Se dă pe Sine omului, 
iar omul se dă pe sine lui Dumnezeu. Cartea Faptelor 
vorbeşte de „oamenii care şi-au pus sufletul lor pen- 
tru numele Domnului nostru Iisus Hristos” (Fapte 15, 
26). lată o „predanie” (paradosis) din textele Sfântului 
Apostol Pavel: „Trupul meu de mi l-aş da (parado) să-l 
ardă, dar dacă n-am iubire, nimic nu-mi foloseşte” 
(I Cor. 13, 3). Da, Tradiţia (predania) este lucrarea lui 
Dumnezeu în om. Dar şi omul trebuie să-l permită lui 
Dumnezeu să lucreze în el: „Strâmtorată este casa su- 
fletului meu ca Tu să poţi intra acolo: lărgeşte-o! Ea se 
năruie, înnoieşte-o!”, spunea Fericitul Augustin [23]. 
Întâlnirea celor doi tinde întotdeauna să se trans- 
forme în iubire. Iar iubirea nu poate să se oprească 
doar la constatarea existenței Altuia. Din acest motiv, 
începând cu Sfântul Apostol Iacob până la Kierkega- 
ard, Tradiţia creştină conține atât de multe filipice mâ- 
nioase îndreptate împotriva simplei declaraţii a „exis- 
tenţei” credinţei, declarație care, cu multă bunăvoință, 
acceptă dreptul lui Dumnezeu de a fi: „De ce separi tu 
credinţa de acțiune? Credinţa fără lucrare este moar- 
tă — un dar mort aduci tu lui Dumnezeu? Dacă credin- 
ţa iubitoare este o anume credinţă a sufletului, atunci 
ce este credinţa care nu acționează din iubire, dacă nu 
un trup neînsuflețit? Bine cinsteşti tu pe Dumnezeu 
printr-un dar care emană mirosul pestilențial al des- 

compunerii? Bine Îi împaci tu pe EI, tu, asasinul cre- 
dinţei tale!”, scria Bernard de Clairevaux [24]. 

Sarcina omului, aşa cum ea se identifică în Tradiţie, 
este de a depăşi limitele lumii. Dumnezeu îl cheamă 
pe om spre „mai mult”; însă, acceptând păcatul, omul 
refuză să devină mai mult decât este el în prezent. „Să 
nu vă înşelați! Dumnezeu este foc, şi foc a venit, şi Fl 
pe pământ l-a aruncat. Şi focul umblă peste tot prin 
lume, căutând substanţă pentru a o cuprinde; căutând 
obună predispoziție şi o deschidere a acesteia pentru 
a cădea acolo şi a o aprinde. Iar în cei pe care i-a prins 
el ţâşneşte în sus ca o flacără mare şi atinge cerul”, 
previne Sfântul Simeon Noul Teolog [25]. 

Un cleric anglican mi-a spus odată: „Probabil An- 
glia nu va deveni niciodată o ţară creştină. Noi, engle- 
zii, suntem oameni prea conservatori pentru a-L. pri- 
mi pe Hristos”. Nu cumva cunoştea el cuvintele avvei 
Alonie din Pateric: „De n-aş fi stricat tot, n-aş fi putut 
să mă zidesc”? Credinţa este tocmai avântul sufletului 
care amestecă „totul” — „strigat-am din adâncul inimii 
mele către Dumnezeul Cel milostiv”. 

Iese la iveală un lucru straniu: Ortodoxia, confesi- 
unea cea mai conservatoare dintre toate confesiunile 
creştine, a păstrat, în rigorismul său şi în venerarea de 
excepție a călugăriei, o percepţie mai tânără a Evan- 
gheliei decât confesiunile care cu mai mult succes în- 
treţin „dialogul cu lumea contemporană”. Nu întâm- 
plător, una dintre tălmăcirile făcute de Sfinţii Părinţi 
cuvântului „biserică” întrebuințează paralelisme mi- 
litare: „Biserica se numeşte aşa întrucât a provocat la 

luptă plăcerile sensibile”, scrie Sfântul Metodiu de 
Olimp în secolul al III-lea. 

Această percepere de răzvrătit a Creştinismului 
a redat-o Ivan Bunin, în lucrarea sa Viața lui Arseniev, 
unde autorul a reuşit să descrie trăirile sale din copilă- 
rie: „Odată, fratele meu mai mare, Nicolae, a început 
să-mi deseneze viitorul meu; ce să mai vorbim, a spus 
el glumeț, şi tu ai să intri undeva să lucrezi atunci când 
vei creşte mai mare, vei avea o slujbă, trei căsătorii, vei 
avea copii, ai să economiseşti câte ceva, ai să-ți cumperi 
o căsuţă, ...şi dintr-odată eu am simţit atât de vie toa- 
tă groaza şi toată josnicia unui asemenea viitor, încât 
am izbucnit în plâns...” Caracterul copilăresc înțeles în 
acest fel este una dintre trăsăturile acelui chip uman 
care se formează şi se transmite în Tradiţia ortodoxă. 

Iar cea de-a doua consecință a faptului că omul se 
schimbă când este atins de Dumnezeu constă în aceea 
că Tradiţia se dovedeşte a fi nu o transmitere a rela- 
tărilor privind această transfigurare, ci transmiterea 
transfigurării înseşi. Oricât de importante ar fi aceste 
relatări, totuşi — după expresia Sfântului Maxim Măr- 
turisitorul — „este mai important a fi decât a şti” [27]. 

Întrucât credința şi Dumnezeu nu ating, suprafața, 
ci inima omului, în Tradiţie se transmite „ființa cea tai- 
nică a inimii” (I Ptr. 3, 4), a celui dinlăuntru (II Cor. 4, 
16). Este de importanţă vitală a observa omul „cel din- 
lăuntru” sub scoarța bunăstării exterioare, în spatele 
activismului exterior, om lăuntric care respiră cu atât 
mai greu, cu cât omul exterior îşi joacă mai agitat ro- 
lurile sale sociale. Bunin, în cartea sa despre Lev Tol- 

stoi, aduce o excepțională mărturie privind acest om 
„bun la toate”: „Cum de nu vede nimeni că Tolstoi tră- 
ieşte şi totdeauna a trăit o tragedie îngrozitoare, care 
constă în primul rând în aceea că în el zac o sută de 
oameni cu totul diferiți şi lipseşte numai unul singur: 
acela care poate să creadă în Dumnezeu? În virtutea 
geniului său, el vrea şi trebuie să creadă, însă nu îi este 
dat organul cu care să creadă” [28]. Oamenilor la care, 
spre deosebire de Tolstoi, s-a manifestat acest „organ 
cu care se crede” li se poate întâmpla un lucru straniu. 
Omul în care s-a săvârşit evenimentul creator al Tra- 
diției a depăşit deja graniţa dintre lumea de azi şi cea 
care vine. Sfântul Simeon, vorbind de omul transfi- 
gurat întru totul de energia Tradiţiei, consideră că un 
astfel de om poate chiar să nu observe că e Ziua de pe 
urmă: el „nici nu va gândi că în acel ceas a apărut Ziua 
Domnului, pentru că el însuşi, încă de demult, a de- 
venit luminat în întregime de ziua cea strălucitoare în 
care comunica şi dialoga cu Dumnezeu. Pentru cei ce 
au devenit copiii luminii şi fiii zilei viitoare niciodată 
nu va veni Ziua Domnului, pentru că ei se află întot- 
deauna cu ea şi în ea” [29]. 

Putem spune cât de central este în Ortodoxie locul 
zidirii chipului interior al omului citându-l pe Sfân- 
tul Serafim din Sarov, care a reamintit că postul, ru- 
găciunea, milostenia nu reprezintă principalul în via- 
ţa duhovnicească, ci numai mijloace de dobândire a 
Duhului. Putem să apelăm şi la ideea Sfântului Teo- 
fan Zăvorâtul: „Rânduiala exterioară a Bisericii şi toa- 
te regulile de slujire ale lui Dumnezeu, de sfințire şi de 


137 


DIACON ANDREI KURAEV 


disciplină nu reprezintă ceea ce este principal; ele nu 
servesc decât la exprimarea, educarea şi ocrotirea rân- 
duielii interioare etico-religioase a creştinilor” [30]. 

Dar unde sunt de găsit planul, materialele şi forţele 
necesare acestei „fine lucrări a Bisericii asupra omu- 
lui” (Clement Alexandrinul, Stromate, 7, 18)? Unde 
sunt de găsit instrumentele trebuitoare pentru zidirea 
acelui edificiu interior despre care un proverb rusesc 
spune: „Biserica nu stă-n bârne, ci în coaste”? Omului 
nu-i este dat să recreeze Biserica apostolilor, el poate 
numai să adere la ea. Dar pentru asta el trebuie mai 
înainte de toate s-o vadă. A vedea Biserica înseamnă 
a-i vedea pe oamenii în care lucrează puterea Domnu- 
lui. „După aceea vă vor cunoaşte oamenii că sunteți 
ucenicii Mei, că vor vedea...” 

O veche apoftegmă din Pateric ne spune că nimeni, 
niciodată, n-ar fi devenit călugăr dacă n-ar fi văzut 
vreodată pe chipul vreunui alt om lumina vieţii veşni- 
ce. „Oamenii dau ocol întregii lumi pentru a vedea di- 
ferite fluvii, diferiți munți, noi stele, păsări rare, peşti 
monştri, stupide rase de creaturi, şi-şi imaginează c-ar 
fi văzut, chipurile, ceva deosebit. Pe mine nu mă in- 
teresează toate acestea. Dar, dacă aş şti unde se poate 
găsi un cavaler al credinţei, eu aş merge pe jos după 
el chiar şi la capătul lumii”, mărturisea Soren Kierke- 
gaard [31]. Tradiția (predania) se săvârşeşte în relaţia 
dintre oameni; ea merge prin om spre om. Ceea ce în- 
seamnă că Tradiţia, al cărei izvor este Hristos, este ca- 
pabilă să-şi înceapă realizarea sa în fiecare destin dat 
în întâlnirea nu cu Hristos, ci cu omul. În Livada du- 

hovnicească se povesteşte de un sfânt stareț care săvâr- 
şea Liturghia folosindu-se de Crezul eretic, dar avân- 
du-i coslujitori pe îngeri. Întâlnind obiecția venită din 
partea unui ortodox, starețul i-a întrebat pe îngeri de 
ce nu l-au prevenit de pericol. „Vezi tu, Dumnezeu aşa 
a orânduit, ca oamenii să învețe tot de la oameni”, a 
fost răspunsul primit. 

Aşadar ce anume se transmitea de la învăţător la 
ucenic în timpul propovăduirii şi al învățării? „Scopul 
principal n-a fost reproducerea textului, ci reproduce- 
rea personalității învățătorului, naşterea spirituală cea 
nouă a ucenicului. Tocmai personalitatea vie a învăță- 
torului, ca fiinţă spirituală, a constituit acel conţinut ce 
se transmitea din generaţie în generație”, rezumă ori- 
entalistul ortodox V. S. Semenţov [32]. 

Prin urmare naşterea, iată cuvântul care concen- 
trează în sine o noutate de neauzit a răsturnării ce are 
loc în om, om care primeşte în sine noua experiență a 
fiinţării. Şi tot acelaşi cuvânt — naşterea — ne previne 
că experiența duhovnicească nu se transmite nici ga- 
rantat şi nici automat (ceea ce se vede foarte bine atât 
în istoria Bisericii, cât şi în ziua de astăzi). Când afir- 
măm că omul, intrând în Tradiţie, devine aşa cum el 
n-a fost încă, atunci înseamnă că, în expresia sa maxi- 
mală, evenimentul în sine nu este altceva decât o me- 
tamorfoză: „A deveni ceea ce nu ai fost este un fel de 
moarte şi naştere”, scria Fericitul Augustin [33]. 

Fără îndoială, naşterea este infinit de departe de 
învăţare. În naştere noi nu vedem un ucenic care să 
conspecteze lecţiile profesorului, ci un novice care lo- 

cuieşte împreună cu învățătorul său duhovnicesc şi 
de la care el îşi asimilează chipul orânduirii lui sufle- 
teşti. Când Lev Tolstoi, în Optina, îl întreba nedumerit 
pe Constantin Leontiev cum a fost capabil el, un om cu 
studii, cultivat, să creadă, acesta i-a răspuns simplu: „Să 
stai aici ceva mai mult şi atunci ai să crezi şi tu!” [34]. 

În mănăstire trebuie să trăieşti cu adevărat pe lân- 
gă stareţ, şi nu să apelezi la el doar ca la un serviciu de 
informaţii. Despre Optina sau Troiţa-Serghieva Lavra 
se poate spune, aşa cum a făcut-o ambasadorul ame- 
rican Harriman, părăsind Rusia: „În Rusia trebuie să 
trăieşti mult timp”... 

Iar atunci când această experienţă de coabitare apa- 
re, este dificil să nu împărtăşeşti reacţia unui călugăr 
din Optina, a părintelui Kukga, care a spus odată, cu o 
simplitate uluitoare, referindu-se la stareți şi la inter- 
locutorii săi „învăţaţi”: „Nu ştiu de ce... Nu ştiu! Este 
atât de clar tot ce trebuie făcut pentru mântuire! Nu 
are nici un rost să mai întrebi!” [35]. 

De altfel, în cuvintele sale s-a răsfrânt şi lipsa de 
perspicacitate a clerului, remarcată şi de către mitro- 
politul Veniamin (Fedcenkov): „Preoţii nici nu-şi ima- 
ginează probabil ce mare bucurie îi însoţeşte; s-au 
obişnuit cu ea”!. Dar această bucurie este resimțită 


1 Dar tocmai cei de la Optina înțelegeau acest lucru. Când Ve- 
niamin însuşi, teolog învățat şi arhimandrit, plecând de la Opti- 
na, a decis să demonstreze smerenia sa şi i-a spus celui ce con- 
ducea schitul: „«Mi-a rămas în inimă un sentiment greu, că nu 
sunt demn», el a întâmpinat o replică foarte dură: «Cum, cum? a 
întrebat pr. Feodosie. Repetaţi, repetaţi!» Eu am repetat. El a de- 

adeseori de alţii; de aceea a devenit posibilă observa- 
ţia lui V. Rozanov: „Şi acum amintirile de la şcoală le- 
gate de orele de religie se concentrează întotdeauna 
în jurul personalității «părintelui»!. Nimeni nu scrie: 
«Ce bine învățam noi la catehism — n-am uitat până 
acum!», ci cei mai mulţi au scris: «Ce bun şi luminos a 
fost pentru noi profesorul de religie: vorbele şi expli- 
caţiile lui le țin minte şi acum» [36]. 

Iată încă o mărturisire prețioasă (pentru că e vie), 
legată de întâlnirea cu „batiuşka”: „Când «batiuşka», 
terminând rugăciunea, m-a binecuvântat şi a început 
să vorbească, eu l-am ascultat din toată inima, dar nu 
ascultam cuvinte, ci primeam în mine acel ceva nou şi 
neobişnuit ce se năştea în sufletul meu în prezenţa lui, 
acel ceva care înnoia şi dădea puteri”. (Spusele se referă 
la un duhovnic din Moscova, pr. Alexei Mecev) [37]. 

Dimpotrivă, dacă nu se observă acest „ceva nou” 
care să stăruie în jurul mentorului, atunci nu pot fi 


venit serios şi mi-a răspuns: «Aceasta nu este smerenie, cucer- 
nicia Voastră, este ispita duşmanului, o amărăciune. De la noi, 
din mila Domnului, se pleacă cu bucurie, iar dumneavoastră, cu 
greutate?»” (Mitr. Veniamin Fedcenkov, Oamenii lui Dumnezeu, 
ed. rusă, p. 138.) Legat de cele de mai sus ar fi potrivit să fie cita- 
tă observaţia absolut veridică a arhiepiscopului Ilarion, pe care 
el a scris-o în corespondenţa purtată cu denigratori ai călugări- 
ei: „Ăştia, vezi Doamne, susţin că bucuria vieții a pierit datori- 
tă călugărilor. Un mare neadevăr! Spune tu, prietene, ai văzut tu 
mulţi mireni care să plângă de bucurie? Bucuria călugărilor este 
liniştită, pură, chiar o veselie a sufletului virtuos” (Arhiep. Ilari- 
on Troiţki, Nu există Creştinism fără Biserică, ed. rusă, p. 138). 

1 În Rusia prebolşevică, ca şi în România prebolşevică, era un 
lucru obişnuit ca profesorii de religie să fie preoți (n. red. rom.) 

crezute nici cuvintele lui... Toma, spunea mitropolitul 
Antonie de Suroj, nu i-a crezut pe apostoli pentru că 
n-a văzut în ei decât o izbucnire a bucuriei umane; el 
nu a simţit în ei o schimbare mai profundă şi frapan- 
tă. Ei rămăseseră aşa cum fuseseră în fond, şi în aceas- 
tă neschimbare a apostolilor îşi are originea necredin- 
ţa lui Toma. Ei erau aceiaşi oameni pe care el îi lăsase 
plecând de acasă (doar Toma nu a fost nici necredin- 
cios, nici căldicel — când Hristos mergea la moarte, 
doar Toma a strigat: „Să mergem şi noi să murim cu 
EI!” (In 11, 16)). Şi după cum a fost scuzabilă necredin- 
ţa lui Toma, tot aşa, gândeşte mitropolitul Antonie, ar 
putea să fie scuzabilă şi necredința oamenilor care nu 
L-au primit pe Hristos, deoarece creştinii au fost sau 
prea omeneşte exaltaţi, sau prea posaci...!. 

Dacă totuşi lumina duhovnicească se observă la un 
om şi dacă cineva a primit naşterea sa duhovnicească 
de la un om viu, atunci nu este decât o atitudine na- 
turală în a-l numi pe un astfel de mentor „părinte”. Şi 
nici Apostolul Pavel nu-şi ascunde durerea sa de a naş- 
te întru Hristos: „Că de a-ţi avea zeci de mii de născă- 
tori în Hristos, totuşi nu aveți mulți părinți; că pe voi 
eu v-am născut întru Hristos lisus prin Evanghelie... o, 
copiii mei, pentru care sufăr iar durerile naşterii până 
ce Hristos va lua chip în voi!” (I Cor. 4, 15; Gal. 4, 19). 


1 „Îi credem numai pe acei martori care s-au lăsat să li se taie 
gâtul” („Nous croyons des temoins qui se sont fait egorger”) — 
spunea Blaise Pascal (Les pensées). 

2 Aici întâlnim un cuvânt straniu — „din nou”. Prima „naşte- 
re” s-a dovedit fără prea mare succes pentru că cei convertiți s-au 

Şi în Biserica martirilor vedem aceeaşi relație de ru- 
denie duhovnicească. Papilos, mucenicul din Pergam, 
este întrebat de către judecător: „Iu ai copii?” Acela 
răspunde: „Slavă Domnului, mulţi!” O voce din mul- 
ţime explică: „El îi numeşte copii ai săi pe creştini!” 
Proconsulul se revoltă: „Atunci de ce mă minţi şi-mi 
spui că ai copii?” Şi iată răspunsul lui Papilos: „Înţe- 
lege-mă, eu nu mint, spun adevărul. În fiecare ţinut, 
în fiecare oraş, eu am copii în Dumnezeu” [39]. Tot la 
fel gândeşte şi Sfântul Irineu de Lyon: „Cine este în- 
văţat de cineva se numeşte fiul învățătorului, iar acela 
tatăl lui” (Împotriva ereziilor 4, 41, 2). Şi la fel spune şi 
Clement Alexandrinul: „Fiu este oricine învață, supus 
fiind unui învățător” (Stromate 1, 1). Sfântul Vasile cel 
Mare rezumă această tradiţie a vechiului Creştinism 
astfel: „Cel ce primeşte de la un altul chipul bunei cre- 
dinţe este ca şi format de acela” [40]. 

Mentorii, prin naşterea lor unul de la altul, păstrea- 
ză acea imagine a rânduielii interioare pe care a ară- 
tat-o creatorul tradiției duhovniceşti. Apostolul Pavel 
îi cheamă pe creştini, cerându-le: „Călcaţi pe urmele 
mele, precum şi eu ÎI urmez pe Hristos!” (I Cor. 4, 16). 
lar de la apostoli începe succesiunea — de exemplu, 
Sfântul Ignatie Teoforul, care, după spusele Sfântului 
loan Gură de Aur, „comunica îndeaproape cu apos- 
tolii, comunica cu ei şi prin cuvinte, şi în chip de ne- 


reîntors la păcate; de aceea Pavel este nevoit ca „pe avortonii năs- 
Cuţi şi crescuţi să-i conceapă din nou şi să-i transfigureze” (Sfân- 
tul Ioan Gură de Aur, Opere, ed. rusă, p. 140). 

grăit” [41]... Sfântul Teofan Zăvorâtul spunea legat de 
săvârşirea Tradiţiei: „Viaţa se aprindea de la viaţă, şi 
viaţa începută de apostoli era păstrată... Voi înțelegeţi 
Tradiţia ca o transmitere prin viu grai. Dar ea a fost 
transmitere din viaţă în viață, din lucrare în lucrare. 
Creştinismul nu este învățătură, ci viaţă. Şi însăşi în- 
vățătura lui intră în viaţă ca chip bine hotărnicit, ca vi- 
ziune asupra a tot ceea ce este şi ființează” [42]. 

Prin urmare nu este o blasfemie în a numi pe preot 
„părinte”. În general, părintele duhovnicesc nu naşte 
un fiu al său, ci un fiu al Domnului. Nu pentru sine 
naşte el fiu, ci pentru Dumnezeu. Însă această naştere 
nu are loc fără participarea celui care propovăduieşte 
şi luminează. 

Tocmai pentru că totdeauna Hristos renaşte în uce- 
nicii Săi, Scriptura se dovedeşte a fi o mărturie despre 
El — deşi normativă, însă nu singura. Experienţa care 
are acelaşi Izvor ca şi experienţa apostolilor au avut-o 
şi oameni din alte generaţii. Experiența personală re- 
petată a întâlnirii, experienţa nouă şi vie a prezenţei 
lui Hristos în Biserică, naşte şi o nouă mărturie despre 
„Ceea ce era de la început, ceea ce noi am auzit, ceea 
ce cu ochii noştri am văzut, ceea ce am privit şi ceea 
ce mâinile noastre au pipăit despre Cuvântul Vieţii şi 
viaţa s-a arătat, şi noi am văzut-o şi mărturisim, şi vă 
vestim viața de veci care de la Tatăl era şi care nouă ni 
s-a arătat” (I In 1, 1-2). Amintirile evangheliştilor nu 
constituie singurul mod de a-L cunoaşte pe Hristos. 
De experienţa pe care, pentru prima dată, au trăit-o 
apostolii pot vorbi şi alți oameni, renăscuţi de Duh în- 

tru Hristos. Şi dacă mărturia lor (fiind mărturia unor 
martori oculari, mărturia experienţei) îşi demonstrea- 
ză şi-şi confirmă identitatea cu experienţa Scripturii şi 
cu cea a apostolilor, atunci Biserica poate lua cu încre- 
dere cele spuse de ei şi prin ei. 


Cine este 
autorul 'Noului Testament? 


iecare dintre cărţile Noului Testament are o in- 
scripție care-i indică autorul. Deşi Biserica nu 
cunoaşte decât o singură Evanghelie — „Evanghelia lui 
Iisus Hristos” (vezi Mc. 1, 1), totuşi fiecare dintre cele 
patru relatări ale ei are un autor şi este semnată. Dar cine 
este autorul Noului Testament? Cine a jucat, vorbind în 
limbaj modern, rolul „redactorului-şef” pentru această 
culegere a unor cărți foarte diferite, culegere care inclu- 
de şi scrisori personale, şi cronici şi texte vizionare? 
Problema este că în Biblia însăşi nu vom găsi pre- 
cizări care să ne asigure că şi textele apostolice, ca şi 
Vechiul Testament sunt insuflate de Dumnezeu. Când 
Apostolul Pavel spune că „Toată Scriptura este insufla- 
tă de Dumnezeu” (II Tim. 3, 16), el are în vedere cărți- 
le Vechiului Testament şi noi nu prea vedem ca el să 
mai insiste la sfârşitul fiecăreia dintre epistolele sale 
cu îndemnuri cum ar fi: „Includeţi şi această epistolă a 
mea în Sfânta Scriptură!” Ceea ce înseamnă că scrierile 
apostolilor sunt incluse în Biblie pe baze extrabiblice. 

De ce atunci Pavel se citeşte alături de Moise, de ce 
este el considerat ca având o mai mare autoritate? De 
ce epistolele lui Pavel se citeau şi în acele comunități 
cărora nu le fuseseră adresate? De ce o scrisoare par- 
ticulară (cum ar fi Epistola către Timotei) trebuie să 
fie considerată ca fiind valabilă pentru întreaga Bise- 
rică? Cu un timp în urmă, pe când încă nu izbucnise- 
ră controversele legate de misiunile protestante străi- 
ne în Rusia, au avut loc dezbateri ecumenice deosebit 
de rodnice între Biserica Ortodoxă Rusă şi Biserica 
Evanghelică a Germaniei. La unul dintre simpozioa- 
ne, prof. E. Schlink a declarat: „Pavel nu scria episto- 
lele sale în scopul creării Bibliei nou-testamentare, ci 
exclusiv ca substitute ale prezenței sale... În jurul anu- 
lui 200 se stabileşte însemnătatea autorităţii scrierilor 
nou-testamentare, ca şi a celor din Vechiul Testament” 
[1]. Cuvântul „se stabileşte” joacă aici acelaşi rol ca şi 
eufemismul celebru din studiul sovietic al istoriei şi 
teoriei artelor: „ansamblul bisericesc al cutărei mănăs- 
tiri nu s-a păstrat”. Uite aşa, „nu s-a păstrat” şi gata 
(probabil în semn de protest față de puterea muncito- 
resc-țărănească)! În spatele expresiei impersonale a lui 
E. Schlink dispare autorul care a stabilit acea însemnă- 
tate. Cum Evangheliile canonice, cu de la sine putere, 
au marginalizat apocrifele? Sau canonul a fost stabilit 
de către un subiect concret? Iar, în acest caz, cine este 
autorul canonului? 

Stabilirea canonului este un act al Bisericii şi nu este 
deloc o consecinţă directă a textului însuşi. Este deci- 
zia Tradiţiei, şi nu cerința revelației fixate prin scris. 

Pentru a dezbate această decizie, în primul rând este 
foarte important să se conştientizeze faptul că istori- 
ceşte Biserica are întâietate față de Evanghelie. Istoric, 
existenţa Bisericii premerge scrierii primelor cărți apos- 
tolice, şi cu atât mai mult ea premerge culegerii acestor 
cărți, care s-a extins de-a lungul mai multor veacuri. 

Biserica nu şi-a început existența prin mijlocirea 
Scripturii. Biserica n-a fost creată cu ajutorul Scriptu- 
rii. Dimpotrivă, Scriptura s-a născut în sânul Bisericii 
deja existente. Şi Biserica a fost cea care a crescut-o şi 
a apărat-o. Aşa după cum a observat în mod just Pă- 
rintele Dumitru Stăniloae, „Scriptura nu se naşte cu 
Biserica, ci în Biserică”[2]. Nu se poate spune ce este 
mai înainte — Biserica sau Tradiţia. Dar este evident că 
Biserica este înainte de Scriptură. 

Când Hristos Îşi trimitea ucenicii („Mergeţi... şi pro- 
povăduiți Evanghelia la toată făptura” — Mc. 16, 15) 
cartea încă nu fusese scrisă. Istoric, Tradiţia prin viu 
grai este anterioară Scripturii. Biserica ar putea exista 
chiar dacă epistolele lui Pavel n-ar fi fost scrise nicio- 
dată. Dar ea n-ar exista dacă ar fi lipsit propovăduirea 
prin viu grai a apostolilor. Propovăduirea apostolilor 
prin cuvânt deschidea inimile oamenilor spre Hristos, 
iar, drept răspuns la îndreptarea acestor inimi spre El, 
se trimitea în ele darul Duhului. Oamenii păşeau mai 
întâi în viața Tradiţiei, iar apoi această viaţă a fost ex- 
plicitată în Scriptură. Prima sarcină a Scripturii este 
aceea de a explica Bisericii propria ei natură: cine sun- 
teți voi, creştinii, şi pentru ce sunteți adunaţi, de unde 
este în voi noutatea... 

Scriptura n-a căzut din cer; ea a intrat în viaţa Bi- 
sericii prin Tradiţie. Biserica a adeverit, a garantat 
că Scriptura corespunde într-adevăr cu Tradiţia şi că 
această Scriptură reprezintă o parte autentică a Tradi- 
ţiei autentice apostolice. Pornind de la memoria sa şi 
de la cunoaşterea Tradiţiei apostolice, precum şi de la 
cunoaşterea Aceluia de Care această Tradiţie vorbea, 
„Biserica a trebuit să-şi evalueze moştenirea sa apos- 
tolică” [3]. 

În al doilea rând, pentru a dezbate rolul Bisericii în 
devenirea canonului neo-testamentar, este important 
de menţionat că Noul Testament nu a fost rezultatul 
culegerii cărţilor, ci rezultatul selecţiei lor. Sfântul Ci- 
prian, asemănând Biserica cu raiul, iar Evangheliile cu 
cele patru fluvii dătătoare de viaţă ale raiului, a spus 
de misiunea Bisericii contemporane lui față de Scrip- 
tură: „Noi păzim hotarele izvoarelor dătătoare de via- 
tă” [4]. Sarcina Bisericii este aceea de a avea grijă ca în 
apa curată a Evangheliilor să nu se amestece legende 
apocrife. 

Tocmai Biserica a primit şi a înţeles Scriptura şi a 
apărat-o de fanteziile teosofice, de eretici. Prea mul- 
te surogate erau aruncate pe piaţa religioasă de către 
sectele gnostice. Cine şi cum putea să deosebească o 
Evanghelie autentică de falsurile ei gnostice? Aşa ceva 
nu puteau s-o facă decât creştinii înşişi, cei care ţineau 
minte şi înțelegeau corect Tradiţia Apostolică. 

Problema raportului dintre Scriptură şi Biserică nu 
a apărut deloc în confruntările reformatoare din seco- 
lul al XVI-lea. Deja în al II-lea secol Sfântul Papie din 

Hierapolis, fiul duhovnicesc al Sfântului Policarp al 
Smirnei şi, prin urmare, „nepotul Apostolului loan”, 
vorbea astfel de Scriptură şi de Tradiţie: „Eu mă gân- 
deam că scrierile (ta ek ton biblion) nu mi-aduc tot atât 
de mult folos cât îmi aduce o voce vie care îmi rămâ- 
ne în suflet” [5]. „Vocea vie” a apostolilor, ce răsuna în 
inimile primelor generaţii de creştini, îi ajuta pe aceş- 
tia să deosebească o apocrifă de o scriere autentică. 

Oricum am lua-o, Biserica s-a dovedit că este înain- 
te de Scriptură nu numai cronologic. Ea a fost nevoită, 
de-a lungul deceniilor, să facă o judecată permanentă 
asupra textelor semnate cu numele apostolilor. În si- 
tuaţia în care în fiecare sectă apărea propria ei „scrip- 
tură”, lozinca „numai (sola) Scriptura” nu putea acţio- 
na ca atare. 

Realizând activitatea sa de cenzor, Biserica conşti- 
entiza absolut lucid prioritatea sa faţă de textele scri- 
se. De aici, o întrebare celebră a lui Tertulian: „Cui îi 
aparţine Scriptura?” [6] 

Ereticii, „nefiind creştini, nu au nici un drept de 
proprietate asupra operelor creştine. Biserica este cu 
totul îndreptăţită să întrebe: Cine sunteți voi? Ce fa- 
ceți voi pe pământul meu, din moment ce nu sunteți ai 
mei? Tu, de exemplu, Marcion, tai pădurea mea? Tu, 
Valentin, cu a cui permisiune deviezi cursul izvoare- 
lor mele? Tu, Atelles, cu a cui putere modifici hotarele 
mele? Proprietatea este a mea, eu o posed de demult, 
eu o posedam şi mai înainte, eu am o împuternicire 
fermă de la cei cărora le aparținea propriu-zis averea. 
Eu sunt moştenitorul apostolilor” [7]. 

Dacă Biblia este cartea Bisericii, atunci oamenii care 
s-au rupt de Biserică pierd dreptul de a mai apela la 
Evanghelie. „Vreţi să tălmăciţi Evanghelia într-un mod 
nou? — îi întreabă Tertulian pe sectanţi — Nu-i nimic, să 
demonstreze sectanţii că ei sunt noii apostoli, să ves- 
tească că Hristos a coborât din nou, că din nou Ela 
învăţat, din nou a fost crucificat, din nou a murit, din 
nou a înviat... De altfel, dacă nişte erezii vor avea cu- 
rajul să se plaseze pe ele însele în timpurile apostolice 
pentru a se prezenta drept Tradiţie apostolică, atunci 
noi putem răspunde: să-şi arate ele însele temeliile bi- 
sericilor lor, să descopere şirul episcopilor lor ce mer- 
ge de la început prin succesiune, şi încă în aşa fel ca 
primul episcop să fi avut drept mentor şi precursor pe 
unul dintre apostoli (dar unul care era mereu cu apos- 
tolii)” [8]. Aşadar, „dacă este adevărat că Dreptarul 
Credinței a fost primit de către Biserică de la apostoli, 
apostolii — de la Hristos, iar Hristos — de la Dumnezeu, 
atunci se păstrează şi sensul afirmației noastre care 
spune că ereticii nu trebuie să fie admişi la dezbateri în 
jurul Scripturii, pentru că noi şi fără Scriptură demon- 
străm că ei nu au nici o legătură cu Scriptura” [9]. 

Gnosticii aveau cel puțin o logică: opunându-se 
Bisericii, ei îşi creau propria evanghelie. Dar, poziția 
protestanților este contradictorie în chiar interiorul ei: 
de ce, răzvrătindu-se împotriva Bisericii, ei păstrează 
Cartea născută de ea? În schimb, adventiştii s-au com- 
portat logic, separându-se de baptişti sub lozinca unei 
consecvente antibisericeşti: şi dacă noi respingem tot 
ceea ce este legat de Biserica istorică, atunci nu mai 

trebuie să sărbătorim ziua de duminică, ci să cinstim 
în schimb exclusiv sâmbăta vetero-testamentară. Şi de 
ce să nu se meargă pe această idee în continuare până 
la a respinge în general tot codul nou-testamentar, din 
moment ce acesta este generat de Biserica Ortodoxă 
„semipăgână”?! Doar canonul Biblic reprezintă o par- 
te a Tradiţii. 

Acolo unde nu există încredere în Biserică, şi încre- 
derea în Cartea făcută de ea este nelalocul său. Biblia 
nu există fără canon, iar canonul nu există în afara Bi- 
sericii. După spusele lui Homiakov, fără recunoaşte- 
rea Bisericii, „Biblia se transformă într-o culegere de o 
alcătuire îndoielnică, căreia oamenii îi atribuie autori- 
tate numai datorită faptului că, fără ea, ei nu pot să se 
descurce” [10]. 

În afara Bisericii şi a Duhului ei, Biblia, pur şi sim- 
plu, se fărâmiţează şi îşi pierde (aşa cum arată istoria 
„criticii biblice” protestante a secolului al XIX-lea) sa- 
cralitatea: „Reformatorii din Biserică au vrut să ia Bi- 
blia cu ei. Însă s-a dovedit că ea nu poate fi dusă de 
unde este, pentru că, fiind scoasă, ea se transformă pe 
drum în simple „cărţi”, într-un document omenesc, în 
„scrieri”, scria prot. S. Bulgakov. Acest fapt este de în- 
teles având în vedere că numai recunoaşterea unită- 
ţii de duh a Bisericii „istorice” a secolelor al IV-lea-al 
V-lea cu cea a apostolilor poate să insufle încredere în 
selecția definitivă a cărţilor neo-testamentare făcută 
de Biserică tocmai în aceste secole. 

„Asemănătorul se recunoaşte prin ceea ce este ase- 
mănător”, ne spune un vechi principiu al cunoaşte- 

rii (cel puţin al cunoaşterii spirituale), principiu ce nu 
este deloc abolit. Dacă protestanții afirmă că de la în- 
ceputul epocii lui Constantin Biserica istorică a pier- 
dut primele daruri apostolice, atunci ce a ajutat-o să 
deosebească scrierile istorice de cele apocrife? Numai 
Sfintei Biserici i-a stat în putere să recunoască Car- 
tea Sfântă. Numai experienţa unei credinţe profunde, 
precum şi cea a cunoaşterii în rugăciune, mistică a lui 
Hristos, au putut să-i dea convingerea că scrierile sunt 
insuflate de Dumnezeu. 

Tocmai „instinctul spiritual corect al Bisericii” [12] 
a selectat canonul Scripturii. Protestanţii (de ex., K. 
Bart) susțin că Scripturile, ele însele, au obligat Biseri- 
ca să le recunoască. Puterea lor intrinsecă de convin- 
gere a fost atât de mare, încât Biserica nu avea de ales. 
Dacă se presupune însă că în definirea canonului Bi- 
serica nu s-ar fi condus după simțământul interior al 
sfințeniei, ci după considerente pur doctrinare; dacă 
se presupune că nu adierea Duhului, pe care ea o cu- 
noştea deja din propria-i experienţă, ar fi identificat-o 
ea în Scripturi, ci folosind autoritatea apostolică nu 
făcea decât să adeverească învățătura sa de credință, 
atunci şi cărțile protestanților înşişi pot fi incluse în al- 
cătuirea Scripturii. Doar şi ei vorbesc corect de Hris- 
tos! Nu adevărul, ci sfințenia a simţit-o Biserica în căr- 
tile canonice. lar simțământul sfinţeniei nu este deloc 
numai preocuparea profesorilor. 

În general, precum a afirmat Yves Congar, „noi îi 
vom ruga pe protestanți să tragă concluzii din faptul 
că Revelația nu avea caracter particular şi individua- 

list, ci că avea unul social şi public; îi vom ruga, de 
asemenea, să ia în serios promisiunea prezenţei şi aju- 
torului Sfântului Duh, aşa cum ea a fost făcută Biseri- 
cii” [13]. 

Este firesc ca nihilismul istoric şi lipsa dimensiunii 
cu adevărat soborniceşti în viaţa obştilor protestante 
să facă inevitabilă fărâmițarea lor — şi încă tocmai pe 
probleme de exegeză biblică. Sute de secte, care insistă 
asupra purității „evanghelismului” lor, afirmă lucruri 
diametral opuse. Este un fenomen cunoscut în toate 
tradiţiile religioase ale lumii: unitatea textului este de- 
terminată exclusiv de identitatea tradiţiei de interpre- 
tare a sa. De aceea, încă din vechime, Sfântul Ilarie din 
Pictavium a spus că „Scriptura nu stă în cuvinte, ci în 
înțelegere” (Scripturae enim non in legendo sunt, set in 
intelligendo) (Către Constantin Augustus 2, 9). 

Ca să fim drepți, trebuie să menţionăm că există 
autori protestanți care nu închid ochii la acest aspect: 
„Biserica adună cărţile sfinte într-o singură culegere 
care a primit numele de canon... Alcătuirea canonului 
aparţine Bisericii creştine primare, iar participanţii la 
această măreaţă lucrare erau conduşi de Duhul Sfânt. 
Canonul Noului Testament a fost adoptat şi consfințit 
de către Biserică la Sinodul din Laodiceea, în anul 363, 
şi confirmat la sinoadele din Ippon (anul 393) şi Car- 
tagina (anul 397)” [14]. Însă, chiar recunoscând acest 
fapt, teologii protestanți nu trag din acesta o concluzie 
cu totul evidentă. Dacă Biserica, la mai mulţi ani şi ge- 
neraţii după apostoli, a putut să facă acea alegere pe 
care şi protestanții o consideră corectă; dacă ea a putut 


154 


MOŞTENIREA LUI HRISTOS 


identifica fără greşeală tocmai textele apostolice şi in- 
suflate de Dumnezeu, înseamnă că ea însăşi nu a fost 
lipsită de darul duhului apostolic. 

Atunci de ce oare, recunoscând că această Biseri- 
că a secolelor al H-lea-al IV-lea era purtătoare de har 
într-un anumit domeniu, protestanții refuză Bisericii 
martirilor darul de a rezolva şi alte probleme-cheie ale 
vieţii bisericeşti şi spirituale? Şi astfel, din nou revenim 
la problema moştenirii lui Hristos — la ceea ce El a lăsat 
creştinilor. Şi dacă Biserica nu este creată de Scriptură, 
dacă ea însăşi creează Scriptura, atunci de unde apare 
ea? După ce se conduce şi ce întruchipează ea în măr- 
turia sa scrisă despre sine şi despre Căpetenia sa? Dacă 
nu după Scriptură, atunci după... Tradiţie. 

Dar poate că este puţin a spune că Biserica a selec- 
tat şi a apărat cărțile Scripturii. Importanţa Bisericii în 
istoria Scripturii este mult mai mare. Scriptura se for- 
mează chiar în sânul Bisericii. Oameni ca Marcu sau 
Luca scriu Evangheliile în calitate de membri ai noii 
obşti, ai noului popor al lui Dumnezeu. Ei au fost che- 
mați la aceasta nu de lisus, ci de către Biserică. Şi ei 
nu scriu pur şi simplu „amintiri particulare ale celor 
trăite”, ci exprimă acea experienţă a perceperii tainei 
lui Hristos pe care o păstra în sine obştea apostolică. 
Dumnezeu nu a încheiat cândva un Testament numai 
cu Moise, ci cu poporul lui Israel. Şi Hristos nu încheie 
Noul Testament în mod concret cu loan sau cu Petru, 
ci cu noul Israel („Odinioară nu era popor, acum e po- 
por”). Pentru a fi scris pe pergament Cuvântul Dom- 
nului, trebuia să fi fost auzit în inimi. Biblia este Cu- 

vântul Domnului pe care oamenii l-au auzit. A separa 
Biblia de Biserică înseamnă a rupe acest Cuvânt de 
oamenii care au născut Scriptura auzind adierea Du- 
hului. Aşa că, după o observaţie exactă şi îndrăzneață 
a mitropolitului Antonie de Suroj, „Poporul biblic nu 
este cel care citeşte, păstrează cu credință şi vesteşte 
Biblia. Poporul autentic al Domnului, poporul biblic, 
poporul autentic evanghelic, trebuie să fie o astfel de 
obşte care ar fi putut scrie singură Sfânta Scriptură, ar 
fi putut s-o genereze din propria experiență, s-o nas- 
că. Dacă nu suntem o astfel de obşte, noi nu aparținem 
cu adevărat nici Bibliei, nici Evangheliei” [15]. 

În istoria poporului lui Israel, o astfel de experien- 
tă a pierderii Bibliei a existat deja: cărțile lui Moise au 
fost uitate şi refăcute abia după captivitatea babiloni- 
ană, „găsite de Ezdra”. Ascultând pe Ezdra, poporul 
„şi-a amintit” de Moise. Memoria spirituală a poporu- 
lui, memoria lui Israel, a recreat Tora. Dacă protestan- 
tul nu are încredere în Biserica Noului Testament, cu 
atât mai mult ar avea mai puţine motive să creadă în 
Biserica Vechiului Testament. Ca urmare el, prin lup- 
ta sa împotriva Bisericii, se pune în faţa unei dileme 
nu prea plăcute: sau el este de acord cu argumentele 
mentale ale raţiunii şi recunoaşte că textul biblic a avut 
propria sa istorie — dar neavând încredere în experien- 
ţa Bisericii vetero-testamentare se vede nevoit să alu- 
nece în nemărginirea criticismului, desacralizând şi 
profanând tot mai mult Sfânta Scriptură; sau pentru 
a evita pericolul „criticismului biblic” el este nevoit să 
mărturisească că Biblia a venit din ceruri nu în mâinile 

vechilor oameni, ci direct în biblioteca unui pastor re- 
spectabil, motiv pentru care nu poartă asupra sa urme 
ale trecerii sale printre oameni. Dar dacă, aidoma or- 
todocşilor, se porneşte de la primordialitatea poporu- 
lui Domnului faţă de textul sacru, atunci, recunoscând 
autenticitatea spirituală a Bisericii diferitelor epoci, nu 
este de temut a admite istoricitatea Revelaţiei. 

Şi încă un aspect straniu decurge din negarea de că- 
tre protestanți a Tradiţiei Bisericeşti: stabilind canonul 
biblic, ei sunt constrânşi să se încreadă mai mult în iu- 
dei decât în creştini. Însă tocmai canonul iudaic al căr- 
ților vetero-testamentare îl recunosc ei ca fiind grani- 
ţa Vechiului Testament. Protestanţii au şters din Biblie 
cărţile care nu au fost folosite de către evrei în Evul 
Mediu, dar care erau considerate de către creştinii an- 
tici ca insuflate de Dumnezeu. Astăzi, datorită manus- 
criselor de la Qumran, a devenit cunoscut că scrierile 
Vechiului Testament „necanonice” erau folosite în ob- 
ştile precreştine israelite. De ele scrie şi Sfântul Atana- 
sie cel Mare, în celebra sa epistolă care definea canonul 
biblic din secolul al IV-lea: „Pentru o mai mare exacti- 
tate adaug că în afara acestor (canonice) cărți există şi 
altele care nu au fost incluse în canon, dar care sunt 
recomandate de către Sfinții Părinţi să fie citite de că- 
tre cei care vin şi doresc să asculte cuvântul plin de 
cucernicie” [16]. Apropo, e ciudat faptul că protestan- 
ţii au repudiat tocmai literatura misionară... Şi este şi 
mai ciudat faptul că autoritatea rabinilor s-a dovedit a 
fi mai importantă pentru ei decât autoritatea Părinți- 
lor Bisericii timpurii. 

Cu ce se asemuieşte 
Împărăția Domnului? 


4 mpărăţia Domnului nu este numai în viitor, nu- 

mai dincolo de cadrul istoriei. Cea mai parado- 

xală afirmaţie a Evangheliei este aceea că „Împărăţia 

Domnului este în mijlocul vostru”, că ea „s-a apropi- 

at” deja pe noi. Împărăţia Domnului este Hristos Care 

trăieşte în oameni. Acolo unde trăieşte, Mântuitorul 

Îşi zideşte Trupul Său. Trupul lui Hristos este Biserica. 

Şi nici protestanții nu vor combate aceasta, pentru că 
este o afirmaţie directă a unui apostol (Ef. 1, 23). 

Dar cu ce aseamănă Mântuitorul căile Împărăţi- 
ei Domnului pe pământ? Cu sămânţa şi cu plămada. 
La început, mică şi ascunsă numai în Hristos Însuşi, 
această Împărăţie este transmisă apostolilor, încolțeşte 
în ei şi prin ei înaintează mai departe prin lume. Faptul 
că prezenţa lui Hristos în oameni n-a încetat nici după 
Înălţarea Sa, nici cu dispariţia apostolilor, a ajutat mai 
târziu Biserica să alcătuiască canonul neotestamentar. 

Trebuie menţionat că în literatura protestantă seri- 
oasă se întâlneşte o înțelegere a neîntreruptei legături 

dintre tradiţia bisericească şi canonul biblic. O. Cull- 
mann interpretează însă rolul Bisericii în această pro- 
blemă astfel: „Stabilind principiul canonului, Biserica 
a recunoscut că din acel moment Tradiţia a încetat să 
mai fie un criteriu al adevărului. Prin acest act de sme- 
renie Biserica şi-a subordonat Tradiţia sa unui criteriu 
superior, cel al Tradiţiei Apostolice, Tradiţie codificată 
în Sfintele Scripturi. A elabora un canon înseamnă a 
recunoaşte: de azi înainte Tradiţia noastră bisericească 
are nevoie de un control, iar acest control va fi realizat, 
cu ajutorul Sfântului Duh, prin Tradiţia Apostolică fi- 
xată în texte” [1]. 

În primul rând, acestei teorii i se poate pune o între- 
bare: oare este adevărat că până la stabilirea oficială a 
canonului (până în secolele al IV-lea-al V-lea), Biserica 
considera că propria Tradiţie era superioară Scripturii? 
În nici o scriere a primilor creştini n-am întâlnit ca vre- 
un teolog, bisericesc să pună ceea ce el considera ca tra- 
diţie a şcolii sau obștii sale mai presus decât ceea ce este 
spus în Scriptură. Niciunde n-am întâlnit raționamente 
de genul: „Deşi în epistola apostolică se spune..., totuşi 
noi, după Tradiţia Bisericii noastre, gândim şi ne com- 
portăm altfel”. Cel puţin din acest motiv, expresia lui 
Cullmann „din acest moment...” trezeşte nedumerire. 

În al doilea rând, rolul Sfântului Duh este redus la 
funcţia de cenzor, la control. Oare Duhul Sfânt nu poa- 
te decât să strunească unele izbucniri ale creştinilor, 
sau El poate să le şi însuflețească? Da, criteriul ade- 
vărului trebuie să existe, şi pentru orice creştin acest 
criteriu este reprezentat de Scriptură. Dar viaţa unei 

țări se reduce oare numai la păzirea sediilor de metro- 
logie? Oare munca unui fizician se reduce la păzirea 
metrului-etalon sau a kilogramului-etalon? Este ade- 
vărat, Tradiţia trebuie să fie controlată, însă pentru a fi 
controlată ea trebuie să existe. Să existe şi să lucreze. 
De aceea subiectul dialogului dintre ortodocşi şi pro- 
testanţi nu constă în a stabili momentul în care această 
tradiţie „a fost luată sub control”. Se pune întrebarea 
dacă lucrarea creatoare a Tradiţiei continuă şi după 
stabilirea canonului şi dacă viaţa creatoare a Bisericii 
s-a epuizat din momentul în care canonul a fost elabo- 
rat, pentru ea rămânând numai funcţia de strajă. 

Este remarcabilă corespondența metodologică to- 
tală a acestei teze protestante cu unul din postulatele 
de bază ale fundamentalismului propriu-zis ortodox: 
epoca Sinoadelor Ecumenice, precum şi epoca creați- 
ei dogmatice, teologice şi canonice au rămas în trecut, 
desăvârşite fiind prin cel de-al şaptelea Sinod Ecume- 
nic. Chiar dacă al optulea Sinod va avea loc, acesta 
va fi un Sinod al lui antihristi... Şi în Protestantism se 
presupune că la un anumit moment istoric Biserica a 
pierdut darul deosebirii duhurilor şi darul formulării 
adevărului şi „s-a smerit” în faţa unui adevăr codifi- 


1 „De ce Biserica trebuie să renunţe la o folosire asemănătoa- 
re a istoriei şi de azi înainte? Cine şi în ce moment a stabilit pen- 
tru Biserică limita creaţiei şi, punând punct după o întreagă epo- 
că a celor şapte Soboare, a poruncit să se aştepte în linişte cea 
de-a Doua Venire? Nu, aceasta nu este Tradiţia Bisericii, ci tradi- 
ţia unei şcoli teologice care aproape a adormit” (Kartaşev, Refor- 
mă, reformatie şi plinătatea Bisericii, ed. rusă, p. 157). 

cat odată pentru totdeauna de ea însăşi. Şi nu este de- 
cât firesc faptul că orice încercare de a închide Tradiţia 
vie în trecut (trecutul apostolic sau al Sfinţilor Părinți) 
se preface într-un nihilism istoric şi într-o apocalipsă 
forțată. Cea mai mare plăcere a sectelor protestante 
„textualiste” este aceea de a prezice apropiatul sfâr- 
şit. Rupte de Tradiţie, ele nu simt istoria şi doresc să 
fugă din ea. După părerea lor, istoria nu a adus Creşti- 
nismului decât deformări păgâne, zvârcoliri între pa- 
pocesarismul roman şi cesaropapismul bizantin. Ca 
urmare este firească dorinţa de a se termina odată cu 
acest „vodevil” al diavolului... 

Cullmann afirmă: „A defini canonul înseamnă a 
spune: de azi înainte noi refuzăm să luăm alte tradiţii 
ca normă, tradiţii care ny au fost fixate în scris de către 
apostoli” [2]. Însă noi nu întâlnim nimic de acest gen 
în literatura bisericească din epoca „fixării canonu- 
lui”. Dimpotrivă, am văzut că Sfântul Vasile cunoaşte 
şi alte tradiții liturgice apostolice, care nu sunt deloc 
fixate în codul neotestamentar. Cullmann postulează 
identitatea dintre Tradiţia apostolică şi scrierile apos- 
tolice. El identifică expunerea superioară normativă a 
credinţei cu singura ei expunere. Că au existat şi alte 
norme ale credinţei ne aminteşte adesea Sfântul Vasi- 
le cel Mare: să credem aşa cum suntem noi botezați; 
regula rugăciunii să fie regula credinţei. Rugăciunea 
noastră este îndreptată către Treime, către Tatăl, Fiul 
şi Sfântul Duh, aşa încât să recunoaştem drept credin- 
ță apostolică faptul că Ei sunt de o ființă, nedespărțită 
şi dumnezeiască. 

Ei bine, Biserica a stabilit Scriptura drept regulă de 
credinţă pentru sine. Înseamnă asta oare că ea, Bise- 
rica, trebuia mai apoi în mod necesar să-şi piardă vo- 
cea? Oare editarea manualului de gramatică a limbii 
ruse pune un veto apariției poeziei lui Puşkin sau a 
romanelor lui Dostoievski? Nu e permis să contrazi- 
cem canonul. Dar nici nu e permis să contrazicem re- 
gulile limbii ruse. Oare stabilirea regulilor de vorbi- 
re face de prisos dezvoltarea ulterioară a literaturii? 
Oare recunoaşterea epistolelor lui Pavel ca insuflate 
de Dumnezeu impune o atitudine disprețuitoare față 
de Confesiunile lui Augustin? 

Este adevărat, credinţa expusă în Scriptură are carac- 
ter normativ. Canonul Noului Testament este închis. 

În primul rând este închis pentru că el nu este o re- 
latare a fiinţării lui Dumnezeu extratemporală, ci este 
o povestire a unui eveniment istoric. De Dumnezeu, 
de voinţa şi lucrarea Lui putem afla şi din alte izvoa- 
re, precum şi din manifestările Lui. Dar despre ceea ce 
s-a petrecut în Palestina noi nu vom putea afla nimic 
mai mult. 

În al doilea rând, Scriptura ocupă un loc unic în 
Biserică pentru a nu permite înlocuirea intenției lui 
Dumnezeu cu tradițiile omeneşti, care, într-adevăr, 
pot fi cu totul ostile lui Dumnezeu la cei care, ieşind 
din Tradiţie, se consideră totuşi creştini. 

În al treilea rând, unicitatea autorităţii Scripturii 
subliniază caracterul transcendent al lui Dumnezeu: 
revelaţia Lui nu poate fi folosită de credincios până la 
capăt şi nici Biserica nu poate modifica credinţa apos- 

tolilor în funcţie de ceea ce pare folositor în acest mo- 
ment. Biserica trebuie să slujească Evanghelia şi nu 
altceva. Ce fericire a fost pentru noi faptul că teolo- 
gii noştri nu au fost liberi de supunerea la autorita- 
tea Evangheliei; de aceea, în epoca sovietică, ei nu au 
avut cum să declare o identitate totală a materialismu- 
lui dialectic cu Creştinismul, în pofida dorinţei pute- 
rii sovietice! Şi astfel, Evanghelia nu a fost rescrisă în 
lumina invitațiilor călăuzitoare ale „învăţăturii celei 
mai înaintate”. Acesta a fost şi sensul epistolei episco- 
pilor din Mănăstirea Soloveț din anul 1928: noi sun- 
tem loiali puterii sovietice în domeniul politicii, însă 
nu avefn puterea de a modifica Evanghelia şi nu pu- 
tem să închidem ochii la faptul că rezolvăm proble- 
mele religioase cu totul altfel decât ne recomandă s-o 
facem puterea de stat. În budism nu există cărți sfinte 
cunoscute şi obligatorii pentru toți; de aceea în mâi- 
nile membrilor familiei Rerich budismul s-a transfor- 
mat liniştit în materialism şi într-o variantă de export 
asiatic a leninismului!. 


1 În anul 1927, prima ediţie a cărţii familiei Rerich, Comunita- 
tea, conţinea următorul text: „Noi — materialiştii — avem dreptul să 
respectăm şi să cunoaştem materia” (Comunitatea, 123). Însă în edi- 
ţia anului 1936, când moda bolşevismului în Occident era în scăde- 
re, acelaşi text a început să sune puţin altfel: „Noi, purtători ai Du- 
hului, avem dreptul să cerem respectarea şi cunoaşterea materiei”. 
Şi încă ceva: „Văzând imperfecţiunea Rusiei, se pot multe accepta 
de dragul lui Lenin... Nu datorită apropierii, ci datorită dreptăţii, 
el chiar a ajutat cauza lui Budha” (Comunitatea, 53). „Oare au exis- 
tat vremuri mai bune? Este mai bine ca puroiul să se spargă şi să 
se poată astupa gaura. Noi nu acceptăm jumătăţi de măsură. Nu 

Însă Biserica, care odată, pe vremuri, şi-a apărat 
Scriptura sa este ea însăşi apărată de Scriptură, pre- 
cum şi întreaga sa Tradiţie. 

De altfel, menţionarea lui Rerich ne permite să înțe- 
legem încă o lucrare deosebit de importantă a Bisericii 
istorice postapostolice. Ca şi în cazul stabilirii canonu- 
lui, este vorba de o lucrare ale cărei roade sunt folosi- 
te de către protestanți, dar la modul anonim, ca ceva 
ce vine evident de la sine şi nu are nici o legătură cu 
înfăptuirile duhovniceşti ale unor oameni foarte con- 
creţi. Ca şi în cazul istoriei canonului, şi în acest caz 
protestanții nu îndeplinesc porunca Apostolului Pavel: 
„Aduceţi-vă aminte de mai marii voştri!” (Evr. 13, 7). 

Esenţa problemei este aceea că nu a fost suficient 
să fie identificate cărțile apostolice. Ele au trebuit să 
fie interpretate şi în sens apostolic. Doar şi gnosticii 
acceptau multe dintre cărțile canonului. Totodată, ei 
le interpretau într-un mod atât de arbitrar, încât în fi- 
nal reieşea ceva cu totul opus Creştinismului Bisericii 
Universale (Catolice). Tot aşa şi azi piaţa cărţii este pli- 
nă de „lecturi noi” ale Bibliei: de la Swedenborg şi Bo- 
heme până la Blavatskaia, Steiner şi epigonii lor. Nu 
este greu de observat că aceste tălmăciri, chipurile sa- 
vante, acționează asupra unei mulțimi de oameni pre- 
cum privirea unui boa asupra iepurelui: jonglarea cu 
citate, tălmăcirile alegorice, paralele cu sistemele pă- 
gâne, „spiritualitatea” şi „toleranța” subliniate... 
avem nevoie de sfinţi cu jumătăți de măsură. În lume nu există vreo 


lucrare omenească pentru salvarea lumii pe care n-ar săvârşi-o stă- 
pânul nostru Budha, întrucât el a fost Leu!” (Comunitatea, 57). 

Tot aşa a fost şi în primele secole ale Creştinismu- 
lui. Gnosticismul era mai aproape de Creştinism şi, 
din acest motiv, el era mai uşor înţeles. Marea luptă 
dusă cu el, de trei secole, a început încă din vremurile 
apostolice. Primii sistematizatori talentați au apărut la 
gnostici (Vasilide, Marcion), şi numai cu o generaţie 
mai târziu în Biserică (Sfântul Irineu de Lyon). Pute- 
rea de stat îi persecuta pe creştini, dar nu se atingea 
de gnostici, care considerau o prostie a muri pentru 
câteva cuvinte şi gesturi. Cărţile lor erau semnate cu 
nume mai sonore decât ale autorilor cărților canoni- 
ce: „La voi în obşte se citeşte Evanghelia după Mar- 
cu? Doar Marcu nu a fost unul dintre cei doisprezece 
apostoli, el nu este decât un elev al lui Petru. Iar la noi, 
de curând a fost adusă Evanghelia lui Petru însuşi!” 

În aceste condiţii, Biserica a reuşit să dea o inter- 
pretare convingătoare, unitară, consecvent antignosti- 
că pentru cărțile canonice biblice. Protestanţii sunt de 
acord şi astăzi cu această interpretare făcută de Bise- 
rică. Acea învăţătură despre Dumnezeu, despre Crea- 
tor, despre Domnul Vechiului Testament, despre Mân- 
tuitorul, despre Hristos, despre Iisus pe care Biserica 
în acele vremuri a apărat-o, este considerată de către 
protestanți ca fiind de la sine evidentă. Dar istoria, şi 
cea veche, şi cea nouă, demonstrează că această învă- 
țătură nu este deloc evidentă de la sine. 

Faptul că manualele de teologie protestantă folo- 
sesc termenul de Treime (care lipseşte în Biblie şi care 
a fost introdus pentru prima dată de către Teofil din 
Antiohia), faptul că ei nu opun un Dumnezeu rău ve- 

tero-testamentar Mântuitorului Noului Testament, 
faptul că ei, în expresia neotestamentară „şi în vecii 
vecilor”, nu văd o referire la planete ale raiului lumi- 
lor cosmice demonstrează că protestanții şi-au însuşit 
acele roade pe care le-a elaborat tradiția teologică a Bi- 
sericii primare. 

Tocmai Tradiţia teologică a stabilit, în polemica dusă 
cu gnosticii, cum nu se permite a fi interpretată Biblia. 
Această Tradiţie a Bisericii, cu caracter de interdicție 
teologică, este păstrată până în prezent chiar şi de că- 
tre protestanți, a căror înțelegere a Evangheliei nu este 
nici gnostică, nici teosofică. Şi protestanții resping ceea 
ce respingeau Sfântul Irineu şi Sfântul Atanasie, inter- 
pretând Scriptura. Acei protestanți care au ales calea 
Protestantismului consecvent, negând autoritatea Bi- 
sericii istorice, precum şi canonul biblic şi interpreta- 
rea antiocultistă a Bibliei, au devenit mormoni. 

Aceasta înseamnă că Biserica istorică postapostoli- 
că a păstrat nu numai textele apostolice, ci şi interpre- 
tarea lor apostolică. Acest fapt este demn pentru a fi 
trase concluzii din el. 

În primul rând, Biserica postapostolică a identificat 
corect acele cărţi care nu-şi aveau o origine apostolică, 
care erau falsuri apocrife; în acest fel Biserica a alcătu- 
it în timpurile postapostolice un canon corect al Scrip- 
turilor Apostolice insuflate de Dumnezeu. În al doilea 
rând, aceeaşi Biserică a reuşit să dea de o parte inter- 
pretările neapostolice ale cărților apostolice. 

De ce să nu presupunem că această Biserică putea 
corect, la timp şi pertinent să spună nu numai „nu“, 

ci şi „da“? Nu cumva această Biserică nu numai că a 
interpretat corect cărțile false, ci a şi interpretat cărți- 
le autentice identic cugetului apostolic şi divin? De ce 
se recunoaşte dreptatea acestei Biserici numai în legă- 
tură cu cele periferice, iar nu şi cu cele ce sunt esen- 
ţa însăşi? Vezi Doamne, creştinii antici îşi apărau bine 
granițele Adevărului, respingeau bine amenințările 
exterioare, dar ei înşişi înțelegeau prost Scriptura şi 
o aplicau prost în edificarea propriei lor vieți inter- 
ne bisericeşti. De ce protestanții, recunoscând regula 
bisericească a exegezei teologice, recunoscând tradi- 
ţia teologică a Bisericii primare, resping modul în care 
această Biserică întrupa Scriptura, precum şi înțelege- 
rea Scripturii în practica vieţii sale religioase? De ce, 
primind tradiţia teologico-teoretică, ei resping, tradi- 
ţia ritualică a Bisericii? 

Protestantismul subapreciază problema interpre- 
tării Scripturii. Baptiştii, adventiştii, penticostalii, ha- 
rismaticii sunt prea siguri că tălmăcirea pe care o fac 
ei Scripturii este de la sine evidentă, singura posibi- 
lă, motiv pentru care ei propovăduiesc „Evanghelia 
pură”. Dar faptul însuşi că există patru Evanghelii ce 
se deosebesc ca stil, ca limbă, concepție teologică şi 
ca totalitate a datelor despre viaţa lui Hristos cere un 
anume instrument de interpretare corectă a diferențe- 
lor dintre Evanghelii. Interpretarea dezacordurilor — a 
ceea ce este propriu uneia dintre Evanghelii şi rămâne 
nespus în alta — este lăsată Bisericii, ajutată de Duh. 
lar în afara acestui Duh, cartea lăsată de capul ei devi- 
ne un cuvânt mort, care, precum se ştie, miroase rău. 

Ea devine o culegere de citate, care ajută atât de bine 
la justificarea urii şi patimii. 

E adevărat că, din punctul de vedere al istoriei lai- 
ce, nu există nici un fel de „învăţătură a lui Hristos”, ci 
numai învăţătura Bisericii. Noi nu avem decât mărtu- 
ria Bisericii primare despre cuvintele lui Hristos, des- 
pre acele cuvinte pe care Biserica le-a memorat şi le-a 
înţeles, şi a considerat necesar a le consemna. C. Leon- 
tiev, înțelegând acest fapt, s-a adresat inimii sale, con- 
vingând-o: am să cred în Evanghelia cea explicată de 
Biserică, şi nu altfel [3]. 

Pentru Protestantismul european liberal, caracte- 
rul secundar al cărţilor neotestamentare faţă de obştea 
creştină reprezintă un argument pentru a nu crede în 
Evanghelie. Pentru mine, dimpotrivă, acesta este un 
argument pentru a crede Bisericii, nu numai în măr- 
turia ei Evanghelică de percepere a lui Hristos, ci şi 
în plenitudinea vieţii ei; de a primi cu încredere toate 
evenimentele Tradiţiei ei. 

Probabil că n-ar fi nevoie de Tradiţie bisericească 
dacă ar fi posibilă o interpretare a Scripturii invaria- 
bilă şi univocă, stabilită o dată pentru totdeauna. Însă 
Scriptura îşi schimbă sensul totdeauna, pentru că ea 
se adresează oamenilor, iar oamenii trăiesc în diferi- 
te condiții, în diferite lumi. Scriptura se adresează oa- 
menilor din diferite timpuri şi diferite situații de viață 
şi, ca urmare, are nevoie de o actualizare permanentă. 
Tradiţia reprezintă tocmai actualizarea în timp a nor- 
mei eterne a Scripturii. Scriptura cere să fie înţeleasă 
şi auzită. Scriptura este îndreptată către oameni. Tra- 

diţia actualizează această dinamică a Scripturii (vezi 
vol. I al Teologiei dogmatice ortodoxe a Pr. Stăniloae, p. 
46, 1996 şi p. 44, în Kuraev la pp. 165-166) [4]. 

Cât de precară este opunerea pe care o fac protes- 
tanţii Scripturii faţă de viaţa ulterioară a Bisericii reie- 
se din cuvintele Sfântului Apostol Pavel către Timotei: 
„Ţine dreptarul cuvintelor sănătoase!” (II Tim. 1, 13) 
Dreptarul, în greacă Hypotyposis, înseamnă: schiță, de- 
sen în ciornă, schemă generală. Acest cuvânt se apli- 
ca tablourilor neterminate, asupra cărora mai trebuia 
lucrat, sculpturilor care încă nu scoseseră la iveală pe 
deplin gândul sculptorului despre sine, consemnări- 
lor literare care formulau numai cele mai generale idei 
asupra operei proiectate [5]. Prin urmare darul apos- 
tolic are nevoie de o prelucrare ulterioară. Dacă şi des- 
pre darurile Împărăției Sale, Hristos ne spune că a le 
accepta presupune o muncă ulterioară (amintim para- 
bola talanţilor), cu atât mai mult acest fapt este corect 
pentru ceea ce apostolii lasă după ei oamenilor. Cu- 
vântul apostolic nu este limita înnoirii vieții şi a minţii 
în Hristos, ci norma acestei înnoiri. 

De aceea Biserica trăieşte în Tradiţie — pentru că ea, 
deşi caută să trăiască după Evanghelie, nu poate trăi 
în Evanghelie, întrucât, pur şi simplu, se poate trăi în 
Dumnezeu, dar nu în carte. Tradiţia nu se reduce la re- 
petarea predicii apostolice, la „regula de credință” şi 
nici la o exegeză adecvată a Scripturii. Ea nu înseamnă 
doar nişte cuvinte care să poată să fie transmise la ure- 
che. Tradiţia cuprinde în acelaşi timp şi sentimente, şi 

gânduri, şi speranţe, şi acţiuni. În Biserică există ceva 
ce evită „controlul ştiinţific”. Acest ceva este Tradiţia. 

Tradiţia este realitate, şi nu doar un cuvânt despre 
realitate. Este posibilă o situaţie în care cuvintele sunt 
traduse exact, dar transmiterea realității (Tradiţia) 
se întrerupe: „Nu toţi care-Mi spun Mie: «Doamne, 
Doamne...»”. Pentru ca Evanghelia să rămână identică 
cu sine, iar creştinii să rămână în Tradiţia apostolică, 
nu este suficient de a reda cartea. Este nevoie de Tra- 
diţia (redarea) Cuvântului, şi nu de redarea cuvinte- 
lor. În consecinţă, Tradiţia poate fi definită ca „identi- 
tatea cunoaşterii lui Hristos” de diferite generaţii. 

După V. Lossky, Tradiţia „nu este conţinutul Reve- 
laţiei, ci lumina ce o străbate; ea nu este cuvântul, ci 
adierea vie ce oferă auzirea cuvintelor concomitent 
cu ascultarea tăcerii din care cuvântul porneşte; ea nu 
este Adevărul, ci comunicarea Duhului Adevărului, 
în afara Căruia nu se poate cunoaşte Adevărul”. ,... 
nimeni nu poate să zică: Domn este lisus, decât în Du- 
hul Sfânt” (I Cor. 12, 3)” [7]. Tradiţia orală şi cea scrisă 
nu sunt decât diferite modalități de a exprima una şi 
aceeaşi Revelaţie. Prepoziţia „şi” uneşte două realități 
care au una şi aceeaşi ontologie: lucrarea dumnezeias- 
că în lumea oamenilor. 

Doar pentru că Tradiţia îşi are izvorul în Dumne- 
zeu Însuşi, şi nu în povestirile noastre despre El, ea 
poate deveni, sui generis, „o maşină de luptă cu tim- 
pul”: cu toate că în fiecare repovestire şi în fiecare act 
de transmitere a esenței Tradiţiei, vestea ei principală 
ar trebui să se şteargă şi să se stingă din ce în ce mai 

mult, Creştinismul nu a pierdut nici până azi — în re- 
prezentanții săi cei mai buni — „imaginea lui Hristos”. 
E posibil ca acest lucru să se petreacă, deoarece în Tra- 
diţie învățătorul nu stă „tête à tête” cu ucenicul Său. 
Însă, de îndată ce aceştia sunt adunaţi în numele lui 
Hristos, El este printre ei. Tradițiile religioase sau cul- 
turale pur umane nu se restaurează de la sine: „Edifi- 
ciul clătinat al Tradiţiei nu poate fi refăcut prin Tradi- 
ţia însăşi. E nevoie de întoarcerea la originile oricărei 
Tradiţii, adică nu la deprinderile unei culturi deja for- 
mate, ci la experiența unei ascultări riscante a ceea ce 
este de nespus” [8]. 

De aceea, explicitează în continuare V. Lossky, „Ira- 
diția nu trebuie căutată pe linia orizontală a tradiții- 
lor”, care, aidoma Sfintei Scripturi, îşi găsesc definiția 
în cuvânt. Iar dacă noi, cu toate acestea, am fi vrut să 
opunem Tradiţia la ceea ce este reprezentat de realita- 
tea cuvântului, atunci ar trebui să spunem că Tradiţia 
este tăcere. „Cel care posedă cu adevărat cuvântul lui 
Hristos, acela poate să-l audă chiar şi tăcerea Sa”, ne 
spune Sfântul Ignatie de Antiohia (Epistola către Efe- 
seni 15, 2). Capacitatea de a auzi tăcerea lui lisus, pe 
care o posedă cei care-l stăpânesc cu adevărat cuvin- 
tele, ne spune Sfântul Ignatie, este răspunsul la che- 
marea repetată a lui Hristos către ascultătorii Săi: „Cei 
care au urechi de auzit, să audă!” Prin urmare Revela- 
ţia conține unele zone ale tăcerii inaccesibile auzului 
„celor din afară”. Ceea ce înseamnă că pentru perce- 
perea reală a tainei revelate, ca fiind plinătatea, e ne- 
voie să se apeleze la un plan vertical pentru ca voi „să 

puteți înțelege, împreună cu toți sfinții, ce este lățimea 
şi lungimea şi adâncimea şi înălțimea” (Ef. 3, 18) [9]. 

Aceste cuvinte privind tăcerea, privind inaccesibili- 
tatea, sunt exact ceea ce-i sperie atât de mult pe oame- 
nii de azi: „Evanghelia este de neînțeles”. Însă, dacă ea 
ar fi fost de înţeles, ar fi fost aidoma unui vas gol. Dacă 
ea ar fi fost de înţeles aşa cum ar dori cei ce se plâng, 
adică în afara vieţii lor spirituale, în afara efortului de 
pocăință, atunci ea ar fi fost un text obişnuit al unei 
lumi obişnuite, a unei lumi fără Dumnezeu. Setea de 
tehnicitate, de uşurinţă, de verbalism îl împiedică pe 
omul contemporan să audă acel Cuvânt care „te în- 
vață mai multe decât se poate exprima prin cuvinte” 
(Origen, Despre principii 7, 4)!. 

Câteodată sensul Cuvântului fuge chiar din acele 
cuvinte evanghelice în care El S-a întrupat. Punând 
unui om în mână Evanghelia, nu poți să fii sigur că el 
va înţelege şi va auzi Cuvântul. Noi i-am dat cartea. 
Însă îi va da oare Domnul Duhul necesar înțelegerii 
cuvintelor evanghelice? Mi-aduc aminte că în primii 
ani ai vieţii mele bisericeşti acest fapt mă mira şi câte- 
odată chiar mă irita: i-am adus deja interlocutorului 
meu toate cărțile, i-am povestit şi i-am demonstrat tot 
ce se poate, iar el „nu înţelege”... 


1 Azi, lectura Evangheliei fără pocăință condamnă la succes 
predicile cultelor sincretice de tipul bahai: „Bahaii au anumite in- 
terdicţii: ascetismul, ...spovedania păcatelor”, scrie secretarul de 
presă al societăţii bahai din Ekaterinburg, A.A. Zâkov (Societăţi- 
le religioase ale Ekaterinburgului, Ekaterinburg, 1994, p. 47). Nu se 
ştie de ce elitei postcomuniste a oraşului Golgotei ruseşti îi place 
atât de mult această interdicţie şi această sectă... 


172 


MOŞTENIREA LUI HRISTOS 


Ceea ce se petrece în Tradiţie nu are caracter tehno- 
logic. Aici nu există nici un fel de set de acţiuni care să 
poată să fie expuse într-o instrucțiune şi să garanteze 
că după un anumit număr de paşi omul va renaşte du- 
hovniceşte. Acest caracter netehnologic este legat de 
faptul că subiectul autentic, ce săvârşeşte naşterea du- 
hovnicească, nu este atât omul, cât Dumnezeu Însuşi. 

De aceea nu este prea justă afirmaţia pe care o fac 
protestanții: „Nu este voie să botezi înainte de a în- 
văța”. Dacă Dumnezeu singur Se descoperă pe Sine, 
atunci este, cel puţin, tot atât de corectă şi judecata 
opusă; nu se poate învăţa fără a fi botezat. Există ceva 
ce nu poate fi nici înţeles şi nici perceput dacă eşti în 
afara Bisericii. Am văzut deja, în cele de mai sus, că 
pentru Biserica veche „dogmele de viaţă” ale Bisericii 
erau legate în modul cel mai direct tocmai de viaţa li- 
turgică a obștii creştine. 

Tradiţia este tocmai taina Ortodoxiei. Un nebote- 
zat poate fi învăţat să creadă în Treime şi în Hristos; el 
însă nu poate să fie învăţat tocmai ceea ce este princi- 
pal: rugăciunea corectă către Hristos şi viaţa în Hris- 
tos. Nu este întâmplător că deosebirile radicale dintre 
Ortodoxie şi Protestantismul care a căzut din Tradiţie 
constă în structura rugăciunii, în intonaţia şi tensiu- 
nea ei... 

De aceea Tradiţia poate fi definită din perspectiva 
acelor acțiuni umane prin care omul este menţinut în 
ea, ca transmitere şi reproducere a „situațiilor” în care 
Dumnezeu vine şi rămâne cu oamenii. Şi acest lucru 
este valabil dacă Tradiţia este definită sub aspectul ei 

uman, subiectiv. lar din punctul de vedere al ontolo- 
giei, al aspectului obiectiv al conţinutului, în Tradi- 
ție Dumnezeu îi schimbă pe oameni. Însă pentru ca 
această schimbare să poată avea loc, oamenii trebu- 
ie să fie pregătiţi şi deschişi pentru ea. De aceea mai 
multe tradiţii bisericeşti păstrează în memoria lor ace- 
le condiţii, acele acțiuni, acele situații în care s-a mani- 
festat izvorul Tradiţiei, transmit această cunoaştere de 
la om la om, de la generaţie la generație şi îndeamnă 
libertatea umană la pasul hotărâtor pentru întâmpina- 
rea Tradiţiei. 

Scriptura este Cuvântul lui Dumnezeu în cuvinte 
omeneşti. Tradițiile sunt cuvinte despre Dumnezeu în 
cuvinte omeneşti. Tradiţia este lucrarea lui Dumnezeu 
în Biserică. 

După o excelentă expresie a lui Tertulian, Biserica 
îşi trage credinţa sa din Scriptură, dar o hrăneşte cu 
Euharistia [10]. În Tradiţia bisericească există numai 
o singură lucrare nefăcută de mâna omului — ea este 
Liturghia. Dezvoltarea Tradiţiei reprezintă aşezarea 
vieţii în jurul Liturghiei. Şi asta este totul! Dar cine ne 
va spune unde este acea sferă a vieții omeneşti care, 
în general, nu trebuie să fie orientată spre Liturghie? 
Şi atunci dezvoltarea Tradiţiei în tradiții particulare se 
desfăşoară ca o introducere a drojdiei sinergetice în- 
tr-o cocă inertă a stereotipurilor stabile: a celor religi- 
oase, etice, sociale, culturale, filosofice... Da, Tradiţia în 
întruparea ei în tradiţiile locale poartă urmele condi- 
țiilor locale, naționale şi culturale. Dar Tradiţia însăşi 
este ceea ce se întrupează, şi nu o formă de întrupare. 

Mai există încă o graniță extrem de importantă între 
Protestantism şi Ortodoxie. Pentru protestanți Biseri- 
ca reprezintă o comuniune a oamenilor care şi-au gă- 
sit credința. Biserica este adunarea oamenilor de ace- 
eaşi credinţă. Biserica se construieşte de jos, este creată 
de misionari şi creşte pe seama eforturilor misionare 
omeneşti. Pentru conştiinţa ortodoxă, Biserica se con- 
struieşte de sus. Ea începe de la Hristos şi transfigurea- 
ză lumea de jos prin energia Lui. „Realitatea emanată 
de El, îmbrăcându-se în cei credincioşi Lui, creează Bi- 
serica” [11] (Dogmatica, Stăniloae, p. 378). Deosebirea 
dintre Protestantism şi Ortodoxie este deosebirea din- 
tre ecclesiologia de jos şi ecclesiologia de sus. 

E posibil ca protestanții să obiecteze la această teză 
şi să insiste în a susține că şi în înţelegerea lor Biserica 
se edifică şi se menţine de către Hristos, şi nu de către 
oameni. Dar în acest caz cum se poate explica neîncre- 
derea protestantă față de lucrarea lui Hristos în Biseri- - 
ca postapostolică? 

În percepția ortodoxă, lisus nu este un învățător 
care a pierit şi ale cărui cuvinte trebuie să fie păstra- 
te cu grijă şi transmise mai departe. Dimpotrivă, El 
este viu. Şi azi Biserica poate continua să învețe de la 
El. Şi nu numai să înveţe, dar să-l şi răspundă. Există 
Cuvântul imuabil şi există reacţia la acest Cuvânt din 
partea istoriei noastre schimbătoare. Există Cuvântul 
lui Dumnezeu infinit de profund, dar există o istorie 
complicată a înțelegerii acestui Cuvânt de către oa- 
meni. Există vocea Mirelui. Şi există răspunsul Mire- 
sei (vezi Fapte 21, 9). 

Doar Dumnezeu este Domn al comuniunii, şi nu 
numai Domn al poruncilor. El nu dă numai sarcini şi 
porunceşte, nu dă numai legi. Capul obștii (ecclesiei) 
doreşte comuniunea. Nu există decât o singură normă 
de viaţă a creştinului — Scriptura. Dar mai există şi răs- 
punsul omenirii la chemarea Evangheliei. Acest răs- 
puns este tocmai viaţă reală a Bisericii, viață ce există 
într-o multitudine de tradiţii. 

Şi istoria e, de asemenea, pentru mine un templu. 
Este atât de mare bucuria să nu te simți primul om cu 
care a început istoria sfântă! Şi bucuria mea, şi căută- 
rile mele, şi păcatele, şi greşelile mele nu sunt origina- 
le. Există o experienţă care poate să mă ajute. În flu- 
viul istoriei există curentul Tradiţiei, care este capabil 
să mă prindă din mers şi să mă ducă spre acel ţel, pe 
care-l am de la început ca fiind numai al meu, iar apoi 
am descoperit cu bucurie ca eu nu sunt nici primul, 
nici singurul care a făcut această alegere” (vezi Pr. Stă- 
niloae, Restaurarea omului, p. 380; Kuraev, p. 173) [12]. 

În cartea Protestanților despre Ortodoxie (o altă lucra- 
re a diac. A. Kuraev — nota trad.) există un capitol (,„Is- 
toria după Hristos: risipire sau acumulare?”) consa- 
crat unei scurte expuneri a ceea ce a acumulat Biserica 
de-a lungul secolelor după Înălţare. Iar în această car- 
te comentariile pe această temă pot fi, cred eu, înche- 
iate cu un citat din Vasili Rozanov. 

Adresându-se intelectualilor din afara Bisericii care 
simpatizează cu „Protestantismul contemporan”, mo- 
tiv pentru care se consideră liberali şi liberi cugetători, 
Rozanov scrie: „Ei citesc Evanghelia, dar nu merg la 

biserică; le este frică, desconsideră mersul la biseri- 
că: pentru ei acesta ar fi o dovadă de incultură şi de 
primitivism. Dar iată, eu, un antibizantin înverşunat, 
spun obiectiv, la rece şi chiar indiferent, că în Biseri- 
că sunt asemenea profunzimi, înălțimi, frumuseți şi 
pătrunderi care nu se găsesc deloc în Evanghelie, nici 
ca plenitudine, nici în germene. Acest fapt îi va mira 
pe toţi? Da, în uimitoarele strădanii ale meditației mi- 
lenare şi ale creaţiei, Biserica s-a ridicat cu câte ceva 
deasupra Evangheliei: tocmai pe această linie merge 
eterna neînțelegere a protestanților şi totodată credin- 
ţa înflăcărată şi sensibilă a mai multor ruşi, credința că 
«Ortodoxia este capătul după care nu ai unde să mai 
mergi». Observaţi: Ortodoxia, şi nu Evanghelia. Inima 
revoltată a cititorului s-a ridicat împotriva mea, eu însă 
îl opresc pe loc cu un exemplu: de ce poporul cade cu 
faţa la pământ la cântarea Heruvicului fără ca preotul 
sau diaconul să-i fie exemplu sau să-l îndemne, nu- 
mai şi numai din starea sa de umilinţă duhovnicească, 
iar la cântarea Rugăciunii Domneşti, singura care se 
găseşte în Evanghelie, chiar dacă diaconul dă exem- 
plul îngenuncherii, numai foarte puțini îl urmează? 
Ce răspuns dau acestui fapt domnii care «nu fumează 
tutun»? Ei nu merg la biserică şi de aceea s-au privat 
pe ei înşişi de cântarea heruvimică, care în mod sigur 
nu poate fi înlocuită nici de lectura vreunei pagini din 
Evanghelie, datorită lipsei de egalitate şi de asemăna- 
re a stării sufleteşti, întrucât Heruvicul este ceva nou, 
altceva, creat pentru prima dată. Şi, uluitor, creat nici 
măcar deun sfânt, ci de un oarecare împărat grec. Aşa, 

pur şi simplu, Duhul Sfânt a suflat asupra lui, şi secole 
şi popoare s-au umilit. Ce se spune în Evanghelie cu 
privire la moarte şi înmormântare? Un singur lucru: 
«Lasă-i pe morți să-şi îngroape morții!» Nimic altce- 
va. Cine, dacă nu Biserica, a gândit, şi din nou a gân- 
dit, din iniţiativa sa şi nu pe baza Evangheliei, citirea 
Psaltirii timp de două nopți lângă cel răposat, spăla- 
rea trupului acestuia, ca un fel de ungere şi pregătire 
a lui pentru o trecere spre ceva pur; şi, în sfârşit cântă- 
rile profunde şi răscolitoare din jurul sicriului, cântări 
pe care nimeni nu le poate asculta indiferent? Oare 
s-a dezvoltat acest ritual din cuvintele: «Lăsaţi morții 
să-şi îngroape morţii!»? Desigur că nu! Oare este bine 
aşa? Şi este oportună această mlădiţă nouă şi curajoa- 
să, un elan nou şi de sine stătător al învăţătorilor Bise- 
ricii, al lui loan Damaschin şi al altora?! Desigur, este 
binefăcător, măreț, sfânt. Surprinzând durerea acută şi 
sfâşietoare a celor vii alături de cei răposați, învăţăto- 
rii Bisericii au învăluit-o în minunate cuvinte până la 
cele din urmă: «Veniţi şi dați ultima sărutare!» Iată ce 
nu vor înțelege niciodată «studioşii» lipsiţi de gust... E 
posibil ca noi să condamnăm Biserica pentru faptul că 
ea a semănat pe pământ şi în ţări, şi în vieţile popoa- 
relor, biserici? Şi chiar nu ne vom bucura oare că le-au 
făcut şi cu cupole aurite, cu fum de cădelniţă, apă sfin- 
țită, cu mir şi tămâie aromată? Doamne, cât de săracă 
ar fi fost viața fără ele, cât de sălbatică! Plată, aseme- 
nea unui drum fără arbori pe margine, şi plictisitoare, 

ca o parabolă scurtă despre viţelul albi, care de la un 
rând la altul repetă unul şi acelaşi lucru. Doar biseri- 
cile, catedralele, Heruvicul, tămâia, praznicele Dom- 
nului şi ale Născătoarei de Dumnezeu, Ziua Sfântului 
Duh, a Treimii, a intrării Maicii Domnului în biserică 
— despre acestea din urmă nu există nici un cuvânt în 
Evanghelie, cu trăsăturile lor deosebite —, toate aces- 
tea au creat totuşi, la un moment dat, un anume desen 
încă slab şi palid al existenţei mizere a poporului nos- 
tru! Nu numai după «mântuirea sufletului», ce poate 
fi obținută şi acasă, merge mii de verste un mujic cu 
desaga în Lavra Pecerska sau Troiţkaia, ci după fru- 
museţe şi fast. Ele trebuie să fie neapărat bogate, stră- 
lucitoare, cu multe cupole, somptuoase, îmbrăcate în 
frumuseţe arhitecturală, liturgică şi de cântare! Şi cât 
de nenorocit ar fi acest mujic, dacă lui, sărac lipit pă- 
mântului fiind, după oboseala unui drum de o mie de 
verste i s-ar arăta un grup de domni «care nu fumează 
tutun», stând într-o încăpere şi citind Evanghelia, pro- 
punându-i: «lată, ia loc şi ascultă-i pe cei înţelepţi»! 
Păi oare nu citim noi în Apocalipsa Sfântului Ioan Te- 
ologul de Ierusalimul ceresc ce coboară pe pământ, 
adică de o ultimă cunună a vieții religioase pe pä- 
mânt, de Ierusalimul care coboară în strălucirea pietre- 
lor prețioase, care chiar sunt enumerate: «iaspis, ...safir, 
„„calcedoniu, ...smarald, ...sardoniu, ...sardiu, ...hrisolit, 
„„.beril, ...topaz, ...hrisopras, ...iachint, ...ametist» (Apoc. 


1 Sunt parabole populare ruseşti şi ucrainene în care se reia la 
nesfârşit aceeaşi poveste. 

21, 18-20) şi cu pereţi din aur pur? Fastul... l-am furat 
pentru treburile noastre pământeşti, pentru egoismul 
nostru personal şi primitiv; în timp ce întrebuinţarea 
bogăției este, din punctul de vedere al poporului, în- 
totdeauna bisericească şi sărbătorească! Evanghelia 
este fără de păcat. Însă, evident, ea nu cuprinde toată 
sfera ființării noastre; iar Biserica este tocmai mişcarea 
spre desăvârşire, spre împlinire, spre finalizare, după 
cuvintele Mântuitorului: «Eu sunt viţa, iar voi mlădi- 
tele», adică: creşteţi, trăiţi şi vă înmulțiţi în cuvânt şi 
în rațiune. «Creşteţi», a spus Hristos: şi de acum este 
treaba inimii şi gândirii noastre, precum şi a inspirați- 
ei religioase cum, încotro şi până unde «să creştem». 
Şi bieţii protestanți, calvinişti, anabaptişti, adepţi ai 
lui Tolstoi nu înţeleg tocmai acest lucru. Ei îşi imagi- 
nează că cele patru Evanghelii descriu un cerc com- 
plet de 360 de grade, în timp ce este evident că aceasta 
este o curbă de abia începută: iar Biserica a continuat 
mai departe această curbă, frumos şi corect, deşi nu 
peste tot ireproşabil, adăugând de-a lungul secolelor 
grad după grad. Sarcina istoriei ar fi prea simplă: să 
nu fumezi şi să citeşti Evanghelia!” [13]. 
Amin! 


Trei răspunsuri 


privind Tradiţia 


Î ntre ortodocşi şi protestanți nu există disensi- 
uni în ceea ce priveşte posibilitatea ca învăţă- 
tura de credinţă a Bisericii să contrazică cele scrise în 
Scriptură. Fără îndoială, nu există. 

Dar să punem întrebarea altfel: oare poate Tradiţia 
bisericească să vorbească despre ceva ce nu există în 
Noul Testament? Poate ea oare să adauge Evangheliei 
o oarecare veste bună? Oare a pierdut Biserica drep- 
tul de învăţătură de credinţă? Poate oare Biserica să 
adauge ceva la Scriptură? 

Această întrebare este complicată, întrucât, dacă 
Biserica nu poate face acest lucru, ea este stearpă, este 
străină spiritului Scripturii. lar dacă poate, atunci noi 
trebuie să recunoaştem că indicațiile Tradiţiei nu au o 
importanță comparabilă cu cea a Scripturii şi tocmai 
din acest motiv nu au fost incluse în ea. Dar în acest 
caz, pentru ce, în general, străduința de a completa 
marile adevăruri ale Evangheliei cu ceva de mică im- 
portanță?! Iar dacă Tradiţia completează Scriptura cu 

doctrine nu de mică importanţă, atunci vom fi nevo- 
iți să spunem că Scriptura nu numai că nu e comple- 
tă, ci chiar deficitară; atunci folosirea ei este periculoa- 
să, pentru că ea nu conţine toate îndrumările necesare 
căii de mântuire. În acest caz este o obligaţie directă a 
Bisericii de a compune o oarecare „carte simbolică”, în 
care să includă şi Noul Testament şi trei-patru din căr- 
tile Tradiţiei şi să le editeze numai împreună. 

La aceste întrebări se pot da trei răspunsuri. Primul 
este cel protestant’, care spune că Tradiţia nu este alt- 
ceva decât repovestirea Scripturii, repovestirea predi- 
cii apostolice [1]. 

Al doilea răspuns este cel propus de scolastica ca- 
tolică şi, după ea, cea ortodoxă (a nu se confunda cu 
învăţătura ortodoxă a Sfinţilor Părinţi). Conform ei, 
Tradiţia bisericească reprezintă detaliile propovădui- 
rii apostolice orale, care nu au fost fixate şi scrise din- 
tr-odată, ci peste secole. 

Al treilea răspuns este o înţelegere propriu-zisă a 
vechii Biserici şi înțelegerea apostolică a Tradiţiei ca 
imagine a comunicării cu Dumnezeu. 


1 Chestiunea este că problema Tradiţiei nu este numai a teo- 
logiei ortodoxe, ci şi a celei protestante. Oricât de mult ar vrea 
evangheliştii să reducă Tradiţia Bisericească la nefiinţa istorică, 
mărturiile despre ea există în Scriptura însăşi. „Fraţilor, vă laud 
că întru toate vă aduceţi aminte de mine şi păstraţi predaniile aşa 
cum vi le-am predat eu” (I Cor. 11,2); „Astfel că, fraţilor, staţi ne- 
clintiţi şi ţineţi predaniile pe care le-aţi învăţat fie prin cuvânt, fie 
prin epistola noastră” (II Tes. 2, 15). Apostolul loan subliniază 
de câteva ori că el nu îndrăzneşte să încredinţeze ceva hârtiei, ci 
vrea să vorbească „din gură în gură”. 

Tradiţia nu se reduce la propovăduire: nici la cea 
orală, nici la cea scrisă. După expresia exactă a lui Vla- 
dimir Lossky, „învăţătura trădează Tradiţia dacă vrea 
să-i ia locul: gnosticismul este un exemplu uimitor al 
unei încercări de substituire” [2]. Cuvântul nu poate fi 
cuprins, nu încape în cuvintele omeneşti particulare. 

Polemica dintre protestanți şi catolici se bazează 
tocmai pe identificarea Tradiţiei cu unele sau altele 
dintre formulările concrete sau din acţiunile luate din 
ea. Al doilea Concilu Vatican a definit foarte clar în- 
țelegerea catolică a Tradiţiei: „Tradiția Sfântă este cu- 
vântul Domnului încredințat de Domnul Hristos şi 
Duhul Sfânt apostolilor” (Despre Revelația Divină, cap. 
2, par. 9). 

Din păcate, şi în teologia noastră „clasică” s-a înce- 
tăţenit ideea că Tradiţia reprezintă o mulțime de po- 
văţuiri orale pe care, ulterior, Biserica le reaminteşte 
periodic şi, în final, le expune în scris. Vezi Doamne, 
apostolii n-au scris toate predicile lor, dar memoria 
lor a rămas. „Tocmai această învăţătură dumnezeias- 
că nescrisă se transmitea de către apostoli oral şi se 
numeşte Sfânta Tradiţie”, spune un profesor al unui 
seminar din Moscova [3]. Prin urmare el este convins 
că Tradiţia este cuprinsă în lista concretă a cărților de 
mai târziu. Dar oare Tradiţia este, într-adevăr, o anu- 
mită cunoaştere ce merge paralel cu mărturia Scriptu- 
rii? O asemenea înţelegere nu limitează oare spațiul 
posibilei noastre întâlniri cu Hristos doar la spaţiul 
textului? Să fie Tradiţia numai „izvorul formulelor în- 
vățăturilor de credință”, sau ea este o realitate vie, şu- 

voiul experienţei dătătoare de viață? Oare menirea te- 
ologiei este numai aceea de a îndrepta pe om spre text 
(evanghelic sau al Sfinţilor Părinţi) sau de a-l îndrepta 
spre Dumnezeu? 

De aceea este cu totul îndreptățită obiecția făcu- 
tă de profesorul N. Uspensky la adresa pedagogului 
amintit mai sus: „Se simte la Talâzin o înclinaţie de co- 
dificare a Tradiţiei în documentele istorice. Nu se cu- 
vine a fi puse atâtea întrebări în legătură cu documen- 
tele Tradiţiei; trebuie să se acorde mai multă atenţie 
esenței ei” [4]. 

Dacă Tradiţia ar fi putut să încapă într-o carte, ea ar fi 
fost epuizată mai devreme sau mai târziu, şi acest lucru 
s-ar fi petrecut în istoria Bisericii. Tradiţia ar fi fost trans- 
formată în canon şi configurată cu precizie, nu mai pu- 
ţin precis decât Scriptura. Tradiţia nu este însă o a doua 
ediție completată a Noului Testament. Nu e vorba de 
cuvinte care să se adauge tot la cuvinte. „Sfânta Tradiţie 
nu poate să fie codificată; conținutul ei nu poate fi deter- 
minat şi epuizat”, scrie un teolog ortodox [5]. 

V. Sarâcev scrie: „Sub cârmuirea Duhului, Biserica 
scoate din tezaurul Tradiţiei apostolice ceea ce-i este 


1 Această judecată poate fi confirmată prin raţionamentul 
Sfântului Maxim Grecul, care, polemizând cu înţelegerea latină a 
Tradiţiei, întreba: „Tu spui că apostolii, adunându-se laolaltă, au 
expus regulile şi mărturisirea credinţei ortodoxe; totodată fieca- 
re dintre ei a exprimat câte o parte a mărturisirii. Dar în ce oraş, 
în ce ţară şi când le-au expus ei şi prin ce carte insuflată de Dum- 
nezeu au fost ele transmise — toate acestea tu nu ni le-ai explicat; 
probabil că te-ai temut să nu fii demascat de către cei evlavioşi” 
(Maxim Grecul, Opere, ed. rusă, p. 181). 

necesar pentru a dăinui în diferite condiţii istorice”[6]. 
E bine spus, dar această formulă, cu caracterul ei in- 
discutabil, nu răspunde la întrebarea: De fapt, cum re- 
uşeşte să facă acest lucru Biserica? Şi mai ales: Cine şi 
unde păstrează acest ceva care poate să fie scos, la ne- 
voie, peste veacuri? 

La început nu a fost necesară fundamentarea cinsti- 
rii icoanelor. Apoi a apărut erezia iconoclastă. Cum şi 
prin ce i s-a opus Biserica? Oare apărătorii icoanelor au 
găsit nişte poveţe apostolice secrete? Sau au frunzărit 
creaţiile Sfinţilor Părinţi? Acolo însă nu se găseşte argu- 
mentarea profundă şi strălucitoare a Cuviosului Teo- 
dor Studitul! Înseamnă că Tradiţia, din tăinuită, trece la 
kerygmă şi dogmă nu prin reamintire, ci prin creaţie. 

Am văzut că Sfântul Vasile cel Mare vede esența 
Tradiţiei în chipul rugăciunii, în viaţa liturgică a Bise- 
ricii. În Capitolul 9 al cărţii Despre Sfântul Duh, Sfântul 
Vasile atinge, de asemenea, tema Tradiţiei, şi de data 
asta o exprimă în felul următor: „Acum cercetăm cum 
sunt noțiunile noastre generale şi despre Duh, ca fi- 
ind adunate de noi despre El din Scriptură, precum şi 
împrumutate din Tradiţia nescrisă a Părinților” [7]. Şi 
oare Sfântul din Cezareea începe, după aceste cuvinte, 
să vorbească de teologia Treimii şi să atribuie Tradiți- 
ei orale apostolice diferența dintre „ipostas” şi „natu- 
ră” propusă de el? Nu! Sfântul Vasile a evitat ispita 
de a atribui Tradiţiei tainice folosirea termenilor teo- 
logici controversaţi, folosire dorită de el!. Iar în expu- 


1 Ceea ce nu poate fi spus în referirile târzii la Predania Apos- 
tolică, care susţin că unele informaţii numai, din întâmplare nu 

nerea direct predanisită a înțelegerii Duhului Sfânt, el 
nu întrebuinţează nici termenul „Ireime”, nici cuvân- 
tul „ipostas”, şi în general nu descrie relaţia dinlăun- 
trul Sfintei Treimi. Tradiţia pe care o rezumă Sfântul 
Vasile vorbeşte de lucrarea Duhului asupra omului, 
de experienţa „îndumnezeirii” (Sfântul din Cezareea 
foloseşte în mod direct acest cuvânt nebiblic): „Iar fa- 
miliarizarea Duhului cu sufletul înseamnă înlăturarea 
patimilor. De aici — cunoaşterea mai dinainte a viito- 
rului, înţelegerea tainelor, atribuirea darurilor, petre- 
cerea întru Domnul, asemuirea cu Dumnezeu şi, ma- 
ximum de dorit, îndumnezeirea”. 

În trimiterile lui nu e vorba de o învățătură ezote- 
rică, care, chipurile, ar reprezenta esența Tradiţiei, ci 
e vorba de o taină autentic ezoterică şi cu adevărat 
una singură: „Taina îndumnezeirii”, „Taina mântuirii 
noastre”. Este aceeaşi „taină” a Creştinismului pe care 
o cunoaştem deja din cuvintele Apostolului Pavel — 
Hristos Care trăieşte în noi. „Aşa sunt noțiunile noas- 
tre despre Sfântul Duh, pe care am învăţat să le alcă- 
tuim din înseşi cuvintele Duhului” [8]. Şi din aceasta 
vedem că Tradiţia nu este un adaos omenesc la Dum- 
nezeiasca Scriptură, ci lucrarea neîntreruptă a Duhu- 
lui în Biserică şi în oamenii ei. 
au fost incluse în Scriptură sau pomenite de Părinţi, până când, 
după secole, „eu, multpăcătosul”, mi-am luat inima în dinţi să le 
pun pe hârtie. Un exemplu cunoscut de toţi de raportare „volun- 
taristă” la Istorie şi Predanie este cartea Viața pământească a Maicii 


Domnului, autoarea căreia o obligă pe Maica Domnului să se facă 
înţeleasă cu ajutorul limbajului teologiei postbizantine. 

Aceasta înseamnă că asigurarea Sfântului Vasile 
precum că el ar reda experiența „nescrisă” a Părinților 
nu este întru totul exactă. Această experienţă nu a fost 
scrisă în cărţi, ci în inimi. 

Să comparăm trei texte. Iată, Apostolul Pavel spune 
că trupul lui Hristos este „catapeteasma” Dumnezei- 
rii Sale (Evr. 10, 20). Pentru Sfântul Grigorie de Nyssa, 
Scriptura însăşi este „catapeteasma” [9]. Pentru Sfân- 
tul Simeon Noul Teolog, omul care „prin cunoaştere a 
dobândit în sine pe Dumnezeu nu va mai avea nevo- 
ie de citirea cărţilor. De ce aşa? Pentru că cel care are 
drept interlocutor pe Cel Care a însuflețit pe cei ce au 
scris Scripturile Dumnezeieşti va fi el pentru ceilalți o 
zarte insuflată de Dumnezeu” [10]. 

Aşadar acestea sunt trei moduri de întrupare a Cu- 
vântului: în Scriptură, în carnea lui Iisus, în oamenii 
Jisericii, care Biserică, în fond, e tocmai „Irupul Său” 
Ef. 1, 23). În acest caz Tradiţia nu este nici redarea cu- 
rintelor apostolice (pentru că atunci ea nu este decât 
'epetarea Scripturii), nici tradiția tălmăcirii lor (pen- 
ru că în acest caz nici nu poate să fie vorba de egaliza- 
ea importanţei tălmăcirii cu aceea a Evangheliei), nici 
ın adaos informativ la codul neotestamentar. 

Vai, inerția scolasticii catolice este prea puternică 
a unii teologi ruşi de orientare procatolică, dar şi la 
ei ce caută să apere rigoarea Ortodoxiei! Iată o bro- 
ură ce este chemată să opună Ortodoxia creştinis- 
nului nebisericesc: „Ceva mai devreme, am arătat in- 
uficiența Sfintei Scripturi pentru păstrarea purității 
redinţei pe care episcopii sunt chemaţi s-o păstreze şi 

s-o transmită celor credincioşi. În afară de aceasta, noi 
am fost nevoiţi să amintim de mai multe ori cuvântul 
«predanie» (tradiţie). Prin acest cuvânt, care nu are ni- 
mic comun cu «predania omenească» (Col. 2, 8; Mt. 7, 
3-8), trebuie înţeleasă învăţătura apostolică transmi- 
să prin viu grai; sau pravila, regulile şi reglementări- 
le practice, introduse în Biserică; şi chipul cunoaşterii 
credinţei creştine, şi regulile vieți, şi relaţiile recipro- 
ce dintre creştini, şi ordinea săvârșirii slujbei divine şi a 
actelor sfinte (Botezul, Euharistia, Pocăinţa), şi reguli- 
le adunărilor bisericeşti... toate sunt stabilite personal 
prin cuvânt şi întărite prin observația personală (vezi 
II Tes. 2, 15; I Cor. 11, 2; I Tim. 6, 20). Iar scrierile No- 
ului Testament reprezintă o parte de nedespărțit din 
Tradiţia apostolică, fiind posterioare acesteia. Tocmai 
această Tradiţie apostolică o păstrează Biserica Orto- 
doxă, prin succesiunea apostolică neîntreruptă, fără 
să schimbe sau să denatureze ceva din ea. Într-o ase- 
menea formă pură ea a venit în anul 988 în Rusia, din 
Grecia, unde credinţa îşi are începutul de la Apostolul 
Pavel” [11]. 

De fapt, acesta este un citat din Sfântul Teofan Ză- 
vorâtul. E adevărat că autorul nu indică izvorul citatu- 
lui şi nici nu sugerează că el ar cita pe cineva. Şi acest 
fapt este de înțeles: el introduce o schimbare în textul 
Sfântului Teofan. Schimbarea nu priveşte decât două 
cuvinte; aceste cuvinte sunt cuvinte-cheie. 

Iată textul iniţial: „Prin cuvântul predanie (tradiție) 
nu se subînțeleg nişte vorbe vagi care nu se ştie cum au 
început şi cum s-au răspândit, ci învăţătura Apostoli- 

că transmisă prin viu grai, sau reguli şi legi introduse 
în Biserică prin slujire. Apostolii au organizat deplin 
Biserica lui Hristos în toate laturile vieții mântuitoare, 
duhovniceşti şi bisericeşti. Însă în scrierile lor nu este 
expus complet modul de organizare. În schimb, prin 
însăşi lucrarea lor personală, ei au introdus şi au înră- 
dăcinat în viaţa creştină o anumită rânduială, prin vi- 
zite frecvente făcute comunităţilor creştine fondate de 
ei, precum şi prin multiple îndreptări aduse neajunsu- 
rilor, prin lucrarea şi cuvântul lor personal. Şi chipul 
cunoaşterii creştine, şi regulile de viaţă, şi relaţiile reci- 
proce dintre creştini, şi lucrările tainice de sfințire, şi re- 
gulile adunărilor bisericeşti, toate sunt stabilite şi întă- 
rite prin cuvânt personal şi observație personală”. [12] 

Cuvintele Sfântului Teofan despre „lucrările tainice 
de sfințire” sunt înlocuite de cel care i-a preluat citatul 
prin „ordinea săvârșirii slujbei divine şi a actelor sfin- 
te”. De aici reiese că apostolii le-au lăsat ca moştenire 
succesorilor lor Tipiconul (regula liturgică), şi nu reali- 
tatea însăşi a Tainelor. În acest caz poziția autorului co- 
incide cu cea a creştinilor de rit vechi: Tipiconul are o 
origine apostolică şi toate detaliile orânduirii liturgice 
ale Bisericii Ortodoxe sunt sfințite prin autoritate dum- 
nezeiască, şi din acest motiv ele sunt de neschimbat. 
Nu au existat nici un fel de modificări şi completări la 
„ordinea săvârşirii slujbei” de-a lungul a două milenii!' 

1 Consider oportun să atrag atenţia că scrisoarea Sfântului Te- 
ofan citată mai sus este datată prin anul 1885. Dacă o comparăm 


cu scrisoarea din 1891 se va vedea că poziţia sfântului în proble- 
ma Tradiţiei a devenit mai clară, fără a amesteca Tradiţia apos- 


189 


DIACON ANDREI KURAEV 


Printre altele, se poate face o listă a tradiţiilor (pre- 
daniilor) apostolice care nu se săvârşesc: botezul nu- 
mai în apă curgătoare, interzicerea metaniilor în zile 
de duminică, rugăciunea numai spre răsărit (vezi mai 
sus, la Tetulian)... Toate particularităţile se pot schim- 
ba. Originea apostolică a Tradiţiei nu înseamnă imua- 
bilitatea ei. 

Pe de altă parte, succesiunea apostolică nu poate fi 
redusă la o succesiune de prerogative de putere. Acolo 
unde nu este succesiune apostolică nu există nici Bise- 
rică apostolică. Succesiunea apostolică este o caracte- 
ristică necesară a Bisericii, dar nu şi suficientă. Succe- 
siunea ca atare, dacă ea constă numai în povestire şi 
reamintire a vechilor ziceri, nu garantează păstrarea 
nedeformată a Tradiţiei inițiale (exemplu: monofizi- 
tism, nestorianism, catolicism). Nu este convingătoare 
referirea la faptul că „Tradiția apostolică o are Biseri- 
ca Ortodoxă prin succesiunea neîntreruptă apostoli- 
că, fără a o modifica sau denatura în ceva”, dacă ea 
nu este completată de mărturisirea privind identitatea 
Duhului ce acționează în Biserică. Şi succesiunea po- 
tentaților PCUS de la Lenin şi Troțki este de asemenea 
neîntreruptă. Cu toate acestea, acolo au apărut nişte 


tolică imuabilă cu legile bisericeşti trecătoare. Reamintesc încă o 
dată: „Viaţa se aprindea de la viaţă şi ce era stabilit de către apos- 
toli era păstrat, respectat... Voi înţelegeţi Tradiţia ca transmitere 
prin viu grai. Ea însă a fost transmitere din trăire în trăire, din lu- 
crare în lucrare. Creştinismul nu este o învăţătură, ci viaţă. Şi în- 
săşi învățătura lui intră în viaţă în chip determinat, ca o viziune 
asupra a tot ce ființează şi dăinuie” (Sfântul Teofan Zăvorâtul, 
Scrisori.. ed. rusă, p. 186). 

tovarăşi ca Gorbaciov şi Iakovlev, şi concepțiile lor de 
perestroikă au fost erezii incontestabile din punct de 
vedere leninist. Aşa că succesiunea puterii nu garan- 
tează identitatea învățăturii. 

Din propria-mi experienţă ştiu cât de uşor pot fi 
deformate cuvintele transmise oral (chiar în cazul 
unui minim de intermediari şi de repovestiri). În lec- 
tile mele de antropologie, de obicei, eu explic care 
este deosebirea dintre cuvântul grecesc ipostasis şi cu- 
vântul latin persona. Odată mi-au fost aduse notițele 
după această lecţie. (Urmează exemplul unei dena- 
turări grosiere, bazate pe perceperea greşită a cuvin- 
telor, datorată unei asemănări sonore în limba rusă, 
intraductibile — nota trad.) Aşa că ipoteza privind va- 
labilitatea poveţelor orale apostolice, care au fost scri- 
se peste secole, este un joc foarte periculos de-a tele- 
fonul fără fir. 

Un exemplu al unei asemenea perceperi auditive, 
înţelegeri şi transmiteri a cuvintelor orale, repovestite, 
de pe vremea apostolilor, după mine nu tocmai exacte, 
este eshatologia milenaristă a Sfântul Irineu: „Precum 
spun presbiterii, cei care sunt învredniciţi de sălăşlu- 
irea în ceruri vor trece în ceruri, alții se vor bucura de 
desfătările raiului, alţii vor poseda frumusețile cetă- 
ţii... Ei spun... unii vor fi luaţi în ceruri, alţii vor trăi în 
rai, iar a treia categorie va sălăşlui în cetate... Aşa este, 
după cuvintele presbiterilor care sunt ucenicii aposto- 
lilor, împărțirea şi rânduirea celor mântuiți” (Împotri- 
va ereziilor 5, 36, 1-2). S-ar putea să nu fie întâmplător 
faptul că manuscrisul se întrerupe brusc în acest loc... 

Dacă identificarea Tradiţiei cu tradiţiile îi trage pe 
teologii ortodocşi spre creştinismul de rit vechi, pe scri- 
itorii ecumenici aceeaşi identificare este capabilă să-i 
atragă spre modernismul total. Dacă Tradiţia s-ar fi re- 
dus la interpretările omeneşti ale Evangheliei, atunci 
perspectivele mişcării ecumenice ar fi fost un cer fără 
nori. Totul ar fi aşa cumi se pare arhiepiscopului Mihail 
(Mudiughin). După părerea lui, unitatea tuturor creşti- 
nilor este deja realizată în fapt, pentru că lista definiții- 
lor dogmatice fundamentale este una şi aceeaşi pentru 
toți. După părerea arhiepiscopului Mihail, nu trebuie 
decât să se recunoască faptul că toate denominaţiuni- 
le creştine sunt la fel de mântuitoare, întrucât conţin 
aceeaşi învățătură despre Hristos: „Uniunea cere recu- 
noaşterea apartenenței şi a altor comunități creştine la 
adevărata Biserică a lui Hristos, precum şi recunoaşte- 
rea dreptului fiecărui om botezat de a se considera şi 
de a se numi pe sine creştin, având posibilitatea de a se 
mântui în acea Biserică de care el ţine. Altfel spus, creş- 
tinul ortodox trebuie să fie de acord că mântuirea este 
posibilă şi în Protestantism, precum şi în Catolicism” 
[13]. Prin urmare se mântuieşte oricine nu refuză să se 
considere creştin. Dacă se va găsi o oarecare asemăna- 
re între Simboluri ale credinței, restul nu mai are nici o 
importanţă: chiar un om care mărturiseşte în mod des- 
chis necredinţa în realitatea Împărtăşaniei, omul care 
respinge Potirul nemuririi, omul care se aventurează 
în experienţe spirituale îndoielnice penticostale şi cha- 
rismatice va fi mântuit numai prin credinţa în inevita- 
bilitatea propriei sale mântuiri. 

Cu adevărat trebuie să crezi cu tărie despre Creşti- 
nism că este un sistem filosofic, pentru a afirma că de- 
osebirea spirituală dintre diferitele confesiuni creştine 
nu înseamnă nimic în comparaţie cu unitatea câtorva 
formule dogmatice. Şi atât de uşor ţi se pare că unirea 
poate fi atinsă: „Majoritatea covârşitoare a creştinilor 
nu pune prea aproape de inimă (iar foarte mulți nici 
măcar nu ştiu) detalii ale învățăturii dogmatice pro- 
prii bisericii lor. Baza învăţăturii creştine este una şi 
aceeaşi pentru toți, iar deosebirile legate de învățătu- 
ra de credință rămân în seama teologilor” [14]. Dar de 
unde vine o aşa de mare siguranţă în privința Creş- 
tinismului, că nu este decât un set de formulări teo- 
retico-pedagogice? Arhiepiscopul Mihail le propune 
creştinilor să se unească pe terenul a ceea ce V. Lossky 
a numit pe drept „gnosticism”. 

Poziţia teologică a vlădicăi Mihail poate să fie ca- 
racterizată prin cuvintele din „Hotărârile privind ecu- 
menismul” ale celui de-al Doilea Concilu Vatican: 
„lrenismul fals” (cap. 2, par. 11). Este năzuința către o 
„pace” care jertfeşte plenitudinea adevărului’. 

Fondul chestiunii constă în aceea că de Tradiţie e 
nevoie nu numai, în primul rând, pentru a păstra 
scrierile apostolice, ci şi, în al doilea rând, pentru a le 
aprofunda înţelegerea. Cea de a treia menire, şi cea 
mai importantă, a Tradiţiei este aceea de a profita de 
înţelegerea apostolică a Scripturii. De îndată ce noi în- 


1 Mai detaliat în problema ecumenismului vezi cartea mea, 
Provocările ecumenismului, Moscova, Ed. Blagovest, 1997. 

trebuințăm cuvântul „a profita”, devine clar că Tradi- 
ţia se referă nu atât la teorie, cât la practică. 

Tradiţia este însuşirea de către fiecare om a acelui 
dar general uman al mântuirii şi îndumnezeirii care a 
fost dat omenirii în „plinătatea vremurilor” evanghe- 
lice. Tradiţia este Hristos Care Se întoarce la oameni 
prin Taine. Astfel ne spune despre aceasta ultimul teo- 
log bizantin, Nicolae Cabasila: „Tainele, iată calea, iată 
uşa pe care El a deschis-o! Trecând pe această cale şi 
prin această uşă, El Se întoarce la oameni” [15]. 

Prin urmare, ce intră oare în alcătuirea Tradiţiei? 
Numai Biblia? Sau şi dogmele? Dar poate că şi ca- 
noanele şi hotărârile bisericeşti, şi scrierile Părinților? 
Toate sau numai unele dintre ele? Sau, în general, via- 
ţa bisericească de toate zilele? — se întreabă teologul 
protestant Schlink [16]. Dacă am căuta răspunsul în 
sferele informaticii şi nu ale ontologiei, dacă se crede 
că prin Tradiţie se transmite numai o oarecare cunoaş- 
tere, atunci pentru Ortodoxie ar fi foarte greu să răs- 
pundă la această întrebare. Însă, din fericire, esența 
Tradiţiei în Ortodoxie se înțelege liturgic. Ceea ce în- 
seamnă că Tradiţia este „Hristos Care Se aduce şi este 
adus, Care primeşte şi Se împarte” (Canonul Euharistic 
al Liturghiei Sfântului loan Gură de Aur). 

Având Tradiţia, noi ne însuşim acea înnoire reală, 
adevărată, care a fost săvârşită de către Hristos. Prin 
Duh noi ne însuşim roadele Jertfei de pe Cruce. 

Pentru ca jertfa lui Hristos să devină viabilă astăzi, 
în mine trebuie să se petreacă două lucrări. 

În primul rând, omul însuşi trebuie să depună ceva 
efort. Teza protestantă, conform căreia mântuirea este 
posibilă numai „prin credinţă”, este prea controver- 
sată şi de aceea nu prea are greutate. Chiar şi pentru 
a primi un dar trebuie să faci un efort, să-ți deschizi 
inima şi să-ți întinzi mâinile. În fond, postul, slujbele 
religioase, spovedania, rugăciunile, binefacerile, pele- 
rinajele reprezintă eforturi de deschidere de sine spre 
primirea Darurilor. De aceea, după expresia Sfântului 
Teofan Zăvorâtul, „în dar nouă ne este dată doar mân- 
tuirea obiectivă. Iar mântuirea fiecăruia nu se săvâr- 
şeşte în dar” [17]. Omenirea este mântuită pe gratis; 
însă fiecare om trebuie să depună un efort pentru a 
deveni parte a acestei omeniri. 

În al doilea rând, tocmai pentru că eu singur nu-mi 
pot obține mântuirea, cineva trebuie să mi-o dăruiască 
mie. Tocmai mie. Dacă mântuirea este coparticiparea 
la ființarea eternă a Dumnezeirii înseamnă că tocmai 
Domnul Însuşi trebuie să mă atingă. Prin urmare, Dum- 
nezeu, după Înviere, nu S-a retras de la lucrarea Sa, ci 
continuă să lucreze şi lucrarea Sa ajunge la oameni. 

De aici sunt de înţeles legătura logică şi continui- 
tatea a două versete învecinate ale Apostolului Pavel: 
„Dintru început v-a ales Dumnezeu spre mântuire în- 
tru sfințirea duhului şi credința adevărului la care v-a 
chemat prin Evanghelia noastră, ca să dobândiți voi 
slava Domnului nostru lisus Hristos. Astfel că, frați- 
lor, staţi neclintiți şi ţineţi predaniile pe care le-aţi în- 
văţat fie prin cuvânt, fie prin epistola noastră. Iar În- 
suşi Domnul nostru Iisus Hristos şi Dumnezeu, Tatăl 

nostru... să vă mângâie inimile şi să le întărească în tot 
lucrul şi cuvântul bun” (II Tes. 2, 13-17). 

Sensul cuvintelor apostolice constă în aceea că sco- 
pul vieții unui creştin este de „a dobândi slava”, adică 
a intra în teofania, în energia cea bună şi manifestă a 
lui Hristos, ceea ce se realizează „prin sfințirea duhu- 
lui”. Pentru aceasta se cere de la apostoli cuvântul pro- 
povăduirii; de la un neofit — credinţă; însă toate acestea 
nu vor avea nici un efect dacă nu va fi prezent cel de-al 
treilea participant al tainei sinergiei — Duhul. Noi, apos- 
tolii, v-am dat cuvântul despre Hristos, ca de acum îna- 
inte să vă poată consola şi mângâia Domnul Însuşi. 

Este firesc ca tălmăcirea Sfântului loan Gură de Aur 
făcută acestui capitol al epistolei Apostolului Pavel să 
se încheie cu chemarea Euharistică (A 4-a Tâlcuire la a 
doua Epistolă către 'Tesalonicieni, 4). Dacă, pentru loan 
Gură de Aur, Tradiţia apostolică nu ar fi fost decât o 
seamă de cuvinte adăugate textelor apostolice, atunci 
ar fi de neînțeles caracterul categoric al afirmației lui: 
„Există predanie, şi nu mai căuta nimic în plus!” (ibi- 
dem, 2). Dacă Tradiţia nu înseamnă altceva decât două 
sau trei teze filosofice, atunci noi avem în faţă formula 
dezicerii de Evanghelie. Dacă Tradiţia înseamnă nu- 
mai câteva învățături nescrise ale apostolilor, atunci 
această frază este o monstruozitate; este respingerea 
şi a Evangheliei, şi a lui Hristos Însuşi. Este suficient 
să cunoşti câteva instrucţiuni orale şi poţi să nu-L mai 
cauţi pe Hristos. Însă, dacă Tradiţia înseamnă „obţine- 
rea slavei Domnului nostru lisus Hristos”, atunci, în- 
tr-adevăr, creştinul nu mai trebuie să caute nimic. 

Moştenirea apostolică nu este alcătuită numai din 
epistole şi nici măcar numai din învățături. Apostolul 
Pavel îi înmânează lui Timotei un anume „Zălog” şi-l 
povăţuieşte pe ucenic să-şi păzească „prin Duhul Sfânt 
Care locuieşte întru noi” (II Tim. 1, 14) acest ceva care 
i-a fost înmânat. Pentru a păstra un text nu este nevoie 
de ajutorul „Duhului Sfânt Care locuieşte întru noi”. 
Atunci ce fel de zălog, care are nevoie de o sinergie 
permanentă, i-a lăsat Pavel lui Timotei? Hirotonirea 
(punerea mâinilor): „E pricina pentru care te îndemn 
să reînsuflețeşti harul lui Dumnezeu care este în tine 
prin punerea mâinilor mele” (II Tim. 1, 6). Preoția în 
care un om intră prin apostolica punere a mâinilor în- 
seamnă slujire liturgică, slujire de edificare a Bisericii 
ca Trup al lui Hristos. Posibilitatea de a duce această 
slujire aici pe pământ este cel mai mare dar. Aşadar, 
„cucereşte viața veşnică” (I Tim. 6, 12) — acea viaţă care 
ne este dată nouă. „Că Dumnezeu nu ne-a dat duh de 
temere, ci de putere şi de iubire şi de minte înţeleaptă” 
(I Tim. 1, 7). Dumnezeu, Care iubeşte lumea, ne-a dat 
pe Fiul Său Cel Unul-Născut. Reamintesc că şi azi, hi- 
rotonind un preot, episcopul înmânează candidatului 
discosul cu părticica Mielului liturgic, părticică a Tru- 
pului lui Hristos, şi-i spune: „Primeşte acest zălog...”. 

E ştiut cum se păstrează cărțile şi tradițiile spirituale. 
Dar cum se păstrează zălogul Duhului? Cum pot oa- 
menii să păstreze, să rețină pe Cel Care nu poate fi in- 
trodus într-un catalog de bibliotecă şi fără de Care Tra- 
diția degenerează în etnografie? Omul, tot cu ajutorul 
Aceluiaşi Duh, caută din nou şi din nou cuvinte şi for- 

me pentru a se exprima pe sine. Dar unde se păstrea- 
ză acest Duh? Omul nu poate să-L rețină. Toţi Părinții 
recunosc că Fl îi părăseşte şi că, în general, „suflă unde 
vrea” (In 3, 8). Aceasta înseamnă că noi trebuie să re- 
cunoaştem din nou că Hristos Singur Se păstrează pe 
Sine. El Singur Se păstrează pe Sine în Biserica Sa. 

În lume este un singur Preot: Iisus Hristos. El „a 
adus jertfă Dumnezeului-Iată aceeaşi jertfă pe care a 
adus-o Melchisedec: pâinea şi vinul, adică Trupul şi 
Sângele Său” [18]. Această jertfă a fost adusă o sin- 
gură dată şi primită pentru vecie, şi de aceea Hristos 
este de-a pururea Arhiereu (vezi Evr. 7 şi 8). Iar preo- 
ţii noştri nu săvârşesc Liturghia prin puterea lor, prin 
personalitatea lor: singurul care săvârşeşte Tainele 
este Hristos Însuşi; singura putere care creează Taina 
este Duhul Sfânt. Preotul stă din partea Bisericii, din 
partea întregului pământ şi-l oferă lui Dumnezeu pâi- 
ne, vin şi spune: Ia-le, sfințeşte-le şi dă-ni-le nouă îna- 
poi — şi aceste mâini, această voce şi acest om joacă un 
rol atât de secundar, încât se poate trece pe lângă per- 
sonalitatea lui” (Mitropolitul Antonie de Suroj) [19]. 

Aşa percepe slujirea preoțească şi Tradiţia Sfinților 
Părinți şi Sfântul Grigorie Teologul: „Judecă şi tu — tu 
ai două inele: unul de aur, altul de fier, şi pe amândouă 
este gravat acelaşi chip regesc şi cu amândouă tu ai pus 
pecete pe ceară. Prin ce se deosebeşte o pecete de alta? 
Prin nimic. Află substanţa pecetei de pe ceară şi, dacă 
tu eşti mai înțelept decât toți, spune care amprentă este 
a inelului de fier şi care a celui de aur? Pentru că, deşi 
substanța este diferită, în contur nu apare nici o dife- 

rență. Tot aşa, şi la tine să boteze şi să spovedească orice 
preot; chiar dacă unul ar întrece pe altul în viaţă virtu- 
oasă, puterea însăşi a Botezului, ca şi a altor Taine este 
una şi aceeaşi. Şi de aceea orice preot instruit în aceeaşi 
credință poate să te ducă spre desăvârşire” [20]. 

Aceeaşi întrebare şi-o pune şi Sfântul Ioan Gură de 
Aur: „Ce-ţi pasă că preotul este un ticălos şi rău? Dar 
dacă tu însuţi eşti rău, ce folos are dacă unul şi bun şi 
evlavios se roagă lui Dumnezeu pentru tine? Tot aşa 
nu-ți dăunează nici cel ticălos, dacă tu însuţi eşti cre- 
dincios lui Dumnezeu şi plăcut Lui, pentru că tot ha- 
rul este de la Dumnezeu. Preotul nu face decât să-şi 
deschidă gura, dar de vorbit vorbeşte Dumnezeu” 
[21]. Desigur, „se întâmplă ca cei ce conduc să fie răi şi 
nestăpâniţi, iar subordonații buni şi stăpâniţi, mirenii 
să trăiască evlavios, iar preoții să fie desfrânaţi; şi dacă 
harul ar căuta întotdeauna pe cei potriviţi, atunci nu 
ar fi existat nici Botezul, nici săvârşirea Trupului lui 
Hristos” (Sfântul loan Gură de Aur, A 8-a Tâlcuire la 
Epistola către Coloseni, Cap. 3). 

Hristos Însuşi năzuieşte spre oameni. El este fidel 
Bisericii Sale. Nu pentru că noi suntem buni şi demni, 
ci pentru că cei bolnavi au nevoie de Doctor (vezi Mt. 
9, 12). Oamenii trebuie să răspundă acestei iubiri şi să 
ştie s-o primească. 

Aşadar „Tradiția are două sensuri: a) totalitatea mo- 
durilor prin care Hristos trece în viața oamenilor şi b) 
perceperea acestora de la o generație la alta” [22]. Iar 
Hristos vine la oameni nu numai prin cuvinte, nu nu- 
mai prin propovăduire. Este mai important şi mai plin 

de bucurie faptul că El Însuşi vine: „Noi vom veni la el 
şi ne vom face locaş la el” (In 14, 23). 

Ceea ce Mântuitorul a încredinţat apostolilor — ace- 
laşi lucru ei l-au primit şi l-au transmis Bisericii. Cu- 
vântul Trup S-a făcut; El nu S-a transformat în cuvinte 
(chiar dacă sunt cuvintele propovăduirii evanghelice). 
Cuvântul nu Se schimbă cu totul în cuvinte. El a deve- 
nit trup de nedespărţit, pentru totdeauna, trup (care 
acum a devenit Trup) eternizat, îmbrăcat în cuvinte. lar 
Logosul a permis ca acest Trup să fie transmis prin vea- 
curi de mâini omeneşti. Înseamnă că şi azi, în caz că noi 
vrem să fim creştini, adică ucenici şi slujitori ai lui Hris- 
tos, şi nu novici care să-i asculte pe conferenţiarii veniți 
de aiurea, trebuie să primim şi să transmitem Trupul 
Logosului. Sfântul Vicenţiu de Lerin prevenea: „Ceea 
ce-ţi este încredinţat să rămână la tine, aceea să şi trans- 
miţi mai departe. Tu ai primit aur, şi dă înapoi tot aur. 
Nu vreau să-mi dai în loc de un lucru altul; nu vreau ca 
în loc de aur, în mod neobrăzat, să-mi prezinți plumb 
sau, prin înşelăciune, aramă; nu vreau ceea ce arată a 
aur, dă-mi aurul autentic!” [23]. Aurul Euharistiei nu 
trebuie să fie schimbat cu plumbul repovestirilor ome- 
neşti ale Evangheliei. Scriptura însăşi, ruptă de Tradi- 
ție, ruptă de viaţa liturgică, începe să se usuce. 

Discuţia pe tema cu ce anume trebuie să fie com- 
pletată Scriptura poate fi încheiată indicând o frază 
din Evanghelie: „Veţi cunoaşte adevărul, iar adevărul 
vă va face liberi” (In 8, 32). Nu cunoaşterea adevărului 
va da libertate, ci Adevărul însuşi. Împărtăşirea cu alt 
cerc al Fiinţării te eliberează de înşelările veacului. 


200 


Postfaţă pentru culturologi 


ncheind scrierea celor două cărți: Protestanţilor 
despre Ortodoxie şi Moştenirea lui Hristos, m-am ho- 
tărât să le fac bilanţul, trăgând o concluzie spusă nu atât 
într-un limbaj teologic, cât mai degrabă culturologic. 
Apariţia acestor cărți îndreptate polemic împotri- 
va misionarilor americani protestanți este ceva firesc. 
Este o reacție frecvent întâlnită din partea unui repre- 
zentant al „lumii a treia” la imperialismul american 
(în cazul de față cel cultural-religios). În toată lumea, 
dincolo de granița „celor şapte”, are loc decoloniza- 
rea conştiinţei. Mai multe popoare dobândesc propria 
conştiinţă de sine şi învaţă să gândească pe limba lor. 
Rusia, poate, puţin înaintea celorlalte colonii (colonie 
nu atât în sensul dependenţei politice, cât culturale), 
a păşit pe această cale. Slavofilii secolului al XIX-lea, 
care şi-au ridicat vocea împotriva politicii deschis colo- 
nizatoare a stăpânitorilor Rusiei secolului al XVIII-lea, 
au adus argumente, care, din punct de vedere tipolo- 
gic, se aseamănă cu cele care mai târziu au fost formu- 
late de către elita națională a Indiei, a Americii Latine 
sau a Algerului. 

Reacţia negativă la americanismul care parcă în- 
rudeşte locuitorii ortodocşi cu locuitorii comunişti ai 
Rusiei ne uneşte de fapt numai în aparenţă. În realita- 
te, această reacție negativă este alimentată de cu totul 
alte sentimente. Luptătorii comunişti cu americanis- 
mul se hrănesc din nostalgia puterii pierdute, din nos- 
talgia statutului de mare putere avut în trecut. Este 
ciuda unui imperiu care a slăbit împotriva unui impe- 
riu mai puternic, este ciuda unui carnivor îmbătrânit 
în faţa unui carnivor mai tânăr şi mai puternic. 

Însă niciodată omul ortodox nu s-a identificat pe 
sine cu interesele imperiului sovietic. Pe ambasadorii 
acestui imperiu el nu i-a considerat ca ambasadori ai 
acelei Rusii pe care el o iubea, pe deputaţii şi miniştrii 
acestuia nu-i considera ca slujitori ai intereselor sale, 
pe secretarii lui generali el îi simțea mai degrabă ca pe 
nişte ocupanţi decât ca pe nişte compatrioți. 

Numai în conştiinţa „comuniştilor ştiinţifici” au 
existat două lumi de egală putere, care se confruntau 
(„prima lume”, a capitalismului dezvoltat industrial, şi 
„cea de-a doua lume”, a lagărului socialist), iar în afa- 
ra lor era „lumea treia”, în dezvoltare. Dar pentru orto- 
docşi este mai uşor de înțeles că noi, şi atunci, eram de 
fapt „lumea treia”. Şi atunci noi nu aparțineam cercului 
„ţărilor democratice dezvoltate”. Şi atunci eram colo- 
nie. Şi pentru că ocupaţia durase deja destul de mult, în 
ultimele decenii ale puterii sovietice casta conducătoa- 
re era compusă în mare parte din aborigeni reeducați. 

De-a lungul deceniilor, ortodocşii trăiau în Rusia 
ca într-o ţară ocupată, în care toate monumentele şi 

simbolurile naţionale erau distorsionate şi profanate. 
Chiar dacă o anume pagină din istoria naţională sau 
un monument material al ei era păstrat în letopisețul 
naţional, lor li se lua sensul lor propriu, fiindu-le im- 
pusă interpretarea care susținea ideologia ocupanților. 

Noi suntem de mult o minoritate pe teritoriul pro- 
priei noastre ţări. De mult ortodocşii simțeau că Occi- 
dentul nu se luptă atât cu comuniştii, cât mai curând îi 
susține, ca un instrument de distrugere a Rusiei istori- 
ce (acest lucru, care era absolut evident în anii '20-'30, 
a devenit mai puţin evident în perioada „Războiului 
Rece”; şi totuşi în anii '70 Alexandr Soljeniţân a vorbit 
mult pe această temă). 

Prin urmare nu se poate identifica protestul comu- 
nist împotriva programului de americanizare a Rusi- 
ei cu protestul ortodocşilor îndreptat împotriva ace- 
lui aspect al acestui program care priveşte activitatea 
misionarilor americani în țara noastră. Noi nu suntem 
motivaţi de nostalgia după putere şi nici de dorul im- 
periului mondial. Din punctul de vedere al culturolo- 
giei, protestul nostru (din care fac parte şi cărțile mele) 
este un protest obişnuit al unei culturi locale îndreptat 
împotriva mc-donald-izării globale. Numai o boală 
profundă a intelectualității ruse, căreia i-a fost mutila- 
tă întru totul capacitatea de gândire națională norma- 
lă, o împiedică să observe acest fenomen. 

Un intelectual rus contemporan va citi cu entuzi- 
asm comunicarea care va relata că o conferinţă de teo- 
logi, preoţi şi mireni de undeva din Brazilia a chemat 
la elaborarea unui nou limbaj teologic, a unei noi for- 

me de serviciu religios, care să nu fie o copie standard 
a misiunilor occidentale, ci care să exprime spiritul şi 
tradiţiile populaţiei unei țări. În schimb, o comunica- 
re asemănătoare din propria lui ţară el o va percepe ca 
o expresie a „sălbăticiei” şi a „naţionalismului îngro- 
zitor”. Vestea că într-o ţară din Indochina a început 
întoarcerea la formele naţional-tradiționale ale habita- 
tului gândirii şi religiei, că mănăstirile locale budiste 
sunt acum mai pline decât şcolile create de către mi- 
siunile europene creştine îl va bucura pe intelectualul 
contemporan rus. Dar, dacă va observa că în oraşul lui 
de baştină a apărut un propovăduitor ortodox care, 
exact la fel, cheamă la păstrarea culturii naționale tra- 
diţionale şi la ignorarea misiunilor americane, acelaşi 
intelectual se va revolta turbulent împotriva acestei 
„încremenite ignoranţe ruseşti”. 

Reacţia negativă la show-rile americane standardi- 
zate nu este un semn de unică „xenofobie rusească”, ci 
este o trăsătură firească a lumii contemporane. Stranie 
nu este prezența acestei reacții alergice, stranie este 
detestarea ei. Atitudinea nihilistă a fundamentaliştilor 
americani față de orice altă cultură este binecunoscu- 
tă. Un protestant (nu fundamentalist, ci mai degrabă 
ecumenist), David Bosch, afirmă: „Per ansamblu, pro- 
testanţii au avut o atitudine chiar mai negativă față 
de culturile „necreştine” decât catolicii, nu în ultimul 
rând din cauza acelei semnificații pe care ei au atribu- 
it-o convingerii că omenirea este păcătoasă în mod ab- 
solut... Practic, cel puţin în ochii Bisericilor mai vechi, 
tinerele Biserici nu se maturizează niciodată. În majo- 

ritatea cazurilor ele nu pot supravieţui decât făcând 
pe plac întemeietorilor lor, izolându-se hotărât de cul- 
tura dominantă din jurul lor şi existând în ea ca un 
corp străin” [1]. Întrucât lumea ortodoxă, după termi- 
nologia fundamentaliştilor americani, nu este o lume 
de „creştini renăscuţi”, înseamnă că, în fond, cultura 
creată de ortodocşi este în afara „renaşterii”, adică în 
afara harului şi se dovedeşte a fi o cultură de rând, pă- 
cătos-umană; pur şi simplu, păgână. 

După ideea, cu totul corectă, a lui D. Bosch, „în mai 
multe cazuri Occidentul a adaptat Evanghelia la pro- 
pria sa cultură, făcând-o totodată străină altor culturi. 
Însă, în sensul cel mai exact şi profund, Evanghelia 
este străină oricărei culturi. Ea rămâne pentru totdeau- 
na un simbol controversat. Dar, dacă ea se află într-un 
conflict cu o oarecare cultură concretă, de exemplu 
cea din lumea treia, este important să se stabilească 
dacă tensiunea porneşte de la Evanghelia însăşi sau 
dacă această tensiune este o consecinţă a faptului că 
Evanghelia s-a trezit prea strâns legată de acea cultură 
prin care era mijlocită vestea misionară la momentul 
respectiv” [2]. 

Sper că aceste două cărți au putut explicita ideea că 
gândirea rusă ortodoxă care combate „evanghelismul 
american” nu e în contradicție nici cu Evanghelia, nici 
cu Hristos. Este vorba de conflictul interpretărilor. Lec- 
tura Evangheliei în cultura Mediteranei antice răsări- 
tene, pe care au moştenit-o Bizanțul şi apoi Rusia, nu 
este cel puţin defectuoasă, comparativ cu acea lectură 
a Evangheliei adusă de către misionarii americani. 

În teologia contemporană există termenul de incul- 
turație — asimilarea creatoare a tradiţiilor culturii lo- 
cale de către propovăduitorii Creştinismului. Eu am 
în bibliotecă un album german, Arta tinerilor Bisericii, 
în care sunt prezentate mostre uluitoare ale noii ico- 
nografii. Aici găsim icoanele Naşterii lui Hristos exe- 
cutate în tradiția picturii japoneze şi hinduse, statue- 
te africane ale Maicii Domnului... Oameni de cele mai 
diverse viziuni, cărora le arăt acest album, reacționea- 
ză foarte luminos la aceste forme de percepere a Creş- 
tinismului, atât de neobişnuite pentru noi. Este un rod 
normal al inculturaţiei. 

Atunci de ce inculturaţia, salutată în noile comuni- 
tăți creştine ale lumii a treia, este detestată ca ceva su- 
părător şi greşit când este vorba de Rusia? În Rusia in- 
culturaţia Creştinismului s-a petrecut cu multe secole 
în urmă. Rodul ei este Biserica Ortodoxă Rusă cu spe- 
cificul ei, care o face deosebită de cea a altor creştini, 
inclusiv de Bisericile creştine occidentale. 

Tocmai ca un reprezentant al şcolii vechi misionare, 
care a avut un succes extraordinar pe teritoriul acestei 
țări, eu le vorbesc noilor misionari care vin din Ame- 
rica: Potoliți-vă odată! Voi aţi venit în ţara în care noi 
ştim a propovădui Evanghelia pe limba acestei țări. 
Nu vă grăbiţi să începeţi să ne învăţaţi, nu le vârâți pe 
gât oamenilor accentul vostru american şocant (este 
cutremurător faptul că înşişi ruşii, care au învățat un 
timp în seminarii protestante ruse, încep să vorbească 
ruseşte cu accent american). Oare nu ştiţi voi că trans- 
formarea sărbătorii păgâne slave a despărțirii de iar- 

nă (Plinnaia Masleniţa) în ziua de Lăsata Secului este o 
descoperire misionară nu mai puţin genială decât in- 
ventarea telepredicii? Nu ştiţi oare că într-o ţară agri- 
colă sfințirea primelor roade (merelor) a fost descope- 
rire misionară nu mai puțin eficientă decât inventarea 
grupurilor rock creştine? Ştiţi oare că un schit popu- 
lat de monahi care au făcut jurământul tăcerii poate 
converti către Hristos nu mai puţini oameni decât o 
face Bill Graham, care vorbeşte încontinuu? Oare ştiţi 
că Dostoievski îi aduce la Hristos pe cei pe care îi lasă 
indiferenți show-rile voastre de stadion? Aşa că nu vă 
grăbiţi, nu vă războiţi cu o şcoală misionară veche, nu 
vă războiţi cu Creştinismul care a găsit deja un limbaj 
comun cu poporul rus! Scăpaţi Creştinismul de accen- 
tele americane! 

Ortodoxia trebuie să intre cu voi în polemică cel pu- 
țin pentru ca oamenii să nu încerce sentimentul iden- 
tității Bisericii cu propovăduirea lipsită de talent a in- 
sistenților voştri misionari. Înţeleg că sunt persoane 
pentru care lumea simbolicii ortodoxe este prea com- 
plicată şi cărora le va fi mai la îndemână să se ducă la 
„şedinţele” voastre. Există însă şi alți oameni, pe care 
îi sperie primitivismul vostru militant. Ai voştri pro- 
povăduitori sunt câteodată prea lipsiți de scrupule în 
a alege din „cultura de masă” mijloacele necesare unei 
predici „eficiente“. Acest fapt a fost evident încă din 
timpurile sovietice. Şi i-a permis unui specialist în do- 
meniul religiilor să facă următoarea observaţie amară 
privitor la baptişti: ei nu au avut nici propriul Bach, 
nici propriul Luther. Pentru aceasta ei au cântat ade- 

seori pe motivele unor cântece sovietice populare. Ca 
exemplu citez: „Am căutat pacea sufletului meu, dar 
ea este greu de găsit. M-am rugat, m-am rugat şi am 
suferit mult. Şi în căutările mele am ajuns departe”. 
Dacă nu mă înşel, este cântecul „Suliko”, cântecul pre- 
ferat al lui Stalin, dumnezeul pământesc sovietic. (În 
continuare autorul citează o adaptare asemănătoa- 
re făcută pe motivul „Marşului entuziaştilor”, a că- 
rui melodie a fost împrumutată din imnul nazist al lui 
Luftwaffe — nota trad.) În sfârşit, e ceva absolut fantas- 
magoric, care depăşeşte chiar imaginaţia lui Becket şi 
a lui Ionescu... pe motivul imnului Uniunii Sovietice 
se cânta: „Iubirea sfântă a făurit pentru vecie Uniunea 
indestructibilă a marii libertăţi... [3] 

Acesta nu este un exemplu de „inculturație”, ci un 
exemplu al incapacității de realizare a acesteia. A fost 
o încercare de a folosi stereotipurile ideologice ale me- 
tropolei conducătoare pentru a propovădui populației 
coloniale. Acest gen de „inculturație” este dovada inca- 
pacității misionarilor protestanți de a înceta să se iden- 
tifice cu ceea ce astăzi este la modă şi propriu pentru o 
cultură imperială dominantă. Imperiul sovietic a căzut. 
Însă protestanții nu au reuşit să treacă la limbajul cultu- 
rii clasice ruse; ei au preferat o cale mai uşoară, împru- 
mutând argoul noului imperiu — celui american. 

De altfel, problema nu constă în aceea că o astfel 
de cale este mai uşoară. Problema este că inculturația 
autentică a Protestantismului pe solul rusesc înseam- 
nă inevitabila lui apropiere de Ortodoxie. Iar o per- 
soană care începe să-i citească pe Berdiaev şi Dosto- 

ievski nu va mai fi capabilă să-i imite pe Bill Graham 
sau Mark Finley şi nici să fie în consonanţă cu ei. În 
schimb, pentru ea va deveni mai accesibilă patristica. 
Lumea Ortodoxiei este mai accesibilă şi mai apropia- 
tă. Conducătorii misiunilor protestante din Rusia ca- 
pabili să gândească au devenit deja conştienţi de fap- 
tul că ei s-au trezit exact între „Scilla şi Caribda”. Dacă 
vei continua să foloseşti tehnologiile misionare ame- 
ricane, nu vei putea trece pragul de mai puțin de un 
procent (sondajele sociologice arată că mai puţin de 
un procent din populația Rusiei se consideră protes- 
tantă). lar dacă începi să-ţi întinzi cu adevărat rădăci- 
nile în solul cultural rusesc, atunci enoriaşii tăi şi chiar 
păstorii lor vor pierde imunitatea ce le-a fost inoculată 
împotriva Ortodoxiei; ei vor începe să-şi arunce pri- 
virea — mai întâi cu interes, iar mai apoi cu nostalgie — 
spre bisericile şi mănăstirile ortodoxe. 

Şi totuşi, dacă protestanții ruşi vor voi cu adevărat 
să propovăduiască Evanghelia înainte de toate, atunci, 
de dragul altor oameni şi pentru ca un număr tot mai 
mare de oameni să poată auzi Evanghelia şi să ajun- 
gă la Hristos, e mai bine ca protestanții să nu o facă în 
opoziţie cu Ortodoxia, ci în alianţă cu ea. 

Da, Ortodoxia (rusă — nota trad.) a obosit. Ea este 
mutilată de opresiunea comunistă şi astăzi nu mai 
este capabilă să-şi desfăşoare plenar propriul său po- 
tenţial. Însă a acţiona în afara ei sau chiar în opoziţie 
cu ea e ca şi cum ai lua decizia de a demola oraşele 
vechi ruseşti din inelul de aur care nu au fost de mult 
timp restaurate şi ai începe să construieşti în locul lor 

noile megapolisuri. Ortodoxia rusă trebuie refăcută, şi 
nu omorâtă. 

Vocea Ortodoxiei care se opune activismului misi- 
onarilor americani nu este vocea unei Biserici de stat 
care ar cere să se ia măsuri drastice împotriva unor 
grupuri mici, dar sâcâitoare ale sectanţilor. Ea este 
vocea unei minorităţi, minoritate care nici măcar la 
ea acasă nu are nici susținerea puterii, nici înțelege- 
rea din partea celei mai mari părți a populației; iar 
mass-media cu influență nu aminteşte de existenţa 
acestei minorităţi decât, de cele mai multe ori, pentru 
a spune ceva negativ la adresa ei. Şi noi ne opunem ce- 
lor care au pentru misiunea lor un mandat din partea 
singurului şi celui mai mare imperiu al lumii contem- 
porane. Noi nu avem putere, nu avem bani, nu avem 
nici cel puțin susținerea majorităţii propriului nostru 
popor. Însă noi avem sentimentul că adevărul nu este 
identic cu modul de viaţă american. 

Astăzi, în toate forurile se repetă: secolul următor va 
fi cu mai mulți poli; acolo vor răsuna vocile popoare- 
lor neeuropene. Rusia este, desigur, o ţară europeană 
(oare există ceva hindus, budist sau musulman în cul- 
tura sau în religia noastră?). Astăzi însă noi ne aflăm 
într-o astfel de situaţie în care este firesc să ne iden- 
tificăm, măcar parţial, interesele noastre cu interese- 
le majorităţii omenirii, adică cu cele ale ţărilor din lu- 
mea a treia. Şi împreună cu ele noi spunem: noi vrem 
să fim deschişi faţă de lume, însă noi avem experien- 
ţa propriei noastre istorii, avem experienţa viziunii 
noastre asupra destinului omenesc, iar în lume putem 

fi nu numai auditori. Noi înşine putem să ne pronun- 
țăm asupra mai multor lucruri, şi vrem să rămânem 
noi înşine. Tehnica occidentală nu ne răspunde la ace- 
le întrebări filosofice pe care ni le pune tradiția noas- 
tră de gândire. De aceea noi vom învăţa computerele 
americane să ne înțeleagă propriul nostru limbaj. Ide- 
ologii americanismului vor ca tehnica lor să ne înve- 
te să gândim şi să simţim ca ei. lar noi vrem altceva: 
vrem ca tehnica americană să ne ajute să ne formulăm 
şi să răspândim gândirea noastră. 

În general, aproape că s-ar cuveni să lansăm che- 
marea: „Africani şi hinduşi, vietnamezi şi irlandezi! 
Învăţaţi-i pe intelectualii ruşi să se lupte pentru drep- 
turile culturii naționale!” 

Sarcina decolonizării propriei noastre conştiinţe 
este o sarcină a întregii națiuni. Iar în ceea ce priveşg- 
te componenţa ei teologică, eu nu pot spune altceva 
decât că experienţa pozitivă a Tradiţiei Ortodoxe mul- 
tiseculare nu poate şi nu trebuie să fie dizolvată în ex- 
periența misionarilor americani. Sper că această teză 
este suficient fundamentată în paginile anterioare. 

Aşadar noi ne-am apropiat de întrebarea: are lu- 
mea ortodoxă dreptul de a fi ea însăşi sau este obli- 
gată, cu o ascultare înflăcărată, să se adapteze la orice 
idee „contemporană”, la orice proiect de „unificare a 
religiilor”, la standardele americane ale consumului 
religios? Acestei întrebări îi va fi consacrată următoa- 
rea mea carte: Provocarea ecumenismului. 


Bibliografie 


Capitolul 1 


1. Pascal B., Mâsli o relighii, M., 1905, p. 265 (vers. rusă). 

2. Cit. după: Cereomuhin P.A., „Ucenie o Domostroitel- 
stve spasenia v vizantiskom bogoslovii (episcop Ni- 
kolai Mefonskii, mitropolit Nicolai Cavasila şi Nikita 
Akominat)”, în „BT”, M., 1964, nr. 3, p. 168. 

3. Cit. după: Uspenskii N., „Anafora”, în „BT”, M., 1975, 
nr. 13, p. 58. 

4. Sfântul Ipolit Romanul, „Apostolskoe predanie”, în 
„BT”, M., 1970, nr. 5, p. 284 (vers. rusă). 

5. Harnack A., Suşcinost” hristianstva, M., 1907, p. 168 
(vers. rusă). 


Capitolul 2 


1. Rozanov V.V., Okolo țerkounâh sten, M., 1995, p. 486. 

2. Cit. după: Arhiep. Ilarion (Troițki), Ocerki iz istorii dog- 
mata o Terkvi, M., 1997, p. 195. 

3. Sfântul Ioan Gură de Aur, Tvorenia, SPb, 1896, vol. 2, 
K.1, p. 499 (vers. rusă). 

4. Sfântul Ciprian al Cartaginei, „Pismo k Fortunatu ob 
uveşceanii k mucenicestvu”, în „Otţi i uciteli Ţerkvi III 
veka. Antologhia”, vol. 2, M., 1996, p. 333 (vers. rusă). 

5. „Otţi i uciteli Ţerkvi III veka. Antologia”, vol. 2, M., 
1996, p. 370. 


212 


BIBLIOGRAFIE 


6. Sfântul Grigorie de Nyssa, Tvorenia, M., 1862, partea a 
Ii-a, p. 155 (vers. rusă). 

7. Dogmatika. Zaocinâe bibleiskie curs, VSHEB, M., 1970, 
p. 10. 

8. Edel Konrad, Kak poiavilas” Biblia, Kaliningrad, 1991, 
p. 44 (vers. rusă). 

9. Sfântul loan Gură de Aur, Scrieri, partea a III-a, Bucu- 
reşti, 1994, p. 15. 

10. Origen, Entretien avec Heraclide, în „Sources cretien- 
nes”, vol. 67, Paris, 1960, p. 91. 

11. Bouillet L., O Biblii i Evanghelii, Bruxelles, 1988, c. 8 
(vers. rusă). 

12. Prot. Mihail Dronov, „Pisanie i Predanie”, în 
„XKMII”, 1994, nr. 1, p. 21. 

13. Arhim. Ilarion (Troiţki), „Sveaşcennoe predanie i 
Țerkov”, în „Golos Ţerkvi”, 1914, nr. 3, pp. 12-13. 

14. Stăniloae D., Teologia dogmatică ortodoxă, vol. 1, Bucu- 
reşti, 1996, p. 46. 

15. Stăniloae D., lisus Hristos sau restaurarea omului, Cra- 
iova, 1993, p. 390. 


Capitolul 3 


1. Cit. după Stăniloae D., Teologia dogmatică ortodoxă, vol. 
1, Bucureşti, 1996, p. 45. 

2. Stăniloae D., lisus Hristos sau restaurarea omului, Craio- 
va, 1993, p. 378. 

3. Ibidem. 

4. Sfântul Ciprian al Cartaginei, „Kniga o suete idolov”, 
în „Otţi i uciteli Ţerkvi III veka. Antologhia”, vol. 2, 
M., 1996, p. 275 (vers. rusă). 

5. Sfântul Grigorie de Nyssa, Tvorenia, M., 1868, partea 
a VIl-a, p. 217. 

6. Stăniloae D., Teologia dogmatică ortodoxă, vol. 1, Bucu- 
reşti, 1996, pp. 45, 49. 

7. Congar Y., La tradition et les traditions. Essai théologique, 
Paris, 1963, p. 75. 


213 


BIBLIOGRAFIE 


8. Cit. după: Kosareva L.M., Soţiokulturnâi genezis nauki no- 
vogo vremeni. Filosofskii aspekt problem, M., 1989, p. 75. 

9. Ibidem. 

10. Sfântul Teofan Zăvorâtul, Sobranie pisem, vol. 5, M., 
1994, p. 224, şi vol. 6, M., 1899, p. 31. 

11. Dogmatika. Zaocinâe bibleiskie curs, VSEHB, M., 1970, 
p- 262. 

12. Podberezski I.V., Bât’ protestantom v Rossii, M., 1996, 
p. 33. 

13. Tissen G.K., Lekţii po sistematiceskomu bogosloviu, 
SPb., 1994, p. 351 (vers. rusă). 

14. Ibidem, p. 189. 

15. Uspensky N., „Anafora”, în „B.T.”, M., 1975, nr. 13, 
p. 69. 

16. „Otţi i uciteli Țerkvi III veka. Antologhia”, t. 2, M., 
1996, c. 365. 

17. Tissen G.K., Lekţii po sistematiceskomu bogosloviu, SPb, 
1994, pp. 359-362 (vers. rusă). 

18. Cit. după Preot Gheorghe Florovsky, „O voskresenii 
meortvâh”, în „Pereselenie duș”, Paris, 1936, p. 143. 

19. Sfântul Metodiu de Olimp, „O voskresenii protiv 
Orighena”, în „Sf. Metodie, episkop i mucenik, oteț 
Terkvi III veka. Polnoe sobranie ego socineniy”, SPb, 
1877, c. 185. 

20. Arhiep. Vasili (Krivoşein), Prepodobnâi Simeon Novâi 
Bogoslov, Bruxelles, 1980, p. 276. 

21. Uspensky L.A., „Bogoslovie iconî”, în „Pravoslavno- 
iy Ţerkvi”, Paris, 1989, p. 416. 


Capitolul 4 


1. Arhiep. Ilarion (Troiţki), Hristianstva net bez Terkui, 
Montreal, 1986, p. 32. 

2. Stăniloae D., Teologia dogmatică ortodoxă, vol. 1, Bucu- 
reşti, 1996, p. 45. 


214 


BIBLIOGRAFIE 


3. „Otţi i uciteli Ţerkvi III veka. Antologhia”, vol. 2, M., 
1996, p. 315. 

4. Ibidem, c. 368. 

5. Congar Y., La Tradition et les traditions. Essai historique, 
Paris, 1960, p. 106. 

6. Prot. Liveri Voronov, „K voprosu o tak nazâvaemom 
«tainom» citenii sveaşcennoslujitelem  evharisti- 
ceskih molitv vo vremea Bojestvennoi Liturghii”, în 
„BT”, M., 1968, nr. 4, pp. 179-180. 

7. Canon ili knigi pravil, Montreal, 1974, p. 272. 

8. Sfântul Ipolit Romanul, „Apostolskoe Predanie”, în 
„BT“, M., 1970, nr. 5, p. 286. 

9.:Sfântul Irineu de Lyon, Tvorenia, M., 1996, p. 543 (vers. 
rusă). 

10. Posnov M.E. Gnostiţizm I-go veka i pobeda hristianskoi 
Terkvi nad nim, Kiev, 1917, pp. 613-614. 

11. Sfântul Ipolit Romanul, „Apostol'skoe Predanie”, 
p. 283 (vers. rusă). 

12. Sfântul Ciprian al Cartaginei, „Kniga o edinstve Țer- 
kvi”, în „Otţi i uciteli Ţerkvi II-go veka. Antologhia”, 
vol. 2, M., 1996, p. 299 (vers. rusă). 

13. Sfântul Irineu de Lyon, cit. după Uspensky N., 
„Anafora”, în „BT”, M., 1975, nr. 13, p. 73. 

14. Krecimar G., „Predanie drevnei Țerkvi v Ţerkvi 
Evangheliceskoi”, în „BT”, M., 1968, nr. 4, p. 227. 

15. Sfântul Ciprian al Cartaginei, „Kniga o edinstve Ţer- 
kvi”, în „Otfi i uciteli Țerkvi III veka. Antologia”, vol. 
2, M., 1996, pp. 300-302 (vers. rusă). 

16. Stăniloae D., Teologia dogmatică ortodoxă, Bucureşti, 
1996, p. 43. 

17. Sfântul Grigorie de Nyssa, Tvorenia, partea a VII-a, 
M., 1868, p. 12 (vers. rusă). 

18. Arhim. Ilarion (Troiţki), „Sveaşcennoe Predanie i Ţer- 
kovi”, în „Golos Ţerkvi”, 1914, nr. 3, Otd. ott., p. 16. 

19. Homiakov A S., Socinenia, SPb., p. 49. 


215 


BIBLIOGRAFIE 


20. Rozanov V. V., Uedineonnoe, M., 1990, p. 427. 

21. Cit. după Rudzeanski A., „Hristianstvo i drevnie ezo- 
tericeskie şcoli”, în „Vera i znanie”, 1914, nr. 7, p. 5. 

22. Sfântul Atanasie cel Mare, „Zaşcititelnoe slovo pro- 
tiv arian”, în „Tvorenia”, vol. 1, Troițe-Sergieva La- 
vra, 1902, p. 301 (vers. rusă). 

23. K. Marx, „O Tainah drevnego hristianstva” (din „Cu- 
vântarea rostită în «Societatea de învățământ munci- 
toresc» în Londra”, 30. 11. 1847), în „Daumer G., Tainî 
drevnego hristianstva”, M., „Ateist”, 1927, p. 1. 

24. Tertulian, Izbrannâe socinenia, M., 1994, p. 45. 

25. Ibidem, p. 342. 

26. Kanonî ili kniga pravil, Montreal, 1974, p. 273. 

27. Sfântul Ipolit Romanul, „Apostolskoe Predanie”, în 
„BT”, M., 1970, nr. 5, p. 290 (vers. rusă). 

28. Cit. după prot. Liveri Voronov, K voprosu o tak nazâ- 
vaevom „tainom” citenii sveaşcennoslujitelem evharis- 
ticeskih molitv vo vremea Bojestvennoiy Liturghii, p. 172. 

29. Cit. după Rudzeanski A., Hristianstvo i drevnie ezote- 
riceskie şkoli, p. 5. 

30. Tertulian, „Ob otvode eretikov”, în „Vera i jizni hris- 
tianskaia po uceniiu Sveatih Otţov i ucitelei Țerkvi. 
Sost, prof. N. Sagarda”, vol. 2, M., 1996, p. 269. 

31. Ibidem. 

32. Sfântul Teofan Zăvorâtul, Sobranie pisem, vol. 5, M., 
1994, pp. 54-56. 

33. Homiakov A.S., Socinenia, p. 42. 


Capitolul 5 

1. Cit. după arhiep. Ilarion (Troiţki), Ocerki iz istorii dog- 
mata o Terkvi, M., 1997, p. 155. 

2. Sfântul Macarie Egipteanul, Duhownâie besedi, p. 302. 

3. Cit. după Lossky V., „Vera i bogoslovie”, în „Vestnik 
RSHD”, 1997, p. 105. 


216 


BIBLIOGRAFIE 


4. Sfântul Macarie Egipteanul, Novâie duhovnâe besedi, 
M., 1990, p. 157 (vers. rusă). 

5. Cit. după arhiep. Vasili (Krivoşein), Preacuviosul Sime- 
on Noul Teolog, Bruxelles, 1980, p. 88. 

6. Ibidem, p. 221. 

7. Cit. după Congar Y., La Tradition et les traditions. Essai 
historique, Paris, 1960, p. 52. 

8. Stăniloae D., lisus Hristos sau restaurarea omului, Craio- 
va, 1993, p. 43. 

9. Ibidem. 

10. Cit. după arhim. Kiprian (Kern), Antropologia sveato- 
go Grigoria Palarii. 

11. Cit. după Ciuhina L.A., Celovek i ego țennostnâi mir v 
religioznoi filosofii, Riga, 1980, p. 196. 

12. „Minucius Felix Octavius”, în „BT”, M., 1981, nr. 22, 
p. 160 (vers. rusă). 

13. Cit. după Baltazar G.U., Tî imeeş” glagoli vecinoi jizni. 
Razmâşlenia nad Sveaşcennâm Pisaniem, M., 1992, p. 83 
(vers. rusă). 

14. Maleavin V., „V poiskah tradiţii”, în „Vostok-Zapad”, 
M., 1988, pp. 34-36. 

15. Sfântul Teodor Studitul, Dobrotoliubie, Jordanville, 
1965, vol. 4, p. 64 (vers. rusă). 

16. Sfântul Vasile cel Mare, Tvorenia, M., 1846, vol. 4, 
p. 23%. 

17. Sfântul Maxim Mărturisitorul, Toorenia, M., 1993, kn. 
1, p. 258 (vers. rusă). 

18. Zelinski V., „Prihodeaşcie v Ţerkovi”, în „JMP”, 1992, 
nr. 2, p. 10. 

19. Ţvetaeva M., Neizdannâie pisma, Paris, 1972, p. 415. 

20. Soloviov V., Socinenia, M., 1989, vol. 2, p. 27. 

21. Vasiliuc F.E., Psihologhia perejivania, M., 1984, p. 134. 

22. Patericul, M., 1899, p. 287 (vers. rusă). 

23. Fericitul Augustin, „Ispoved””, „BT”, nr. 18, p. 72. 

24. Cit. după Karsavin L.P., Katolicestvo, Pr., 1918, p. 59. 


217 


BIBLIOGRAFIE 


25. Cit. după arhiep. Vasili (Krivoşein), Prepodobnâi Si- 
meon Novâi Bogoslov, p. 242. 

26. Sv. Mefodii, episkop i mucenik, otet Ţerkvi II veka. Polnoe 
sobranie ego socinenii, SPb, 1877, p. 245 (vers. rusă). 
27. Sfântul Maxim Mărturisitorul, Tvorenia, M., 1993, kn. 

1, p. 203 (vers. rusă). 

28. Bunin L.A., „Osvobojdenie Tolstogo”, în „Sobranie 
socinenii”, M., 1967, vol. 9, p. 85. 

29. Sfântul Simeon Noul Teolog, Slova, M., 1890, vol. 2, 
p. 37 (vers. rusă). 

30. Sfântul Teofan Zăvorâtul, Pisma k raznâm liţam o raz- 
nâh predmetah veri i jizni, M., 1892, p. 221. 

31. Kierkegaard S., Strah i trepet, Leningrad, 1991, p. 28 
(vers. rusă). 

32. Semenţov V.S., „Problema transleaţii tradiţion- 
noi culturi na primere sud'bi «Bhagavad-gita»”, în 
„Vostok i Zapad”, M., 1988, p. 8. 

33. Fer. Augustin, Ispoved”, p. 184 (vers. rusă). 

34. O relighii Lva Tolstogo, M., 1912, p. 203. 

35. Mitr. Veniamin (Fedcenkov), Bojii liudi, M., 1991, p. 31. 

36. Rozanov V.V., Okolo țerkovnâh sten, M., 1995, p. 73. 

37. Oteţ Alexei Mecev, Vospominania. Propoveđ’. Pis'ma, 
Paris, 1989, p. 57. 

38. Mitr. Antonie de Suroj, Besedi o vere i Terkvi, M., 1991, 
p- 296 (vers. rusă). 

39. Leclercq H., Les Martyrs, Paris, 1903, vol. 1, p. 79. 

40. Cit. după arhiep. Filaret (Gumilevski), Istoriceskoe 
ucenie ob Otţah Terkvi, M., 1996, p. IV. 

41. Cit. după Pr. Serghei Mansurov, „Ocerki iz istorii 
Terkvi”, în „BT”, M., 1971, nr. 7, p. 36. 

42. Sfântul Teofan Zävorâtul, Sobranie pisem, vol. 6, M., 
1899, pp. 96-97. 


218 


BIBLIOGRAFIE 


Capitolul 6 


1. Schlink E., „Tezisi k dialogu mejdu pravoslavnâmi i 
evangheliceskimi bogoslovami o probleme Preda- 
nia”, în „BT”, M., 1968, nr. 4, pp. 244-245. 

2. Stăniloae D., Teologia dogmatică ortodoxă, vol. 1, Bucu- 
reşti, 1996, p. 49. 

3. Arhiep. Ilarion (Troiţki), Ocerki iz istorii dogmata o Ter- 
kvi, M., 1997, p. 120. 

„ 4. Sfântul Ciprian al Cartaginei, „Pismo k Jubaianu”, în 
„Veraijizni hristianskaia po uceniu Sveatâh Otţov i uci- 
telei Țerkvi. Sost. prof. N. Sagarda”, M., 1996, p. 246. 

5. Cit. după Eusebiu Pamfil, „Ţerkovnaia istoria” 3, 39, 
în „BT”, nr. 24, p. 117. 

6. Tertulian, Izbrannâe socinenia, M., 1994, p. 114 (vers. 
rusă). 

7. Tertulian, „Ob otvode eretikov”, în „Vera i jizni hris- 
tianskaia po uceniu Sveatâh Otţov i ucitelei Ţerkvi”, 
pp. 277-278 (vers. rusă). 

8. Tertulian, Izbrannâe socinenia, p. 121. 

9. Ibidem, p. 124. 

10. Homiakov A.S., Socinenia. Bogoslovskie i țerkovno-pu- 
blițisticeskie statii, p. 100. 

11. Prot. Serghei Bulgakov, Pravoslavie, M., 1991, p. 53. 

12. Congar Y., La Tradition et les traditions. Essai theolo- 
gique, Paris, 1963, p. 175. 

13. Ibidem, p. 101. 

14. Miţkevici V.A., „Bibliologhia”, M., 1990, „Zaocinie 
bibleiskie cursî VSEHB”, pp. 21-22. 

15. Mitr. Antonie de Suroj, „Propovedi na temi No- 
vogo Zaveta”, în „Alfa i Omega. Uceonâe zapiski 
Obşcestva po rasprostraneniiu Sveaşcennogo Pisania 
v Rossii”, nr. 2, 1994, p. 6. 

16. Sfântul Atanasie cel Mare, Toorenia, vol. 3, M., 1994, 
p. 372. 


219 


BIBLIOGRAFIE 


Capitolul 7 


1. „La Tradition. Probleme exegetique, istorique et théo- 
logique”, „Cahiers theologiques” 33, Paris, 1953, p. 44. 

2. Ibidem, p. 45. 

3. Leontiev K.N., Eghipetskii golub": Roman, povesti, vospo- 
minania, M., 1991, p. 501. 

4. Stăniloae D., Teologia dogmatică ortodoxă, vol. 1, Bucu- 
reşti, 1996, p. 46. 

5. Vezi: Spicq C., Les Epitres Pastorales, Paris, 1947, 
pp. 158-159. 

6. Stăniloae D., Teologia dogmatică ortodoxă, vol. 1, Bucu- 
reşti, 1996, p. 46. 

7. Lossky V.N., „Predanie i predania”, în „Po obrazu i 
podobiiu”, M., 1995, p. 138. 

8. Bibihin V.V., lazâk filosofii, M., 1993, p. 320. 

9. Lossky V.N., „Predanie i predania”, p. 137. 

10. Tertullian, „Ob otvode eretikov”, în „Vera i jizni hris- 
tianskaia po uceniiu Sveatâh Otţov i ucitelei Ţerkvi. 
Sost. prof. N. Sagarda”, vol. 2, M., 1996, p. 276. 

11. Stăniloae D., lisus Hristos sau restaurarea omului, Cra- 
iova, 1993, p. 378. 

12. Ibidem, p. 380. 

13. Rozanov V.V., Okolo țerkovnâh sten, M., 1995, 
pp. 110-112. 


Capitolul 8 


1. „Bogoslovskie trudî”, 1968, nr. 4, p. 206. 

2. Lossky V.N., „Predanie i predania”, în „Po obrazu i 
podobiiu”, M., 1995, p. 146. 

3. Talâzin V.I., „Įerkovnoe Predanie”, în „BT”, M., 1968, 
nr. 4, p. 222. 

4. Uspenskii N.D., „Replika na bogoslovskih sobesedo- 
vaniah mejdu cilenami RPŢ I Evangheliceskoi Țerkvi 
Ghermanii”, în „BT”, M., 1968, nr. 4, p. 205. 


220 


BIBLIOGRAFIE 


5. Sarâcev V.D., „K kritike i prodoljeniiu vajneişih po- 
ziţii evangheliceski-pravoslavnâh peregovorov”, în 
„BT”, M., 1970, nr. 5, p. 266. 

6. Ibidem, p. 267. 

7. Sfântul Vasile cel Mare, Tvorenia, SPb, 1911, vol. 1, 
p. 595 (vers. rusă). 

8. Sfântul Vasile cel Mare, „O Sveatom Duhe”, în 

. „Tvorenia”, t. 4, p. 596 (vers. rusă). 

9. Cit. după Fioletov N.N., Ocerki hristianskoi apologheti- 
ki, M., 1992, p. 36. 

10. Cit. după arhiep. Vasili (Krivoşein), Prepodobnâi Si- 
meon Novâi Bogoslov, Bruxelles, 1980, p. 194. 

11. lerodiacon Valeri Ellitonov, „Ţerkovi Hristova — gde 
je ona?”, în „Protestantizm v Rossii. Şto takoe eku- 
menism. Statii”, Perm, 1997, p. 97. 

12. Sfântul Teofan Zăvorâtul, Sobranie pisem, vol. 6, M., 
1899, p. 18. 

13. Arhiep. Mihail, Edinenie v razobşcionnosti. Iubi- 
leinaia broşiura po sluceaiu 250-letia Kostromskoi eparhii, 
Kostroma-Miănchen, 1994, pp. 74-75. 

14. Ruskaia mâsl' 2, 9, 1993. 

15. Cit. după Evdokimov P., L'Orthodoxie — Desclée de 
Brouwer, 1979, p. 196. 

16. Schlink E., „Tezisî x dialogu mejdu pravoslavnâmi 
i e r bogoslovami o probleme Preda- 

ia”, în „BT”, M., 1968, nr. 4, p. 245. 

17. Sfântul Teofan Zăvorâtul, Sobranie pisem, vol. 6, p. 10. 

18. Sfântul Ciprian al Cartaginei, Pismo 63. K Ţeţiliiu o 
tainstve ceaşi Gospodnei, în Otţi i uciteli Ţerkvi III 
veka. Antologhia, vol. 2, M., 1996, p. 369. 

19. Mitr. Antonie de Suroj, „Sobesedovania o Ţer- 
kvi i sveaşcennikah v sovremennom mire”, în 
„Kontinent”, nr. 72, 1992, p. 299. 

20. Cit. după: pr. A. Vvedenski, Nemoşci pastârea i blago- 
dat’ Bojiia, SPb, 1912, p. 13. 


221 


BIBLIOGRAFIE 


21. Ibidem, p. 14. 

22. Stăniloae D., Teologia dogmatică ortodoxă, vol. 1, Bucu- 
reşti, 1996, p. 45. 

23. Sfântul Vicenţiu de Lerin, „Napominania”, în „Vera i 
jizn’ hristianskaia po uceniiu Sveatâh Otţov i ucitelei 
Terkvi. Sost. prof. Sagarda”, M., 1996, p. 292. 


Postfaţă pentru culturologi 


1. Bosch D., Preobrazovania missionerstva. Sdvighi paradigmi 
v bogoslovii missionerskoi deiatelnosti, SPb, 1997, p. 495. 

2. Ibidem, p. 501. 

3. Mitrohin L.N., Baptizm: istoria i sovremennost, SPb, 
1997, pp. 450-451. 


Prefață: 0 gina E E d aa 5 
Hristosul tradiţiei bisericeşti ............c.ccc... 13 
Ce înseamnă Înălțarea?. ......... ceea 30 
Ortodoxie şi Protestantism: controverse 

privind materia şi energia ............c cc... 54 
Tainica transmitere a Tainelor ............... 81 
Omul s-a născut pentru a fi în lume ............. 120 
Cine este autorul Noului Testament?............ 146 
Cu ce se asemuieşte Împărăţia Domnului? ....... 158 
Trei răspunsuri privind Tradiţia ................ 181 
Postfaţă pentru culturologi ............ cc... 201 


(e a lăsat Hristos după Înălţarea 
Sa la cer? Într-o simplificare grosieră, se 
poate spune că, după părerea protestantă, 
Hristos a lăsat oamenilor Biblia. Iar potrivit 
percepţiei catolicilor, El a lăsat lumii pe 
urmaşul lui Hristos, pe papa. Conform 
experienţei ortodoxe, El ne-a lăsat nouă 
pe Sine Însuşi. 

Oare lucrarea lui Hristos în istorie 
este limitată numai la Biblie? Putem oare 
afirma că El continuă să lucreze în istorie? 
Dacă da, atunci cum? Tocmai aceste 
întrebări se conturează de fiecare dată 
când încercăm să aprofundăm o veche şi 
celebră dispută teologică, începută cu mai 
bine de o jumătate de mileniu în urmă, 
dispută dusă de protestanți şi catolici: 
disputa privind raportul dintre Scriptură 
şi Tradiţie. 

Ortodocşii sunt convinşi că în Evan- 
ghelii nu este cuprins tot ceea ce Hristos 
a comunicat oamenilor. Mai există şi 
Sfânta Tradiţie, şi tradiţiile orale ale 
Bisericii. Ce ne spun aceste tradiţii, ce 
atitudine să avem faţă de ele? Să fi 
existat şi o oarecare „tradiţie secretă” 
pentru creştinii cu adevărat înduhovniciţi, 
tradiţie necuprinsă în cărţile canonice ale 
Bibliei, cărţi accesibile tuturor? Ce anume 
a transmis Hristos oamenilor şi nu a fost 
cuprins în paginile Bibliei? 

Despre toate acestea — cartea care vă 
stă înainte. 

